
ĮŽANGA 


Šio romano autorius toli gražu nėra patenkintas tuo, 
ką parašė jo puslapiuose, kurie čia, jau išspausdinti, pa- 
teikiami skaitytojui. Sumanęs parašyti šią knygą, jis vylė- 
si, kad šalia kasdienių vargų, depresijų, ligų, nusivylimų 
- šalia visų negandų, siaubingo karo pabaigoje neaplenkusių 
nė vieno vokiečio, sugebės pavaizduoti ir pakilimus. Kil- 
nius poelgius, vilties pilnas valandas - nieko iš to neišėjo. 
Knyga iš esmės taip ir liko tik ligos kronika, istorija apa- 
tijos, 1945 metų balandį apėmusios didesniąją, ir pirmiausia 
doresniąją, vokiečių tautos dalį, kurios daugelis neatsikratė 
dar ir šiandien. 

O kad jis negalėjo šito pakeisti, kad jam nepavyko su- 
teikti romanui daugiau lengvumo ir sąmojo, kalta ne vien 
autoriaus traktuotės maniera, dėl to labiausiai kalta ben- 
dra vokiečių tautos padėtis, kuri yra slogi dar ir šiandien, 
praėjus penkiolikai mėnesių nuo karo veiksmų pabaigos. 

Nežiūrint tokio trūkumo, viešumai romanas atiduoda- 
mas vien todėl, kad jis galbūt pretenduoja į “document hu- 
main", gan tikrovišką pasakojimą apie tai, ką jautė, ken- 
tėjo ir veikė vokiečiai tarp 1945 metų balandžio ir vasa- 
ros. Galbūt neilgai trukus jau niekas nesupras šio paraly- 
žiaus, taip lemtingai sukausčiusio pirmuosius pokario me- 
tus. Taigi ligos istorija, o ne meno kūrinys - atleiskite! (Au- 


torius irgi nepajėgė mąstyti kitaip, autorius irgi buvo “pa- 
ralyžiuotas".) 

Ką tik buvo paminėtas “tikroviškas pasakojimas". Ta- 
čiau to, apie ką kalbama šiuose puslapiuose, iš tikro ne- 
buvo. Tokioje knygoje jau vien dėl jos apimties neįmano- 
ma apsakyti visko, kas vyko; reikėjo nuolat atrinkinėti, iš- 
radinėti, pasakojimų nebuvo galima pateikti paprastai, juos 
reikėjo perdirbti. O kad vis dėlto čia gali būti “tikrovės", 
nuo šių aplinkybių nepriklauso: kas čia papasakota, galė- 
jo įvykti, bet vis dėlto tėra romanas, taigi vaizduotės pa- 
darinys. 

Tą pat reikėtų pasakyti ir apie romano veikėjus. Už kny- 
gos nė vienas iš jų negyvena taip, kaip joje pavaizduoti. 
Pasakojimo dėsniams privalėjo paklusti ne tik įvykiai, bet 
ir veikėjai. Vieni jų yra sugalvoti, kiti sulipdyti iš kelių as- 
menų. 

Šio romano rašymas džiaugsmo neteikė, bet knygą au- 
torius laikė reikalinga. Visada, tarp pakilimų ir nuopuo- 
lių, jam buvo svarbūs Žmonių vidiniai išgyvenimai ir jų ap- 
raiškos ką tik pasibaigus karui. Šiuose puslapiuose rašo- 
ma apie tai, kaip kone visi prarado tikėjimą ir galiausiai 
vis dėlto atgavo truputėlį drąsos ir vilties. 


Berlynas, 1946 m. rugpjūtis 


PIRMA DALIS 


KRITIMAS 


Pirmas skyrius 


PIRMOJI APGAULĖ 


Tomis naktimis, kai atėjo didžioji griūtis, daktaras Do- 
lis, jeigu jam apskritai pavykdavo užmigti, visada sapnuo- 
davo tą patį košmarišką sapną. Tomis pirmosiomis nak- 
timis jie miegodavo labai mažai, nuolat baimingai lauk- 
dami kažkokio pavojaus kūnui ar sielai. Jau seniai bū- 
davo naktis - po kančių kupinos dienos, - o jie vis dar 
sėdėdavo prie langų, žvalgydavo nedidelę veją, krūmus, 
siaurą cemento taką ir laukdavo ateinant priešo, kol viskas 
susiliedavo paskaudusiose akyse ir jie nieko daugiau ne- 

Dažnai kuris nors paklausdavo: 

- O gal geriau eikime gulti? 

Bet daugiausia niekas neatsakydavo, visi likdavo sėdėti, 
žiūrėti ir bijodavo. Kol pagaliau daktarą Dolį staiga už- 
puldavo miegas, kaip plėšikas uždengdamas visą jo veidą 
didžiule dusinančia plaštaka. O kartais tai būdavo tarsi tan- 
kus voratinklis, kuris kvėpuojant lindo į gerklę, temdė są- 
monę. Slogutis... 

Pakankamai bjauru būdavo vien jau šitaip užmigti, bet 
po to bjauraus užmigimo tuoj užgriūdavo košmaras, kas- 
kart vis tas pats. O sapnuodavo Dolis štai ką: 

Tvirtai prispaudęs prie šonų rankas, jis gulėjo ant nu- 
garos bombos išraustos milžiniškos duobės dugne, šlapiame 
geltoname molyje. Nepajudindamas galvos, jis galėjo ma- 
tyti į duobę suvirtusius medžių kamienus ir namų fasa- 
dus su tuščiomis langų angomis, už kurių nieko nebebu- 


vo. Kartais Dolį imdavo kamuoti baimė, kad šie daiktai 
nepradėtų šliaužti žemyn į duobę ir neužspaustų jo, ta- 
čiau grėsmingos lūženos niekuomet taip ir nepajudėda- 
vo. 

Kankindavo jį ir tokia mintis, kad daugybė vandens 
gyslų ir šaltinių apsems jį ir užkimš jam burną geltono 
molio koše. Tai buvo neišvengiama, nes Dolis žinojo, jog 
pats niekada neišsikapstys iš duobės dugno. Bet ir šis nuo- 
gąstavimas neturėjo pamato, nes nebuvo girdėti nei šal- 
tinių gurgėjimo, nei vandens gyslų čiurlenimo, apskritai 
didžiulėje bombos duobėje buvo tylu tarsi kape. 

Apgaulė buvo ir trečias kankinantis reginys: virš duo- 
bės dangumi be paliovos skrido didžiuliai juodvarnių ir var- 
nų būriai; jis labai bijojo, kad paukščiai nepastebėtų mo- 
lyje įklimpusios savo aukos. 

Bet ne, kapų tyla tvyrojo ir toliau, šie didžiuliai var- 
nų būriai egzistavo tik Dolio vaizduotėje, antraip jis būtų 
girdėjęs bent jų kranksėjimą. 

Bet du kiti dalykai jau nebuvo vaizduotė, tą jis gerai 
žinojo. Vienas šių dalykų buvo tai, jog pagaliau atėjo tai- 
ka. Žviegiančios bombos jau nebeskrodė oro, nesigirdėjo 
šūvių, buvo taika, tylu. Paskutinis baisus sprogimas dar nu- 
bloškė jį į šios duobės molį. Šioje bedugnėje jis gulėjo ne 
vienas. Nors negirdėjo jokio garso ir matė tik tai, kas ap- 
rašyta, jis neabejojo: su juo čia guli visa jo šeima, visa vo- 
kiečių tauta ir apskritai visos Europos tautos, kaip ir jis, 
bejėgiai ir beginkliai, visi apnikti tos pačios baimės. 

Bet tomis begalinėmis kankinančiomis sapno valando- 
mis, nes dieną toks veiklus ir energingas daktaras Dolis 
būdavo visai išnykęs, telikusi tik baimė - tomis pragaištin- 
gomis miego minutėmis jis visada regėdavo ir ką kita. O 
šis reginys buvo toks: 

Ant duobės krašto tylėdama, rami ir sustingusi sėdėjo 
Didžioji Trijulė. Dar sapnuodamas jis vadindavo ją šiuo var- 
du, kurį visam laikui jo smegenyse įdegino karas. Pas- 
kiau jis prisimindavo ir pavardes - Čerčilis, Ruzveltas ir 
Stalinas, nors retkarčiais jį imdavo kamuoti mintis, jog 
neseniai viena jų buvo pasikeitusi. 


Ta Didžioji Trijulė sėdėjo arti arba bent jau netoli vie- 
nas nuo kito, sėdėjo tose pusėse, kur buvo jų valstybės 
žemėje, ir su nebyliu liūdesiu žvelgė žemyn į didžiulę duo- 
bę, kurios dugne bejėgiai ir purvini gulėjo Dolis su savo 
šeima, vokiečių tauta ir visos Europos tautos. Ir kai jie 
tylūs, kupini liūdesio taip sėdėjo ir žvelgė, Dolis slap- 
toje savo sielos kertelėje jautė, jog Didžioji Trijulė be 
paliovos mąsto apie tai, kaip padės išlipti iš duobės Do- 
liui, 0 su juo ir visiems kitiems, ir kaip iš paniekinto pa- 
saulio vėl sukurs laimingą. Taip, apie tai be paliovos mąstė 
trys Didieji, o virš taikos sulaukusios Žemės traukė ne- 
sibaigiančios varnų voros, iš pasaulio mūšių laukų grįž- 
tančios į savo senus lizdus, ir be garso sroveno tylūs šal- 
tiniai, kurių vanduo vis grėsmingiau nešė artyn jam prie 
burnos geltoną molio košę. 

Bet jis, Dolis, nieko negalėjo daryti; tvirtai prie kū- 
no prispaustomis rankomis jis turėjo ramiai gulėti ir lauk- 
ti, kol liūdnai susimąsčiusi Didžioji Trijulė priims spren- 
dimą. Šis slogutis Dolį labiausiai kankino, matyt, dėl to, 
kad jis, vis dar gąsdinamas daugybės pavojų, nieko ne- 
galėjo daryti, tik tyliai laukti - be galo, be krašto! Jį ga- 
lėjo užgriūti tušti namų fasadai, jį, bejėgį, galėjo paste- 
bėti lavonienos išalkusių varnų būriai, geltonas molis ga- 
lėjo užkimšti jam burną: jis visai nieko negalėjo daryti, 
tik laukti, nors, nežiūrint šio laukimo, jis ir jo artimie- 
ji, kuriuos taip mylėjo, galbūt jau ir taip pavėlavo... Gal- 
būt jiems visiems vis dėlto lemta žūti! 

Praėjo labai daug laiko, kol Dolis visiškai atsikratė ka- 
muojančio slogučio; jo likučiai išnyko tik tada, kai vienas 
posūkis jo gyvenime privertė atsisakyti mąstymų ir vėl at- 
sidėti darbui. Bet dar ilgiau užtruko, kol Dolis aiškiai su- 
prato, jog visas šis jo sieloje atsiradęs vaiduokliškas slo- 
gutis jį tik kvailino ir apgaudinėjo. Nors ir koks kankinantis 
buvo šis sapnas, Dolis tikėjo jo tikrumu. 

Prireikė labai daug laiko, kol jis suvokė, kad niekas pa- 
saulyje nepadės jam išsikapanoti iš to purvo, į kurį bu- 
vo puolęs. Nei Didžioji Trijulė, nei koks nors kitas žmo- 
gus, jau nekalbant apie jo tautiečius, daktaru Doliu ne- 
sidomėjo. Jeigu jis Žus molio košėje - juo blogiau jam, 

bet tik jam! Nė vienai širdžiai pasaulyje tai nesukels liū- 
desio. Kai jis rimtai užsimanydavo dar kartą kiek padir- 
bėti ar ką nors sukurti, turėdavo tik savo paties jėgomis 
nugalėti apatiją, atsikelti, nusivalyti purvą ir imtis dar- 
bo. 

Bet šitokios mintys tuo metu Doliui buvo dar labai 
toli. Pagaliau atėjus taikai, Dolis dar ilgai manė, jog vi- 
sas pasaulis tik ir laukia, kaip padėti jam atsistoti ant 
kojų. 


Antras skyrius 


KITA APGAULĖ 


Šios 1945 metų balandžio 26-osios rytą Dolis paga- 
liau vėl pabudo gerai nusiteikęs. Po neveiklių savaičių 
ir mėnesių, belaukiant karo pabaigos, išlaisvinimo aki- 
mirka atrodė jau čia pat. Prenclau miestas buvo užim- 
tas, rusai galėjo ateiti kiekvieną valandą; vakar virš miesto 
jau skraidė lėktuvai, tik jau ne vokiečių! 

Bet geriausią žinią Dolis išgirdo vėlai vakare: SS trau- 
kiasi, folksšturmas paleistas, miestelis nebus ginamas nuo 
artėjančių rusų! Kaip akmuo nukrito rūpestis jam nuo sie- 
los: jau kelios savaitės jis nesiryžo išeiti iš namų, kad nie- 
kam nekristų į akis, nes buvo pasiryžęs nekariauti folks- 
šturme. 

Dabar, po tokių gerų žinių, jis galėjo vėl drąsiai išeiti 
į lauką, nesirūpindamas, ką pasakys mieli kaimynėliai, kurių 
bent trejetas galėjo jį matyti per tvorą ir gyvatvorę. Taigi 
su savo jauna Žmona jis išėjo pasigrožėti puikia pavasa- 
rio diena. Saulė jau kaitino, ir jos šiluma - ypač čia, ne- 
toli vandens, - buvo maloni. Žaluma dar mirgėjo daugybe 
švelnių linksmų pirmojo augimo atspalvių, o dirva, rodos, 
tvino ir siūbavo po kojomis besiveržiančiu derlingumu. 

Šitaip jaukiai su žmona bestoviniuojant prie namo, Do- 
lio žvilgsnis kliudė ilgas krūmais apsodintas lysves, nusi- 
driekusias durų link vedančio siauro cementuoto takelio 
dešinėje ir kairėje. Jau žaliavo ir šios lysvės, kai kur jose 
netgi buvo pražydę pirmieji hiacintų, primulių ir anemo- 
nių žiedai. Bet šiaip jau malonią jų išvaizdą gadino sutrū- 

kusių ir prie bjaurių kuoliukų prikibusių vielų raizgalai, 
trukdantys augti jauniems želmenims ir klastingai kaban- 
čiais vielos galais netgi keliančiais grėsmę einantiems ce- 
mento takeliu. 

Vos apmetęs žvilgsniu šią netvarką, Dolis sušuko: 

- Štai čia šiandien ir padirbėsiu! Jau seniai mane er- 
zina ši bjauri vielų krūva! 

Jis atsinešė žnyples, kauptuką ir uoliai ėmėsi numa- 
tyto darbo. 

Taip besidarbuodamas saulėkaitoje, jis pagaliau vėl at- 
kreipė dėmesį į savo artimiausius kaimynus. Greit paste- 
bėjo ten neįprastą šurmulį. Tiek artimesni, tiek tolimesni 
kaimynai nuolat bėgiojo, tampė iš namų į daržines arba at- 
gal lagaminus ir baldus, rodos, be tikslo vaikštinėjo su kas- 
tuvais, kartais šen ar ten įbesdami juos į žemę. 

Štai vienas kaimynas skubiai užbėgo ant valčių prieplau- 
kos ir susikišęs į kišenęs rankas sustingo ten, tarsi staiga 
jam nebebūtų likę kas veikti. Paskui kažkas pliumptelėjo 
į vandenį, o kaimynas, labai jau atsargiai neatsargiai ap- 
sidairęs, ar jo kas nestebi - Dolis Žvaliai darbavosi kaup- 
tuku, - plačiu žingsniu, tarsi giliai susimąstęs, grįžo prie 
savo namo ir karštligiškai įniko darbuotis toliau. 

Paskui vėl viskas staiga nurimo. Grupelės Žmonių ėmė 
būriuotis pas tvoras ir gyvai šnibždėtis. Dideli ryšuliai ke- 
liavo per vielas, atitekdami naujiems savininkams, ir žmo- 
nės išsibėgiodavo, vėl kruopščiai apsidairydavo, vėl imda- 
vosi slaptų darbų. 

Dolis, kuris šiame jo antrajai Žmonai priklausančiame 
name gyveno vos keli mėnesiai, į tą veiklą nebuvo įtrauk- 
tas kaip “svetimas" ir tuo tik džiaugėsi. Mat į visas šias 
labai jau atviras paslaptis buvo įsipainioję beveik vien mo- 
terys ir persenę vyrai, O jis į visa tai žiūrėjo su panieka, 
kaip į “bobų reikalus". 

Tiesa, ilgai džiaugtis atsiskyrimu jam neteko, nes kie- 
me staiga atsirado dvi damos, neva jo žmonos draugės. Šios 
moterys, kurių jis niekada negalėjo pakęsti, sustojo šalia 
jo ir ėmė baisiausiai stebėtis, kad tokią dieną jis randąs 
laiko niekniekiams. Juk rusas jau stovįs prie durų! 

Truputėlį ironiškai šypsodamasis, daktaras Dolis paaiš- 

kino, jog kaip tik šiems taip ilgai lauktiems svečiams jis 
ir valąs kelią. Tai patvirtino ir jo žmona. Nustebusios da- 
mos paklausė, ar tik jis neketinąs sutikti priešų čia, na- 
muose, kažin, ar tai esą protinga, turint du vaikus, seną 
močiutę ir jauną žmoną. Jie, miestelio gyventojai, beje, 
nusprendę sutemus persikelti valtimis į kitą ežero pusę, 
pasislėpti miške ir palaukti, kaip toliau klostysis įvykiai. 

Už Dolį savo draugėms atsakė jo Žmona: 

- Mes taip nedarysime. Nežengsime iš čia nė žings- 
nio ir nieko neslėpsime; ant savo namų slenksčio mes su 
vyru pasveikinsime taip ilgai lauktus išvaduotojus! 

Damos pradėjo įnirtingai prieštarauti, bet juo atkak- 
liau jos kalbėjo, juo silpnėjo jų ryžtas, juo nepatikimes- 
nis rodės ką tik taip girtas miško tankmės prieglobstis, o 
kai jos pagaliau išėjo, Dolis šypsodamasis pasakė savo Žmo- 
nai: 

- Pamatysi, jos apskritai nieko nedarys. Keletą valan- 
dų dar pakudakuos kaip vištos prieš audrą, padėlios šį bei 
tą iš vietos į vietą. Bet galiausiai pavargusios kur nors pri- 
sės ir pasielgs taip, kaip mes visi elgiamės jau kelias sa- 
vaites: lauks išgelbėtojų. 

Dėl draugių, tai ponia Alma visiškai pritarė vyrui, ta- 
čiau ji pati nesijautė nei pavargusi, nei pasirengusi kan- 
triai laukti. Po pietų ji pareiškė Doliui, kuris neįprastai 
padirbėjęs rytą ketino kiek prigulti ant kušetės, jog ji dar 
norinti nuvažiuoti dviračiu į miestą ir papildyti savo vaistų 
nuo tulžies atsargas, - artimiausiomis dienomis vargu a: 
tai būsią įmanoma. 

Dolis kiek būgštavo, nes rusai galėjo ateiti kiekvieną 
akimirką ir buvo geriausia jų laukti namuose kartu. Bet 
iš savo nemažos patirties jis žinojo, jog kalbomis apie gre- 
siančius pavojus nėra jokios vilties pakeisti jaunos moters 
ketinimus. Dešimtis kartų Berlyne, krentant bombų kru- 
šai, siaučiant gaisrams ir žemai virš stogų skraidant lėk- 
tuvams, ji ne kartą įrodė, jog visiškai nebijo. Tad lengvai 
atsidusęs pasakė: “Daryk, kaip nori! Sėkmės, brangioji!", 
pro langą pamatė, kaip ji išvažiavo, su šypsena atsigulė 
ant kušetės ir užmigo. 


Ponia Alma Dol tuo tarpu sparčiai mynė čia į kalniuką, 
čia pakalnėn miestelio link. Iš pradžių ji riedėjo nuoša- 
liais takeliais, šalia kurių beveik nebuvo namų, paskui 
alėja, iš abiejų pusių apstatyta vilomis. Jau čia ji atkreipė 
dėmesį į tai, jog gatvėse nematyti nė vieno žmogaus, o 
vilos - tikriausiai dėl uždarytų visų langų - atrodė negy- 
venamos, kone kaip vaiduoklių. Matyt, visi jau miške, pa- 
manė ponia Dol, ir jos energija dar padidėjo. 

Ten, kur alėja įsilieja į pirmąją tikrą miesto gatvę, ji 
pagaliau išvydo pirmą gyvybės ženklą; tai buvo didelis ver- 
machto sunkvežimis. Keletas esesininkų padėjo įlipti į jį 
būreliui jaunų moterų ir mergaičių. 

- Eikšekit greičiau, jaunoji ponia! - beveik įsakmiai šūk- 
telėjo poniai Dol vienas esesininkas. - Tai paskutinis ka- 
riškas sunkvežimis, paliekantis miestą! 

Ponia Dol, kaip ir jos vyras, labai džiaugėsi tuo, kad 
miesto niekas neketina ginti, o atiduos be kovos. Tačiau 
tai jai nesutrukdė atsakyti: 

- Jūs, šikniai, tik ir žinote sprukti kaip tik dabar, kai 
rusas jau čia pat! Anksčiau dėjotės esą tikri miesto vieš- 
pačiai, suėdėte ir išgėrėte viską, kas mums priklausė, o da- 
bar, kai svyla padai, sprunkate kaip avelės! 

Dar vakar ji nebūtų galėjusi taip pasakyti esesininkui, 
nesukeldama sunkių pasekmių sau ir savo šeimai. Matyt, 
per paskutines dvidešimt keturias valandas padėtis tikrai 
iš esmės pasikeitė, nes esesininkas gana taikiai pasakė: 

- Greičiau lipkite į sunkvežimį, netauškusi nesąmonių! 
Pirmieji rusų tankai jau mieste! 

- Juo geriau! - sušuko ponia Dol. - Galėsiu jiems iš- 
kart pasakyti laba diena! 

Ji užgulė pedalus ir palikusi, matyt, iš tikro paskutinį 
savo gyvenime matytą vermachto sunkvežimį nuvažiavo to- 
lyn miesto centro link. 

Įspūdis, kad ji važiuoja per apleistą miestą, sustiprėjo 
dar labiau - tos kelios moterys prie vermachto sunkveži- 
mio tikriausiai buvo paskutinės miesto gyventojos, visi kiti 
jau pabėgę. Gatvėje jokio žmogaus, net nė šuns ar ka- 
tės. Visi langai uždari, visos durys atrodė užremtos. Ir 
vis dėlto, artėdama prie miesto centro, ji jautė, tarsi ši 

šimtagalvė būtybė buvo tik sulaikiusi kvėpavimą, tarsi už 
jos, šalia jos ji galėjo suspigti siaubingu kankinančios lau- 
kimo baimės sklidinu klyksmu! Tarsi už visų šių aklų langų 
vis dėlto gyveno žmonės, kone pamišę iš baimės dėl to, 
kas dabar vyko, apimti beprotiškos vilties, kad klaikus 
karas iš tikro ėjo į pabaigą. 

Šį jausmą sustiprino keli balti vos rankšluosčio didumo 
skudurai, vienur kitur kabantys ant durų. Šioje vaiduok- 
liškoje atmosferoje, kurioje ponia Dol atsidūrė vos įva- 
Žiavusi į miestą, prireikė akimirkos suprasti, kad šios bal- 
tos skaros turėjo reikšti besąlygišką pasidavimą. Po dvy- 
likos metų ji pirmąkart pamatė ant namų iškeltas vėlia- 
vas be svastikų. Nejučiomis ji ėmė sparčiau minti peda- 
lus. 

Šis neapibrėžtos vaiduokliškos baimės jausmas išnyko 
vos pasukus už kampo; ji nejučia nusišypsojo. Išdaužyta 
mažo miestelio gatve, rodos, nereguliuojami, įvairiomis 
kryptimis važiavo aštuoni ar dešimt tankų. Pagal iš atda- 
rų liukų išlindusių vyrų uniformas ir kepures ponia Dol 
iškart suprato, jog tai ne vokiečių tankai, ne, tai pirmoji 
rusų tankų kolona, apie kurią ji ką tik buvo įspėta! 

Bet, rodos, ne dėl jų reikėjo ją įspėti. Sie pavasario sau- 
lėkaitoje besisukiojantys tankai, čia lengvai šokantys ant 
šaligatvio krašto, čia vėl nubruožę liepos kamieną grįž- 
tantys į važiuojamąją gatvės dalį, nekėlė jokios grėsmės. 
Priešingai: jie priminė nesudėtingą, kone linksmą žaidi- 
mą. Nė akimirką jos neapėmė pavojaus nuojauta. Savo 
dviračiu ji prariedėjo tarp tankų ir, privažiavusi savo tikslą 
- vaistinę, nušoko nuo jo. Staiga užplūdus smagumui, ji 
net nepagalvojo apie tai, kad ir šios gatvės namai buvo 
baimingai užremti ir užrakinti ir kad ji vienintelė vokietė 
tarp visų šių rusų, kurių, beje, keletas su automatais sto- 
vėjo ir gatvėje. 

Ponia Dol nenoromis atitraukė savo žvilgsnį nuo šio ne- 
įprasto gatvės vaizdo ir pasuko link vaistinės, kurios du- 
rys buvo tvirtai užremtos ir užrakintos kaip ir visų namų. 
Kadangi beldimas ir šaukimas nieko nepadėjo, ji, akimir- 
ką padelsusi, skubiai priėjo prie ruso su automatu, stovinčio 
visai šalia. 


- Klausyk, Vania, - pasakė ji rusui nusišypsodama ir 
patempė jį už rankovės vaistinės link, - atidaryk man šitą 
įstaigą! 

Rusas sutiko jos šypsantį žvilgsnį abejingomis akimis, 
akimirką ji kiek sunerimo, kad į ją žiūrima kaip į namo 
sieną ar gyvulį. Bet nerimas išblėso taip pat greitai, kaip 
buvo atsiradęs, kai vyriškis gana noriai leidosi nutempia- 
mas prie vaistinės ir ten, kaipmat supratęs jos ketinimą, 
automato buože keletą kartų stipriai trinktelėjo į duris. 
Durų langelyje pasirodė vaistininko, aštuntą dešimtį ei- 
nančio vyro, liūtiška galva. Senis išsigandęs dairėsi, iš kur 
čia tas triukšmas. Šiaip jau malonios raudonvynio spal- 
vos jo veidas dabar buvo baltas kaip drobė. 

Ponia Dol padrąsindama linktelėjo seniui ir pasakė 
rusui: 

- Viskas gerai, labai ačiū. Dabar gali sau eiti. 

Kareivis, net nemirktelėjęs ir nepažvelgęs į ją, grįžo į 
savo vietą. Raktas pasisuko spynoje, ir ponia Dol įėjo į vais- 
tinę, kur, be septyniasdešimtmečio senio, dar buvo jo daug 
jaunesnė Žmona ir dvejų ar trejų metų jos mažiausias vai- 
kas. Vos poniai Dol įžengus, durys vėl buvo užrakintos. 

Koks ryškus ponios Dol sąmonėje dar ir gerokai vėliau 
buvo kiekvienas šios pirmosios užkariavimo dienos įspū- 
dis, toks blankus išliko pokalbio vaistinėje prisiminimas. 
Taip, vaistus jai įteikė su įprastu pedantiškumu, ji dar pri- 
siminė, jog iš pradžių vaistininkas bandė neimti pinigų, bet 
paskui, liūdnai šypsodamasis lyg iš žaidžiančio bepročio vai- 
ko, vis dėlto juos paėmė. Bet vėliau buvo tik nereikšmin- 
gos šnekos, pavyzdžiui, ji dabar niekaip negalinti tarp rusų 
važiuoti tokį tolimą kelią namo ir privalanti būtinai likti 
čia, vaistinėje. Ir vis dėlto po keleto akimirkų patys įkal- 
binėtojai ėmė abejoti, ar šis namas bent kiek saugus ir ar 
nebūtų buvę geriau pasislėpti miškuose. Imta net patiems 
sau priekaištauti, jog dar anksčiau reikėję pabėgti į Vo- 
kietijos vakarus - trumpai tariant, ponia Dol ir čia susi- 
dūrė su tais pačiais nelemtais, beprasmiais begalinio, kan- 
kinamo laukimo išvargintų Žmonių tauškalais, kokius to- 
mis dienomis galėjai išgirsti kone kiekvieno vokiečio na- 
muose. 


Bet čia, pro vaistinės langus matant besisukiojančius 
tankus, šie tauškalai buvo ypač beprasmiški, jau nereikė- 
jo ieškoti jokių sprendimų - viskas buvo nuspręsta, o lau- 
kimas baigėsi! Be to, ponia Dol buvo atėjusi iš lauko, iš 
saulėtos pavasario dienos, pravažiavusi pro tankus, ryžtin- 
gai sugriebusi rusą už rankovės, paskutinės vaiduokliškos 
baimės liekanos jai buvo išgaravusios - ji paprasčiausiai 
jau negalėjo pakęsti šių tauškalų. Galiausiai tik paprašė 
atrakinti jai duris, žengė į gatvę, vėl į šviesą, sėdo ant dvi- 
račio ir pasileido tolyn į miestą, visąlaik sukinėdama tarp 
tankų, kurių vis daugėjo. 

Ponia Dol tikriausiai buvo paskutinis Žmogus, matęs 
tą popietę gyvus vaistininką su Žmona ir vaiku: praėjus 
kelioms valandoms jie visi nusinuodijo, regis, beprasmiš- 
kai, - paskutinę akimirką neišlaikė ištąsyti nervai. Jie tiek 
daug iškentė per paskutinius metus, o dabar, kai buvo 
matyti, jog gali būti tik geriau, o ne blogiau, nepajėgė 
ištverti paties trumpiausio laukimo nežinios. 

Tačiau ta pati vaistininko ranka, ką tik su didžiausiu 
tikslumu sutaisiusi poniai Dol jos narkotiką nuo tulžies li- 
gos, nebuvo tokia laiminga seikėdama nuodus sau ir savo 
šeimai: labai senas vyras ir mažylis numirė. Bet moteris 
po ilgų kančių pasveiko ir - nors liko vieniša - pakartoti 
savižudybės nebandė. 

Ne kažin kiek Alma Dol buvo pasistūmėjusi savo dvi- 
račiu, kai jos dėmesį patraukė visai kitoks vaizdas ir ji nu- 
sprendė sustoti dar kartą: prie didžiausio miestelio vieš- 
bučio buvo susirinkęs koks tuzinas vaikų, dešimties - dvy- 
likos metų berniukai ir mergaitės. Jie žiūrėjo į važiuojan- 
čius tankus, šūkavo ir juokėsi, tuo tarpu rusų kareiviai, re- 
gis, apskritai jų nematė. 

Beveik nesutramdomo šių tylių kaip kaimiečiai vaikų 
linksmumo priežastis buvo vyno buteliai jų rankose. Kaip 
tik tuo metu, kai ponia Dol lipo nuo dviračio, pro vieš- 
bučio vartus pasirodė berniukas su naujų butelių glėbiu. 
Gatvėje stovintys vaikai pasveikino savo bičiulį džiaugs- 
mo šūksniais, kurie priminė vilkiūkščių rujos staugimą. 
Rankose turėtus butelius, nesvarbu, ar jie buvo pilni, pus- 
tuščiai ar visai tušti, vaikai nerūpestįngai sviedė ant grin- 

dinio ir puolė prie naujų, kurių kakliukus nudauždavo tie- 
siog į viešbučio laiptų akmens pakopas ir tuojau kėlė prie 
vaikiškų burnelių. 

Šis vaizdas iškart sukėlė poniai Dol nepaprastą įtūžį. 
Jau vien kaip motina ji negalėjo žiūrėti į girtą vaiką, ta- 
čiau jos pyktį padidino ir tai, kad šie dar net paauglių metų 
nesulaukę vaikai girtaudami išniekino pirmąjį Raudono- 
sios Armijos įžygiavimą. Ji beveik bėgte pribėgo prie vai- 
kų, išlupo jiems iš rankų butelius ir taip dosniai apdalijo 
juos antausiais bei niuksais, kad po akimirkos visi šie vai- 
duokliai jau buvo pradingę už artimiausio kampo. 

Sunkiai kvėpuodama ponia Dol sustojo. Ką tik puto- 
jęs pyktis atlėgo, ir kone linksmai ji žvelgė į gyventojų 
paliktą gatvę, kur, be jos, nebuvo nieko, tik tankai ir vie- 
nas kitas rusų kareivis su automatu. Čia ji prisiminė, jog 
būtų pats laikas važiuoti namo, ir džiaugsmingai atsidu- 
susi pasuko prie savo dviračio. Bet kol prie jo priėjo, artyn 
žengė rusų kareivis ir, rodydamas jos ranką, išsitraukė 
iš kišenės ir atplėšė paketėlį. 

Ji pasižiūrėjo į savo ranką ir tik dabar pamatė, kad at- 
imdama butelius buvo įsipjovusi: nuo pirštų varvėjo kraujas. 
Šypsodama ji leido paslaugiam rusui aprišti jai ranką, dė- 
kodama paplojo jam per petį - jis žvelgė tarsi kiaurai pro 
ją, - sėdo ant dviračio ir šįkart jau be nuotykių nuvažiavo 
namo. Bet kaip tik toje vietoje, kur buvo sustojęs vermachto 
sunkvežimis, dabar jau riedėjo rusų tankai. Kažin, ar sunk- 
vežimis paspruko? Ji šito nežinojo ir, matyt, niekada ne- 
sužinos. 

Kai ponia Dol su šiomis naujienomis parsirado namo 
pas vyrą, jos pasakojimas tik sustiprino jo pasiryžimą prie 
namų slenksčio laukti nugalėtojų ir išvaduotojų. O kadangi 
net ir į šią nuošalią miestelio vietą rusai galėjo ateiti bet 
kurią akimirką, Dolis trumpam nutraukė pokalbį su žmo- 
na ir su tokiai lemiamai valandai beveik nesuvokiamu at- 
kaklumu grįžo prie savo darbo krūmų lysvėse, ketindamas 
atraizgyti ir gražiai suvynioti vielas bei ištraukyti pasku- 
tinius bjaurius kuoliukus. 

Kaimynų kiemuose neliko nepastebėtas nei jaunosios 
ponios išvažiavimas, nei grįžimas. Netrukus kaimynai - Ži- 

noma, kiekvienas su vykusiu pretekstu, pavyzdžiui, pa- 
siskolinti kokio įnagio - ėmė rinktis pas Dolį, stebėjo jo 
darbą ir užuolankomis bandė išsiteirauti, ko važiavusi po- 
nia Dol į miestą ir ar nesužinojusi ko nors nauja. Dolis, 
kuris į tiesioginį, tokiai padėčiai visiškai teisėtą klausi- 
mą būtų atsakęs be užuolankų, neapkentė tokio apsimes- 
tinio katės trynimosi apie karštą košę ir neketino ten- 
kinti paslėpto smalsumo. 

Todėl kaimynai būtų turėję grįžti nieko nepešę, jeigu 
į kiemą nebūtų išėjusi ir prie savo vyro neprisidėjusi po- 
nia Alma. Kaip ir dauguma jaunų žmonių, ji degė nekan- 
trumu papasakoti savo įspūdžius, juolab kad jie buvo ne- 
paprastai džiugūs ir raminantys. 

Iš tikro jaunosios moters pasakojimai visiškai pakeitė 
kaimynų nuomonę: niekas jau nenorėjo bėgti į mišką. Kaip 
Doliai visi lauks savo išvaduotojų namuose. Kai kurie net 
pradėjo aiškiai kalbėti apie tai, jog tikriausiai būtų neblogai 
grąžinti į senas vietas tai, kas paslėpta ar užkasta, kad nu- 
galėtojų neįžeistų jų nepasitikėjimas. Žinoma, į tokias pa- 
stabas šeimos nariai reagavo suirzusiais šauksmais ir gal- 
vų purtymu: 

- Tik jau nebandyk, Olga! 

- Ką tu kalbi, Elizabeta, kam rizikuoti! 

Arba: 

- Negirdėjau, kad pas mus būtų kas nors paslėpta. Mine, 
tu, matyt, svaičioji! 

Šį kaimynų pokalbį apvainikavo du daugiau kaip sep- 
tyniasdešimties metų amžiaus senukai, kurių vaizduotė įsi- 
plieskė nuo pasakojimo apie pasigėrusius vaikus prie vieš- 
bučio. Iš pradžių abu seniai neapsakomai įtūžo. Nežiūrė- 
dami senyvo amžiaus ir tolimo kelio, jie ištisas savaites, 
ištisus mėnesius keliaudavo pas šio viešbučio šeimininką, 
kurio nuolatiniai svečiai buvo nuo neatmenamų laikų, o 
tas niekšas, tas nusikaltėlis, tas tautos išdavikas vos ne kiek- 
vieną kartą, paprašytas butelio, pagaliau taurės vyno, at- 
kirsdavo, esą jis pats nieko neturįs, esą viską išgėrę ese- 
sininkai! O dabar paaiškėjo, kad vyno vis dėlto buvo, ir, 
matyt, nemažai - ištisas rūsys, daug rūsių vyno, kurio jiems, 
pažeidžiant visus įstatymus, neduodavo, kurį dabar vaikai 

laisto ant grindinio! 

Abu senukai sustojo vienas prieš kitą, jų rūpesčių nu- 
blukinti veidai tarsi nuo vyno atspindžio žaviai paraudo ligi 
pat žilų plaukų. Jie plojo kits kitam per paskutiniais me- 
tais taip subliuškusius, seniai jau neužpildančius kelnių pil- 
vus ir lenktyniaudami vardijo pamėgtų vyno markių pava- 
dinimus. Vienas jų mažiukas, visada su žaliu medžiotojo 
kostiumu, buvo prisiekęs Mozelio vyno gerbėjas, antrasis, 
su nuolat atraitytomis marškinių rankovėmis, labiau lin- 
ko į prancūziškuosius. Šitaip plodami viens kitam per pilvą 
ir šūkaudami, jie atrodė jau apsvaigę nuo vyno, kurio nė 
lašo neragavo. Labai neaiški valanda, dar vos besibaigian- 
tis karas, čia pat tykantys pavojai buvo pamiršti, ilgų kan- 
čių prisiminimą išstūmė viltis išgerti. Ir kai jie nuolat vie- 
nas kitą ragindami nusprendė tuojau pat su dviem veži- 
maičiais dardėti į miestą ir parsivežti jiems neteisėtai už- 
ginto vyno, Dolis juos nejučiom sulygino su žmonėmis, 
pasišovusiais šokti ant išsiveržusio Vezuvijaus. 

Ačiū Dievui, abu seniai turėjo žmonas, ir šios ponios 
pasirūpino, kad planuojama išvyka sužlugtų, nes virš ežero 
aidintis per miestą trinksinčių sunkvežimių ūžimas vis stip- 
rėjo. 

- Bet jeigu įvykiai klostysis ne taip, kaip mes tikimės, 
- pasakc Dolis, sugrįžęs prie savo vielų, - būsime kalti, kad 
jie nepabėgo į mišką. Mes būsime apskritai kalti dėl vis- 
ko, kas atsitiks... 

- Juk aš nė vienu žodžiu jų neatkalbinėjau ir neįkalbi- 
nėjau, - gynėsi jaunoji moteris. 

- Svarbu ne tai, ką tu kalbėjai, - atsakė Dolis, nutrauk- 
damas žnyplėmis vielos kilpą nuo kuoliuko. - Kur kas svar- 
biau yra tai, kad mielieji kaimynėliai dabar surado atpir- 
kimo ožį viskam, kas jiems nepatiks. - Jis susuko vielą. - 
Jie mūsų nepagailės, gali būti tikra! Per visus tuos metus 
jic buvo pratę už viską, kas buvo, kaltinti ne save, o ki- 
tus - kodėl dabar jiems pasikeisti? 

- Mes viską kantriai ištversime, - atsakė jaunoji mote- 
ris atkakliai šypsodama. - Juk mes visada buvome neken- 
čiamiausi žmonės miestelyje - nedidelis skirtumas, ar tos 
neapykantos bus kiek daugiau, ar mažiau, tiesa? 

Tai sakydama ji linktelėjo jam ir nuėjo į namą. 

Popietė slinko kankinamai lėtai. Jie d2: --::4 pasinė- 
rė į baisų laukimą, kurio vylėsi visiems laikams atsikratę 
- O, kiek dienų ir mėnesių jie dar turės laukti, laukti, laukti! 
Kartkartėmis Dolis mesdavo darbą ir vienas arba su žmo- 
na eidavo prie ežero, iš kur virš vandens galėdavo matyti 
miesto gatvės ruoželį. Bet regėdavo tik tuščiavidurius, mi- 
rusius, be jokios gyvybės namus, o ausis užguldavo nenu- 
trūkstamo riedėjimo, riaumojimo, mašinų signalų, per mies- 
tą į vakarus traukiančios didžiulės, nematomos, vaiduok- 
liškos gurguolės triukšmas. 

Pagaliau - netrukus jau turėjo temti - jaunoji mote- 
ris šūktelėjo iš namo, kad tuoj būsianti gatava vakarie- 
nė. Dolis, kuris paskutinę valandą daugiau žaidė negu dir- 
bo, susirinko įrankius, nunešė į pašiūrę ir apsiprausė lau- 
ko virtuvėje. Paskui visi vakarieniavo kampe prie apskrito 
stalo: sena močiutė, Dolis, jo Žmona ir abu vaikai. Kal- 
bėjosi tik senoji močiutė su savo dukra. Senutė, kuri be- 
veik suparalyžiuota galėjo sėdėti tik krėsle, buvo labai 
pasiilgusi naujienų, o jos dukra šį vakarą pakankamai no- 
riai jas pasakojo (toli gražu nedažnas atvejis). Močiutei 
knietėjo viską sužinoti kuo tiksliau, kiekvieną dalyką jai 
buvo geriau išgirsti ne kartą, o tris, savo dukrą ji ištisai 
bombardavo maždaug tokiais klausimais: 

- O ką ji pasakė tada? - Ir ką tu jai atsakei? - Ką ji 
tau atsakė? 

Šiaip Dolis būtų mielai klausęsis šių plačiai išsilie- 
jančių moteriškų pokalbių, vis smalsaudamas, kokius po- 
kyčius senoje močiutės galvoje patirs medžiaga, kai ims 
ją perpasakoti. Bet šį vakarą, kadangi jo gera rytinė nuo- 
taika jau buvo galutinai išblėsusi, jis tik nepaprastai tvar- 
dydamasis neįsikišo į šiuos “tauškalus". Jis žinojo, kad 
buvo neteisus, bet kaip tik būti neteisiam jam dabar 1a- 
biausiai ir norėjosi. 

Staiga berniukas pusbalsiu šūktelėjo: 

- Rusai!!! 

Išgirdę triukšmą prie durų, visi nutilo ir sužiuro, du- 
rys atsivėrė, ir į kambarį įžengė trys rusai. 

- Sėdėkit! - pusbalsiu įsakė Dolis ir pakėlęs pasvei- 
kinimui sugniaužtą kairį kumštį nuėjo pasitikti svečių. 

Šalia jo žengė jaunoji žmona, palaikiusi, jog įsakymas 
sėdėti jos neliečia. Dabar Dolis vėl galėjo šypsotis, įtam- 
pa, piktas nerimas jau buvo praėję, laukimo laikas pasi- 
baigęs, likimo knygoje atverstas visai naujas puslapis... Šyp- 
sodamasis jis pasakė: 

- Tovarišč! - ir pasveikinimui atkišo trim svečiams de- 
šinę ranką. 

Niekada Dolis nepamirš tų pirmųjų trijų rusų, tada at- 
ėjusių į jo namus, elgesio ir išvaizdos. Priekyje stovėjo jau- 
nas lieknas vyriškis su juodu raiščiu ant kairės akies. Jis 
buvo greitų judesių, spinduliavo kažkokią šviesą, vilkė- 
jo mėlynu munduru ir buvo užsidėjęs ėriuko kailio ke- 
purę. 

Palyginti su pirmojo tvirta, smulkia figūra, už jo sto- 
vintis rusas atrodė kaip milžinas, beveik siekiantis kam- 
bario lubų sijas. Jo platų valstietišką veidą puošė didžiu- 
liai, nukarę juodi ūsai, kuriuose jau buvo nemažai žilų plau- 
kų. Labiausiai į akis krito trumpas, kreivas šito milžino kar- 
das juodose odinėse makštyse, kurį jis buvo įstrižai pasi- 
kabinęs prie pilku munduru aptempto liemens. Trečiasis 
vyras, stovįs už abiejų pirmųjų, buvo paprastas, dar labai 
jaunas kareivis, kurio veidas dar tik pradėjo formuotis. Po 
pažastim jis buvo pasikabinęs automatą su segmento for- 
mos lenkta šovinių apkaba. 

Tokie buvo tie trys rusai, taip seniai laukti svečiai, prie 
kurių Dolis priėjo su pakeltu kairiu sugniaužtu kumščiu 
ir atkišta dešine ranka, su žodžiu “tovarišč" lūpose. 

Bet kai jis tai darė, kai jis šitaip stovėjo prieš tuos tris 
vyrus, atsitiko kažkas nepaprasta. Sugniaužtas kairysis 
kumštis nusviro žemyn, dešinioji Dolio ranka pasislėpė ki- 
šenėje, lūpos nepakartojo žodžio, turėjusio sukurti ryšį tarp 
jo ir trijulės. Nustojo jis ir šypsotis, veidas įgavo niūrią, 
mąslią išraišką. Staiga jis nuleido akis, kurios ką tik bu- 
vo nukreiptos į tris atvykėlius, ir įsispoksojo į žemę. 

Kiek laiko galėjo trukti ši scena - dvi ar tris minutes, 
ar vos keletą sekundžių - Dolis vėliau negalėjo pasakyti. 
Staiga mėlynamunduris tarp jo ir žmonos žengė į namo vi- 

dų, juo pasekė ir anie du. Nei ponas, nei ponia Doliai 
jais nepasekė, jie liko stovėti tylėdami, vengdami kits kito 
žvilgsnio. Paskui jie išgirdo šaukiant berniuką: 

- Štai jie ir vėl čia! 

Iš tikro tuos tris rusus jie dabar pamatė jau kitoje na- 
mo pusėje. Jie išėjo pro lauko virtuvę: pereiti ne daugiau 
kaip keturis rąstų namo kambarius užteko vienos akimir- 
kos. Dabar, tarsi puikiausiai viską žinotų, jie nesustoda- 
mi ir tik apsidairydami pražingsniavo pro pašiūrę, užlipo 
ant valčių prieplaukos, sėdo į valtį, atsistūmė nuo kranto 
ir greit pradingo už pakrantės krūmų. 

- Jie nuplaukė! - vėl šūktelėjo berniukas. 

- Nebijok, ateis daugiau! - pasakė jaunoji moteris. - Čia 
buvo tik pirmasis patikrinimas tų, kas gyvena atskiruo- 
se namuose. - Ji metė skubų žvilgsnį į savo vyrą, kuris 
vis dar stovėjo susikimšęs į kišenes rankas, niūriai susi- 
mąstęs. 

- Eikš, - pasakė ji, - greičiau valgykim, kol visai neat- 
šalo sriuba. Paskui vaikai ir močiutė iškart eis gulti. O mes 
dar kiek pabūsime; aš nujaučiu, jog šį vakarą arba naktį 
ateis jų ir daugiau. 

- Teisybė, - atsakė Dolis ir kartu su ja grįžo prie va- 
karienės stalo. Eidamas jis pagalvojo, jog visiškai pasikeitė 
ir jo Žmonos balsas: neliko nė lašo to guvumo, su kuriuo 
ji pasakojo popiečio įvykius. Ji taip pat kažką pastebėjo, 
galvojo jis. Tačiau kaip ir aš ji nenori apie tai kalbėti. Tas 
gerai. 

Bet vėliau jam labiau patikdavo įsivaizduoti, kad jo 
žmona gal vis dėlto nieko nepastebėjo, kad jos balsas ki- 
taip skambėjo tik dėl to, jog vėl prasidėjo naujas lauki- 
mas, kitų rusų svečių laukimas. Laukimas dabar neabejo- 
tinai buvo tai, ką kiekvienas vokietis sunkiausiai ištvėrė, 
o kaip tik tai jiems lėmė daugelis dalykų, o gal kone vis- 
kas - artimiausias dienas, mėnesius, o gal net metus... 

Tarp močiutės ir vaikų dar užsimezgė gyvas pokalbis, 
kuriame dalyvavo ir jaunoji moteris. Kalba, aiškus daly- 
kas, iš esmės sukosi apie tuos tris atvykėlius, kurių apranga 
buvo tokia marga ir neįprasta saviems, vokiečių kariškiams 
(arba to nebuvo matyti, nes seniai įprasta). Vėliau buvo 

kruopščiai nagrinėjamas klausimas, ar bus atgauta val- 
tis, ar rusai atplukdys ją atgal. 

Dolis pokalbyje nedalyvavo, visą vakarą jis apskritai 
neketino pasakyti nė vieno žodžio. Užtat viduje jis bu- 
vo per daug susijaudinęs. Tik vieną kartą tyliai paklau- 
sė savo žmoną: 

- Ar ir tu matei, kaip jie į mane žiūrėjo? 

Į tai Alma - irgi tyliai ir labai greit - atsakė: 

- Taip! Jie žiūrėjo lygiai kaip tas rusas prie vaistinės į 
mane: tarsi būčiau siena ar gyvulys. - Dolis linktelėjo galva, 
daugiau sutuoktiniai apie šį atvejį nekalbėjo, nei tą vaka- 
rą, nei vėliau. 

Tačiau Dolis ir vėl regėjo save stovintį prieš tuos tris, 
su šypsančiu veidu, žodžiu “tovarišč" lūpose, su iškeltu 
kumščiu, pasveikinimui atkišta dešine - kaip visa tai buvo 
neteisinga, kaip jis turėjo gėdytis! Kaip atvirkščiai jis vis- 
ką pradėjo, nuo pat ankstyvo ryto, kai toks linksmas pa- 
budo ir puolė tvarkyti krūmų, kad padarytų “nepavojingą" 
kelią išvaduotojams, kaip neteisingai jis viską matė! 

Ir toks Žmogus kaip jis dar puikavosi prieš kaimynus, 
jog sutiksiąs rusus prie savo namų slenksčio ir pasveikin- 
siąs kaip išgelbėtojus. Užuot pamąstęs apie savo žmonos 
popietinius pasakojimus ir pažiūrėjęs į juos kaip į perspė- 
jimą, jis pamatė tik savo neišmintingo, kvailo nusistatymo 
patvirtinimą. Matyt, per tuos dvylika metų jis nė truputė- 
lio nepasimokė, nors kartais kentėdamas taip tvirtai tuo 
tikėjo! 

Ne be reikalo rusai žiūrėjo į jį kaip į mažą, piktą, nie- 
kingą gyvulį, į tipą, nevykusiai bandantį įsiteikti, kuris no- 
rėjo įtikinti, jog vienu meiliu šypsniu ir vienu vos supran- 
tamu rusišku Žodžiu galima ištrinti visa tai, ką pasauliui 
per paskutinius dvylika metų padarė vokiečiai! 

Jis, Dolis, buvo vokietis ir puikiai Žinojo, bent jau te- 
oriškai, jog nuo valdžios užgrobimo, nuo žydų persekioji- 
mų su kiekviena savaite, su kiekvienu mėnesiu menkėjo dar 
Pirmajame pasauliniame kare pažeisto žodžio “vokietis" 
garbė! Kiek kartų jis yra pasakęs sau: “To mums niekada 
neatleis!" Arba: “Vieną gražią dieną mes turėsime visa tai 
išpirkti!" 

Ir jis, tiksliai Žinantis visa tai, žinantis, jog sąvoka “vo- 
kietis“ buvo tapusi keiksmažodžiu visame plačiame pasau- 
lyje, šitaip apsimetinėjo, kvailai vildamasis, kad jie paste- 
bės, jog esama ir “padorių vokiečių". 

Visa tai, ko jis taip ilgai tikėjosi iš šios karo pabaigos, 
gėdingai sugriuvo trijų rusų kareivių akivaizdoje! Jis bu- 
vo vokietis, vadinasi, priklausė pačiai nekenčiamiausiai ir 
niekinamiausiai Žemės rutulio tautai! Jis stovėjo žemiau 
už pačią primityviausią Afrikos glūdumos gentį, kuri ne- 
sugebėjo atnešti šiam Žemės rutuliui tiek griuvėsių, kraujo, 
ašarų, nelaimių, kiek vokiečių tauta. Doliui staiga paaiš- 
kėjo, kad gyvenimo jam tikriausiai jau neužteks, kad pa- 
tirtų vokiečių vardo apsivalymą pasaulio akyse, kad tikriau- 
siai jo paties vaikai ir anūkai kentės dėl tėvų gėdos. Iliu- 
zija, kad norint rasti tarpusavio supratimą su kitomis tau- 
tomis, gali pakakti tik vieno žodžio, vieno žvilgsnio, taip 
pat išsisklaidė. 

Ir šitas bejėgis gėdos jausmas, kurį dažnai pakeisdavo 
ilgi sunkiausios apatijos periodai, nesilpnėjo, pro šalį slen- 
kant mėnesiams, ne, daugybė menkų išgyvenimų jį netgi 
stiprino. Vėliau, kai prasidėjo karo nusikaltėlių procesas 
Niurnberge, kai galybė siaubingų smulkmenų vis plačiau 
ėmė atskleisti vokiečių nusikaltimų mastą, jo širdis norė- 
jo priešintis tam, kad reikės dar daugiau iškęsti, jis neno- 
rėjo, kad jį dar giliau įgramzdintų į purvą. Ne! - sušukda- 
vo jis sau pačiam. - Šito aš nežinojau! Aš niekada nenu- 
jaučiau, jog buvo taip blogai! Šių nusikaltimų aš nepada- 
riau! 

Bet paskui vis ateidavo akimirka, kai jis atsipeikėda- 
vo. Jis nenorėjo vėl pasiduoti bailiai saviapgaulei, vėl sto- 
vėti savo kambaryje kaip paniekintas, teisėtai smerkiamas 
šeimininkas. Taip! - sakydavo jis sau tada. - Aš mačiau, kai 
buvo pradėta persekioti žydus. Vėliau aš dažnai girdėda- 
vau, kaip jie elgėsi su karo belaisviais rusais. Nors viduje 
aš piktindavausi, niekada nepasipriešindavau. Jeigu jau tada 
būčiau žinojęs apie tą siaubą, apie kurį sužinojau šiandien 
- vis tiek tebūčiau tik jautęs šią bejėgę neapykantą... 

Dar su vienu dalyku Dolis turėjo susidoroti grynai pats, 
būtent, kad jis nusidėjo ir buvo kaltas kaip visi ir kad ne- 

beturėjo teisės, būdamas vokietis, jaustis esąs lygus ko- 
kiai nors kitai tautai. Jis, pasmerktasis, paniekintasis, vi- 
sada didžiavęsis savimi ir dar turintis vaikų, iš viso ke- 
turis, visus dar neaprūpintus, visus nesugebančius sava- 
rankiškai mąstyti, bet visus dedančius dideles viltis į šį 
gyvenimą - ir atiduotus tokiam gyvenimui! 

O, išgirdęs ar paskaitęs apie tai, jog didelė jo tautos 
dalis nugrimzdo į visišką apatiją, Dolis nė kiek nesistebė- 
davo. Matyt, buvo daug tokių, kurie jautėsi kaip ir jis. Sau 
ir jiems jis linkėjo jėgų iškęsti tai, kas jiems buvo lemta. 


Trečias skyrius 


APLEISTI NAMAI 


Iš pažiūros Dolių gyvenimas nepaprastai pasikeitė jau 
pirmosiomis dienomis po pergalingo Raudonosios Armi- 
j0s įžygiavimo. Jie, pratę visiškai vieni savo namuose už- 
siimti savais reikalais, dabar kaip ir kiti buvo priversti vyk- 
dyti viešai paskelbtą darbo prievolę, kad užsidirbtų duo- 
ną, labai mažą kąsnelį duonos pradžiai. Rytais, tuoj po sep- 
tynių, abu turėdavo išeiti į nurodytą rinkimosi vietą mieste. 
Pakeliui dažnai prie jų prisidėdavo kaimynai, tačiau daž- 
niausiai jiems pavykdavo jų atsikratyti ir likti vieniems, kaip 
buvo įpratę per visą savo santuokos laiką. 

Taip vėsiais gegužės rytais jie žingsniuodavo vienas šalia 
kito. Dolis dažniausiai giliai susimąstęs ir tik puse ausies 
klausydamasis Žmonos šnekų, o jai visiškai pakakdavo ret- 
karčiais įterpiamo “taip, taip" arba “Žžinoma". Savo žmo- 
ną, dėl jos sugebėjimo nepaliaujamai tauškėti, jis buvo pa- 
krikštijęs “bangele". Jo nuomone, ji priminė jam ankstes- 
nius ilgus pasivaikščiojimus pakrante, kai šalia jo ošdavo 
jūra. Tačiau kai jie ateidavo į rinkimosi vietą, mokyklos 
kiemą, įprasto buvimo kartu ir bangų ošimo iškart ne- 
likdavo: patinai ir patelės turėdavo rikiuotis atskirai, visus 
suskaičiuodavo, surašydavo ir išskirstydavo patiems įvai- 
riausiems darbams. Jei pasisekdavo, jie bent jau galėda- 
vo prieš išvedami šūktelėti kits kitam apie gauto darbo po- 
būdį, kad žinotų, kur kiekvienas praleis ilgą dieną skyrium. 
Ji, pavyzdžiui, sušukdavo: 

- Šiandien dirbsiu valytoja! 

Jis atsakycavo: 

- Krausiu maišus! 

Vėliau abu gavo pastovų daroą, jis ganyti karves, įi - 
nešioti maišus. Dažnai jie pasimatydavo tik vėlai vaka- 
re, abu pervargę nuo neįprasto darbo, bet abu besisten- 
giantys kits kitam šito neparodyti. Jis papasakodavo, ži- 
noma, su ironija, apie savo piemeniško gyvenimo sunku- 
mus, kai daugiau kaip tūkstančio karvių bandą, kuri bu- 
vo surinkta ne iš vieno tvarto, taigi neturėjo ir vienybės 
jausmo, reikėdavo išlaikyti krūvoje ir saugoti, kad kar- 
vės neitų į javų pasėlius. Jų buvo aštuoni piemenys, bet 
jo bendrai turėjo polinkį būriuotis vienoje vietoje ir ple- 
pėti vyriškomis temomis: kad ilgai taip negali tęstis, kad 
duodamu duonos trupučiu negalinti pasisotinti ne tik šei- 
ma, bet ir vienas Žmogus, kad taiką jie įsivaizdavę visai 
kitaip, kad naciai ir dabar besistengią apsirūpinti šiltes- 
nėmis vietomis - šios šnekos buvo visiškai tuščios ir be 
galo nuobodžios Doliui. 

"Tuo tarpu banda vis labiau krikdavo, iš vikių perei- 
davo į rugių pasėlius, o Dolis lyg pamišėlis lakstė vienas 
paskui tūkstantį karvių, mėtydamas jas akmenimis, pliek- 
damas botagu, o galiausiai, visiškai išsekęs ir uždusęs, sės- 
davo ant akmens, nusiminęs, įtūžęs, bejėgis. Dažnai kaip 
tik tokiu momentu išdygdavo raitas rusas, kontroliuojan- 
tis piemenų darbą. Kiti piemenys, kurie būdavo protingai 
pasirinkę vietą šnekoms, raitelį pastebėdavo dar iš tolo ir 
dabar stropiai kibdavo į darbą, tuo tarpu pavargęs Dolis 
gaudavo žiaurios pylos už tinginiavimą. Tačiau jis niekaip 
negalėjo nugalėti savęs ir elgtis kaip kiti. Tokį būdą, dirbti 
tik dėl valdytojų akių, o iš tikro nieko nedaryti, jis laikė 
pasibjaurėtinu, netgi tipišku nekenčiamiems kariškiams, 
tarp kurių ir dykūnas gali būti didžiai gerbiamas Žžmo- 
gus. 

Vienintelis piemenavimo privalumas buvo tas, kad va- 
kare, parginus karves, tiek piemuo, tiek plepys galėjo at- 
sistoti į eilę su bet kokio dydžio ąsočiu, ir ukrainiečiai mel- 
žėjai ligi viršaus pripildavo jį pieno. Todėl Dolio namuo- 
se tuo metu vakarais visada būdavo sriubų, kurias su ma- 
lonumu valgydavo ir jaunas, ir senas. 

Tiesa, pagal šį punktą, įvairių prekių įsigijimą, Almos 
darbas buvo dar naudingesnis, be to, jos meistriškumas taip 
pat pranoko vyro meistriškumą. Ji, kartu su trisdešimčia 
- keturiasdešimčia kitų moterų ir mergaičių, gavo užduo- 
tį iš sandėlio barako, kurį anksčiau buvo užėmę esesinin- 
kai, ten dar esančias atsargas gabenti į didelę daržinę ša- 
lia geležinkelio. Kelias buvo tolimas, o maišai, kuriuos rei- 
kėjo nešti moterims, prikrauti sunkių prekių, todėl tas svo- 
ris viršydavo jos jėgas. 

Bet didžiausią moterų apmaudą kėlė ta aplinkybė, jog 
visi šie mėsos konservai, šios sviesto, sūrio, pieno ar sar- 
dinių skardinės, visos maltos kavos dėžutės, paketai su 
puikiais presuotais arbatos lapeliais, dėžės, pilnos šoko- 
lado miltelių (o kur dar vyno ir konjako butelių bateri- 
jos, gausybė paketų su rūkalais) - taigi maišus tempian- 
čių moterų apmaudą labiausiai skatino mintis, kad tokia 
galybė prekių ištisais metais buvo slepiama nuo skurs- 
tančių moterų ir badaujančių vaikų, vaikų, kurių daugu- 
ma per savo gyvenimą nebuvo ragavę šokolado, jog visa 
tai į besočius snukius susigrūstų valdžios trokštantys ti- 
pai iš SS, kurie buvo kalti dėl daugybės visų Vokietijos 
nelaimių. 

Jau nuo tada, kai prie didžiausio miesto viešbučio su 
vyno buteliais rankose girtuokliavo vaikai, tarp didesnės 
gyventojų dalies ėmė plisti nauja nuosavybės sąvokos trak- 
tuotė: visa tai buvo prekės, kurios priklausė jiems. Šių pre- 
kių jiems neleido turėti pirklių egoizmas ir gobšumas - to- 
dėl dabar jie buvo visiškai teisūs, pasiimdami viską, ką tik 
galėjo! Kelias nuo SS barakų ligi geležinkelio daržinių buvo 
tolimas, maišas spaudė, našta buvo sunki: pakeliui kokia 
moteris staiga dingdavo pakelės krūmuose, o kai vėl iš jų 
išeidavo ir prilipdavo prie nutįsusios kolonos galo, nors 
pirma ėjo jos priekyje, maišo turinys jau būdavo sumažė- 
jęs ketvirtadaliu, užtat krūmuose ji būdavo pasidėjusi ne- 
mažą atsargą vakarui. 

Ponia Alma Dol buvo ne mažiau apdairi už kitas mo- 
teris, kaip ir dauguma iš jų, namuose ji turėjo vaikų, ku- 
riems trūko riebalų ir kurie mielai būtų išgėrę bent puo- 
delį pieniško šokolado. Kaip ir kitos moterys, ji krauda- 

vosi sau atsargas krūmuose, o kai pastebėjo, kad tokius 
sandėliukus dar prieš darbo pabaigą apiplėšia bendradar- 
bės arba tolimi stebėtojai, dar labiau padrąsėjo: tūnodama 
krūmuose ji ramiausiai laukdavo, kol praeis visa kolo- 
na. Kai jos jau nebūdavo matyti, ji su savo maišu nusku- 
bėdavo į netoliese stovintį namą pas pažįstamus ir ten 
viską palikdavo - žinoma, pasidalindama. Kai turėdavo 
praeiti atgal grįžtanti kolona, ji vėl pasislėpdavo krūmuose 
ir tuščią maišą persimetusi per ranką, įsimaišydavo tarp 
kitų. 

Moterys, be abejo, būdavo pastebėjusios jos dingimą, 
nestigdavo kandžių pastabų ir užuominų, tačiau kadangi 
visos darydavo maždaug tą patį, jai nieko bloga neatsitik- 
davo. O dėl rusų sargybinių, kurie žygiavo kolonos prie- 
šaky ir gale, tai jie arba nematė, kas dedasi, arba neno- 
rėjo matyti. Greičiausiai nenorėjo, nes visi, matyt, pui- 
kiai žinojo, koks skausmingas yra badas, ir buvo kilnūs 
netgi nekenčiamai tautai, kuri sargybinių Žmonoms ir vai- 
kams būtų be gailesčio leidusi badauti ir mirti badu. 

Vakarais Alma sėdėdavo su savo vyru namuose, ant ne- 
didelės atsarginės viryklės virdavo “jo" vakarinė pieniška 
sriuba, o jaunoji moteris prie žvakės šviesos - elektros jau 
nebuvo - pasakodavo jam apie savo pergales. Iš pradžių 
visi suvalgydavo po sumuštinį su sardinėmis, 0 į pienišką 
sriubą įberdavo šokolado miltelių. Jie ne valgydavo, o tie- 
siog rydavo, kimšdavo kone sprogdami; visi, nuo penke- 
rių metukų Petos iki senos, beveik nebepajėgiančios vaikš- 
čioti močiutės. Jie negalvodavo apie perpildytus skrandžius, 
apie ir taip neramų nakties miegą, niekada negalvodavo 
ir apie rytojaus dieną, apie nedideles atsargas. Tokio po- 
būdžio mintys galutinai išgaravo per bombardavimų me- 
tus. Jie vėl tapo vaikais, gyvenančiais tik šia diena, be min- 
čių apie rytdieną, tačiau juose neliko nė lašo vaikiško ne- 
kaltumo. Jie neteko šaknų, jie, šie karviaganiai ir šios maišų 
tampytojos - praeitis juos aplenkė, o ateitis buvo per daug 
netikra, kad būtų galima apsunkinti ją mintimis. Be jokio 
tikslo jie plaukė gyvenimo srove - juk nežinai, kam gyve- 
ni. 

Kiekvieną sykį, kai Dolis su jaunąja Žmona ankstų ry- 

tą eidavo į darbą, kai vakarais po karvių ganymo skubė- 
davo vienas namo, jo kelias vesdavo pro didelį pilką na- 
mą, kuris savo užtemdytais langais darė atstumiantį ir slogų 
įspūdį. Ant namo durų kabojo labai sena žalvarinė lente- 
lė, tokia nutriušusi, jog atrodė visiškai apsinešusi, kelio- 
se įlenktose vietose pažaliavusi. Lentelėje buvo užrašas: 
“Daktaras Vilhelmas - veterinaras". 

Kai Dolis su žmona pirmą kartą po perversmo ėjo pro 
šį tamsų namą, Žmona pasakė: 

- Šitas taip pat pasidarė galą - girdėjai? 

- Taip... - teatsakė Dolis tokiu balsu, iš kurio žmona 
turėjo suprasti, jog tęsti pokalbio jis nepageidauja. Ir vis 
dėlto Alma supykusi išrėkė: 

- Bet aš vis tiek džiaugiuosi, kad senis miręs! Tai vie- 
nintelis žmogus, kurio tikrai neapkenčiau; aš neapken- 
čiu jo net ir dabar... 

- Gerai, gerai, - nutraukė ją Dolis. - Jis miręs, pamirš- 
kime jį. Niekada daugiau apie jį nekalbėkim. 

Daugiau jie ir nekalbėjo; besiartinant prie namo, dakta- 
ras Dolis tyčia žiūrėdavo į kitą gatvės pusę, tuo tarpu jo Žmona 
vis nužvelgdavo namą su irzlia arba ironiška mina. Ir viena, 
ir kita atitiko Dolio pageidavimą pamiršti, tačiau jie abu - kad 
ir tylėjo, - labai gerai žinojo, jog pamiršti nei gali, nei nori. 
Per daug jau širdies skausmo jiems abiem buvo suteikęs ve- 
lionis veterinaras Vilhelmas. 

Prikaltoje prie durų lentelėje jis vadino save veterinaru, 
tačiau buvo toks didelis bailys, jog vargu ar kada nors buvo 
drįsęs prieiti prie sergančio arklio ar jaučio. Valstiečiai šitą 
puikiai žinojo ir šaukdavosi jį nebent skiepyti kiaulių nuo 
raudonligės, todėl visa apylinkė jį vadino “Paršų Vilemu": 
paršų Vilhelmu. Tai buvo aukštas, sunkiasvoris, daugiau 
kaip šešiasdešimties metų vyriškis blyškiai pilku veidu, kuris 
visada būdavo toks paniuręs, tarsi ragautų tulžį. 

Šis veterinaras neturėjo jokios ypatybės, kad išsiskir- 
tų iš pačių žemiausių vidutinybių, tik vieną - nepaprastai 
jautrų vynui liežuvį. Degtinę ir alų jis gėrė taip pat, nes 
jau seniai buvo tapęs tokiu, kuriuos galima vadinti “sai- 
kingais girtuokliais": kiekvieną dieną jam reikėdavo tam 
tikro, netgi nepernelyg didelio, alkoholio kiekio. Bet nieko 

taip nemėgo kaip vyno, ir kuo geresnė būdavo jo mar- 
kė, tuo laimingesnis pasidarydavo jis. Tada net išsilygin- 
davo tulžingos raukšlės jo veide, ir jis galėdavo šypso- 
tis. Jo pajamas gaunančiam žmogui tai buvo per brangi 
aistra, nors dažniausiai jis sugebėdavo manytis. 

Apie penktą valandą po pietų jau niekas negalėdavo jo 
sulaikyti namuose, joks skubus telefono skambutis nepri- 
versdavo gydyti sergančio gyvulio; jis pasiimdavo lazdą, už- 
sidėdavo medžiotojo skrybėlę su opšraus uodega ir, visada 
trumpomis, žemiau kelių užsegtomis kelnėmis, oria eisena, 
dėliodamas išorėn nukreiptas pėdas, pasileisdavo gatve. 

Daktarui Vilhelmui - “Paršų Vilemui“ - tereikėdavo 
žengti kelis žingsnius, ir jis jau galėdavo užeiti į nedidelį 
viešbutį, kuris seniau, kai dar buvo gyvas taip pat išger- 
ti mėgęs jo šeimininkas, jam buvo tikras vyno pensionas. 
Tačiau po jo mirties namus užvaldė jo našlė ir - juo to- 
liau, juo labiau - jos jauniausia duktė, mergaitė, apsės- 
ta visokiausių nesuvokiamų užgaidų, netgi tiesmukiškų 
antipatijų, kurių viena - ir ne pati silpniausia - buvo nu- 
kreipta į veterinarą daktarą Vilhelmą. 

Veterinaras su giliu sielvartu patyrė, kaip šeiminin- 
ko dukra vis dažniau ir dažniau užgindavo jam užsakytą 
vyno butelį ir atnešdavo tik bokalą alaus, tuo tarpu ant 
kitų stalų tik ir statydavo butelius. Ir jeigu jis į riešutų 
spaustuvą panašiomis, karčiai surauktomis lūpomis, sa- 
vo įpročiu lėtai ir apdairiai kalbėdamas, dar imdavo skųs- 
tis, dar jo kalbos pradžioje ji greitai įsiterpdavo aštriu 
liežuviu ir imdavo šaukti: 

- Jums vyno reikia kasdien, o kiti ateina tik retkarčiais 
- štai kur skirtumas! Negi norite vienas išgerti visas mū- 
sų atsargas? 

Arba ji neatsakydavo visai nieko. Arba skubiai siekdama 
taurės ištardavo: 

- Jei nenorite alaus, galiu jį paimti atgal. Gerti niekas 
neliepia! - Trumpai tariant, ji kasdien leisdavo jam suprasti, 
kaip savo girtuokliškais norais jis priklauso nuo jos užgaidų. 
Tačiau jis turėdavo tulžingai atsidusti ir kęsti tiek jos plū- 
dimąsi, tiek ir vis mažėjančias vyno dozes, bet vis tiek ir 
toliau ateidavo kiekvieną dieną, be išdidumo, be gėdos. 

Iš viešbutuko veterinaras savo šleivomis pėdomis per 
pusę miesto oriai Žingsniuodavo į geležinkelio stotelę, kur 
dažniausiai prieš pat šešias pasirodydavo antrosios klasės 
laukiamojoje salėje. Dažnai jam pavykdavo atsisėsti prie 
nuolatinių lankytojų stalo, kur ir jam priklausė vieta, su- 
tikti turtingą miesto grūdų pirklį, kuris visada mielai pa- 
vaišindavo jį vynu. Bet jeigu šis pirklys su vienu ar keliais 
klientais sėdėdavo prie atskiro stalo, veterinaras prieida- 
vo ir prie jo, rimtai ištardavo “jums leidus" ir dažniausiai 
būdavo pakviečiamas sėstis. Čia daktaras Vilhelmas galė- 
davo pasireikšti kita savo esybės puse: jis buvo sukaupęs 
nemažą repertuarą bjauriausių kaimiškų istorijų ir anek- 
dotėlių, kuriuos mokėjo pasakoti gryna vietine tarme. 
Griaudint tikroms juoko salvėms, tulžingas pasakotojo vei- 
das net nevyptelėdavo, tuo tik padidindamas pasakoja- 
mų istorijų poveikį ir pagyvindamas grūdų pirklio klientų 
nuotaiką. 

Geležinkelio stoties restorane veterinarui ir šiaip ne- 
blogai sekdavosi. Ten jis buvo nuolatinis svečias ištisus de- 
šimtmečius. Ištisus dešimtmečius maždaug tarp šeštos ir 
aštuntos valandos vakaro jis sėdėdavo prie šio bendro stalo, 
anksčiau su savo žmona, po jos mirties vienas. Šeiminin- 
kas Kurcas jo taip pat nelepino, bet kaip seno kliento vi- 
sai be nieko nepalikdavo. 

Atėjus vakarienės metui laukiamoji salė greit ištuštė- 
davo, savo lazdele toliau bildendavo ir daktaras Vilhelmas. 
Kas jo dabar laukia pagrindiniame miestelio viešbutyje, bū- 
davo visiškai neaišku: gal labai daug, 0 gal ir visai nieko. 
Tiesa, šiuose namuose dar dosniai pilstydavo vyną, tačiau 
šeimininkas buvo Žmogus, mėgstantis pinigus, ir juo dau- 
giau, juo mieliau. Netgi tada, kai pinigų ėmimas jau buvo 
tapęs gana beprasmis, nes už pinigus beveik nebuvo ką pirk- 
ti, šeimininkas vis kėlė savo butelinių vynų kainas, ir nu- 
sipirkti bent vieną butelį kiaulių skiepytojui, kurio dienos 
uždarbis dažnai nesiekdavo net penkių markių, neišnešdavo 
kišenė. Todėl čia daktaras Vilhelmas turėdavo pasikliauti 
vien savo laime: dažnai turėdavo ištisas valandas prasėdėti 
priešais karo metais gerokai praskydusio alaus bokalą ir 
tulžingai stebėti butelį po butelio geriančius SS karinin- 

kus. Jie niekada nepakviesdavo jo prie savo stalo - SS 
visada laikėsi atokiau nuo prastos vokiečių liaudies. Arba 
koks hitlerjugendo vadukas, dar neturintis nė dvidešimties, 
su savo mergaite grimzdavo saldžiuosiuose vynuose - bet 
ir čia niekas nepasigesdavo seno, daug istorijų žinančio ve- 
terinaro. 

Tai būdavo sunkios valandos senam alkoholikui, kuriam 
gėrimas buvo tapęs gyvenimo poreikiu. Kai bergždžiai pra- 
slinkus laikui imdavo artintis naktis, vis girtesniais balsais 
įsitriukšmaudavo svečiai, o žilaplaukis, nuolat geraširdiš- 
kai šypsantis šeimininkas primindavo policijos valandą... 
Kai jis turėdavo sutikti su tuo, kad šį vakarą jau tikrai nieko 
negaus, nors tiek daug Žmonių aplinkui buvo taip malo- 
niai alkoholizavęsi... Kai užsimokėjęs už alų savo kiše- 
nėje skaičiuodavo varganus grašius ir banknotus tikrin- 
damas, gal užtektų bent taurelei, nors iš anksto žinoda- 
vo, kad tikrai neužteks... Kai jis pagaliau sunkiai, pik- 
tai atsidusęs paimdavo į rankas lazdelę su skrybėle ir iš- 
ėjęs į naktį kur patraukdavo namo... Ir kai jis eidamas 
mąstydavo apie priešais jį plytinčią naktį, kur bjaurio- 
mis tabletėmis turėjo prisišaukti miegą, kurį alkoholis pri- 
pildydavo dieviškų sapnų... Jo šikšninis veidas, matyt, dar 
labiau nugelsdavo, pavydas visiems ir viskam varstyda- 
vo širdį, ir jis be gailesčio būtų leidęs sugriūti visam pa- 
sauliui už vieną vienintelį butelį vyno! 

Tačiau senasis veterinaras kartais patirdavo ir geres- 
nių valandų. Į šį geriausią viešbutį staiga imdavo ir už- 
sukdavo vasarotojai arba meškeriotojai, kurie visada mie- 
lai klausosi šios prieš karą beveik nežinomos apylinkės 
istorijų. Arba koks ūkininkas pastebėdavo sėdintį senį, 
staiga prisimindavo, jog jau seniai nebuvo jo kvietęsis į 
savo kiemą, ir negryna sąžinė paskatindavo jį prašyti “Par- 
šų Vilemą" prie stalo ir pagirdyti, nes jo silpnybę juk ži- 
nojo kiekvienas. 

Bet gražiausia būdavo tada, kai šiame viešbutyje susi- 
rinkdavo ir susėsdavo prie stalo nuolatinių svečių draugija. 
Gaila, kad taip būdavo kartą - daugiausia - dukart per mė- 
nesį, būtent tada, kai vadovauti miestelyje organizuoja- 
moms teismo dienoms iš apskrities centro atvažiuodavo po- 

nas pirmosios instancijos teisėjas. Viešbučio šeimininkas 
iškart puldavo prie telefono ir duodavo žinią dvarininkui, 
dantistui, žemės ūkio produktų supirkėjui ir daktarui Doliui 
- senojo veterinaro jis, aišku, nekviesdavo, tas ateidavo ir 
be kvietimo. 

Vėliau Dolis negalėjo kaip reikiant suprasti, kaip jis 
pateko į šią margą kompaniją. Iš pradžių - bet tai buvo prieš 
daugelį metų, dar pirmosios santuokos laikais, kai jis šei- 
mininkavo nedidelėje sodyboje netoli miestelio, - taigi iš 
pradžių jį tikriausiai domino labai jau nevienodi sugėro- 
vai ir dar labiau jų pasakojamos istorijos, kuriomis ypač 
garsėjo senasis teisėjas, šioje srityje toli pralenkdavęs ve- 
terinarą, kurio anekdotai dažnai būdavo per daug šiurkš- 
tūs arba tiesiog bjaurūs. Tačiau Dolis greit pastebėjo, kad 
ir šie Žmonės nebuvo kažin kas. Antrąjį vakarą senasis 
teisėjas jau kartojo savo istorijas, jis žinojo jų dešimt ar 
dvylika, bet su malonumu galėjo pasakoti jas kad ir šimtą 
kartų. Be to, vis ryškesnis darėsi jo polinkis pasidova- 
noti sau maisto produktų ir apgauti kelnerius keliomis 
markėmis. Dantisto galva buvo pramušta istorijomis apie 
moteris, jis ir savo praktiką turėjo tik tam, kad gašlio- 
mis užuominomis galėtų kamuoti krėsle gulinčias mote- 
ris, O senasis veterinaras buvo ne kas kita, kaip kasdien 
vis godėjantis ir kvailėjantis senas girtuoklis. 

Tokia buvo ir visa užstalės kompanija. Lėkšta, primi- 
tyvi šutvė, kuriai priklausė ir klastingas kaip lapė šeimi- 
ninkas, kuriam rūpėjo tik pinigai. Ne, kiekvieną kartą Do- 
lis tikrai neateidavo, telefonu pašauktas prie nuolatinių 
svečių stalo, bet vis dėlto ateidavo gana dažnai, matyt, 
paprasčiausiai todėl, kad ir jam kartais norėdavosi už- 
pilti nosį arba todėl, kad jis mėgo gerus vynus, ir todėl, 
kad jo kaimynai kaime buvo dar kvailesni už šią užsta- 
lės kompaniją. Jis ateidavo, gerdavo ir vaidindavo dos- 
nų vaišintoją, nes tais laikais dar turėjo daug pinigų, už 
kuriuos išgerdavo visi dyko vyno mėgėjai, nuo godžiojo 
veterinaro iki atsargiojo teisėjo. O labai sėkmingomis nak- 
timis storas, žilagalvis šeimininkas panaršydavo dar ir 
slapčiausius savo rūsio kampus, atnešdavo storai apdul- 
kėjusių burgundiškojo butelių arba “Mumm extra dry". 

Tačiau prie raudonojo vyno jis - už dyką! - duodavo pui- 
kiausių sūrių, kuriuos, supjaustytus kaip tortai gabalais, 
jie valgydavo tiesiog rankomis. Senajam veterinarui tai 
būdavo palaimos valandos, ir jo draugystė su Doliu at- 
rodė tvirtai pagrįsta. 

Bet šitai pasikeitė, ir kaip dažnai pasitaiko išyrant vy- 
rų draugystėms, kalta buvo moteris. Iš kur senasis teisė- 
jas ištraukė tą jauną, švytinčią moterį, neaišku; šiaip ar taip, 
vieną vakarą kick pavėluotai prie bendro stalo atėjęs dak- 
taras Dolis rado ten Berlyno fabrikanto, kuris čia ant vieno 
iš daugybės ežerų kranto buvo pasistatęs rąstų namą ir sa- 
vaitgaliais meškeriodavo, žmoną. 

Tačiau šį vakarą jos vyras buvo likęs didžiajame Ber- 
lyno mieste, o jo jauna graži Žmona sėdėjo viena tarp nuo- 
latinių svečių, purtė savo šviesiai rudas garbanas, pailgą 
veidą ir svarbiausia - gražią, kraujo raudonumo burną at- 
sukusi į kiekvieną kalbėtoją - tarsi ši burna žiūrėtų į žmo- 
nes. Paskui ji atmesdavo galvą, jos plonas baltas kaklas, 
rodės, šoko iš juoko - o dangau, kaip ji mokėjo juoktis, 
o Dieve, kokia ji buvo jauna! Dolis nustūmė į šalį seną- 
jį veterinarą ir atsisėdo šalia neįtikimos jaunystės, da- 
bar ji sėdėjo ant ilgos kampinės soios tarp Dolio ir se- 
nojo teisėjo. 

Kokia ji buvo jauna, kiek gyvybės glūdėjo šioje būty- 
bėje, kaip užkrečiamai ji juokėsi iš kvailiausių teisėjo is- 
torijų! Dolis ėmė pasakoti pats, o gerai pasakoti jis tik- 
rai sugebėjo. Tai nebuvo iš anksto paruoštas “šimtąsyk kar- 
totas" repertuaras, kaip teisėjo ir veterinaro, ne, Doliui 
plūdo istorijos iš visų jo gyvenimo laikotarpių, tarsi da- 
bar jis būtų jas prisiminęs ir atradęs pirmą kartą. Jis pa- 
sakojo vis greičiau, skubėjo, pranoko visus - o pasakoda- 
mas vis užsakinėjo vyno,vyno, vyno! 

Tas vakaras tapo nepamirštamas. Juk penktą dešimtį 
baigiančiam vyrui negali nedaryti įspūdžio tai, kad graži 
dvidešimtmetė moteris leidžia suprasti, jog domisi juo. Ta- 
čiau nepaisant tokio jaunystės dėmesio Dolis neprarado sa- 
vo kritiško sugebėjimo stebėti ir pamatė, jog senasis ve- 
terinaras, sužavėtam Doliui bepasakojant į kairę pusę, pa- 
sisukęs į dešinę varė savo vagą. Veterinaras jau seniai pa- 

sidarė abejingas tiek istorijoms, tiek moterims, jį domi- 
no tik alkoholis. Alkoholio ant šio stalo buvo į valias, 
tačiau “Paršų Vilemui" atrodė, kad jis per lėtai geria- 
mas. Matydamas, jog visų akys nukreiptos į jaunąją po- 
nią, veterinaras patyliukais ištiesė ranką link butelio. Pas- 
kubomis prisipylė pilną taurę, išgėrė ir tuojau pat prisi- 
pylė kitą... 

- Oplia! - šūktelėjo Dolis, kuris, rodės, buvo atsukęs 
jam nugarą, bet viską matė. - Tik neskubėkite! Kol aš vai- 
šinu, aš ir tempą diktuosiu! - Ir jis išlupo Vilhelmui iš rankų 
butelį, tiesa, nešiurkščiai. 

Visi vyrai, žinoma, iškart puolė senąjį dyko vyno mė- 
gėją ir girtuoklį, kaip reikiant jį išgėdindami. Jie šaipėsi 
iš jo, prisimindami pačias gėdingiausias istorijas apie jį, 
išsakydami į akis bjauriausius įtarimus. Bet jis nelabai re- 
agavo ir nesigėdino. Jis jau seniai buvo pratęs mokėti savo 
žmogiškojo orumo įžeidimu už kiekvieną veltui išgertą 
gurkšnį. Sitai jis darė taip seniai ir taip dažnai, kad iš to 
žmogiškojo orumo jau nieko nebuvo likę. Žinoma, jis juos 
visus niekino, jam būt buvę nė motais, jei šią akimirką jo 
akyse visi būtų numirę - šį tą jam reiškė tik alkoholis. Todėl 
ir dabar jis nekreipė dėmesio į pašaipas ir pasityčiojimus, 
netgi nesiklausė, jo stora, senatvės dėmių nusėta plašta- 
ka laikė apglėbusi vyno taurės kotą, o jis mąstė: aš vis tiek 
išgėriau dviem taurėm vyno daugiau negu jūs! Ir: jei ir vėl 
pasitaikys proga, pabandysiu dar kartą! 

To jam nereikėjo ir labai ilgai laukti. Juk prie stalo 
sėdėjo žydinti jauna gražuolė - senąjį “Paršų Vilemą“ jie 
galėdavo matyti kasdien, o praleisti progą patlirtuoti su 
šia moteriškaite jiems būtų buvęs didelis nuostolis. Ve- 
terinaras sėdėjo visų pamirštas. Šįkart Dolis iš tikro vi- 
siškai atsuko jam nugarą. Tris kartus jis jau siekė vyno 
butelio, bet vis atitraukdavo ranką. Ketvirtąkart buvo ryž- 
tingesnis - pasiekė ir įsipylė... 

Dolis tuojau pat vėl atgręžė galvą ir šįkart be mažiau- 
sio meilumo balse drėbė: 

- Jeigu jums netinka tempas, kuriuo mes geriame prie 
šio stalo, gal atsisėstumėte prie kito? Laisvų stalų juk ne- 
trūksta... 

O kadangi veterinaras žvelgė į jį neryžtingai, netikė- 
damas, kone maldaudamas, Dolio balsas labiau sugriežtėjo: 

- Gal jūs manęs nesuprantate? Eikite nuo šio stalo! Man 
nusibodo jūsų begėdiškas elgesys!!! 

Senis iš lėto atsistojo. Iš lėto nužingsniavo link prie- 
šingame salės kampe stovinčio stalo. (Kadangi jau buvo la- 
bai vėlu, seniai po uždarymo valandos, salėje kitų svečių 
nebuvo.) Akimirką jis dvejojo, bet paskui vis dėlto paė- 
mė ranka taurę, per kurią buvo tiek praradęs, ir atsargiai, 
tarsi šventenybę, nusinešė su savimi. Juk tai buvo pasku- 
tinė taurė vyno, kurią, matyt, išgers šį nelemtą, taip lai- 
mingai prasidėjusį vakarą. Jam pavymui šiurkščiai, kone 
plyšdami iš piktdžiugos, šaipėsi tie nutukę prisigėrę mies- 
čionys. Beje, Dolis jau nedalyvavo toliau žeminant nuga- 
lėtąjį, jis gal net gailėjosi savo piktų žodžių - juk vis dėl- 
to tai senas Žmogus. Bet jeigu jis ir gailėjosi, tai labai ne- 
ilgai, nes jaunoji ponia staiga tarė: 

- Jūs buvote teisus, pone Doli, šio seno valkatos ne- 
būčiau galėjusi pakęsti ir aš! 

Prie stalo kompanija toliau gėrė ir gyvai šnekučiavosi 
- pašnekesys darėsi vis girtesnis. Seną veterinarą visi pa- 
miršo. O tas sėdėjo prie staliuko, apglėbęs ranka seniai 
jau tuščios taurės kojelę. Jis sėdėjo, žiūrėjo, klausėsi, skai- 
čiavo. Skaičiavo butelius, kuriuos vis dar nešė ant stalo, 
skaičiavo svečių išgertas taures ir sulig kiekviena pagal- 
vodavo: ši būtų ir man priklausiusi! 

Daktaras Vilhelmas palaukė, kol anie pagaliau prisi- 
puto ir nusprendė atsiskaityti. Tada jis tyliai išėjo iš res- 
torano ir įsitaisė tamsiame gatvės kampe priešais viešbu- 
tį. 

Turėjo gerokai palaukti, kol pasirodė du vedini dvira- 
čiais Žmonės. Jis pamatė baltą moters suknią - savo dvi- 
ratį ji vedėsi labai tiesiai, tuo tarpu vyriškis ištisai krei- 
vojo, dažnai sustodamas. Pajudėdamas vis atsitrenkdavo į 
palydovės dviratį ir paleisdavo savąjį. Tada jį apimdavo gir- 
tas juokas, ir jis turėdavo įsikibti į moterį. Daktaras Vil- 
helmas pastebėjo ir tai, jog gatvės kampe, kur turėjo išsi- 
skirti jų keliai, jie neatsisveikino. Dolis, klupdamas, kris- 
damas, keikdamasis, juokdamasis nulydėjo jaunąją ponią 

namo. Linguodamas galva, dar labiau suraukęs savo šikš- 
ninį veidą, tarsi gertų gryną tulžį, veterinaras pasuko na- 
mų link, iš lėto ir oriai stypindamas išorėn išverstomis pė- 
domis. 

Jau kitą rytą gandai apie “orgiją" geriausiame miesto 
viešbutyje apskriejo visas gatves ir gatveles, o su pienininko 
vežimu netrukus pasklido po apylinkes. Dolis, kurį jauno- 
sios ponios pagalbos šauksmas telefonu pakvietė į mies- 
tą, Iš jos sužinojo, jog labai šventeiviška viešbučio šeimi- 
ninko Žmona “dėl nedorovingo elgesio" uždraudusi jai šian- 
dien ir bet kada įžengti į restoraną. Jaunoji moteris buvo 
nelaiminga ir pasipiktinusi; pirmąkart gyvenime ji susidūrė 
su vienu iš tokių mažo miestelio nuosprendžių, kurie pri- 
imami neišklausius kaltinamojo ir kuriems neegzistuoja nei 
apeliacija, nei gynyba. 

- Mes juk neturime sau jokių priekaištų! Neatsitiko vi- 
siškai nieko, mes net nė karto nepasibučiavome! O tas kiau- 
lė veterinaras pripasakojo, esą aš visą vakarą sėdėjusi 
jums ant kelių, o naktį priėmusi į savo namus! Juk žino 
visas viešbutis, kad jūs nakvojote ten! 

Tai buvo tiesa: kai tik paaiškėjo, jog Dolis negali nei 
eiti, nei važiuoti dviračiu, palydovė parvedė jį į viešbutį, 
kur jis užsisakė kambarį. 

- Šiaip ar taip, ponas Doli, jūs turite pakalbėti su šei- 
mininku! Draudimas užeiti man į restoraną turi būti anu- 
liuotas, o tos šlykščios paskalos paneigtos! Jūs turite man 
padėti. Doli, aš tokia nelaiminga! Kaip visa tai bjauru! Jie 
nekenčia moters vien už tai, kad ji gražiai atrodo ir mėgsta 
juoktis. Geriausia būtų iškart parduoti vilą ir niekados dau- 
giau neatvažiuoti! 

Jaunosios moters akys buvo pilnos ašarų, ir Dolis pa- 
žadėjo padaryti viską, ko ji prašė. Bet jis būtų tai pada- 
ręs ir be šių ašarų, nes ir jį patį apėmė neapykanta. Ta- 
čiau netrukus jis patyrė, jog tokias paskalas lengviau pa- 
skleisti negu nuslopinti. Po savo šventeiviškos Žmonos padu 
gyvenantis viešbučio šeimininkas raitėsi kaip kirminas; ga- 
liausiai, kai debatai pasidarė karštesni, jis tyliai pasitraukė 
į savo kambarį ir tą dieną daugiau nepasirodė. Gynybos 
liudytoju pakviestas teisėjas, aiškiai apimtas pavydo jau- 

nesniam, laimingesniam Doliui, kalbėjo labai nekonkre- 
čiai: restorane jis nepastebėjęs nieko smerktina. Tačiau 
jis nieko negalįs pasakyti apie tai, kas įvykę naktį, gat- 
vėje. Beje, jis nelabai mėgstąs veltis į tokias istorijas! 

Dolis įtūžęs užriko: 

- Kas galėjo įvykti gatvėje? Juk visas viešbutis žino, kad 
aš čia nakvojau! 

Švelniai nuleidusi galvą viešbučio šeimininko žmona pa- 
reiškė, jog tarp abiejų išėjimo ir jo, pono Dolio, grįžimo 
į viešbutį, šiaip ar taip, praėjusi daugiau nei valanda! 

- Tai be saiko perdėta! - sušuko Dolis. - Tai galėjo trukti 
gal penkiolika minučių, daugių daugiausia pusvalandį! 

Viešbučio šeimininko Žmona su teisėju nusišypsojo, pas- 
kui dorovingoji moteriškė tarstelėjo, jog ir pusės valandos 
esą daug, ir per pusvalandį daug galima nuveikti... 

Dabar jau ir teisėjas spruko lauk, piktas Dolio prie- 
kaištas, kaip jie nesigėdiją be jokio pagrindo galvoti, jog 
du padorūs Žmonės negalį padoriai pabūti dviese, senąjį 
teisėją pasiekė jau koridoriuje. Ilgiau jis ir nesiklausė: da- 
rėsi labai panašu, jog nebus apsieita be teismo, o būti 
liudininku tokiame procese jis nė trupučio nenorėjo. 

Dolį išvargino tiek puolimo įkarštis, tiek pasipikti- 
nimas grumiantis su šventeiviška moterimi, kuri į visus 
jo priekaištus ir reikalavimus atsakinėjo tik pusiau šyp- 
sančiomis lūpomis ir dviprasmiškais išsisukinėjimais. Aiš- 
kiu “taip" arba “ne" ji neatsakė net ir į konkretų klau- 
simą, ką ji ketinanti daryti su draudimu jaunajai poniai 
užeiti į restoraną. 

Nei iš šio, nei iš to, Dolis staiga prapliupo juoktis ir 
paliko stovinčią viešbučio šeimininko žmoną. Su kuo jis čia 
kovoja? Don Kichoto kova su vėjo malūnais negalėjo bū- 
ti beviltiškesnė už jo ginčą su šia moterimi, kuri, be abe- 
jonės, visada balsuodavo už savo išsvajotą fiurerį. Na, o 
dabar liko tik atsiskaityti su visų šių paskalų kaltininku - 
ta sena kelnėta turgaus boba, svetimo vyno gėriku veteri- 
naru. Jam Dolis tikrai neliks skolingas! Ir nešamas nau- 
jos įtūžio bangos, jis puolė ieškoti daktaro Vilhelmo. Ta- 
čiau paieškos buvo bergždžios, jis nerado jo nei namuo- 
se, nei mieste, nei kokioje užeigoje. Atrodė, kad senis, nu- 

jausdamas, kas jam gresia, pasislėpė. Tikriausiai taip ir 
buvo! 

Todėl Doliui neliko nieko kita, kaip nueiti pas advo- 
katą ir pateikti ieškinius veterinarui ir viešbučio šeimininko 
žmonai. Iš advokato jis sužinojo, kad dabar, karo metu, 
privatūs skundai dėl įžeidimo nepriimami. Tačiau anie ši- 
to galėjo nežinoti, ir todėl jiems buvo išsiųsti laiškai su 
grasinimais iškelti kaip tik tokius ieškinius. Tačiau, matyt, 
ir jie turėjo advokatus arba žinojo, jog skundai nepriima- 
mi, nes į laiškus neatsakė. Paskalos sklido toliau. 

Visa tai jam kėlė įniršį, kurį dar padidino jaunosios po- 
nios išvažiavimas: ji turėjo bėgti nuo pavydžių ir piktų mics- 
telėnų šnekų. Jam rodės, tarsi jis ieškotų kelio per spy- 
ruoklių ir vatos sieną - kad ir kiek ją daužysi, lieka kokia 
buvusi. Jo advokato laiškai, taip nusiteikus, jam atrodė per 
daug švelnūs ir diplomatiški; jis pats sėdo ir parašė laiš- 
ką daktarui Vilhelmui, pranešdamas, kad už šmeižtą pir- 
mai progai pasitaikius viešai apskaldys jam ausis... 

Išsiuntęs šį laišką, ėmė gailėtis. Tai jį Žžemino; užuot 
niekinęs savo priešininką tylomis, kaip buvo pratęs, jis 
nusmuko ligi jo lygio. Bet akimirka, kai dar labiau pasi- 
gailėjo dėl šio laiško, atėjo kiek vėliau! Vieną priešpie- 
tę jis užsuko į geležinkelio stoties laukiamąją salę - ten 
su buteliu vyno ant sofos sėdėjo “Paršų Vilemas"! 

Doliui būtų buvę geriausia dar ant slenksčio apsisukti 
ir išeiti. Taip darydamas jis būtų suradęs didesnę sielos ra- 
mybę. Tačiau šalia daugybės svetimų žmonių čia sėdėjo ir 
nemažai vietos piliečių, kurie įtemptai žvelgė čia į jį, čia 
į veterinarą. Dolis žinojo, kad Vilhelmas, kaip įprasta se- 
noms boboms, laišką buvo parodęs užstalės draugams ir 
pusei miesto - grasinimą duoti jam antausį visi žinojo. Jeigu 
Dolis dabar pasitrauktų, anas taptų nugalėtoju, ir vėl pa- 
sklistų naujos apkalbos. 

Todėl Dolis įėjo ir atsisėdo priešais veterinarą. Neta- 
ręs nė žodžio šiaip jau gana plepus šeimininkas atnešė už- 
sakytą butelį. Visi vietiniai laukė, kol išeis svetimieji - jų 
traukinys turėjo išvykti po penkiolikos minučių. Tuo tar- 
pu, apglėbęs pirštais vyno taurės kojelę, Dolis kovojo su 
savimi. Jis tavęs nevertas, kalbėjo jo vidinis balsas. Tai tik 

senas Žmogus, turgaus boba. Ką jis turi bendra su tavo 
garbe?! Jis metė žvilgsnį į savo priešininką, tyliai, kaip 
ir jis sėdintį su vyno taure rankoje: bet jeigu aš nieko 
nedarysiu, jie visi, ir pirmiausia jis, palaikys mane bai- 
liu. Aš privalau parodyti šiems piliečiams, jog neleisiu 
nebaudžiamai drabstyti mane purvais! Kelio atgal nėra! 

Svetimi Žmonės išėjo iš salės, liko gal penki ar šeši vie- 
tiniai. Salėje buvo visiškai tylu. Šeimininkas Kurcas, ku- 
ris už prekystalio akylai stebėdamas svečius šveitė taures, 
garsiai užvedė nerūpestingą pokalbį su dažytoju. 

- Berlyne nebus ramybės ir šiandien, - išgirdo Dolis, - 
nes ką tik virš miestelio praūžė priešo oro eskadra... 

O jis jau stovėjo tiesiai priešais savąjį “priešą". Abiem 
rankom atsirėmęs į stalo briauną, pasilenkęs prie neken- 
čiamo, pageltusio, tulžingo priešininko veido, jis pašnibž- 
domis paklausė: - Ar dabar nenorite čia, viešai atsiimti 
savo šmeižto? 

Šalia jo šeimininkas, iš dalies prašydamas, iš dalies pik- 
tai, pasakė: 

- Baikite visa tai, ponas daktare Doli! Aš neleisiu ki- 
virčytis savo restorane! Geriau išeikite, jeigu... 

Dolis, nekreipdamas į nieką dėmesio, tyliai kalbėjo to- 
liau: 

- O gal norite, kad aš čia viešai kirsčiau jums ranka į 
veidą? Nubausčiau jus kaip pamelavusį vaiką? 

Senas, nepaslankus veterinaras nejudėdamas sėdėjo sa- 
vo vietoje ant sofos. Jo geltonas veidas, veikiamas grės- 
mingo Dolio žvilgsnio, lėtai persimainė į pilkšvą, tačiau 
žuvies akis žvelgė į grasintoją nemirksėdama ir be jokios 
išraiškos. Atrodė, tarsi jis ketintų atsakyti, lūpos sujudė- 
jo, kyštelėjo liežuvio galiukas, lyg norint jas sudrėkinti, bet 
nepasigirdo nė garso. 

- Gana, ponas daktare Doli, eikite! - paskubėjo stro- 
puolis šeimininkas. - Juk matote, jog ponas daktaras Vil- 
helmas gailisi... 

Čia senasis veterinaras staiga pradėjo nesuvokiamai at- 
kakliai, lyg kokia pagoda, kratyti galvą. 

- Ššš! Ššš! - vėl sušnypštė šeimininkas, tarsi baidytų viš- 
tas. - Juk neketini, Vilhelmai! 

Dolis akimirką nejudėdamas stebėjo šį besikratantį 
kaip pagoda Žmogų, paskui užsimojo ir delnu nestipriai 
sudavė šmeižikui per veidą. 

Tarsi iš krūtinės gilumos nuskambėjo šios scenos ste- 
bėtojų "ak!" 

- Štai! - šūktelėjo šeimininkas, aiškiai apsidžiaugęs, kad 
nebuvo suduota smarkiau ir nesmogta atgal. 

Akimirką Dolis grėsliai ir vis dėlto tarsi išsigelbėjęs žiū- 
rėjo priešininkui į veidą. Draskančios, spaudžiančios jė- 
gos jo krūtinėje nurimo, pagaliau jis vėl išsilaisvino - ne- 
liko neapykantos, įtūžio. Bet čia įvyko kažkas baisu, visai 
netikėta: iš abiejų bereikšmių senio akių pasiliejo dvi di- 
delės, skaidrios ašaros. Valandėlę jos kybojo ant vokų kraš- 
tų, paskui lėtai nusirito skruostais. Paskui jų vis daugėjo 
ir daugėjo, štai jos jau tekėjo ištisais upeliais per odinį rie- 
šutų spaustuvo veidą, kuris nuo drėgmės ėmė blizgėti. Ger- 
klė ėmė kūkčioti: “Oi! Oi! Oi!" - kūkčiojo senasis veteri- 
naras. 

- O Dieve, jis man smogė! Jis kirto man ranka per veidą! 
Ką man daryti?! Oi! Oi! Oi! Aš dabar negalėsiu žiūrėti 
žmonėms į akis, aš turiu mirti! Oi! Oi! Oi! 

Kai Dolis kirto antausį, žiūrovų simpatijos, be abe- 
jonės, buvo jo pusėje, tą patvirtino iš gerklių išsiveržęs 
“ak!". Bet seno veterinaro ašaros viską pakeitė. Nuo pat 
pirmos akimirkos Dolis buvo tikras, jog tai tik krokodi- 
lo ašaros, gudriai apskaičiuotos sukelti fizinės bausmės 
įspūdžiui ir patraukti miestui į savo pusę. 

- Oi! Oi! Oi! - vis verkė daktaras Vilhelmas. - Ir kaip 
tik šiandien, mano šešiasdešimt trečiąjį gimtadienį! O aš 
niekada jam niekuo nenusikaltau. Visada jį gyniau, kai žmo- 
nės apie jį blogai kalbėjo. Aš buvau jam dėkingas už tą dau- 
gybę vyno, kuriuo jis mane vaišindavo! 

Išgirdęs paskutinius žodžius, Dolis pajuto vėl užverdant 
įniršį ir neapykantą. Jam prieš akis gyvai iškilo scena, kai 
jis dėl labai jau savavališko vaišinimosi nuvijo veterinarą 
nuo stalo. Šmeižtai prasidėjo ne dėl to, kad jis daug kar- 
tų jį vaišindavo “daugybe vyno", o dėl to, kad nedavė jo 
vieną vienintelį kartą. 

- Na, dabar jau užteks! - sušuko įpykęs. - Jūs senas pa- 

skalų maišas ir turgaus boba - už tai jums ir sudaviau. 
Ir jeigu meluosite toliau, vėl skelsiu antausį, nežiūrint 
jūsų apgaulingų ašarų! 

Jis grasindamas pakėlė ranką. Tačiau Dolis neatsižvelgė 
į salėje buvusius kitus Žmones. Iš tikro jie turėjo pažinoti 
savo senąjį “Paršų Vilemą“, beje, ir pažinojo jau daugybę 
metų, nė kiek nevertindami. Bet šių ašarų ir aimanų aki- 
vaizdoje jie iškart pamiršo savo nusistatymą ir protą. Kūk- 
čiojantis senis visada jaudina, ir todėl su šeimininku prie- 
šaky jie puolė Dolį: 

- O dabar iš tikro užteks! Juk jūs neketinat dar kartą 
mušti seno Žmogaus! Geriau tuojau pat išeikite iš resto- 
rano. Galite pasiimti ir savo nebaigtą butelį vyno! 

Ir akimirksniu jie atskyrė Dolį nuo priešininko, pada- 
vė jam skrybėlę, restorano šeimininkas įdėjo jam į port- 
felį skubiai užkimštą vyno butelį, ir Dolis staiga atsidūrė 
aikštelėje priešais geležinkelio stotį. O šeimininkas susi- 
rūpinęs nužvelgė jį paraudusiomis akimis ir pasakė: 

- Be reikalo taip elgėtės, ponas Doli, nuteikėt prieš save 
visą miestą! Kilnūs Žmonės taip nedaro: mušti senuką! 
Na, bet tikėkimės, viskas susitvarkys... 

Bet, deja, niekas nesusitvarkė. Seimininkas buvo tei- 
sus: Dolis prarado paskutinius miestiečių simpatijos liku- 
čius: jis tapo tuo, kuo jam buvo lemta likti visiems laikams: 
nekenčiamiausiu visoje apylinkėje. 

O daktaras Vilhelmas šiuo atveju pasinaudojo nepapras- 
tai mitriai; šįkart jo tulžingos smegenys teikė jam puikiausių 
patarimų. Išėjus Doliui, vis verkė ir pasikūkčiodamas ti- 
kino, jog neištversiąs gėdos. Jis turįs nusižudyti, ir kaip 
tik per savo gimtadienį... 

Kad nusiramintų, davė jam išgerti vyno, daug vyno - o 
po to parvedė namo. Tačiau žinia apie jam padarytą gėdą 
apskriejo visą miestą, sukeldama simpatijas netgi tiems, 
kurie jų niekada jam nejautė. Ne veltuijis visąlaik pabrėž- 
davo, jog blogiausia, kad visa tai jam nutikę per gimtadienį: 
po kelių dienų pas jį ėmė plaukti dovanos - maisto pro- 
duktai, vynas, degtinė - jas siuntė žmonės, kurie, jei ne šis 
nutikimas, niekada nebūtų nė pamanę įsidėmėti girtuok- 
lio svetima sąskaita gimtadienius. 

Tuo tarpu karas vyko toliau, praėjo ir vieneri, ir ant- 
rieji metai. Žmonės dabar turėjo kitokių rūpesčių, negu 
Dolis ir jo pablogėjęs gyvenimas. 

Kas kita rūpėjo ir Doliui: tais metais iširo jo santuo- 
ka. Jis turėjo rūpesčių, ir todėl jam būdavo juo skaudžiau, 
kai pamatęs veterinarą vėl pajusdavo prasiveržiant neapy- 
kantą, kurią manė išnykus; nepamiršta gėda pasireikšda- 
vo pirmykšte, laiko nesusilpninta jėga... 

Tada, po ilgesnės pertraukos, miestelyje vėl pasirodė 
jaunoji moteris. Dabar ji vilkėjo gedulo drabužiais, Dolis 
sužinojo, jog ji jau kiek laiko buvo našlė. Tačiau kai suži- 
noję šią naujieną Žmonės imdavo akylai tyrinėti jo veidą, 
rasdavo jame tik abejingumą. Ir iš tikro Dolis jautė tik abe- 
jingumą. Nors prieš dvejus metus, liepsningą valandą, jis 
ir jautė šiai moteriai kai ką daugiau, tai dabar visa tai buvo 
seniai pamiršta, jis nieko daugiau nebeprisiminė... 

Tačiau gyvenimas mažame miestelyje turi savus dėsnius. 
Dideliame mieste Žmonės susitinka tam, kad niekad dau- 
giau nepasimatytų. O čia šis keistuolis Dolis buvo žmogus, 
kad ir pinigingas, savo pasipūtimu tegalįs sukelti tik įta- 
rumą. Ir staiga atsirado ši jauna moteriškė, kuri dabar 
jau buvo našlė, nors ne vyresnė kaip dvidešimt trejų metų, 
augino penkerių metų vaiką, gedulo spalva lakavo nagus 
ir purpuro raudoniu dažėsi lūpas. Miestelis žinojo, ko ga- 
lima tikėtis iš tokios moters, lygiai kaip žinojo, kas yra 
Dolis! 

Sudarę bendrą gynybos frontą, išstumti iš kitų gyveni- 
mo, šnipinėjami, įtarinėjami ir šmeižiami, jie buvo priversti 
vieną gražią dieną susieiti. 

- Laba diena, - neryžtingai pasisveikino Dolis. - Seno- 
kai nesimatėme... 

- Taip, - atsakė ji. - Ir per tą laiką daug kas pasikeitė. 

- Jūs teisi, - susimąstė jis ir pažvelgė į jaunąją moterį. 
Su gedulo drabužiais ji buvo jam dar gražesnė. - Jūs ne- 
tekote vyro... 

- Taip, - patvirtino ji. - Aš pergyvenau sunkius laikus. 
Mano vyras sirgo daugiau kaip metus, ir aš viena ištisai 
jį slaugiau. Kiekvieno aliarmo metu turėjau su ligoniu 
kraustytis į rūsį, per gaisrą sudegė pusė buto... 

- Sunkūs laikai! - pritarė jis ir staiga piktai nusijuo- 
kė, pastebėjęs smalsų pro šalį einančios “ponios kapito- 
nienės" žvilgsnį. - Tačiau šiame užkampyje nepasikeitė 
niekas, šį vakarą visi vėl tik apie mus ir šnekės. 

- Be abejonės, - pritarė ji. - Gal palydėsite mane ke- 
letą žingsnių? Jeigu jau jie liežuvauja, tai tegul turi ir pa- 
grindą! Gal norėtumėte šiandien pas mane papietauti? Kaip 
tik gavau kaimišką vištą, - ji nusišypsojo, - galima išsiversti 
ir be markių. 

- Gerai! - atsakė jis. - Su malonumu. Dabar man ne- 
reikia niekam atsiskaitinėti. 

- Žinau, - pasakė ji. 

Taip viskas prasidėjo, ne kitaip tęsėsi ir toliau. Juos su- 
artino atkaklumas, protestas, vienatvė. Pagaliau atsiran- 
da žmogus, su kuriuo gali atvirai kalbėtis, kuris nėra iš- 
davikas. Vėliau užsimezgė nuoširdi simpatija, netgi mei- 
lė. Miestelio paskaloms jie seniai tapo abejingi. Abu per- 
sikėlė į nedidelį jaunosios moters rąstų namelį, nekreip- 
dami dėmesio į tai, kad miestelėnai tiesiog siautėjo dėl to- 
kios begėdystės. Dabar Dolis nė kiek nesijaudino nuolat 
išgirsdamas, jog veterinaras Vilhelmas visiems pasako- 
ja, esą kiekvienas anksčiau jo pasakytas Žodis buvęs gry- 
niausia tiesa. Dabar jis buvo visai abejingas tam, kad jo 
priešas triumfavo. 

Bet vėliau, kai jie susituokė, - ne šiame užkampyje, 
o dideliame Berlyno mieste, - kai šalia vienas kito sė- 
dėjo beveik sudegusio buto virtuvėje ir išsirašinėjo ad- 
resus vestuvių kvietimams, juos abu vėl apėmė neapykan- 
ta, ir jie nepamiršo nė vieno savo priešo. Kiekvienas gavo 
po kvietimą: “Paršų Vilemas" ir dievobaimingoji viešbučio 
šeimininko Žmona pirmiausia! Kokio poveikio jie tikė- 
josi iš šių kvietimų, tiksliai nebūtų galėję pasakyti ir patys. 
Tai, kad jie vis dėlto susituokė, jiems buvo triumfas - visų 
pykčiui, smūgis į veidą perdėtam drovumui! 

Iš Berlyno į šį miestelį jie atvažiuodavo tik tam tikro- 
mis progomis. Dažnai didmiesčio maišatyje, vis didėjan- 
čiam io tamsume, kur tik liepsnojantys ištisų gatvių gais- 
rai teikdavo kraupiai virpančią šviesą, šį užkampį jie pa- 
miršdavo ilgam laikui. Jie sėdėdavo vienas šalia kito ne- 

gausiose priešlėktuvinėse slėptuvėse, klausydavosi at- 
skrendančių lėktuvų ūžesio, vis labiau artėjančių bombų 
sprogimų... Jie laikydavosi už rankų, jaunoji žmona ra- 
mindama sakydavo: 

- Jie jau nuskrido! 

Tada pasigirsdavo kurtinantis trenksmas ir dundesys, 
geltona šviesa suvirpėdavo ir užgesdavo... Burnose jie pa- 
jusdavo kalkėtų dulkių skonį, atrodydavo, tarsi valgo sa- 
vo pačių mirtį... 

Tačiau kai jie per išvartytus bėgius ir sugriautas gele- 
žinkelio stotis vėl išsiverždavo iš Berlyno, kai traukinys juos 
nešdavo vis giliau į miškus, kuriuose nebūdavo matyti jo- 
kių karo pėdsakų, kai vakare, prieš paskutinį kelio į na- 
mus etapą dar užeidavo į stoties restoraną skubiai išgerti 
bokalo alaus, viskas ten būdavo taip, kaip ir senais laikais. 
Šeimininkas dar labiau gailėjo savo atsargų ir begėdiškiau 
elgėsi su savo svečiais; bet savo senoje vietoje ant sofos 
vis dar sėdėdavo šikšnaveidis veterinaras. 

Ir vos tik Dolis išvysdavo šį Žmogų, jį kaipmat užplūs- 
davo sena neapykanta. Ji išsiverždavo su elementaria jė- 
ga, ir tik vėliau iškildavo prisiminimai viso to, ką bloga 
jiems buvo padaręs šis Žmogus, tarsi pavėlavęs, bet toks 
nereikalingas motyvas. Ji, ši neapykanta, Doliui buvo ne- 
suvokiama; juk šiais laikais reikėjo pakelti tiek daug sun- 
kumų, po kiekvieno bombonešių antskrydžio gyvenimas jam 
atrodydavo lyg iš naujo dovanotas. Nesuvokiama buvo ši 
niekinga neapykanta, tačiau nuo jos niekur negalėjai pa- 
bėgti. Savyje jis suteikė prieglobstį šiai neapykantai, lei- 
do jai susisukti lizdą, ir todėl turėjo ją pakęsti - matyt, visą 
savo gyvenimą. 

Taip, visą gyvenimą - bet tik ano Žmogaus gyvenimą! 
Mat kai dabar jis, Žingsniuodamas į darbą kartu su savo 
jaunąja Žmona, eidavo pro užrakintą, niūriai grėsmingą se- 
nojo veterinaro namą, kai grįždamas namo vienas praei- 
davo pro seną, gumbuotą, žaliomis dėmėmis paėjusią va- 
rinę iškabą, jo akys ne dėl to vengdavo namo, kad jis vis 
dar būtų nekentęs mirusiojo. Ne, mirdamas jis kartu nu- 
sinešė ir neapykantą, jos vietoje liko tarsi tuštuma, mig- 
lotas prisiminimas jausmo, kurio turėjo gėdytis. Šiais žlu- 

gimo laikais nebuvo patvarus joks jausmas, neapykanta 
išblėso, liko tuštuma, nykuma, abejingumas, visi žmonės 
nutolo. Niekada nebuvo tokios vienatvės. Niekas nieka- 
da nebuvo buvęs toks vienišas. Su juo buvo tik jaunoji 
žmona. Tačiau ir jai Dolis pasakė: 

- Gerai. Apie tai daugiau nekalbėsime. Baigta visiems 
laikams. 

Tačiau būta ir dar vienos priežasties, dėl kurios Dolis 
nusukdavo žvilgsnį nuo šio mirusio namo. Jis nuolat susi- 
mąstydavo apie vieną dalyką: juk aš mačiau jį sėdint ge- 
ležinkelio stoties restorane, ašaros upeliais tekėjo jam per 
veidą, o jis skundėsi, jog turėsiąs nusižudyti dėl šitokios 
gėdos. Tačiau jis, tas senas bailys, vis dėlto nenusižudė, 
iš savo pažeminimo be jokios savigarbos ir gėdos jis pa- 
darė biznį! Visada, visą savo gyvenimą, šitas daktaras Vil- 
helmas buvo bailys, iš baimės, kad neįspirtų arklys, kad ne- 
įdurtų ragu karvė, kad neįkąstų šuo, jis nusmuko ligi ne- 
pavojingo amžiaus kiaulių skiepytojo: “Paršų Vilemas"! Ši 
pravardė buvo pelnyta, o jis niekada ir nesipriešino jai, kai 
jį be jokio pasigailėjimo taip šaukdavo, duodami už dyką 
vyno, - savigarbos ir drąsos jis niekada neturėjo... 

Tačiau šitam daktarui Vilhelmui, mąstydavo toliau Do- 
lis, pakakdavo drąsos elgtis taip, kaip nedrįstu aš - nors 
kasdien vis labiau prarandu orumą, savigarbą, gėdą, tikė- 
jimą ir viltį. Daryti to aš negaliu, nors visada įsivaizdavau 
esąs pakenčiamai drąsus Žmogus. O jis, bailys, galėdavo. 
Tas bailys, kuriam užkirtau per veidą, turėjo pakankamai 
drąsos, o man jos trūksta. 

Taip mąstydamas Dolis eidavo pro šį namą, visada kan- 
kinamas tokių minčių, kurias visomis išgalėmis stengda- 
vosi nuvyti, bet nenuvydavo, nesvarbu, žiūrėdavo į jį, ar 
nusisukdavo. Tada jis mėgindavo įsivaizduoti kambarį, ku- 
riame šis Žmogus praleido paskutinę savo gyvenimo valan- 
dą, kuriame jis “tai" padarė. Dolis žinojo, jog paskutiniu 
metu senasis veterinaras beveik nieko neturėjo, tik lovą, 
stalą ir kėdę, visa kita iškeitė į alkoholį. Jis stengdavosi 
įsivaizduoti vyriškį ant tos vienintelės kėdės, prieš jį ant 
stalo guli pistoletas - ar ir tada jam per veidą tekėjo aša- 
ros, ar ir tada jis verkšleno: “Oi! Oi! Oi!"7! 

Dolis pakraipė galvą, šito įsivaizduoti jis nenorėjo, 
tai jį per daug kankino. 

Šiaip ar taip, aišku buvo viena: šikšnaveidis senis Do- 
lį paliko lyg ištuštėjusį, kankinamą savigraužos ir abejo- 
nių. Tiek daug tikrų dalykų šiomis dienomis tapo abejoti- 
nais, o, be senojo veterinaro, Dolis prarado ir savo tokią 
seną neapykantą bei tikėjimą, jog jis pats drąsus žmogus. 
O gal jis buvo visai niekas, išpūstas balionas; jis tenkino- 
si saviapgaulėmis, o dabar viskas pranyko! Iš Dolio nieko 
neliko. 

Su dideliu malonumu jis būtų apskritai aplenkęs šį na- 
mą. Tačiau pusiasalyje pastatyto miesto padėtis vertė jį vi- 
sada eiti čia. Vertė jį šitaip kankintis mąstant. Vertė pri- 
sipažinti, jog jis buvo niekas, niekada nebuvo kažkas, ir 
ateityje, nesvarbu ar ji bus ilga ar trumpa, liks ne kas ki- 
tas kaip Ničniekas! Visam laikui tik Ničniekas! 

Todėl buvo geriausia imti ir pasakyti jaunajai žmonai: 

- Ką gi, jis mirė. Pamirškime jį. Ir niekada daugiau apie 
jį nekalbėkim! 

Tai buvo melas. Niekas nenuėjo į praeitį, nieko nebu- 
vo galima pamiršti. Bet ar galėjo kas atsakyti už melą šian- 
dien?! Tegu Žmona ramiai sau galvoja, jog jis ir toliau 
kaip anksčiau neapkenčia senio. Jis jau nesugebėjo ne- 
apkęsti nieko, na, o meluoti - tai buvo nesunku. Melas 
geriau atitiko ir jo dvejones. 


Ketvirtas skyrius 


PONAI NACIAI 


Ilgai ganyti karvių Doliui neteko, daugybė atsitikti- 
numų susidėliojo taip, kad komendantas rusas jį padarė 
miesto ir jį supančios apylinkės burmistru, Taip jau bū- 
na šiais iš pagrindų pasikeitusiais laikais: labiausiai ne- 
kenčiamas miesto Žmogus tapo savo kraštiečių valdyto- 
ju. 

Atsitiktinumai prasidėjo nuo to , kad vieną naktį per 
Dolio sklypo tvorą kažkas permetė kuprinę. Tai buvo ka- 
riška kuprinė su vyresniojo SS vado uniforma. Mieliesiems 
kaimynams, padėjusiems į Dolio lizdą šį gegutės kiaušinį, 
laikyti tokius atributus, matyt, darėsi vis pavojingiau, nes 
kratoma būdavo vis kruopščiau. O kad į kuprinę su uni- 
forma jie neįdėjo keleto akmenų ir nenuskandino čia pat 
plytinčiame ežere, tai čia jau kita kalba: ji, galima sakyti, 
be žodžių bylojo tiek apie kaimynų padorumą, tiek ir apie 
Dolio populiarumą. 

Jis, žinoma, nieko nenujautė apie darže gulinčią ryti- 
nę dovanėlę. Vakare jis ilgai vartėsi lovoje, kol pagaliau 
nugrimzdo į jau beveik įprastu tapusį trumpą, pilną rūpes- 
čių miegą. Iš tokio miego šįkart dar paryčiais jį pakėlė labai 
pikti rusų patruliai. Iš pradžių jis nesuprato, ko iš jo no- 
rima, ir tik po kokių penkiolikos nelemtų minučių jam pa- 
aiškėjo, ką galėjo reikšti ši kuprinė ir esesininko unifor- 
ma: Dolius įtarė SS karininko slėpimu! Jie keliskart išvertė 
visą namą, aukštą, pašiūrę ir, nors pabėgėlio (jo visai ir 
nebuvo) nerado nė pėdsakų, pasodino Dolį į dvikinkį me- 

džioklės vežimą ir nuvežė į miesto komendantūrą! Iš de- 
šinės ir kairės jį saugojo automatininkai. Taip vežamą jį 
matė miesto gyventojai, tikrai nejausdami jokios užuo- 
jautos, viena, kad visi turėjo pakankamai savų rūpesčių, 
o antra, kad daktaras Dolis kaip tik ir buvo daktaras Do- 
lis. Visi linkėjo jam kokių tik įmanoma nemalonumų! 

Tačiau komendantūroje nemalonumai pasibaigė: ten 
buvo karininkas, vadovavęs tardymui, ir civilis vertėjas, 
kuris vertė Dolio parodymus. Dabar, sužinojęs klastin- 
gai jam pakištos kuprinės paslaptį, Dolis nesivaržydamas 
atkreipė ruso dėmesį į kaimynų namą, kuriame gyveno 
SS vado žmona, matyt, ne tik pikta, bet ir gana kvaila, 
nes šios uniformos kilmę buvo labai nesunku atspėti. Po 
penkiolikos minučių Dolį paleido namo, į baimingai lau- 
kiančios šeimos glėbį. 

Kita diena buvo “pergalės diena", eiti į darbą jam ne- 
reikėjo. Visiems gyventojams liepė susirinkti į aikštę prie- 
šais komendantūrą, kur rusų komendantas turėjo pasaky- 
ti kalbą. Kai Dolis su žmona atėjo į aikštę, pamatė vertė- 
ją ir karininką, kuris jį vakar tardė. Dolis mandagiai juos 
pasveikino, aniedu pirmiausia jį rimtai nužvelgė, atsakė į 
pasveikinimą ir ėmė kažką šnibždėtis. Paskui pamojo Do- 
liui prieiti ir vertėjas karininko vardu paklausė, ar jis ne- 
galėtų pasakyti kalbą vokiečių gyventojams apie šios per- 
galės dienos reikšmę. 

Dolis atsakė, jog ligi šiol niekada nėra viešai sakęs to- 
kios kalbos, tačiau tikįs, jog padarytų tai ne blogiau kaip 
kitas. Tada jį pakvietė į komendantūrą - žmona turėjo 
pasilikti tarp laukiančių Žmonių, - ir pasodino kambaryje 
viršutiniame namo aukšte. Pro stiklines duris jis matė iš 
balkono kalbantį komendantą, o vertėjas pašnibždėjo jam 
į ausį keletą tezių, kurias esą reikėtų pasakyti. Paskui 
kambaryje įsiviešpatavo tyla. Lauke vis dar kalbėjo ko- 
mendantas. Tai buvo nedidelis vyras blyškiu, rusvu, sim- 
patingu veidu, tikras raitelis. Baltas pirštines, kurias vi- 
sada nešiodavo, dabar buvo nusimovęs; jis laikė jas vie- 
noje rankoje, retkarčiais pabraukdamas jomis ką tik pa- 
sakytą sakinį. Komendantas pakalbėdavo dvi ar tris mi- 
nutes, po to patylėdavo, leisdamas vertėjui išversti. Ta- 

čiau vertimas netrukdavo nė minutės, kaip dažniausiai 
buna prastai: verčiant. Kartkartėmis iš minios nuskambė- 
davo “valio!". 

“Na, palaukite, - mąstė suirzęs Dolis. - Nepraėjo nė 
trys savaitės, kai dar šaukėte “Heil Hitler!", keliaklups- 
čiavote prieš esesininkus ir folksšturmo gretose bandė- 
te pasigvelbti gcras tarnybas - netrukus aš jums pasaky- 
siu, ką galvoju apic jūsų valiavimus šiandien!" 

Be to, jis dar pastebėjo, jog ganėtinai atšilo. Tiesa, 
gegužės diena išaušo graži, bet buvo dar tik dešimta va- 
landa ryto, o jam ant kaktos jau ištryško prakaitas. Ver- 
tėjas vėl pasilenkė prie jo ir paklausė, ar tik Dolis nesi- 
jaudinąs? Ar nenorįs stiklinės vandens? 

Jis šypsodamasis atsakė, jog mieliau išgertų degtinės. 
Tada jį nedelsiant nuvedė į karininkų kambarį ir sugirdė 
pilną stiklinę labai stiprios degtinės. 

Po penkių minučių jis jau stovėjo prie balkono turėklo, 
tuoj už jo komendantas su savo vertėju, kuriam reikėjo 
versti tik Dolio kalbą. Balkone, beje, stovėjo ir daugiau 
karininkų, su kuriais Dolis per artimiausias savaites turėjo 
susipažinti gana artimai. Bet šią valandą jis jų nematė, jis 
matė tik po juo stovinčius Žmones, didžiulę minią, savo že-, 
miečius, kurie viltingai pakėlė į jį veidus. 

Iš pradžių šie veidai susiliejo į vieną pilkšvą brūkšnį 
virš tamsios, plačios drabužių juostos. Paskiau, tardamas 
pirmuosius įvadinius sakinius, jis staiga ėmė skirti juos po 
vieną. Kiek neramus klausydamasis savo paties balso, ku- 
ris niekada nebuvo labai stiprus, bet dabar, rodės, vis dėlto 
puikiausiai užpildė aikštę žemai, staiga pamatė ir savo žmo- 
ną, stovinčią kone čia pat, po jo kojomis. Ji stovėjo, su 
įprastu nerūpestingumu rūkė cigaretę, 0 ją supantys Žmonės 
buvo kiek atsitraukę nuo jos, nors šiaip aikštėje vyravo ne- 
maža spūstis. Taigi jie ir dabar, sąmoningai ar nejučiomis, 
patvirtino tą izoliuotumą, kuriame visą laiką miestelyje gy- 
veno abu Doliai ir kuriame šią akimirką visų smaigstomas 
žvŪgsniais komendantūros balkone stovėjo Dolis. 

Nenutraukdamas kalbos, jis vos pastebimai jai linkte- 
lėjo, ji atsakė šypsniu ir pasveikindama kilstelėjo ranką su 
cigarete. Jo žvilgsnis nuslydo tolyn ir sustojo prie žilabarz- 


52 


džio veido nacionalsocialisto miesto tėvo, architekto, nors 
šiaip tylaus Žmogaus, bet sugebėjusio gudriai išnaudoti par- 
tiečio padėtį, kad sunaikintų visus artimus ir tolimus kon- 
kurentus. Netoli šio vyro stovėjo žmogelis suktu, bet kar- 
tu ir brutaliu veidu: jis pavogė partiečių nario mokesčius 
ir Šnipinėjo bonzoms, kurie pabėgo į vakarų zoną... 

Bet buvo pakankamai ir smulkesnių Žmonelių: štai pa- 
što sekretorius, buvęs folksšturmo vachmistras, kiek to- 
liau mokytojas, skundikas, geležinkelio stoties restora- 
no šeimininkas Kurcas, tironas ir, kaip vėliau paaiškė- 
jo, taip pat šnipas, o ten - Dolio akys pralinksmėjo - ar- 
ti susiglaudusios, kone ironiškais veidais tarsi klajojan- 
čio teatro spektaklyje stovėjo dvi moterys, Žmona ir dukra 
kaip tik to SS karininko, kurio uniforma vos nepražudė 
jo dar vakar. 

Dolis pasilenkė į priekį, ėmė kalbėti greičiau, garsiau, 
jis kalbėjo apie ką tik praėjusius laikus, jų viešpačius, kal- 
tininkus ir šalininkus. Jam bekalbant toliau, o jiems atkak- 
liai, tarsi jo kalba nė vieno neliestų, šaukiant “bravo" ir 
“labai teisingai“, jis pastebėjo, kokie vis dėlto pasikeitę 
atrodė jo žemiečiai. Tai buvo ne tik išblyškę veidai, pažy- 
mėti baimės, rūpesčių, sielvarto ir nemigos, tai buvo ne 
tik tie, kurie vengdami pirmojo smūgio ištisas dienas gu- 
lėjo miške ir kurių drabužiai dabar buvo išblukę ir apibriz- 
g€, - ne, visi jie staiga tapo panašūs į elgetas, skurdžius, 
tarsi nusileido keliomis socialinių rangų laiptų pakopomis 
žemiau, dėl kažkokių priežasčių paliko visą gyvenimą gintą 
poziciją ir praradę gėdą atsistojo tarp kitų gėdos neturinčių: 
taip jie atrodė iš tikrųjų, težino visi, jog jie taip atrodė 
visada, kai likdavo vieni. Nebebuvo nieko, dėl ko vertėtų 
slėptis šiems žmonėms iš vienos tautos, kuri be jokio oru- 
mo, be jokio didybės pėdsako sutiko pralaimėjimą. 

Štai stovėjo storulis viešbučio šeimininkas anksčiau vi- 
sada nuo vyno paraudusiu, aptukusiu, šypsančiu veidu, - 
dabar tas veidas buvo išblyškęs, patamsėjęs nuo kelias die- 
nas neskustos barzdos. O jo šventeiviškoji žmona, taupioji 
šeimininkė, sugebanti išmelžti pfenigus iš pačių neturtin- 
giausių Žmonių, pasiruošusi persverti kiekvieną pirkinį ir 
visada nešiojusi tik palaidas kaip maišas juodas arba pil- 

kas suknias, dabar buvo apsigobusi veidą kitados balta 
skara, primenančia Vilhelmo Bušo skaudančių dantų kom- 
presus. Jos sulysusį liemenį dabar juosė mėlyna prijuos- 
tė, kokias apsiriša skalbėjos, o rankas buvo apsivyniojusi 
purvinais tvarsčiais. 

Ši tauta pasidavė pati ir dėl to pražuvo, mąstė Dolis. 
Tačiau per patį kalbos įkarštį jis neturėjo laiko pagalvoti 
apie save, neoficialiai esantį labai panašioje padėtyje. Jis 
sušuko “valio" už gegužės 7-ąją, Raudonąją Armiją ir jos 
generalisimą Staliną, jis matė juos šaukiant, džiaugiantis 
(nes, be teisingumo ir laisvės, jiems buvo pažadėta duo- 
nos ir mėsos) ir keliant į viršų rankas, - dauguma kėlė de- 
šinę, kaip buvo išmokyti per daugelį metų. 

Komendantas ir jo karininkai, rodos, taip pat neturė- 
jo priekaištų pasakytai kalbai. Dolį su Žmona pakvietė į 
karininkų kambarį kartu išgerti taurelės. Taurės dabar at- 
rodė dar didesnės, degtinė dar stipresnė - 0 ir išgėrė ne 
po vieną. Kai Dolis su Žmona saulės nušviestomis gatvė- 
mis keliavo namo, šiek tiek svyravo abu, bet Dolis labiau. 
Ačiū Dievui, miestelio gyventojai dar sėdėjo prie pietų sta- 
lo, keiksnodami dėl pasakytos kalbos už langų žingsniuo- 
jantį perbėgėlį ir išdaviką, nors kiekvienas mielai būtų sto- 
vėjęs jo vietoje! 

Jau gerokai už miesto, kur beveik nebuvo namų, per 
retą lapuočių miškelį nutįsusioje gatvėje, kuri ir oficialiai 
buvo vadinama “Karvių taku“, Dolis pradėjo klupti. Deg- 
tinė prigriebė kaip reikiant, ir jis, suklupęs kartą, klupo 
dar, paskui pargriuvo ir liko gulėti paslikas. Jis užmigo. 
Ponia Dol visaip kalbino miegantį vyrą, bet pasilenkti ir 
pakelti nesiryžo. Ir ji ne itin pasitikėjo savo kojomis. To- 
dėl pabandė spirti jam į šoną, tačiau spyris, vos nepagul- 
dęs ant Žemės jos pačios, įmigusio vyro neprikėlė. 

Padėtis buvo kebli: ligi namų dar reikėjo eiti geras de- 
šimt minučių, ir kai ji pati pagaliau ryžosi eiti šį kelią, su- 
prato, jog negali palikti gulinčio vyro, nes tai būtų puikiau- 
sia dingstis naujoms miestelio gyventojų paskaloms. Abiejų 
Dolių laimei, gatvėje pasirodė du rusų kareiviai. Ponia Al- 
ma pamojo jiems prieiti ir iškalbinga pantomima paaiški- 
no, kas atsitiko ir kas galėjo atsitikti. Nežinia, suprato ją 

rusai ar ne, tačiau miegantį girtą vyriškį suprato puikiau- 
siai. Užsivertė jį ant pečių ir parnešė namo. Juokdamiesi 
atsisveikino su jaunąja moterimi... 

Tačiau tikėdamiesi, jog išvengė paskalų miestelyje, jie 
vėl suklydo. Tokiame miestelyje viskas turi akis, netgi “Kar- 
vių takas", kuriame “visai nėra namų", o ko niekas nematė, 
tą išgalvojo. Tuojau pat iš namo į namą ėmė klaidžioti kal- 
bos, su pajuoka, triumfuojant buvo pasakojama: “Dolis, 
tas tipas, kuris savo prakalba norėjo įsiteikti rusams, jau 
įkliuvo! Ar žinote? Nežinote?! Tada klausykitės: ši pra- 
kalba taip nepatiko rusams, kad tie jį kaip reikiant pri- 
mušė! Taip sudirbo, kad tas negalėjo paeiti, du rusų ka- 
reiviai turėjo parnešti jį namo! Matyt, ilgai pagulės - taip 
tam niekšui ir reikia!" 

Taip buvo pasakojama, ir senu miestelio įpročiu visi 
tikėjo šiuo pasakojimu, netgi tie, kurie pietų valandą buvo 
matę poną ir ponią Dolius, prasvyravusius pro jų langus. 
Didelis buvo visuotinis triumfas, todėl juo skaudesnė at- 
rodė žinia, kai vėliau, nepraėjus nė savaitei, tą patį pri- 
muštą Dolį rusų komendantas paskyrė burmistru. 

Tiesa, nuo šios akimirkos neliko nė vieno, kuris nebūtų 
pakeitęs savo nuomonės ir neprisiminęs, jog jis visada daug 
tikėjęsis iš Dolio ir visada jam linkėjęs tik gera. Paporinę 
tai pustuzinį kartų savo kaimynams bei draugams, jie pa- 
tikėjo tuo ir patys, o kiekvieną, priminusį jam ankstesnius 
žodžius apie tą patį Dolį, jie būtų išvadinę melagiu ir šmei- 
žiku. 

Tačiau pats Dolis burmistro postą priėmė nenoromis, 
tik po įsakymo. Jis niekada nebuvo visuomenės veikėjas, 
juo labiau ne valdininkas, o kad sykį apsvaigintas alkoholio 
pasakė kalbą, visai nereiškė, jog jis ir toliau trokšta sa- 
kyti viešas kalbas. Be to, kaip jau buvo pranešta, tuo me- 
tu jį buvo apėmusi sunki vidinė krizė. Jį kamavo netikėji- 
mas, nepasitikėjimas savimi ir aplinkiniais, baisus nusimi- 
nimas kaustė jėgas, niekšiška apatija sklaidė bet kokį dė- 
mesį visiems pasaulio procesams. Kita vertus, instinktas 
jam sakė, jog ši tarnyba, atidavusi jam į rankas žemiečių 
džiaugsmus ir vargus, jam pačiam atneš tik skausmą, rū- 
pesčius ir nepakeliamą darbą. Jo žmona pasakė: 

- Jeigu tu tapsi burmistru, aš nusiskandinsiu ežere! 

Bet kai jis tapo juo įsakytas, ji šito, žinoma, nepadarė 
ir liko su juo, gyveno tik dėl jo ir stengėsi kuo labiau pa- 
gražinti tas retas valandas, praleistas namuose. Tačiau tik- 
rojo bendro gyvenimo neliko. 

Mat Dolis buvo labai teisingai nuspėjęs, kad jo burmist- 
rystė atneš jam nedaug džiaugsmo, užtat pakankamai ap- 
maudo ir rūpesčių. Jį užgriuvo beveik neįveikiama dar- 
bų gausybė, ir, nors apygarda su miesteliu ir trisdešim- 
čia kaimo bendruomenių nebuvo didelė, jis vis dėlto tu- 
rėjo dirbti nuo ryto ligi vėlyvos nakties - ilgiau dirbti ne- 
gali ir pasaulinio masto didmiesčio vyriausiasis burmistras. 
Reikėjo be galo daug ką iš naujo statyti, reguliuoti, įrengti 
ir dailinti, o pagalbinių priemonių beveik nebuvo: viską 
išplėšė ir sugadino naciai su esesininkais - sunaikino net 
gyventojų norą bendradarbiauti. Jie buvo tokie pikti, tokie 
smulkmeniški, tokie egoistiški, juos reikėjo versti, raginti, 
net bausti. Už jo nugaros jie kaip įmanydami visaip kenkė 
bendram reikalui ir viską gvelbė sau. Dažnai kenkdavo 
ir be jokios naudos sau, tiesiog iš piktdžiugos. 

Bet visa tai Dolis buvo apytikriai numatęs, ir jeigu jie 
būdavo nepaklusnūs bei pikti, jis tapdavo dar griežtesnis, 
o Raudonosios Armijos karininkai jį visada paremdavo. Ten 
buvo planuojama ir dirbama su perspektyva, ten buvo gal- 
vojama ne tik apie šią dieną. Bet Dolis nenumatė, jog vėl 
sumenkės jo orumas, šiame darbe jis prarado ir šiek tiek 
savo vidinės būties tvirtumo. Taip buvo iš tikro, ir šis jaus- 
mas juo toliau, juo labiau stiprėjo; atrodė, jog net dabar 
pačiu veikliausiu jo gyvenimo laikotarpiu iš Dolio - o kartu 
su juo tikriausiai ir iš daugelio vokiečių - būtų vagiamas 
paskutinis vidinis turtas. Jie turės likti nuogi ir tušti, su 
melais, kuriuos į juos visą gyvenimą kimšo kaip tikriau- 
sią tiesą ir išmintį; pražūčiai buvo pasmerkta ir turėta mei- 
lė, neapykanta, atmintis, savigarba, išdidumas. Šiomis va- 
landomis Dolis dažnai abejodavo, ar kada nors užsipildys 
tuštuma jo krūtinėje. 

Ištisus dvylika metų jį šantažavo ir persekiojo naciai, 
jie tardydavo jį, areštuodavo, jo knygas tai uždrausdavo, 
tai vėl leisdavo, šnipinėdavo jo šeimyninį gyvenimą, trumpai 

tariant, buvo atėmę iš jo bet kokį gyvenimo džiaugsmą. 
Bet iš visų šių mažesnių ir didesnių žaizdų, iš visų ap- 
gaulių, niekšybių ir šlykštybių, kurias per tuos dvylika me- 
tų jis regėjo, girdėjo ir perskaitė tarp pagyrūniškų žinių 
ir vedamųjų straipsnių eilučių, iš viso to atsirado patva- 
rus jausmas: nepaprasta neapykanta šitiems vokiečių tau- 
tos naikintojams, neapykanta, taip giliai įsišaknijusi, jog 
ne tik ruda spalva, bet jau pats Žodis “rudas" jam buvo 
tapęs nepakenčiamas. Jis perdažė, uždažė visa, kas bu- 
vo ruda aplink jį - tai buvo jo liga. 

Kiek kartų jis sakydavo žmonai: 

- Kantrybės! Mūsų laikas dar ateis! Bet jau tada aš ne- 
būsiu pamiršęs nieko, neatleisiu niekam, nė neketinu bū- 
ti kilniadvasis - ar gali būti kilniadvasis nuodingai gyva- 
tei? 

Ir jis imdavo vaizduoti, kaip pasikvies iš namų moky- 
toją su Žmona, kaip tardys, kankins ir galiausiai nubaus 
tuos du tipus, kurie nesibodėdavo versti septynerių, aštuo- 
nerių metų vaikus šnipinėti savo tėvus! 

- Kur tavo tėtis pakabino fiurerio portretą? Ką mama 
sako tėčiui, kai ateina pagalbos frontui rinkėjai? Kaip svei- 
kinasi tavo tėtis rytais - ar sako “labas rytas", ar “heil Hit- 
ler"? Ar jūsų radijo imtuvas kartais nekalba tokia kalba, 
kurios tu nesupranti? 

O taip, neapykanta šiam jaunimo auklėtojui, kuris sep- 
tynmečiams vaikams rodydavo nuotraukas, vaizduojančias 
bjauriai sudarkytus lavonus, turėjo tvirtą pamatą. 

Ir štai tas pats Dolis tapo burmistru, dalis to atpildo, 
apie kurį taip dažnai kalbėdavo, kurio vaizdavimu maitin- 
davo savo neapykantą, virto jo pareiga. Jis privalėjo - ša- 
lia kai kurių kitų darbų - suskirstyti nacius į nepavojin- 
gus pakeleivius ir veiklius nusikaltėlius, surasti juos užuog- 
laudose, į kurias tie skubiai sulindo, pašalinti iš šiltų vie- 
telių, kurias vėl užėmė su įprastu tokiems Žmonėms mit- 
rumu ir begėdiškumu, atimti jų suktybėmis, grobimais ir 
šantažu įgytą turtą, nusavinti jų žiurkėniškas maisto pro- 
duktų atsargas, apgyvendinti benamius jų dideliuose bu- 
tuose - visa tai dabar tapo jo pareiga. Tiesa, tikrieji “va- 
dovai", pagrindiniai kaltininkai, seniai jau buvo pabėgę į 

vakarus, tačiau šleikštulį kėlė ir smulkieji nacionalsocia- 
listai. Visi jie tvirtino - šventai pasipiktinę arba su ašaro- 
mis akyse, - esą į partiją įstoję verčiami arba bent jau eko- 
nominiais sumetimais. Visi buvo gatavi pasirašyti priesaikos 
pareiškimą, o geriausiai tuojau pat prisiekti švenčiausio- 
mis priesaikomis pasaulio ir Dievo akivaizdoje. Tarp visų 
šių dviejų ar trijų šimtų nacionalsocialistų nebuvo nė vieno, 
kuris būtų įstojęs į partiją iš “vidinio įsitikinimo". 

- Ką gi, pasirašykite priesaikos pareiškimą, - tokiais 
atvejais dažnai nekantraudamas sakydavo Dolis. - Nors 
tai absoliučiai nieko nekeičia, gal jūs tada būsite laimin- 
gas! Šiame kabinete mums jau seniai žinoma, jog apskritai 
pasaulyje buvo tik trys nacionalsocialistai: Hitleris, Ge- 
ringas ir Gebelsas! Galite eiti, pakvieskite kitą! 

Kiek vėliau burmistras Dolis su keletu policininkų (ku- 
rie kartais būdavo irgi gana įtartini) ir protokoluotoju lankė 
šių nacionalsocialistų namus ir butus. Jų spintose jis ra- 
do kalnus baltinių - tarp jų ir beveik nenešiotų, nors man- 
sardoje gyvenanti iš subombarduoto namo Berlyne evakuota 
moteriškė neturėjo kuo aprengti vaikų. Jų malkinės ligi lu- 
bų buvo prikrautos sausų malkų ir anglių, tačiau ant du- 
rų kabojo sunki spyna, ir jie nė truputėlio neduodavo tiems, 
kurie neturėjo kuo išsivirti sriubos. Šių rudų žiurkėnų rū- 
siuose pūpsojo maišai su grūdais (“Tai tik vištoms!"), pa- 
šariniais miltais (“Gavau kiaulėms pagal oficialias korte- 
les!*"), kvietiniais miltais (“Tai ne miltai, tai tik sušluotos 
malūno dulkės!"). Jų podėliuose stovėjo lentynos, pilnos 
atsargų, tačiau kiekvienai prekei buvo paruoštas melagingas 
pasiteisinimas. Jų veiduose buvo įrašyta baimė dėl ištai- 
gingo gyvenimo, tačiau net dabar baimė netrukdė jiems ligi 
paskutinės akimirkos ginti savo atsargas: viskas įgyta le- 
galiai! Stovėdami prie vežimo, išvežančio jų Žiurkėnišką 
lobį, grasinti jie nedrįso, tačiau veiduose buvo matyti šven- 
tas įtūžis dėl padarytos skriaudos! 

Per šias konfiskacijas Dolis visada nutaisydavo piktą 
ir atšiaurią miną, tačiau jausdavo tik pasišlykštėjimą ir nuo- 
vargį. Jis, visada mėgęs gyventi tik sau, netgi santuokoje 
tarsi šventenybę gynęs savo teisę į vienatvę, dabar kone 
ištisą dieną turėdavo būti su žmonėmis, su jais kalbėti, iš 

jų ko nors reikalauti, matyti ašaras, klausytis kūkčioji- 
mų, protestų, pretenzijų, prašymų: jo galva dažnai būdavo 
panaši į triukšmo pripildytą prarają. 

Kartais jam šmėstelėdavo mintis: o kurgi pradingo mano 
neapykanta? Juk tai ir yra naciai, kuriems esu prisiekęs 
keršyti, kurių niekšybių žadėjau niekada nepamiršti ir nie- 
kada už jas neatleisti. O dabar jaučiu tik pasišlykštėjimą 
ir nieko daugiau netrokštu, vien lovos, kurioje noriu mie- 
goti, miegoti, miegoti ir pamiršti - kad tik nematyčiau 
viso šito purvo! 

Tačiau šiomis darbų pilnomis dienomis ir savaitėmis jis 
niekada neturėdavo laiko sau. Nieko neapmąstydavo ligi 
galo, jo smegenys visada būdavo užimtos kuo kitu. Kar- 
tais jis pasijusdavo, lyg tuštėjąs, vieną dieną taps tuščia- 
viduriu kaulų skeletu, aptrauktu tik oda. Bet jis neturė- 
davo laiko apie tai galvoti: jam nebūdavo aišku, ar iš tik- 
ro jau išblėso neapykanta. Miestelyje nuo senų laikų gy- 
veno toks ponas Cachesas, čia buvo gimę ir jo tėvai bei 
seneliai, taigi jis buvo tikras vietinis, kokius ankstesni gy- 
ventojai laikydavo rimtais žmonėmis. Tai šitas Cachesas ligi 
vadinamojo valdžios užgrobimo turėjo varganai besiverčian- 
čią alaus perpardavimo krautuvėlę, iš šulinio vandens, an- 
gliarūgštės ir įvairių esencijų gamino vaikų mėgstamus pu- 
tojančius gėrimus ir dar urmu tiekdavo viešbučiams rūkalus. 
Tačiau viso šito Cachesui nepakakdavo išmaitinti šeimai. 
Todėl abiem kuinais, kuriais paprastai vežiodavo alų, tu- 
rėdavo atlikti ir visokius kitokius transporto darbus, jais 
gabendavo iš geležinkelio stoties lagaminus bei dėžes, iš 
miško malkas, ardavo ir kitaip apdirbdavo neturtingų Žmo- 
nių laukus. Ir viso to pakakdavo tik apsiginti nuo bado; 
visą laiką Cachesui grėsė bankrotas - pavojų kėlė kiekvieno 
kliento netekimas, o atsiskaitymo su aludariu dienos bū- 
davo baimės ir siaubo dienos visai Cacheso šeimai. 

Po “valdžios užgrobimo" visa tai iš pagrindų pasikei- 
tė. Kaip ir dauguma verslininkų, kuriems ligi 1933 metų 
grėsė katastrofa, Cachesas, apakintas frazių apie palūka- 
nų vergovės panaikinimą ir bendros gerovės perspektyvą, 
įstojo į partiją. Politika jo, aišku, visai nedomino, užtat do- 
mino geras jo paties pelnas, o tą jis po 1933 metų ir ga- 

vo. Iš pradžių nepastebimai, paskui vis įžūliau jis ėmė 
kasti duobę savo konkurentams, kurie nebuvo tokie pro- 
tingi ir laiku neįstojo į partiją. Jis vertė restoranų šei- 
mininkus pirkti prekes tik iš jo, tiems, kurie būdavo jam 
palankūs, padarydavo dar ir vieną kitą paslaugą. Paša- 
lindavo nedideles politines komplikacijas, suteikdavo tam 
tikrų privilegijų užtardamas pas burmistrą ir apskritai pa- 
sinaudodavo savo padėtimi visokiausiuose komitetuose, 
įvairiose valdybose bei tarybose. O prieš tuos, kurie jam 
spirdavosi, jis slapčiomis rinko medžiagą, šnipinėdavo, 
ką jie kalbėjo ir darė, ir paskui šantažuodavo arba tie- 
siog užmesdavo tinklą, žiūrint, kas būdavo naudingiau jam 
pačiam. 

Jo paties krautuvė suklestėjo. Šalia krovininio vežimo 
jis dabar laikė dar vieną atskirą kinkinį, vežiojusį tik bu- 
telių dėžes ir statines. Paslaugus ir visada mandagus bad- 
mirys Cachesas dabar buvo nacionalsocialistų partijos narys 
ponas Cachesas, tai vienos, tai kitos valdybos pirmininkas, 
žmogus, mėgstantis aštriai kalbėti, žinantis, jog jam už nu- 
garos daug pinigų, bet svarbiausia - tokia partija, kuri yra 
piliečių laimės ir nelaimės, gyvenimo ir mirties viešpats. 
Per visa tai Cachesas tapo dideliu, riebiu vyru, ir tik ne- 
sveika, blyški Veido spalva bei skvarbus tamsių, niekada 
tiesiai į Žmogų nežiūrinčių akių žvilgsnis priminė praėju- 
sius badmiriavimo metus. O kai prasidėjo karas, kai bū- 
tent jo krautuvėje sumažėjo prekių ir padidėjo paklausa, 
jo dideli pelnai nepasikeitė, net priešingai - savo negau- 
siomis ir blogomis prekėmis jis ėmė uždirbti daugiau ne- 
gu geromis. Be to, daugeliui vyrų išėjus į karą, jis gavo ne- 
mažai naujų postų, kaip visų nacionalsocialistų, nevaržė 
jo ir prekybos maisto produktais taisyklės. Iš kaimo jis par- 
siveždavo kiek norėdamas lašinių, kiaušinių, paukštienos, 
sviesto ir miltų ir, ko nesuvalgydavo, parduodavo labai 
brangiai, nė neabejodamas, kad seno partijos nario niekas 
nebaus. 

Taip iš tikro ir buvo, kol atėjo Raudonoji Armija. Ca- 
chesą pasodino vieną iš pirmųjų. Jo priesaika, kad į par- 
tiją įstojo ekonominiais sumetimais, nebuvo melas, tačiau 
per daugelį metų jis buvo toks savanaudiškas kenkėjas ir 

priešas, jog ekonominiai sumetimai negalėjo sušvelninti 
padėties. Bet ir čia jam pasisekė labiau, negu buvo ver- 
tas. Greit jam turėjo vėl suteikti šiek tiek laisvės, nes 
kaip tik jo prireikė miesto pieninėje. Cachesas jaunys- 
tėje buvo mokęsis pienininkystės, blogais laikais visada 
padėdavo pieninei, todėl ir dabar puikiausiai galėjo ten 
praversti. Nors jį ten įdarbino neturėdami kitos išeities, 
niekas nebuvo patenkintas. Mažiausiai Dolis. Tačiau mies- 
to vaikų ir motinų mitybai be galo reikėjo kol kas ne- 
paisyti politinių interesų. 

Kiek laiko buvo ramu, kol pagaliau burmistro ausį pa- 
siekė tam tikri gandai, ir jis turėjo pasikviesti į savo ka- 
binetą buvusį alaus perpardavinėtoją ir dabartinį pieninės 
viršininką Cachesą. 

- Klausykite, Cachesai! - pasakė jis išblyškusiam, bet 
vis dar aptukusiam vyriškiui, kuris nedrįso Žiūrėti jam į 
akis, - Žmonės man labai daug pasakoja apie didelį pre- 
kių sandėlį, kurį jūs neva dar turite paslėpęs. Kaip ten yra 
iš tikrųjų? 

Kaip ir reikėjo tikėtis, Cachesas ėmė dievagotis, jog ne- 
laikąs jokio paslėpto sandėlio. Jis laisvai ir atvirai prisi- 
pažįstąs, jog septyniose jo sodo vietose buvę užkastos dė- 
žės su vynu ir degtine. Tačiau visos šios slėptuvės buvę su- 
rastos ir dabar nesą nieko paslėpta. 

Dolis įdėmiai stebėjo nepaprastai atvirai kalbantį Ca- 
chesą, paskui pasakė: 

- Apie tas jūsų septynias slėptuves žino visas miestas. 
Nežiūrint to, atkakliai sklando gandai, jog atrastas tik maž- 
možis, lyginant su didžiąja slėptuve, kurios vis dar ieško- 
ma... 

- Nėra jokios didžiosios slėptuvės, ponas oberburmistre, 
- atkakliai varė savo Cachesas. - Viską surado. Daugiau 
nieko nebeturiu. 

- Pasakykite tai dar kartą, Cachesai, bet žiūrėkite į ma- 
ne! 

- Ką?! - Cachesas visai sumišo, išgirdęs tokį neįprastą 
raginimą. - Aš turiu?.. 

- Jūs turite dar kartą patvirtinti man, nesvarbu ar ober- 
burmistrui, ar burmistrui, jog nėra jokios didžiosios slėp- 

tuvės, ir tai sakydamas žiūrėti man tiesiai į akis! 

Bet šito Cachesas nemokėjo. Jau tariant trečią ar ket- 
virtą Žodį jo Žvilgsnis nuklydo į šalį, o sugrąžintas ir vėl 
pabėgo. Cachesas sumišo, pradėjo mikčioti ir galiausiai nu- 
tilo visai... 

- Taip, - po ilgokos pauzės iš lėto prašneko burmist- 
ras, - dabar žinau, kad jūs meluojate. Gandai turi teisy- 
bės. 

- Tikrai ne, ponas oberburmistre! Prisiekiu savo mo- 
tinos gyvybe... 

- Ak, nekalbėkite tokių dalykų, Cachesai! - šlykštėda- 
masis pasakė Dolis. - Geriau susimąstykite, įtempkite sa- 
vo protą... jūs visą laiką buvote nacis... 

- Bet netikras, ponas oberburmistre! Į šią mėšliną par- 
tiją įstojau vien todėl, kad jie man po kaklu buvo pakišę 
peilį. Kitaip man būtų reikėję bankrutuoti, tai gryna tie- 
sa, ponas oberburmistre. 

- Jūs neturite nė mažiausios vilties atgauti savo turtą, 
o paslėptų gėrybių tai jau tikrai neparagausite! Bet rei- 
kalai klostosi taip, - įkalbinėjo Dolis toliau, - jog paslėp- 
ti produktai, kuriuos surasiu aš, burmistras, liks mums, vo- 
kiečiams, Cachesai. Jūs žinote ne blogiau už mane, Cache- 
sai, jog šiame mieste yra šimtai žmonių, kurie neturi bū- 
tiniausių dalykų. Turime ir ką tik įkurtą ligoninę - joje jau 
guli aštuoniasdešimt ligonių, - kaip items padėtų taurė vy- 
no, kaip greit praskaidrėtų slogi nuotaika, jeigu galėtume 
išdalinti po keletą cigarečių! Cachesai, būkite vyras, pa- 
galvokite sykį ne apie save, pagalvokite apie visus tuos, 
kuriems dabar sunku, padėkite jiems! Paprasčiausiai žino- 
kite, jog kilniadvasiškai aukojat. Pasakykite man, kur yra 
jūsų slėptuvė. 

- Aš taip norėčiau padėti žmonėms, - atsakė storulis, 
nuo didžio susijaudinimo pilnomis ašarų akimis. - Bet aš 
nieko daugiau neturiu, tikrai nieko, ponas oberburmistre! 
Kad mane čia, vietoje, ištiktų stabas, jei aš dar ką slepiu... 

- Ištisus dvylika metų jūs turtingai gyvenote, Cachesai, 
- kalbėjo Dolis toliau, tarsi negirdėjęs, ką anas taip uo- 
liai aiškino. - Ir nė karto nepagalvojote apie kitus. Dabar 
jūs ir pats truputėlį patyrėte - per paskutinį pusantro mė- 


62 


nesio, Cachesai, tik pusantro mėnesio - koks sunkus ne- 
įprastas darbas, koks skausmingas badas. Pagalvokite apie 
kitus, kurie visko atsisako. Įrodykite miestui, jog esate ne- 
teisingai šmeižiamas, jog galite būti padorus! Pasakykite 
man, kur jūsų slėptuvė! 

Akimirką atrodė, jog Cachesas svyruoja, bet netrukus 
vėl pasigirdo jo įtikinėjimai ir šlykščios priesaikos. Ištisą 
valandą burmistras prasikankino su buvusiu alaus tiekė- 
ju. Juo toliau, juo labiau tvirtėjo jo įsitikinimas, jog tas 
žmogus turi kažką paslėpęs, galbūt net labai daug, tik nie- 
ko nebuvo galima iš jo išgauti. Jis buvo sugadintas ligi 
gyvo kaulo. Nepadėjo nė aiškinimai, kaip blogai jam būsią, 
jei vis dėlto slėptuvę suras. Tada pieninė būtų palikta li- 
kimo valiai, o jis pats įkištas į tamsiausią skylę, maiti- 
namas duona ir vandeniu, per dienas jam tektų tampyti 
sunkius grūdų maišus. 

- Jūs ilgai neištversite, Cachesai, būdamas toks išpur- 
tęs nuo alkoholio! Tikriausiai ir cukraligę turite! Už šį be- 
vertį melą tikriausiai turėsit sumokėti gyvybe! 

Visos kalbos liko bevaisės, - kad šis Žmogus išduotų savo 
slėptuvę, kalbų nepakako. Kaip mažas piktas žiurkėnas jis 
tupėjo ant savo atsargų ir, nors užmušk, nė neketino jų ati- 
duoti. Veltui nuėjusi valanda - traukydamas pečiais, Do- 
lis liepė nuvesti vyriškį atgal į pieninę. Bet nė akimirkos 
jis neabejojo tuo, jog slėptuvė egzistuoja ir joje turėjo būti 
labai vertingų prekių! Paskui burmistras, užsiėmęs daugybe 
reikalų, alaus tiekėją visai pamiršo. 

Koks didelis ir kaip puikiai įrengtas buvo šis žiurkėno 
sandėlys, po kelių dienų Dolis vis dėlto sužinojo iš savo 
policijos viršininko. 

- Ponas burmistre, nueikite į Jūros gatvę ir pasižiūrė- 
kite, ką rusai neša iš Cacheso rūsio! 

- Nejaugi! - atsakė Dolis, dėdamasis visai abejingas, 
nors iš liūdesio ir pykčio jam dabar jau suskaudo širdį. - 
Tai slėptuvę vis dėlto rado? Po šito vyruko kvotos aš nė 
kiek neabejojau, kad tokia slėptuvė yra. Tiesą sakant, ke- 
tinau ir pats ten pasiknaisioti, bet vis neprisirengiau... 

- Jūs niekada ir nebūtumėte turėjęs tam laiko, - paguodė 
policijos viršininkas. - Cachesas daugiau kaip prieš metus 

buvo užmūrijęs visą savo anglių rūsį - tas tik dar kartą 
parodo, kaip karštai naciai tikėjo savo “fiurerio" pergale! 
Ne, niekas nebūtų radęs šios slėptuvės, jeigu jos nebūtų 
išdavę. 

- Kas tai padarė? - paklausė Dolis. 

- Buvusi Cacheso tarnaitė. Ji, aišku, tikisi iš rusų gauti 
ką nors kita. Bet tie nedavė nė grašio, jie taip pat žino, 
ko verti tokie skundikai! | 

Bet kai Dolis po kelių valandų sužinojo, koks dide- 
lis buvo šio kuklaus Vokietijos nacionalsocialistų darbi- 
ninkų partijos nario žiurkėniškas sandėlys, jį vėl apėmė 
pyktis, ir jis liepė atvesti Cachesą, tiesiog kaip stovi iš 
pieninės. 

- Tai šitaip, Cachesai! - pasakė jis žŽmogėnui, kuris, be 
abejo, jau viską žinojo, nes tokios žinios miestelyje sklin- 
da labai greitai. - Jūsų sandėlis surastas, o prieš keletą die- 
nų jūs stovėjote čia ir motinos gyvybe prisiekinėjote, jog 
nieko nesate paslėpęs! Jūs, priesaikos laužytojau! 

Cachesas neatsakė nieko, jo galva buvo nuleista, žvilgs- 
nis klaidžiojo iš vieno kampo į kitą, į burmistrą jis nepa- 
žvelgė nė karto. 

- Ar jūs bent žinote, kiek pakenkėte miestui, kiek pa- 
kenkėte visiems vokiečiams?! 

Ir burmistras pradėjo skaičiuoti: 

- Vienas sunkvežimis tabako, cigarų, cigarečių. Du sunk- 
vežimiai vyno ir degtinės - visa tai yra iš vokiečių pavog- 
tas turtas, nes jūs jį buvote gavęs tam, kad paskirstytumėte. 
Bet jūs, žinoma, visą laiką melavote ir tvirtinote, jog prekių 
negauta, ir viską pasilikdavote sau - pagal seną gerą jūsų 
partijos principą: asmeninė nauda svarbiau už visuomeninę! 

Vyriškis stovėjo dar labiau išblyškęs, tiesiog bespalvis, 
klausėsi pykčio protrūkio, neatsakydamas nė žodžiu. 

- Bet tai dar toli gražu ne viskas, - skaičiavo toliau Do- 
lis. - Vienas sunkvežimis baltinių - o aš neturiu nė vienos 
paklodės, nė vieno rankšluosčio ligoninei. Penki dideli ra- 
dijo aparatai, trys rašomosios mašinėlės, dvi siuvamosios 
mašinos, kvarco lempa - ir dar pilnas sunkvežimis drabu- 
žių bei kitokių daiktų. Tfu, velnias, jūs nusikaltėli, savo 
tautos išdavike, kiek jūs visko prisivogėte! 

Dolis žvelgė į vyriškį vis pikčiau, vis labiau piktinda- 
masis abejingu jo nejudrumu. Aną kartą jam nepavyko iš- 
gauti iš jo jokio gyvumo, kokio nors žmogiško jutimo žen- 
klo, ne kitaip buvo ir šįkart! 

- O arjūs žinote, - varė toliau Dolis, apmąstydamas savo 
žodžius, - ar pagalvojote apie tai, kaip stipriai jūs paken- 
kėte tam truputėliui vokiečių garbės, kuris galbūt dar eg- 
zistuoja?! Kai aš einu į komendantūrą elgetaudamas, nes 
vėl neturiu ką duoti alkaniems vaikams, džiovininkams, sun- 
kiai sergantiems ligoniams, nes neturiu lovų ligoninei - 
ar žinote, ką man ten sako: “Burmistras turi ieškoti pats. 
Vokiečiai dar visko turi, tik laiko paslėpę. Visi vokiečiai 
meluoja ir apgaudinėja. Gerai ieškok, burmistre!" Ir tikrai 
rusai teisūs! Kaip jie tuo netikės, jeigu jie randa tokį ra- 
dinį kaip pas tave, niekše?! O dabar ir toliau šimtai žmo- 
nių turės šalti vien todėl, kad tu, niekše, laiku neatvėrei 
burnos! 

Ir čia priešais stovintis plūstamasis pirmą ir vieninte- 
lį kartą pravėrė burną. Jis pasakė sakinį, tikro nacional- 
socialisto sakinį, suformuotą partijos nario mąstysenos: 

- Aš būčiau oberburmistrui pasakęs, kur slėptuvė, jei- 
gu jis būtų prižadėjęs man tų daiktų dalį, tegu ir labai ma- 
Žą... 

Akimirką burmistras Dolis stovėjo kaip stabo ištiktas, 
sukrėstas žodžių begėdiško, šiurpaus egoisto, kuris tik tada 
matė kitų kančias, kai nekentėjo pats. Ir jis prisiminė ne- 
seną savo pokalbį su komendantūros adjutantu. Adjutan- 
tas pasakojo apie tai, jog paprasti Raudonosios Armijos 
kareiviai vokiečių gyvenimą įsivaizdavo esant panašų į jų 
žmonių: sunkūs karo meto vargai, bado grėsmė... Tik taip 
jie galėjo paaiškinti vokiečių plėšikavimus jų tėvynėje. Bet 
paskui, frontui judant į priekį, jie pateko į vokiečių žemes 
ir savo akimis pamatė puikiausiai viskuo aprūpintus kai- 
mus, kokių jų tėvynėje jau seniai nebuvo, pilnus gerai įmi- 
tusių galvijų valstiečių tvartus, sveikus, sočius kaimiečius. 
O tvirtuose mūriniuose šių valstiečių namuose jie rado ne 
tik didžiulius radijo aparatus, šaldytuvus, visokius kitus gy- 
venimo patogumus, ne, tarp viso šito buvo ir pigių, pri- 
mityvių siuvamųjų mašinų iš Maskvos, margų skarų iš Uk- 

rainos, ikonų iš rusų cerkvių, kitokio priplėšto, privog- 
to gero: turtingas Žmogus, apsirūpinęs čia, vogė iš varg- 
šų, kurie neturėjo nieko. Taip atsirado baisus Raudono- 
sios Armijos kareivių įtūžis ant vokiečių ir neapykanta 
šiai tautai, kuri nesigėdijo, nesugebėjo pažaboti savo gob- 
šumo, norėjo viską pagrobti, viską pasiimti sau, be jo- 
kios atodairos, nors dėl to kitiems būtų reikėję žūti. 

Tikras šios tautos atstovas dabar stovėjo priešais bur- 
mistrą. Taip, jie tokie buvo, į pabaigą jiems visai nerūpė- 
jo, kas Žus - rusai ar vokiečiai. Bet kokį tautiškumo jaus- 
mą prarado kaip tik tie, kurių partiniai principai vieny- 
bę apibrėžė kaip svarbiausią dalyką. Iš visa ko jie norė- 
jo daryti biznį, duodantį jiems pelno, nesvarbu, kad šis 
biznis sunaikindavo daugybę žmonių. Šis vienas atstojo 
daugelį. Ir Dolis įsakė policininkui išvesti tą Žmogėną, 
tik dabar jau į rūsį, su duona ir vandeniu, 0 į jo vietą 
pieninėje paskirti kitą Žmogų. Visą dieną griežtai prižiū- 
rimas tenešioja maišus, gal tada šis savos tautos išdavi- 
kas neilgai ištvers! 

Tada buvusį alaus tiekėją Cachesą išvedė; Dolis dau- 
giau jo nematė, jis netgi nesužinojo, koks buvo jo toles- 
nis likimas. Mat netrukus Dolis sunkiai susirgo, tokia li- 
ga, kurios pradžią šis įvykis bent jau pagreitino. 

Vyriškį išvedė, ir burmistras liko vienas savo kabine- 
te. Jis sėdėjo prie rašomojo stalo, parėmęs rankomis gal- 
vą. Jautė, kad pyktis visiškai išgaravo, jį pakeitė gūdi, be- 
vardė neviltis. Pyktį buvo lengviau pakelti negu neviltį, ne- 
turinčią jokių prošvaisčių. Staiga jis suprato, jog ši nevil- 
tis paskandino ir jo neapykantą. Vargingai jis stengėsi at- 
gaminti atmintyje visa tai, ką jam buvo padarę naciai: daug 
metų trukęs persekiojimas, areštas, sekimas, grasinimai, 
begalės draudimų. Veltui, neapykantos jiems nebejautė. Be 
to, jis pastebėjo, jog neapykanta jiems jau buvo išnykusi 
kiek anksčiau. Per konfiskacijas partijos narių namuose jis 
būdavo griežtas ir neperkalbamas tik todėl, jog darė tai 
iš pareigos. Su tyliu išgąsčiu jis pagalvojo, jog ne kitaip 
būtų elgęsis ir ne partijos narių namuose. Visi jam buvo 
vienodai niekingi. Jis jau nesugebėjo jų neapkęsti, jie bu- 
vo ne kas kita, kaip pikti žvėriūkščiai - lygiai taip pirmie- 

ji rusų kareiviai žiūrėjo į jo žmoną ir jį, lygiai taip ir jis 
pats dabar žiūrėjo į juos: visus vokiečius. 

Bet šiems vokiečiams priklausė ir jis, jis buvo vokie- 
tis, tai žodis, kuris buvo tapęs keiksmažodžiu visame pa- 
saulyje. Jis buvo vienas iš jų, visai niekuo nesiskyrė nuo 
kitų. Egzistavo toks senas posakis, kurio reikšmė nė kiek 
nesumažėjo: kartu pagautas, kartu pakartas. Jis taip pat 
valgė iš apiplėštų tautų pavogtą duoną: dabar turėjo už tai 
atsakyti! O taip, viskas buvo aišku, jis negalėjo jų neap- 
kęsti, jau vien dėl to, kad pats buvo vienas iš jų. Jam liko 
vien tik bejėgė panieka - save jis niekino ne mažiau, kaip 
visus kitus. 

Ką jam pasakė komendantūroje? Visi vokiečiai meluoja 
ir apgaudinėja. Atsitiktinumai susiklostė taip, kad jis ta- 
po šio miestelio burmistru, ir, kaip burmistrui, šio pasa- 
kymo apie melą ir apgaules tiesa būdavo įrodinėjama kiek- 
vieną dieną. Jį užplūdo prisiminimai: jis ir vėl matė mo- 
terį, dviejų mažamečių vaikų motiną, atėjusią į priėmimą. 
Jos veidu tekėjo ašaros, bombarduojant Berlyną ji buvo vis- 
ką praradusi, neturėjo nei lovos, nei puodo, neturėjo kuo 
aprengti savo vaikų: 

- Pasigailėkite, ponas burmistre, juk negalite manęs iš- 
leisti tuščiomis! Šitaip aš negaliu grįžti pas vaikus! 

Burmistras taip pat nieko neturėjo, bet išėjo ieškoti. 
Ieškojo ten, kur partijos draugai turėjo didelį perteklių, 
ir suradęs dalį pertekliaus atidavė liaudies draugei, ne itin 
daug, bet pakankamai. Tačiau jau kitą dieną priešais jį sto- 
vėjo kita verkianti moteris, ką tik aprūpintosios moters kai- 
mynė, taip pat turinti vaikus, taip pat vargstanti, o ką tik 
apdovanotoji, ką tik aprūpintoji naktį pavogė keletą džiūs- 
tančių kaimynės skalbinių! Vokiečiai prieš vokiečius, kiek- 
vienas tik už save, kiekvienas maištaująs prieš visą pasaulį. 

Burmistras dar prisiminė vežiką, kuriam buvo liepta nu- 
vežti į senelių namus vieno suparalyžiuoto senuko daik- 
tus, bet kai jis ten nuvažiavo, visi dar kam nors tinkami 
daiktai buvo pavogti iš vežimo, tik nežinia ar vežiko, ar, 
kaip šis tvirtino, gatvės praeivių. Vokiečiai prieš vokiečius! 

Jis prisiminė ir niekingą gydytoją, kuris dėl savo men- 
kučio asmeninio keršto seniai sergančią moterį pripažino 

sveika ir tinkančia sunkiems darbams, gydytoją, kuris sun- 
kiai gaunamų medikamentų visada pakankamai turėdavo 
savo draugams, bet niekada tiems, kuriems buvo abejin- 
gas, arba priešams. Tie galėjo sau sirgti, netgi turėjo sirgti 
- kuo daugiau, tuo geriau! Vokiečiai prieš vokiečius! 
Jis prisiminė, kaip jie vieni iš kitų vogė arklius, paukš- 
čius ir vargingai nupenėtus triušius, kaip jie įsiveržę į sve- 
timus daržus rovė daržoves, plėšė nuo medžių dar nepri- 
nokusius vaisius, kaip laužė vaisiais aplipusias šakas - nau- 
dos iš to nebuvo niekam, o nuostolių daugeliui. Atrodė, 
tarsi būtų paleista gauja pamišėlių, kurie niekieno ne- 
trukdomi tenkino savo beprotiškus instinktus. Jis žino- 
jo ir jų skundus, dažniausiai visai beprasmius kaltinimus, 
kurių melagingumas neatlaikydavo jokio patikrinimo, pa- 
teikiamus grynai iš pykčio, norint kiek pagąsdinti kaimy- 
nus, įvaryti jiems baimės! Vokiečiai prieš vokiečius! 
Taip sėdėjo Dolis prie savo burmistriško stalo pasi- 
rėmęs rankomis galvą, dabar jis tikrai buvo lyg visiškai 
ištuštėjęs. Tikra apgaulė, jog pasaulis tik ir laukia, kaip 
padėti vokiečių tautai išsikapstyti iš purvo, iš tos milži- 
niškos bombos duobės, į kurią juos visus nubloškė karas. 
Kita vertus, apgaulė buvo ir tai, kad į jį, burmistrą Do- 
lį, reikėjo žiūrėti kitaip, negu į paprastus žmones: kaip 
ir visi kiti jis buvo tik piktas žvėriūkštis. Rankos jam ne- 
Ir jie buvo teisūs, neapkęsdami vokiečių tautos, visų 
aliai vieno. Juk Dolis taip pat neapkentė, asmeniškai se- 
nojo veterinaro, “Paršų Vilemo", ir kai kurių kitų, bet užtat 
nekentė ir visų nacių, kiekvieno nacio. Tačiau jo neapy- 
kanta, tiek mažoji, tiek ir didžioji, išblėso, nes jis ir pats 
buvo ne mažiau neapkęstinas kaip ir nekenčiamieji. 
Neliko nieko, Dolis buvo tarytum išsunktas - jį apėmė 
baisi apatija. Apatija, kuri jam grėsė visą laiką per pas- 
kutinius mėnesius, kurią protarpiais pridengdavo tik pri- 
verstinė gyva veikla dirbant burmistru, dabar išsiveržė. Jis 
apžvelgė rašomąjį stalą, ant jo gulėjo dešimtys darbų, ku- 
riuos reikėjo kuo skubiausiai atlikti - tačiau kokią visa tai 
turėjo prasmę? Pasmerktajam žūti, jam ir visiems kitiems! 
Bet kokios pastangos buvo nereikalingos. 

Duris pravėrė jo sekretorė: 

- Atėjo Žmogus iš komendantūros - jus tuojau pat kvie- 
čia pas komendantą, ponas burmistre! 

- Gerai, - atsakė jis. - Aš iškart einu... 

Bet jis išėjo ne iškart, valandėlę dar pasėdėjo, sekre- 
torė dar keletą kartų priminė apie komendantą. Ne, jis ne- 
mąstė ką nors apibrėžta, nesprendė iš savo apatijos gilu- 
mos, jog ir šitas kelias esąs beprasmis, jog beprasmiai vi- 
si keliai, nes visi keliai vokiečiui turėjo baigtis tik nebū- 
timi... 

Ne, jis paprasčiausiai sėdėjo, nieko konkrečiai nemąs- 
tydamas. Jei būtų norėjęs pavaizduoti savo vidinę būse- 
ną, būtų tikriausiai pasakęs, jog jo sieloje buvo tik rū- 
kas, pilkas, nepermatomas rūkas, pro kurį niekas nepra- 
siskverbė, nei Žvilgsnis, nei garsas. Ir šiaip niekas... 

Galiausiai - labai jau primygtinai raginant sekretorei 
- jis atsistojo ir paprasčiausiai nužingsniavo komendantūros 
link, nes jau šimtą kartų buvo ten ėjęs. Tai buvo vienodai 
gerai ir blogai, kaip ir viskas, ką jis dabar galėjo daryti. 
Ne tai buvo svarbu. Niekas nebuvo svarbu - net ir ponas 
daktaras Dolis. Sužeistas buvo jo gyvybės centras, jis pra- 
rado savisaugos instinktą. 

Netrukus burmistras Dolis sunkiai susirgo; dabar jis jau 
nebuvo burmistras. Jo žmona, taip pat ligonė, kartu su juo 
išvažiavo į apskrities ligoninę... 


Penktas skyrius 


ATVYKIMAS į BERLYNĄ 


Tų negailestingų 1945-ųjų metų rugsėjo pirmą dieną 
ponas ir ponia Doliai išvažiavo į Berlyną. Kone du mė- 
nesius jie pragulėjo apskrities ligoninėje, o ir dabar dar 
toli gražu nebuvo pasveikę. Tačiau juos skubino nerimas- 
tis, kad ilgai delsdami visiškai neprarastų buto Berlyne. 

Traukinį, kuris turėjo išvykti dar vidudienį, išleido tik 
sutemus; jo langai buvo išdaužyti, vagonai prišniaukšti 
ir perpildyti. Grūsdamiesi į tamsias kupė, keleiviai bu- 
vo agresyvūs, užsiplieksdavo dėl kiekvieno žodžio ir į kiek- 
vieną konkurentą dėl sėdimos vietos žiūrėjo kaip į pik- 
čiausią priešą. 

Doliams vis dėlto pasisekė gauti dvi sėdimas vietas, 
kur juos tuojau pat iš visų pusių suspaudė sėdintys ir sto- 
vintys keleiviai. Stumdomos dėžės daužė jiems kojas, kup- 
rinės skaudžiai braukė veidus. Buvo taip tamsu, jog ne- 
matyti absoliučiai nieko, tačiau visuotinė neapykanta jau- 
tėsi iš smarvės, kuri, nors langai buvo išdaužyti, taip ir 
nenyko iš kupė. Smirdėjo tiesiog pragariškai, ta smarvė 
didėjo ir toliau, kai įlipdavo nauji keleiviai, dar labiau 
perpildydami kupė ir keikdami kiekvieną, kuris jau tu- 
rėjo vietą. 

Šie pakeliui įlipantys keleiviai dažniausiai būdavo gry- 
bautojai berlyniečiai, kurie savo pintines paprasčiausiai sta- 
tydavo sėdintiems ant kelių, niūriai murmėdami vėliau pa- 
siimsią. Tačiau kadangi jau anksčiau viskas buvo perpil- 
dyta, pintinės taip ir likdavo: poniai Dol ant kelių jų buvo 
keturios, Doliui - trys. 

Tačiau jie neprotestavo, jie apskritai neatsakinėjo ben- 
drakeleiviams ir į nieką nesikišo: jie buvo dar per daug 
silpni ir ligoti, kad leistųsi į ginčus. Dolį buvo perėmusi 
tik viena idėja - atgauti bent jau butą, tai jam atrodė pas- 
kutinė galimybė dar kartą pradėti kitokį gyvenimą. 

Be abejo, jis žinojo, jog buto idėja tik šiaudelis, bet 
jis norėjo suteikti likimui bent jau galimybę jį atgauti - 
kartais juokaudamas savo Žmonai, kuri dėl dažnų tulžies 
priepuolių buvo visai praradusi ryžtą ir visiškai pasida- 
vusi nevilčiai, sakydavo: 

- Greitai vis tiek mirsime, bet juk didmiestyje mirtis 
mažiausiai pastebima ir patogiausia. Jau vien dujos!.. 

Jeigu kiti vežėsi per daug bagažo, tai Doliai veikiau per 
mažai. Jie nieko daugiau neturėjo, tik lagaminėlį, kuria- 
me, be trupučio duonos, dar buvo dėžutė mėsos konservų 
ir krepšelis su ketvirčiu svaro kavos pupelių, dvi knygos 
ir labai nedaug tualeto reikmenų. Dolis buvo apsivilkęs plo- 
nu vasariniu kostiumu, poniai Dol dar buvo pavykę pasi- 
skolinti iš draugės šviesų vasarinį paltą. Kišenėje Dolis tu- 
rėjo vos tris šimtus markių, kurias buvo pasiskolinęs iš pa- 
žįstamo; vienintelis vertingas daiktas, kurį jie vežėsi, bu- 
vo jaunosios Žmonos žiedas su briliantu. 

Traukinys be galo ilgai stovėdavo kiekvienoje stotyje, 
Oo pajudėjęs važiuodavo labai lėtai. Doliai niūriai žvelgė į 
ugningas linijas ir taškus, išmetamus į naktį rudąja angli- 
mi kūrenamo garvežio kamino - per karą jie buvo prisi- 
žiūrėję truputį per daug fejerverkų, kad galėtų visu tuo gro- 
žėtis. Kiekvienas priminimas apie tai skaudino. Bet šiems 
besiraitantiems ugnies kirminams mirgant jie įžiūrėjo ky- 
bančias ant vagono laiptelių susikūprinusias figūras, atki- 
šusias nugaras tirštam kibirkščių srautui. Jų kuprinių-tu- 
rinys turėjo būti labai vertingas, kad pateisintų brangių dra- 
bužių deginimą ir svilinimą, kabėjimą viena ranka laikan- 
tis už šalto žalvarinio strypo, nuolat baiminantis nukristi. 

Tačiau daugumoje kuprinių būdavo keletas bulvių, mai- 
šelis miltų, keli svarai Žirnių arba geriausiu atveju mais- 
to atsargos vienai savaitei. Ir vis tiek jie kybojo svilinami 
kibirkščių ir šalčio, su kone kvailu atsidavimu deginda- 
mi savo drabužius. Žinoma, taip važiavo prasti žmoge- 

liai, vežamų gėrybių laukė jų Žmonos ir daugybė vaikų. 
Spekuliantai, kurie už keičiamas prekes įsigydavo geresnių 
daiktų, sviesto, lašinių, kiaušinių, kurie bulves ir miltus 
pirkdavo maišais, rizikuodami gyvybe nevažinėdavo, juos 
už gerą užmokestį pavežėdavo sunkvežimių vairuotojai, 
jų nelaukdavo ir alkani vaikai... 

Tačiau kas buvo spekuliantas, o kas ne? Kai Doliams 
visiškai tamsioje kupė valgant duoną su mėsa, kiti kelei- 
viai, kad ir tvyrojo smarvė, pajuto maisto kvapą ir ėmė kan- 
džiai replikuoti, girdi, dar pasitaiko Žmonių, šiais laikais 
valgančių mėsą. Tai gerokai įtartina, reikėtų į tokius pa- 
sižiūrėti iš arčiau, prie geresnės šviesos! 

Doliai neatsakė nė žodžiu, skubiai suvalgė, ką turėjo 
rankose, kas liko, sudėjo atgal į lagaminėlį ir dar labiau 
susigūžė, ponia Dol apsiautė save ir vyrą skolintu paltu, 
nes darėsi vis šalčiau. Jie abu susiėmė rankomis, prisis- 
paudė vienas prie kito. Iš tabako likučių Dolis susisuko 
cigaretę, bet čia pasigirdo spigus balsas: 

- Šitas jau trečią cigaretę rūko! Kur teisybė: vieni per- 
tekę visko, o kiti ir siūlo galo neturi, nors persiplėšk! 

Pokalbis nukrypo į apskritai niekad neišmirštančius spe- 
kuliantus ir bonzas, Dolius akimirką pamiršo. Jie šnibž- 
dėjosi apie savo butą Berlyne; dabar, kai artėjo prie tiks- 
lo, kai vėl turėjo tikslą, labai nerimavo dėl to, kad apie 
šį butą nebuvo nieko girdėję nuo kovo mėnesio. Per tą laiką 
mieste vyko sunkūs mūšiai, tikriausiai vėl buvo sugriauta 
be galo daug pastatų - gal to buto jau ir visai nebuvo? 

- Tai būtų gražu! Šita kelionė, šitas šaltis, ir staiga nėra 
jokio buto! Ot būtų juoko! 

- Aš nujaučiu, jog viskas dar stovi taip, kaip palikom. 
O Petos kambarį mes be vargo sutvarkysime, ten ne tiek 
daug sugadinta! 

- Mano geroji guodėja! 

- Kad tu žinotum, kiek aš turiu Berlyne gerų bičiu- 
lių! Kai dar buvo gyvas mano pirmasis vyras, mes tiek 
daug esame jiems padėję - dabar jie galės pagelbėti ir 
mums! Daugiausia tikiuosi iš Beno, Beno motina buvo 
anglė, dabar jis tikrai didelis Žmogus. Ernstas - jauno- 
sios ponios pirmasis vyras, - ištraukė jį iš koncentraci- 

jos stovyklos, tokie dalykai nepamirštami! 

- Tikėkimės, Alma! Tikėkimės kuo geriausio, bet ne- 
būkime tokie tikri. Tikra tik tai, kad mes turime vienas 
kitą, kad mes visada kartu! Kad mūsų niekas negali išskirti. 
Niekas! 

- Tai tiesa! - pritarė ji. Sužvarbusi ji dar labiau prisiš- 
liejo prie jo šono. - Šalta! - sušnibždėjo. 

- Taip, šaltoka! - patvirtino jis ir tvirčiau prispaudė ją 
prie savęs. 

Berlynas! Berlynas, pagaliau vėl Berlynas! Mylimas 
miestas, kuriame abu išaugo - tiesa, jis trisdešimčia metų 
anksčiau už ją, - mirgantis šviesomis, lekiantis, neramus 
miestas! Iš pirmo žvilgsnio apimtas amžino linksmybių ir 
džiaugsmo svaigulio, - bet taip atrodė tik pamiršus plačius, 
tamsius darbininkų priemiesčius, Berlynas, darbo miestas! 
Pagaliau jie vėl grįžta atgal, kad pradėtų naują gyvenimą; 
čia buvo vienintelė vieta Žemėje, kur jie dar turėjo šansą: 
šiame sugriautame, išdegintame, nukraujavusiame Berly- 
ne! 

Buvo pusė trijų nakties, kai Doliai išlipo iš traukinio 
Gezundbrune; ligi šeštos galiojo komendanto valanda. Sto- 
tyje švilpavo ledinis vėjas, rodos, nebuvo nė vieno sveiko 
lango. Nebuvo jokios priedangos nuo šalčio, nuo vėjo! Jie 
pabandė pasislėpti vienur ar kitur, bet visur šaltis prasi- 
skverbdavo ligi gyvo kaulo. Nebuvo šiltesnė ir atsitiktinai 
išlikusi būdelė perone. Pro išdaužtus langus į vidų skver- 
bėsi vėjas, Žmonės glaudžiomis krūvelėmis sėdėjo ant grin- 
dų, beviltiškai arba abejingai laukdami ryto. 

Ponia Dol įsispraudė tarp jų, ieškodama nors mažytės 
apsaugos nuo ledinio vėjo. Vos prisėdusi ant lagaminėlio 
krašto, ji buvo nuvyta: šis tarpas turįs likti laisvas! O ji, 
visada blaiviai mąstanti, linksma kovinga moteris, nepa- 
sakiusi nė žodžio, dabar atsisėdo Žmonių krūvos krašte. 
Susisupo į paltelį, vildamasi, kad jis apsaugos ją nuo žvar- 
baus vėjo, vis tiek pučiančio visa jėga. 

Dolis sugraibė kišenėje paskutinius tabako trupinius, 
drebančiomis nuo šalčio rankomis susisuko kreivą cigaretę 
ir ėmė vaikštinėti. Akimirką stabtelėjo buvusio stoties pa- 

stato griuvėsiuose ir įsižiūrėjo į tamsų, be Žiburėlio miestą, 

kurį blyškiai apšvietė mėnulis, jis nieko neatpažino, kūp- 
sojo vien griuvėsiai. 

- Neikite į lauką! - perspėjo jį balsas iš tamsos. - Dar 
nesibaigė komendanto valanda. Patruliai kartais šauna be 
perspėjimo. 

- Aš ir neketinu eiti! - atsakė Dolis ir išmetė į griuvė- 
sius paskutiniausios cigaretės nuorūką. 

O pats mąstė: kokia pradžia! Vaizduotė visada apgau- 
linga, laukti sunkumai dažniausiai būna lengvi, 0 tai, apie 
ką net negalvoji, iškyla kaip didžiausios kliūtys. Dar dvi 
ledinės valandos visiškai sugriautoje stotyje, neturint rū- 
kalų - o Alma serga! Jos veidas toks pageltęs... 

Jis apsisuko ir grįžo pas ją. 

- Aš daugiau neištversiu, - pasakė ji. - Juk kažkur turi 
būti greitosios pagalbos stotis ar gydytojas, kuris galėtų 
padėti. Eikš, pabandykime paklausti. Aš sušalau į ledą, be 
to, taip skauda! 

- Į miestą dar negalima eiti. Komendanto valanda! Kal- 
ba, kad patruliai kartais šaudo neperspėdami. 

- Tegul šauna! - atsakė ji nusiminusi. - Jeigu jie vieną 
iš mūsų pašaus, tada bent jau nugabens ten, kur šilta ir 
gali padėti gydytojas. 

- Eime, Alma, - pasakė jis švelniai. - Pažiūrėsime, ar 
nėra kur nors greitosios pagalbos stoties ar gydytojo. Tu 
visai teisi: blogiau negu sėdėti čia, lediniame šaltyje ir mir- 
tinai žvarbti, tikrai nebus. 

Sukiodamiesi tarp griuvėsių, jie išėjo iš stoties. Blau- 
si mėnesiena labiau trukdė, negu švietė kelią. Dolis savo 
silpnomis akimis beveik nieko nematė. 

- Eime, - pasakė ji ir žengė į priekį. - Čia, rodos, gat- 
vė suka! Pagal užrašą turėtų būti kaip tik ta, kurioje - gal- 
būt - yra greitosios pagalbos stotis. 

Netvirtais žingsniais jis nusekė paskui. Staiga už kažko 
užkliuvo ir griuvo į priekį, į tamsią tuštumą. 

- Oi! - riktelėjo žmona. - Ar labai užsigavai? 

- Na, kas gi čia dabar? - pasigirdo iš visiškos tamsos 
įpykęs gryno berlyniečio balsas. - Moteriškė ramiai leidžia 
pargriūti vyrui, kartu negriūdama pati! Tiesiog negirdė- 
tas daiktas! 


74 


- O ką man tas būtų padėję? - paklausė Dolis, neju- 
čiomis susijuokdamas, kad ir labai sopėjo, - jeigu kartu būtų 
pargriuvusi ir mano žmona?! Gal pasakysite, kur mes esa- 
me? 

- Gezundbruno metro stotyje, - atsakė jam kitas bal- 
sas. - Bet pirmas traukinys važiuos tik šeštą trisdešimt. 

- Dėkoju! - atsakė jis, ir jie nuėjo tolyn, šįkart susiki- 
bę. - Tai buvo tikras berlynietiškas pasveikinimas, kiek 
skausmingas, bet tikras. Kaip užkariautojas, aš pabučia- 
vau šio miesto žemę, kartu pasiimdamas ją sau, o Berly- 
nas visai neblogai į tai reagavo. 

- Ar tau labai skauda? 

- Nieko, tik truputėlį nusibrozdinau delnus ir susitren- 
kiau kelius. 

Jie pasinėrė į griuvėsių jūrą, gatvių šachtų dugno mė- 
nulio šviesa nesiekė. Apsičiupinėdami rankomis, jie lėtai 
gavosi pirmyn. Gatvė buvo tuščia, vyravo kapų tyla, gir- 
dėjosi tik jų žingsnių aidas. 

- Patrulius mes čia išgirsime iš kažin kur, - tarė Dolis. 
- Turėsime pakankamai laiko pasislėpti. 

- Palauk, - atsakė ji. - Atrodo, čia greitosios pagalbos 
stotis. Užžiebk degtuką. 

Tai buvo iš tikro greitosios pagalbos stotis, bet viduje 
šviesa nedegė, pirmame aukšte niekas neatsiliepė nei į 
skambinimą, nei į beldimą. 

- Tikriausiai skambutis neveikia, - nusprendė Dolis. 

- Ką darysime? Gal grįžkime atgal į stotį? 

- Ne, ne, tik jau ne į stotį! Gal kur rasime gydytoją ar 
policijos postą. Geriausiai būtų policijos postas. Jie tik- 
rai leistų mums pasėdėti viduje ir kiek apšilti. 

Taigi jie ir toliau klaidžiojo po gūdžiai tylintį miestą, 
kurio nė viename lange nedegė šviesa, ir pagaliau iš tik- 
ro aptiko policijos postą. Jie gana ilgai skambino prie du- 
rų, kol į lauką išėjo policininkas. 

- Ko norite? - šiurkščiai paklausė. 

- Mes neseniai atvažiavome traukiniu, mano žmona ser- 
ga. Greitosios pagalbos stotis uždaryta. Gal leistumėte 
mums ligi šeštos valandos pasėdėti pas jus ir kiek apšil- 
ti? 

- To aš negaliu leisti, uždrausta, - atsakė policinin 
kas. 

Jie ėmė prašyti, maldauti: niekam nepadarysią jokios 
žalos, sėdėsią kaip pelės po šluota! 

Tačiau policininkas buvo nepermaldaujamas: 

- Negaliu leisti to, kas uždrausta! Ir apskritai, ką jūs 
veikiate gatvėje? Juk dabar komendanto valanda! 

- Tai jūs mus trumpam areštuokite, - paprašė jaunoji 
moteris. - Tada mums nebus uždrausta sėdėti viduje! 

Bet ir šis pasiūlymas policininko nepaveikė, jis staiga 
užtrenkė duris, ir abu vėl liko vieni tamsioje gatvėje. 

Jie žvelgė kits kitam į sumišusius, išblyškusius veidus. 
Staiga jie pastebėjo, jog pradeda švisti, artėja diena. 

- Tikriausiai jau greit ir šešta valanda. Eikime toliau. 
Gal tuoj pradės važinėti tramvajai. 

Netrukus jie jau sėdėjo autobuse, vežančiame darbinin- 
kus į fabriką. Nors autobusas ir nevažiavo jų namo link, 
atvežė į elektrinių traukinių stotį, kur jau turėjo pasiro- 
dyti pirmasis traukinys. Bet čia atsirado nauja kliūtis: ka- 
sininkė vėlavo į darbą, o kontrolierius, stovintis prie bar- 
jero, be bilietų nieko nepraleido, esą tokios taisyklės! 

- O jeigu kasą atidarys tik po valandos? 

- Vadinasi, valandą nieko nepraleisiu! Nurodymas yra 
nurodymas! 

- Bet mums reikia į darbą! - protestavo dauguma ke- 
leivių. 

- O kuo čia dėtas aš?! Aš dirbu pagal savo taisykles! 

- Na, čia mes dar pažiūrėsime! - sušuko vienas vieti- 
nis keleivis. - Visi eikite paskui mane! 

Visi puolė „pro šonines duris, korėsi per tvorą, paskui 
prieblandoje knapsėjo per bėgius, kontaktinius kabelius, 
vėl ropštėsi per mūrinę tvorą. Doliai ėmė atsilikti, jai staiga 
pradėjo skaudėti koją, 0 jam nuo griuvimo mausti visus są- 
narius. Uždusę jie pasiekė platformą, dar spėję pamaty- 
ti paskutinio ankstyvojo traukinio vagono užpakalines 
šviesas. 

Vėl laukimas ir šalimas, važiavimas ir kraupus nuo- 
vargis, persėdimas ir vėl laukimas - o kaip juos dabar trau- 
kė namo! Kaip jie svajojo apie savo sofą! Tik gulėti ty- 

lint, šilti ir miegoti! Apie nieką negalvoti! Būti atsipa- 
laidavusiems! 

Pagaliau atvažiavo, išlipo. 

- Po .penkių minučių būsime namuose, - pasakė jis.-drą- 
sindamas. 

- Jeigu šitaip vilksimės, prireiks ir dvidešimties, - at- 
sakė ji. - Niekaip negaliu suprasti, kas atsitiko mano ko- 
jai. Dėl tokio menko nubrozdinimo... O Dieve, jau nėra 
ir tilto, kovo mėnesį jis dar stovėjo! 

Keliaudami tikrai begalinį kelią ir vis labiau kamuo- 
damiesi, nes dėl sugriauto tilto apsuko didžiulį vingį, jie 
matė vien griuvėsius, senus, kuriuos jau Žinojo nuo seniau, 
ir naujus, atsiradusius po jų išvykimo iš Berlyno. Jie slin- 
ko tylėdami, nepasikeisdami nė žodžiu, - aplink buvo tiek 
daug naujų griuvėsių. Dolis mąstė: kur aš ją dėsiu, jei ne- 
rasime buto? Ji serga ir yra visiškai bejėgė. 

Galiausiai apėjo paskutinį kampą ir įsižiūrėjo. Šįkart 
greitesnis buvo jis. 

- Matau gėlių lovius balkone! Įstatytos netgi langų kryž- 
mės! Alma, mūsų butas dar stovi! 

Jie susižvalgė blausiai šypsodami. 

Raktų jie neturėjo, todėl pirmiausia reikėjo užeiti pas 
durininką. Blogos naujienos, labai blogos naujienos! Ma- 
žasis durininkas nuo balandžio mėnesio buvo dingęs, gal 
žuvęs mūšiuose, gal patekęs į nelaisvę, jo Žmona nežino- 
jo. Ji ničnieko nežinojo. 

- Pabėgo, jūs manote, paspruko nuo manęs? Ne, me- 
no vyras ne toks, kad pabėgtų nuo Žmonos ir vaikų, toks 
mano vyras niekada nebuvo, ponas Doli! Ir ko jam bėgti? 
Jis dar niekam nėra padaręs bloga! Buto raktą? Ne, ne- 
beturiu jo. Butų valdyba ten kažką įkėlė, neseniai, vos prieš 
keletą dienų, kažkokią šokėją ar dainininkę, iš teatro, gerai 
nė nežinau. Su motina ir vaiku, taip, vaikas irgi buvo! Ji 
kiek paremontavo priekinius kambarius. O užpakaliniame 
vis dar gyvena ta senė, Šulcienė, kuriai jūs kartais leis- 
davote permiegoti, išvažiuodami į kaimą, kad pasaugo- 
tų daiktus. Na, o kaip ji saugojo daiktus, pamatysite pati, 
ponia Dol, veltui burnos neaušinsiu. Pasakysiu tik tiek, 
kad jūsų didžiojo puodo jau nėra, bet jį išsinešė folks- 

šturmas. O kad nėra jūsų dulkių siurblio ir knygų, visų 
jūsų kibirų ir jeigu virtuvės spintoje nerasite visų savo 
atsargų, tai apie tai aš nieko nežinau, ponia Dol, apie 
tai jūs paklauskite Šulcienės, žinoma, jeigu jums pavyks 
ją pamatyti. Ji sakosi gyvenanti čia, bet iš kur man ži- 
noti, kur ji gyvena! Dažnai aš nematau jos ištisas savai- 
tes, nuomos ji taip pat niekada nemokėjo! 

Lėtai, oi kaip lėtai Doliai lipo penkis aukštus ligi savo 
buto. Jie nė žodžiu neatsakė į visas tas blogas naujienas, 
kuriomis juos tiesiog apipylė, tarpusavyje taip pat nepa- 
sikeitė nė žodžiu. Tik jų veidai tikriausiai dar labiau iš- 
blyško, negu nuo ligų, bemiegės kelionės nakties ir ilgo bu- 
vimo šaltyje... 

Ilgai, oi kaip ilgai jie spaudė durų skambutį, kol vidu- 
je - jų nuosavame bute! - kažkas sujudo. Prireikė daug kan- 
trybės, kol juos pagaliau įleido tamsi, pusnuogė dama. (Bu- 
vo dar rytas, maždaug aštunta valanda.) 

- Jūsų butas? Čia yra mano butas, oficialiai skirtas 
butų valdybos. Čia jau nieko nebepadarysi, maloningoji 
ponia. Trys priekiniai kambariai yra mano, aš į juos su- 
kišau kelis tūkstančius markių, kad bent iš bėdos juose 
galėčiau gyventi. Du kiti kambariai visiškai išdegę. Bet 
jeigu tai jūsų butas, maloningoji ponia, jūs viską puikiau- 
siai turėtumėte žinoti pati! Užpakaliniame didžiajame 
kambaryje gyvena ponia Šulc, bet šiuo metu jos nėra ir 
nežinau, ar šiandien bus. Beje, ji viską užrakinusi. Bet 
aš labai atsiprašau, maloningoji ponia, čia labai šalta, o 
aš stoviu vienmarškinė, einu atgal į lovą. Geriausia jums 
visa tai galėtų paaiškinti butų valdyboje, maloningoji po- 
nia. Viso labo! 

Po šių Žodžių ji užtrenkė duris, o Doliai liko vieni prie- 
angyje. Jis apkabino savo žmoną - ji sunkiai pakibo jam 
ant rankos - ir iš lėto nuvedė į buto vidų. Bet ten viskas 
buvo užrakinta, jie negalėjo įeiti nė į vieną kambarį. Ta- 
da jis nuvedė ją į virtuvę ir pasodino ant vienintelės ten 
esančios kėdės (anksčiau jų buvo net trys?) tarp dujinės 
viryklės ir stalo. 

Taip sėdėjo jo jaunoji žmona, nors jauna šią akimirką 
ji tikrai neatrodė, sustingusiu žvilgsniu, nieko nematančio- 

mis akimis, įsižiūrėjusi prieš save, liguistu, pageltusiu vei- 
du. Dolis suėmė jos šaltas rankas ir glostydamas pasa- 
kė: 

- Taip, pradžia nėra gera, mano Alma! Bet mes neke- 
tiname pasiduoti, kaip nors išsiversime. Tokie kaip mes ap- 
skritai nepasiduoda. 

Klausydamasi šių drąsinančių žodžių, ponia Dol paban- 
dė nusišypsoti - tai buvo pati blankiausia, graudžiausia, 1a- 
biausiai širdį draskanti šypsena, kokią Dolis buvo matęs 
žmonos veide. Paskui ji pakėlė galvą ir ilgai, labai ilgai dai- 
rėsi po virtuvę, apžiūrėjusi kiekvieną daiktą ji ėmė aima- 
nuoti: 

- Mano virtuvė! Pasižiūrėk, ar yra šioje virtuvėje nors 
vienas daiktas, kuris būtų ne mūsų! O ta boba priima mane 
prieškambary, nepasiūlo net kėdės mano nuosavame bu- 
te. - Atrodė, ponia Alma tuoj pravirks, tačiau jos akys net 
nesudrėko. - Ar tu nepastebėjai? Pro atviras duris aš ma- 
čiau jos bute stovint mūsų radijo staliuką ir geltonąjį krėslą, 
kuriame tu taip mėgai pasėdėti! Bet palauk, aš tuojau pat 
einu į butų valdybą! 

Bet nėjo, sėdėjo toliau, žvelgdama priešais save. Ji vi- 
sąlaik buvo išlepinta, gyvenimu besidžiaugianti moteris. O 
dabar sėdėjo apsivilkusi pigiu palteliu, kuris jai netgi ne- 
tiko ir dar buvo skolintas, kojines suplėšė grybų krepšiai 
traukinyje, o rankose ir veide dar buvo matyti ilgos, pur- 
vinos kelionės pėdsakai... 

Viskas prarasta - baigta - kaip baigti ir mes visi! - mąstė 
apsiniaukęs Dolis, mechaniškai tapšnodamas jai rankas. Bet 
paskui prisiminė, jog dabar jo eilė kažką daryti, jie nega- 
lėjo ir toliau sėdėti virtuvėje. Po valandėlės jis nuvedė ją 
pas geraširdę durininko žmoną, ir nors čia jie taip pat sė- 
dėjo virtuvėje, ši virtuvė buvo bent jau šilta. Keptuvėlėje 
paspragino Dolių kavos pupelių. Suraikė duoną, išėmė iš 
skardinės mėsos likučius ir tvarkingai sudėjo į dubenėlį. 
Jau vien šie kuklūs pusryčiai teikė truputėlį vilties. 

Tiktai jaunoji žmona šito, rodos, visai nejautė. Dabar, 
nieko nelaukdamas, Dolis turįs aplankyti jos bičiulį, Vo- 
kietijoje gyvenantį anglą Beną, o kai Dolis paprieštara- 
vo ketinąs ten eiti po pusryčių, jai visai išseko kantry- 

bė: ji gerai Žinanti, jog Benas anksti keliasi ir visada laiku 
eina į savo kontorą. Jeigu jis neisiąs tuojau pat, Beno 
nerasiąs, tada jie nerasią jo ir visą dieną, 0 ji privalanti 
pakalbėti su juo dabar! 

Dolis dar būtų prieštaravęs, bet jaunoji moteris atro- 
dė tokia karštligiškai susijaudinusi ir tokia nusiminusi, 0 
jis pats toks mirtinai pavargęs ir nelinkęs į jokius ginčus, 
jog iš tikro išsiruošė keliauti į Beno butą. 

- Laukiu tavęs grįžtant po pusvalandžio! - staiga pa- 
gyvėjusi šūktelėjo jaunoji Žmona, - ir grįžk iškart su Be- 
nu. Aš lauksiu judviejų su pusryčiais! 

Per pusę valandos sukarti tokį kelią buvo neįmanoma, 
nes tramvajaus, kuriuo jie važinėdavo anksčiau, dabar ne- 
bebuvo. Visą kelią Dolis turėjo nueiti pėsčias. Ne, ne nu- 
eiti - nukiūtinti! 

Namas, kurio jis ieškojo, vis dėlto dar stovėjo, bet prie 
durų koridoriuje nebebuvo lentelės su pavarde, o į skam- 
butį niekas neatsiliepė. Pagaliau iš kiemsargio jis sužino- 
JO, jog ponas išsikėlęs, vos prieš keletą dienų. (Į mūsų butą 
prieš keletą dienų kažkas įsikėlė, iš čia išsikėlė Benas: mūsų 
startas Berlyne tikrai daug žadantis, ką ir besakyti!) Kur 
jis persikėlė, kiemsargis nežinojo. “Šitaip grįžti pas Almą 
aš negaliu!" - pamanė Dolis, ir po nemažų pastangų jam 
tikrai pavyko rasti šiame name senyvą poną, žinantį, kur 
yra naujasis butas - kažkur labai toli, naujuosiuose mies- 
to vakaruose, už keleto valandų kelio. Jis net neketino ke- 
liauti ten dabar. Atgal pas Almą ir papusryčiauti! 

Ji tikrai laukė su pusryčiais, buvo gavusi netgi kele- 
tą cigarečių, tiesa, po penkias markes už vieną, - Doliui, 
kurį ligi tol tabaku dosniai aprūpindavo rusai, ši kaina 
atrodė fantastiška. Žinią apie išsikėlusį Beną Alma su- 
tiko santūriai. 

- Po pusryčių mes pas jį nuvažiuosime, nors ir kaip man 
skaudėtų koją. Patikėk, nuojauta manęs neapgauna: Be- 
nas padės mums bet kokioje bėdoje. Istorijos su koncen- 
tracijos stovykla jis nepamirš niekada! Pamatysi, - vis gy- 
viau kalbėjo toliau žmona, - jis jau bus vėl atkutęs. Tai 
įrodo faktas, jog jis persikraustė į vakarus, kur viskas daug 

brangiau. Be abejo, jis turi ten vilą. Ir labai apsidžiaugs, 
galėdamas mums padėti! 

Pasistiprinę pusryčiais ir gerai nusiprausę, jie atsisvei- 
kino su malonia, bet prislėgta durininko žmona. 

- Po kelių dienų aš grįšiu, - pažadėjo ponia Dol, - ir 
sutvarkysiu butų valdyboje tą įžūlią bobą, įsikūrusią mū- 
sų bute. Nepasiūlyti man net kėdės mano pačios bute - jos 
ten nebus! 

“O kaip mes grąžinsime jai “kelis tūkstančius markių" 
už buto remontą?" - pamanė Dolis. Apskritai mes nieka- 
da neatgausime teisės į septynių kambarių butą, netgi pri- 
skaičiuodami Petą su močiute. 

Bet apie tai su Žmona jis nekalbėjo. Vis tiek jie turė- 
jo laukti to, kas bus. Nebuvo jokios prasmės dėl ko nors 
jaudintis arba kurti planus. Viskas susitvarkys savaime, žŽi- 
noma, vargu ar į gerąją pusę. 

Gaivumas nuo prausimosi ir pupelių kavos neilgai iš- 
silaikė, o su Žmonos koja iš tikro, matyt, buvo labai blo- 
gai, jie vos judėjo į priekį. Dolis visą laiką prisiekinėjo sau, 
jog nesitrauks nuo sergančios žmonos, tačiau net pats ne- 
pastebėdamas vis atsidurdavo dešimčia ar dvidešimčia 
žingsnių priekyje. Kai jis, suprasdamas kaltę apsisukdavo 
ir grįždavo pas ją, ji maloniai jam šypsodavosi. 

- Eik, - sakydavo, - kai per toli nueisi, aš sušvilpsiu. 
Matyt, tikra kančia kėblinti šalia tokios sraigės, kokia aš 
šiandien esu. Eik pirmyn! 

Po šaltos nakties skaisčiai švietė saulė, skleisdama tą 
malonią rudenišką šilumą, kuri neslegia, o tik teikia pa- 
laimą. Čia, vilų gatvėse, nuo medžių dar nebuvo nukritę 
lapai. Jie buvo retesni ir pageltę, tačiau buvo malonu po 
visų griuvėsių matyti sveikus medžius. Tiesa, dauguma vilų 
irgi buvo sugriautos, tačiau tarp krūmų ir medžių, apsup- 
tos žaliuojančių vejų ir gėlynų, jos atrodė ne taip bjauriai. 

Ponia Dol pasakė vyrui, kuris ką tik buvo vėl sugrįžęs 
prie savo “sraigės": 

- Esu tikra, kad Benas jau turi nuosavą automobilį, ir, 
be abejo, mus dažnai juo pavažinės. Mums prieš akis dar 
visas ruduo - pagaliau galėsime grožėtis juo be jokių rū- 
pesčių, visai vieni. Tikriausiai Benas galės parūpinti mums 

ir sunkvežimį, tada mes parsivešime iš to užkampio bal- 
dus, tavo knygas ir vėl puikiai įsitaisysime. Pamatysi, ko- 
kius pasakiškus namus aš tau sukursiu! Per Beną pas mus, 
aišku, lankysis daug svečių iš Anglijos, tu galėsi pasikviesti 
draugus rašytojus... Aš jums sutaisysiu puikių kokteilių 
- aš esu garsi maišytoja! O Benas parūpins žaliavų! 

Benas! Benas! Benas! Kokia ji buvo vis dėlto vaikas! 
Kaip ji sudėjo visas savo patiklios vaikiškos širdies viltis 
į bičiulį, kurio nė karto nebuvo prisiminusi ištisas savai- 
tes ir mėnesius! Tikėjimo ir pasitikėjimo kūdikis - joks nu- 
sivylimas nesugebėjo ligi šiol sunaikinti jos širdyje šios ypa- 
tybės - tikėti ir pasitikėti. 

Pagaliau jie tikrai sėdėjo didžiulėje milžiniškos vilos 
svetainėje, pro langus matė sodą, toliau stūksojo garažų 
pastatai, kur vairuotojas kaip tik plovė automobilį - Be- 
no automobilį, bent jau čia pasitvirtino Almos viltys. Jos 
bičiulis Benas stebėtinai iškilo, oficialios iškabos prie vi- 
los sodo vartų rodė, kad Benas jau užima aukštą postą. 

Jis pats kol kas dar nesirodė, svarbus posėdis kelioms 
minutėms sulaikė jį pirmajame vilos aukšte. Užtat aplink 
abu ištaigingoje antikiniais baldais apstatytoje patalpoje 
nejaukiai sėdinčius Dolius triūsė trys dekoratoriai, kuždė- 
damiesi klostė plonytės medžiagos užuolaidas, laipiojo tai 
aukštyn, tai žemyn kopėčiomis, tampė virvutes. Aplink save 
pamatęs tą naują prabangą, kokios nebuvo regėjęs ištisus 
mėnesius ir metus, Dolis pasijuto dvigubai, dešimteriopai 
labiau nuskuręs. Nuo sniego baltumo tiulio jo žvilgsnis nu- 
krypo į jo paties šviesų vasarinį kostiumą, ant kurio po nak- 
tinės kelionės išryškėjo bjaurios dėmės ir juostos; puikaus 
krėslo, kuriame sėdėjo Alma, brokate itin ryškiai išsisky- 
rė jos pigus paltelis ir suplyšusios kojinės. 

Taip, jie tapo elgetomis - šiame name, kuris ir geriau- 
siais laikais buvo labai turtingo Žmogaus vila, Dolis tą pui- 
kiai pajuto. Ne taip seniai jis ir pats galėjo save laikyti 
gana pasiturinčiu žmogumi. Tačiau dabar jis ir jo Žmona 
buvo tik - staiga jam tai pasidarė visiškai aišku - pabėgė- 
liai, kurių begalines, pavargusias, alkanas vilkstines ne- 
seniai, būdamas burmistras, turėdavo vesti per savo mies- 
telį. Ir Doliai buvo tokie apdriskę, teturintys į lagaminė- 

lį telpančią mantą, be būsto, priklausomi nuo draugų, sve- 
timų Žmonių, gal net nuo visuomenės pagalbos. Burmist- 
ras, namų savininkas, gausus inventorius, niekada neišsen- 
kanti banko sąskaita, neblogas maistas - ir staiga nieko, 
nieko, nieko! 

“O Dieve! - mąstė Dolis. - Kad tik Alma ir čia nepa- 
sakytų per daug! Kad tik ji ko nors neprašytų šių dviejų 
moterų - šito aš neištversiu, juk mes dar ne elgetos!" 

Tuo tarpu kaip tik buvo įėjusios bičiulio Beno žmona 
su drauge; jos kiek nustebusios apžvelgė abu svečius, bet 
tada Alma pradėjo pasakoti... 

Ne, nebuvo nė mažiausio pavojaus, kad ji pasakys per 
daug. Kur tau. Mat atsitiko tai, ką Dolis vėliau stebėjo pa- 
kankamai dažnai: Alma dar kaip reikiant neįsismagino, 0 
abi moterys ėmė tiesiog nenustygti, joms tiesiog niežėjo 
liežuvis, kaip norėjosi pasakoti pačioms! 

Kai tik Alma trumpam nutilo, kalbėti šokosi anos dvi. 
Dusdamos, užsikirsdamos, viena kitą pertraukdamos, jos 
pasakojo, kaip joms buvo blogai, kaip jos vos nemirė iš ba- 
do, kaip kone viską prarado... Taip, šiame ištaigingame sta- 
tinyje, antikiniame krėsle, apmuštame brokatu, Doliai su- 
žinojo, kaip baisiai vargingai klostėsi gyvenimas savinin- 
kams, kaip jiems dar ir dabar sunku. 

Tada įėjo namų šeimininkas, skubiai, tik penkioms mi- 
nutėms, tarp dviejų svarbių posėdžių. Jis pabučiavo poniai 
Almai ranką ir pareiškė apgailestavimą, kad gyvenimas ta- 
pęs toks sunkus, toks sunkus! Svečiams jis negalįs pasiū- 
lyti net cigaretės, tokia apgailėtina padėtis jo namuose. 
Taip, ponios Dol-koja iš tikro atrodanti labai blogai, esą 
labai panašu į kraujo užkrėtimą. Būtų geriausia, jei Do- 
lis nedelsiant nuvežtų ją į ligoninę! 

Po penkiolikos minučių jie vėl buvo gatvėje, vizitą pas 
Almos ištikimiausią ir dėkingiausią bičiulį jie - ačiū Die- 
vui! - ištvėrė. Saulė vis dar ryškiai ir maloniai švietė pro 
retus medžių lapus, veja priešais vilą tamsiai žaliavo, Žy- 
dėjo rudens astros. Dolis švelniai įsikibo Žmonai į parankę 
(jos veidas buvo grėsmingai išblyškęs, liguistas) ir linksmai 
pasakė: 

- Ar žinai, ką mes dabar darysime, Alma? Dabar mes 

pasirūpinsime savo nervais, dabar mes tiesiog gražiai pa- 
gyvensime - kartu išgis ir tavo skaudama kojytė. Kur mes 
eisime? Kai mes kalbėjome apie ligoninę, aš prisiminiau, 
jog netoliese, gal penkiolika minučių kelio nuo čia, yra 
sanatorija, kurioje aš jau kelis kartus gydžiau savo ner- 
vus. Mane ten pažįsta, ir mus tikrai priims. 

- Daryk su manim, ką nori, - atsakė ponia Dol. - Tik 
žiūrėk, kad aš tuoj galėčiau atsigulti! 

Taip prasidėjo Žygis į sanatoriją, dėl vos paeinančios 
ponios užtrukęs ne penkiolika minučių, o kone valandą. 
Apie visų geriausią bičiulį Beną šio tikrai vargingo Žygio 
metu nebuvo kalbama, tik ponia Dol sykį pratarė labai su- 
simąsčiusi: 

- Niekada nebūsiu Žmonėms tokia padori ir dosni kaip 
anksčiau! Niekada! 

- Ačiū Dievui, - pasakė jis, švelniai į ją pažiūrėdamas, 
- ačiū Dievui, Alma, tai jau nepriklauso nuo tavęs vienos. 
Tu visada - kad ir kokios blogos būtų pasekmės - visada 
liksi doras Žmogus! 

Sanatorija, didelis, bjaurus pastatas iš raudonų plytų 
ir cemento, tikrai tebestovėjo - būtų buvę tiesiog nepaken- 
čiama, jeigu ir čia jų būtų laukęs nusivylimas. Jie atsisė- 
do priimamajame. 

- Parodyk visą savo žavesį, Alma, - pašnibždėjo Dolis. 
- Jie turi mus priimti. Kitaip kur gi mums dėtis? 

Ponia Dol skubiai pasidarbavo pudra ir lūpų dažais, 
kiek įmanoma, pagelbėdama savo žavesiui. 

- Žinoma, mes priimsime jus, mažyte! - pasakė baltap- 
laukė gydytoja, glostydama jai plaukus. - O dėl jūsų vyro, 
tai pirmiausia turime išklausyti slaptąjį tarėją. Beje, jums 
aš turiu laisvą lovą savo skyriuje. 

Pasirodė slaptasis tarėjas. “Jis dar geltonesnis, raukš- 
lėtesnis, labiau suėstas rūpesčių ir daug inteligentiškesnis 
negu anksčiau", - pamanė Dolis. 

- Ponui Doliui aš turiu laisvą kambarį, - pasakė jis, kiek 
pagalvojęs. - Deja, jaunajai poniai šiuo momentu neturiu 
- gal po mėnesio ką nors sugalvosime. 

Doliai, ką tik pajutę, jog atsikratė sunkiausių rūpes- 
čių, sutrikę pažvelgė viens į kitą, paskui į baltaplaukę gy- 

dytoją, kuri dabar šefui matant buvo nutaisiusi rimta, nuc- 
lankią miną. Bet koks protestas buvo bergždžias. Viena 
nesėkmė po kitos, juos ir vėl metė į gatvę... 

- Nuo savo Žmonos aš dabar nesiskirsiu, - pasakė Do- 
lis, ilgokai patylėjęs. - Eime, Alma. Iki pasimatymo, ponas 
slaptasis tarėjau. Iki pasimatymo, ponia daktare! 

Šįkart gatvėje jie net nepastebėjo, kad šviečia saulė, kad 
nuo medžių dar nenukritę lapai. Viską užgožė klausimas 
“kas toliau?'' Be abejo, jie turėjo ir daugiau draugų, tu- 
rėjo mieste netgi giminių, bet kaip jie galėjo, esant tokiai 
jaunosios moters būklei, rizikuoti tolimą kelią, kad galiau- 
siai vėl atsidurtų prie subombarduoto namo. 

- Kas toliau? Kas toliau? - staiga atsisukusi į sanato- 
riją išdrožė: 

- Kaip neapkenčiu gudruolio protingu veidu! Aišku, kad 
laisvų lovų buvo - mums abiem. Bet jis pažinojo tavo pir- 
mąją Žmoną - aš pajutau iškart, jog jis palygino mane su 
ja ir pasmerkė mane. Bet kur mes dabar eisime? O Die- 
ve, aš turiu pagaliau kažkur atsigulti, pagulėti bent porą 
valandų, tada vėl viskas būtų gerai. 

- Man rodos, paprasčiausiai eikime atgal pas mūsų ge- 
rąją durininkę. Manau, ji suras kokią nors sofą ar kušetę, 
ant kurios tu galėtum prigulti. Tuo tarpu aš ką nors sura- 
siu! - Ir kadangi šią akimirką jie nesugalvojo kitokios iš- 
eities, taip ir nusprendė. Prasidėjo be galo ilgas Žygis at- 
gal, važiavimas perpildytais požeminiais traukiniais, kuriuo- 
se niekas nė nepagalvodavo užleisti sėdimos vietos sergan- 
čiai moteriai, sunkus lipimas laiptais į viršų ir žemyn, grūs- 
tis, stumdymasis, plūdimai dėl per didelio lėtumo. Rankoje 
jis nešėsi lagaminėlį su paskutine kriaukšle duonos - mė- 
są ir kavą jau buvo pabaigę. Buvo pietų metas, jie netu- 
rėjo nei buto, nei maisto kortelių, nei kokios nors vilties 
jų gauti. Jie teturėjo - po Almos ekstravagantiško cigare- 
čių pirkimo - mažiau nei du šimtus markių. 

Mūsų laukia pražūtis, manė Dolis. Tik kaip ją pagrei- 
tinti? Nuodai mums nepasiekiami. Vanduo? Mes abu per 
daug gerai plaukiame. Virvė? Bjauru! Dujos - bet mes jau 
neturime net virtuvės su dujine virykle. Atsirėmusiai į jį 
žmonai jis balsiai pasakė: 

- Nedaug tau liko kamuotis! Tuoj būsime namie! 

- Namie, - atsakė ji ir nusišypsojo, mažumėlę ironiš- 
kai. Ir tuojau pat pilnu gailesčio balsu pridūrė: - Tu dar 
pamatysi, kokią puikią namų aplinką aš tau sukursiu! 

- Tikiu, - atsakė jis. - Puikią namų aplinką - aš jau 
dabar įsivaizduoju. 


Šeštas skyrius 


NAUJA NAŠTA 


O paskui jie iš tikro pasijuto beveik kaip namuose. 
Alma Dol gulėjo ant durininko Žmonos kušetės, apklota 
pūkine antklode, nes jai staiga pasidarė šalta. Ji ėmė ka- 
lenti dantimis. Jis sėdėjo ant kušetės krašto, laikė jos ran- 
kas ir susirūpinęs žvelgė į taip suliesėjusį veidą. 

Vėliau drebulys praėjo, ji ilgai gulėjo tylėdama, tarsi 
be galo išsekusi. Pagaliau atmerkė akis. 

- Mielasis, - pasakė, - ar labai supyksi, jei aš tave dar 
kartą išvysiu? Man atrodo, kad man reikia gydytojo... 

- Aš eisiu su malonumu, - atsakė jis. - Visai nepykstu. 
Tuojau surasiu tau gydytoją. 

Ji prisitraukė jo veidą artyn ir pabučiavo. Jis pajuto kaip 
šios sausos, suskirdusios lūpos jam bučiuojant įgauna gy- 
vybės, vėl prisipildo kraujo ir suminkštėja. 

- Aš tave siaubingai varginu, - sušnibždėjo ji. - Aš ži- 
nau, aš viską Žinau. Bet aš neliksiu skolinga, tu tai Žinai. 
Leisk savo Almai pirmiausia kaip reikiant pasveikti, tada 
aš tave palepinsiu vėl, tu Žinai! 

- Mano didžioji lepintoja! - pasakė jis švelniai. - Taip, 
aš žinau, viską žinau. - Jis pabučiavo ją dar kartą. - O da- 
bar einu. 

- Toli neik, - šūktelėjo ji pavymui. - Čia pat, šioje gat- 
vėje, gyvena šeši ar aštuoni gydytojai. 

Taip, jie čia gyveno arba vis dar gyveno, tačiau greit 
paaiškėjo, kad nė vienas dabar neturi laiko lankyti ligo- 
nius namuose. Vienas žadėjo ateiti tik vėlai vakare, kitas 

tik rytoj. Jis jokiu būdu negalėjo leisti, kad jo žmona taip 
ilgai gulėtų kankinama skausmo. Ir jis bėgo toliau, laip- 
tais aukštyn, laiptais Žemyn, kone apkvaitęs nuo pervar- 
gimo ir alkio, jo kojos degė... 

Pagaliau jis vis dėlto surado gydytoją, kuris buvo pa- 
siruošęs tuojau pat eiti kartu. Nors tai buvo kitokios spe- 
cialybės, odos ir venerinių ligų gydytojas, šią akimirką 
jam buvo vis tiek. Svarbiausia, kad pas jį ėjo gydytojas! 
Juk aš negaliu grįžti pas ją vėl su nesėkme! Šiandien ne- 
sėkmių jau tikrai pakako. Visą mūsų gyvenimą apskritai 
sudaro tik nesėkmės. 

Gydytojo veidas atrodė vietoje odos aptrauktas plo- 
nu pergamento popieriumi, kuris buvo įtemptas ligi ply- 
šimo. Žmogus kaip vaiduoklis, lėtais, atsargiais judesiais, 
tarsi kiekvieną akimirką imtų ir sulūžtų, kalbėjo tyliai, 
tiesiog beveik be garso, lyg į rūką... 

Jie ėjo gatve vienas šalia kito. Gydytojas portfelyje ne- 
šėsi kai kuriuos instrumentus. Staiga jis paklausė: 

- Jūs esate rašytojas, ponas daktaras Dolis? 

Dolis patvirtino. 

- Aš taip pat rašytojas, - pasakė gydytojas, vis tuo pa- 
čiu nejausmingu tyliu balsu. - Ar jūs tai Žinojote? 

Dolis bandė prisiminti, kokia pavardė buvo gydytojo iš- 
kaboje. Bet jis prisiminė tik užrašą: “Odos ir venerinių li- 
gų . 

- Ne, - atsakė jis. - Nežinojau. 

- Taip, - pakartojo gydytojas. - Kitados buvau netgi ži- 
nomas rašytojas. Ir ne taip seniai. - Jis patylėjo ir paskiau 
visai netikėtai pridūrė: - Beje, mano Žmona nusižudė vieš- 
kelyje. 

“Kaip koks vaiduoklis! - pamanė sukrėstas Dolis. - Ir 
tokį vaiduoklį aš atvesiu prie sergančios Almos lovos! O 
gal ji per daug neišsigąs!" 

Tačiau prie ligonės lovos gydytojas elgėsi visai norma- 
liai. Kai pamatė vaikišką jaunosios moters veidą, popie- 
riniu jo veidu nuslinko tarytum net šypsena. 

- Na, kas gi mums atsitiko, mano gražusis vaikuti? - pa- 
klausė jis švelniai. Jis apžiūrinėjo ją neilgai, paskui dau- 
giau Doliui negu jaunajai moteriai pasakė: 

- Kraujo užkrėtimas, pati pradžia. Geriausia būtų jau- 
nąją ponią tuojau pat paguldyti į ligoninę. Aš išrašysiu jums 
siuntimą. 

- O kas tuo tarpu bus su mano vyru? - sušuko ponia 
Alma. - Aš nesigulsiu į ligoninę. Savo vyro aš nepalik- 
siu vieno! 

Dolis ėmė ją įkalbinėti: 

- Juk tu žinai mūsų padėtį, brangioji. Pradžiai tai tur- 
būt pats geriausias sprendimas. Ligoninėje tu turėsi lovą! 
Ir maistą! Ir ramybę! Ir priežiūrą! Sutik, Alma! 

- O tu? O tu? -vis klausinėjo ji. - O kur dėsies tu, kai 
aš turėsiu ir ramybę, ir valgį, ir lovą, ir priežiūrą?! Tu ma- 
nai, aš galėsiu visu tuo mėgautis, kai tu čia vargsti?! Nie- 
kada! Niekada! 

Keistuolis gydytojas sėdėjo nuleista galva ir, kol jie kal- 
bėjosi, nieko nesakė. Dabar jis pasiėmė portfelį ir be jo- 
kios išraiškos, be aido tarė: 

- Dabar aš suleisiu jums vaistų, kad be skausmų galė- 
tumėte kiek pamiegoti. Šį vakarą aš dar užeisiu. 

- Bet šiandien vakare mes turime išlaisvinti šią kuše- 
tę! - paprieštaravo Dolis. - Tai durininko žmonos lova. Šią- 
nakt mes tikriausiai miegosime gatvėje! 

Gydytojas nieko neatsakė, tik suleido vaistus. Dolis iš- 
kart pamatė žmonos veide atsipalaidavimo, kone laimės iš- 
raišką, jau dabar, vos įdūrus adatą. (Tai buvo jau ne pir- 
mas jai įšvirkštas mortfijus. Ji žinojo mortijų - nuo savo tul- 
žies kolikų.) Staiga ji nusišypsojo, jos kūnas iš lėto išsi- 
tiesė, prisitaikė prie kušetės formos. 

- O Dieve, kaip gera! - sušnibždėjo ji ir užmerkė akis. 

Per akimirką ji pamiršo savo vyrą ir skausmus, nusi- 
vylimą ir alkį. Pamiršo ir visa kita. Pamiršo, kad yra ište- 
kėjusi ir turi vaiką. Ji liko visai viena, savyje. Jos lūpos 
taip ir liko šypsančios. Dolis matė ją tyliai kvėpuojant ir 
suprato, kad jai dabar netgi kvėpavimas teikia malonumą. 

Gydytojas supakavo savo švirkštą. 

- Porą žingsnių aš jus palydėsiu, ponas daktare! - pa- 
sakė Dolis. Šią valandėlę nebūtų įstengęs sėdėti prie šios 
labai nuo jo nutolusios moters. Po visų praėjusių savai- 

čių ir mėnesių nesutarimų jis niekada nebuvo toks vieni- 
šas kaip dabar. 

- Šį vakarą aš dar ateisiu, - pasakė gydytojas kaip ir anks- 
čiau, tarsi nebūtų girdėjęs nė žodžio. - Tarp aštuntos ir de- 
vintos. Pasirūpinkite, kad namo durys nebūtų užrakintos. 

Dolis nebandė prieštarauti, tai jam atrodė beprasmiš- 
ka, nes gydytojas visai neklausė. Jie truputį paėjėjo vie- 
nas šalia kito tylėdami. Paskui gydytojas vėl prabilo: 

- Šiandien man atrodo, jog tai buvo labai seniai, bet 
tada aš iš tikro buvau garsus rašytojas! 

Nė lašo tuščiagarbiškumo, tai skambėjo kaip sakinys iš 
jį atkakliai persekiojančios minčių virtinės. Tai pačiai min- 
čių virtinei turėjo priklausyti ir toliau sekę žodžiai: 

- Dozę, kurią įšvirkščiau jūsų Žmonai, paėmiau iš sa- 
vo savižudybės raciono. Vaistuose yra skopolamino, maž- 
daug trečdalis. Kai jūs grįšite, ji dar miegos. 

Po valandėlės vėl: 

- Taip, aš nusižudysiu, gal rytoj, o gal tik po metų. - 
Jis padavė Doliui glebią, drėgną ranką. - Čia mano namai. 
Dėkui jums, kad palydėjote. Žinoma, manęs niekada taip 
neskaitė kaip jūsų. Siaip ar taip, šiandien vakare aš dar 
užeisiu. Nepamirškite namo durų. 

Ir nueidamas: 

- Šiandien aš tikrai dar nenusižudysiu. Jūs, be abejo, 
žinote, kad jūsų Žmona yra tikra narkomanė? 

Dolis sėdėjo šalia žmonos. Ji kietai miegojo. Jos vei- 
das dabar buvo nerūpestingas ir linksmas, ji miegojo kaip 
vaikas. Pro atvirą langą plūdo rudens saulės spinduliai ir 
gaivus oras, lauke linksmai triukšmavo žaidžiantys vaikai. 
Dolis nesidžiaugė, jis buvo labai pavargęs ir visiškai pra- 
radęs viltį. Be to, jį kankino alkis. Paskutinį duonos ga- 
balą jie buvo seniai suvalgę. Daugiau jie neturėjo nieko. 

“Ak! - mąstė Dolis. - Kodėl aš nepaprašiau, kad jis ir 
man suleistų tokių vaistų?! Būčiau galėjęs trumpam vis- 
ką pamiršti! Tas pusprotis būtų sutikęs. Jo pavardė Per- 
nys. Prisimenu, kitados jis buvo gana populiarus. Rodos, 
jo kūrinių nesu skaitęs, apie meną jis daugiau rašė, negu 
pats buvo menininkas. O štai dabar jis vaduojasi savižu- 
dybe, o Žmona nusižudė vieškelyje!" 

Dolis pašoko nuo kėdės. Jis vos neužmigo, o juk rei- 
kėjo kažką daryti. Buvo likę mažiau nei trys valandos ligi 
sutemų, 0 jiedu neturėjo jokios pastogės! 

Jis atsistojo. Eidamas iš kambario, dar nežinojo kur. 
Todėl vėl užlipo į savo buvusį butą. 

Šį kartą paskambinus jam tuoj pat atidarė. Atidarė ne 
įžūlioji šokėja, 0 ponia Šulc, dama, kuriai Alma išvažiuo- 
dama buvo patikėjusi rūpintis daiktais ir kurios sąžinin- 
gumu taip abejojo durininko žmona. 

Baltas, kiek aptukęs ponios majorienės Šulc veidas nu- 
švito, kai ji išvydo Dolį. 

- Tai jūs, ponas daktare Doli! Aš gyniau jūsų butą kaip 
liūtė - kodėl neatvažiavot dviem savaitėmis anksčiau?! Da- 
bar jūs turėsite nemalonumų su butų valdyba ir su šia vpata. 
O kurgi jūsų Žmona? Miega - ačiū Dievui, kad miega, per 
tą laiką aš paruošiu jūsų kambarį. Pirmąją naktį turėsit iš- 
siversti su viena kušete, antrosios nėra, bet jums tereikia 
tik nueiti ir atsiimti ją! Gal norite cigaretės? Ką, nė vie- 
nos neturite? Štai, imkite visą pakelį! Ak, nekalbėkite, aš 
gaunu, kiek noriu, net amerikietiškų, penkios markės už 
cigaretę, vokiškais pinigais... 

Palaukite, aš kaip tik viriau kavą, kai jūs atėjote, iš- 
gersit su manim puodelį kavos. Ne miežinės, tikros kavos! 
Aš ją gavau po keturis šimtus markių už svarą. Tai nebran- 
gu, mielasis, aš perku tik pigiai. Su kava bus baltos duo- 
nos, turiu dar skardinę sūrio ir, rodos, truputėlį sviesto. 

Ak, nekalbėkite. Jūs viską praradote? Ne, mano mie- 
lasis, jūs neįsivaizduojate, kaip aš gyvenu, aš neturiu ab- 
soliučiai nieko! Tiktai, kuo apsirengusi. Ne, ne, šiandien 
jūs mano svečias! O gal mums geriau pažadinti jaunąją po- 
nią? Teisingai, mes jai ką nors paliksime. Bet jūs galite vis- 
ką ramiai suvalgyti, aš gausiu daugiau, dar šiandien. Ma- 
ne juk visi lepina... Ir niekada nemoku spekuliacinėmis kai- 
nomis. 

Taip, dygsniuotos antklodės nėra, ją pavogė. Žinau net 
kas, bet kadangi negaliu įrodyti, geriau apie tai nekalbė- 
siu. 

Jūs, be abejo, girdėjote, jog to vyro nėra? Aišku, su- 
imtas, juk buvo toks nacis. Jie galėjo dar ir žmoną patup- 

dyti, ta buvo dar piktesnė! Sieną aš išlyginau ir kick 03- 
dažiau, kažkur esu užsirašiusi, kiek tai kainavo, tą jums pa- 
sakysiu vėliau. Nedaug, meistras tai darė daugiau simpa- 
tizuodamas man. Abu langų rėmus su celofanu ir fanera aš 
pasiskolinau, bet yra laiko, kol kas tegu lieka sienoje. 

Be abejo, kambarys jūsų paslaugoms, juk tai jūsų kam- 
barys, jame ir baldai jūsų! Indai taip pat priklauso jums. 
Aš pernakvosiu pas kaimynus, o dainininkę su šeima liep- 
kite butų valdybai iškelti. Beje, visai padorūs Žmonės - bet 
kas iš to? Šiandien kiekvienas artimiausias sau pačiam! Ji 
taip jūsų bijo! Jie visai nieko neturi, nei šaukšto, nei puo- 
delio... Beje, virdulys, kuriame dabar yra kava, jums ne- 
priklauso, visi jūsų virduliai dingo per antskrydį. Jį man 
davė viena sena dama, pinigų, žinoma, neėmė. Daviau, ro- 
dos, svarą cukraus ir kepalėlį duonos. Tai nėra daug, ma- 
no mielasis, cukrus dabar kainuoja šimtą, o duona aštuo- 
niasdešimt - jūs tikriausiai turite kavinuką! Apie tai aš dar 
pakalbėsiu su jūsų žmona. 

Galite ramiausiai suvalgyti visą duoną, ji skani, tik ne- 
soti. Aš tuoj parnešiu šviežios. Gal gausiu ir marmelado. 
Jeigu būtumėte atvykę vakar, būčiau pasiūliusi jums py- 
rago, tikro sviestinio pyrago, storai pabarstyto cukrumi. 
Gaila. Bet nieko, sekmadieniui užsakysiu jums pyragą. Ma- 
no kepėjas iškeps jį jums visai pigiai... 

Taip ji kalbėjo toliau. Doliui tereikėjo tik sėdėti ir klau- 
sytis. Visiškai pakako žodžių “taip", “taigi" ir “ačiū". Jis 
įplaukė į uostą; pagaliau, pagaliau, kai jau buvo visiškai 
nusiminęs, vis dėlto surado uostą jiems abiem. Jis pato- 
giai sėdėjo krėsle, toli ištiesęs pavargusias kojas su mau- 
džiančiomis pėdomis, suvalgė riekę, tris riekes, septynias 
riekes baltos duonos, išgėrė kavos, surūkė cigaretę ir vėl 
pradėjo valgyti. O ponia Šulc kalbėjo ir kalbėjo... 

Ji sėdėjo priešais jį, penktą dešimtį einanti moteriškė, 
jau beperžydinti, tačiau vis dar nenorinti šito.suvokti, - dra- 
bužiai apglamžyti ir purvini, - bet, be jokios abejonės, da- 
ma. Arba buvusioji dama - kur šiandien dar rasi tokią damą, 
kuri anksčiau buvo vadinama damos vardu?! 

Lauke jau sutemo, prie Dolio lovos dega didelis elek- 
trinis šviestuvas, radijas tyliai groja šokių muziką. Gy- 

dytojas, tas popieriumi aptemptas vaiduoklis, atėjo ir vėl 
išėjo. Jis, rodos, dar kartą pasakė, jog Žmoną reikia vežti 
į ligoninę, bet paskui be didelių kalbų abiem suleido vais- 
tų. Dabar jie abu atsipalaidavę ir apimti palaimos, mor- 
fijus pučia jiems į akis miglą, jog daugiau neturėsią jo- 
kių sunkumų. 

Ant stalo šalia kušetės guli gera krūvelė cigarečių, ten 
stovi arbatinukas su tikra arbata, skardinė pieno, cukrus 
- netrūksta ir baltos duonos. Jie abu gerai aprūpinti žmo- 
nės, su namais, su puikia muzika. Nuo sienos žvelgia pa- 
veikslai, originalai, nors ne pasaulinio garso, bet geri vi- 
dutiniai darbai. 

Doliai dar nemiega. Šį kartą gydytojas jiems suleido gry- 
no morfijaus, jie tyliai šnekučiuojasi, kuria planus... Pla- 
nus? Dabar jie visiškai praradę tikrovės jausmą, tai tik gry- 
nos svajonės, bet kokia viltis, vos atsiradusi, tuojau išsi- 
pildo. Butas priklauso jiems, jie turi maisto korteles, sunk- 
vežimis atveš iš miestelio mergaitę Petą ir jų daiktus. Jis 
jau rytoj pradės rašyti knygas, jo galva staiga prisipildė pla- 
nų, jis išgarsės visame pasaulyje... 

Jaunosios moters salonas taps Berlyno salonu. “Ban- 
gelė" pasakoja apie suknias, kurias ji pasisiūdins, kurias 
ji kadaise dėvėjo, jis nė Žodžiu nesikiša į jos šnekas, bet 
atsiduoda savoms svajonėms. Ką gi, su ja ir vaiku jis pa- 
keliaus po pasaulį, apie tai svajojo dar prieš šį karą. Da- 
bar šios prakeiktos žudynės pasibaigė, dar prieš keletą mė- 
nesių, ir jic galės išvažiuoti iš šio griuvėsių miesto į links- 
mus kraštus, kur visada šviečia saulė, kur medžiuose noksta 
pietų vaisiai... 

Jie snūduriuoja ir sapnuoja, tai euforija, svaigulys; pa- 
galiau jie pabėgo nuo tokios karčios tikrovės. Abu jie tu- 
ri daugybę vilčių, jokių kliūčių nėra. Jie Žiūri vienas į ki- 
tą, švelniai šypsosi vienas kitam, tarsi nebūtų sutuoktiniai, 
o visai jauni įsimylėjėliai arba vaikai... 

Nuo vėjo retkarčiais subraška blogai langų rėmuose 
įtemptas celofanas, išdegusiame sandėliuke trinksi durys. 
Kartkartėmis pasigirsta paslaptingi krebždesiai lauke. By- 
rantis tinkas? Žiurkės, ieškančios rūsiuose baisenybių? Su- 
griautas pasaulis, kuriam atstatyti reikia daug valios ir 

rankų? O jie guli ir svajoja. Jie nieko daugiau nemyli, 
jie ir patys - niekas. Mažiausia bjaurastis gali nupūsti juos 
į bedugnę ir amžinai užgesinti. Bet jie svajoja. 

- Duok man dar cigaretę! Mes jų kaip nors dar gau- 
sime. Nuojauta sako, kad nuo šiol mums visada gerai sek- 
sis. 

Bet vėliau - dar neatėjo vidurnaktis - jiems pasidaro 
neramu. Vaistų veikimas pasibaigė, miela apgaulė pradingo. 

- Aš negaliu miegoti! - Ir: - Skausmai nepakeliami! Rei- 
kia dar kartą pašaukti, gydytoją. - Per vėlu! Komendanto 
valanda! Mums negalima išeiti į gatvę! 

- Kokia nesąmonė! O jeigu aš gimdyčiau?! O jeigu mir- 
čiau?! - Gerai, kad taip nėra! Rytoj anksti aš nueisiu pas 
gydytoją! - Rytoj rytą, - taip ilgai aš šitų skausmų neištver- 
siu - aš einu dabar! 

- Ką tu, Alma, dabar, su tokia koja! Geriau jau aš! - 
Ne, eisiu aš. Jeigu iš tikro pasirodytų patrulis, tai man jie 
tikrai nieko nepadarys! - Bet visi namai užrakinti! - Nie- 
ko, aš jau kaip nors įeisiu. Tu juk pažįsti savo Almą. Man 
garantuotai pasiseks! 

Ir ji išėjo, palikusi jį vieną. Vis dar grojo muzika, vis 
dar šalia kušetės ryškiai švietė lempa. Bet svaigulys jau bu- 
vo išsisklaidęs, jis vėl matė jų padėtį tokią, kokia ji iš tik- 
rųjų buvo: be pinigų, ligoniai, be energijos, be noro dirb- 
ti, be vilties... Popierinis vaiduoklis, įtartinoji dama pa- 
dėjo jiems keletui valandų pamiršti, kokia buvo jų tikroji 
padėtis, bet dabar jis vėl viską žinojo. Ką gi, šią akimirką 
jie dar turėjo stogą virš galvos, bet iš esmės jokio page- 
rėjimo, veikiau viskas dar pablogėjo. Žmona pavojingą va- 
landą bėgioja gatvėmis ieškodama morfijaus dozės! Jis da- 
bar prisiminė ir tai, kaip vakar naktį iš Gezundbruno ge- 
ležinkelio stoties ji veržėsi ieškoti greitosios pagalbos. Tada 
ji kalbėjo apie tulžies kolikus; dabar, kai jai skauda koją, 
tulžies ji visai nemini. Be abejo, ji ir vakar galvojo apie 
mortfijų. Narkomanė - vadinasi, viena našta daugiau! 

Pirma valanda - ji ketino tuojau pat grįžti namo, bet 
štai jau praėjo visa valanda! Jam reikėjo keltis, ieškoti jos, 
pasirūpinti ja! Bet jis nesikėlė. Ką jis galėjo daryti? Gal 
ją suėmė ir ji dabar sėdi kur nors nuovadoje. O gal ji bu- 

vo pas gydytoją viename iš šių aptemdytų namų - kaip 
ją ras? Jam beliko tik laukti, nieko daugiau, tik laukti, 
- pralauktas gyvenimas, kurio laukia mirtis. 

Jo mintys susimaišė. Baisus išsekimas, 0 gal ir įšvirkštų 
vaistų poveikis nugramzdino jį į miegą. Dar daugiau: jis 
krito į miegą kaip į pražūtingą bedugnę. 

Po kiek laiko pastebėjo, kad ji vėl atsigulė pas jį ant 
kušetės. Ji buvo puikiausios nuotaikos. Taip, patrulis ją bu- 
vo suėmęs, bet tai buvo kavalieriai. 

- Eik pas tą savo gydytoją, - pasakė jie. - Laikyk ran- 
koje baltą nosinę, tada tavęs niekas nelies! 

Ne, į keistuolio daktaro Pernio namus ji nepateko, užtat 
rado kitą gydytoją, labai linksmą, paslaugų gydytoją, ku- 
ris įleido ją su pižama ir tuojau pat įšvirkštė vaistų. Ji lai- 
minga juokėsi. Jam ji parnešė tablečių, ne, savo vyro ji ne- 
pamiršo, nepamirš niekada. Tik jis turi iškart išgerti šias 
tabletes, daktaras pasakęs, kad jos esančios ne blogesnės 
už mortijų ir labai stiprios. Ji vėl nusijuokė. 

- Žiūrėk, o čia dar ir keletas cigarečių. Jas man pado- 
vanojo vienas patrulis. Pažiūrėk, aštuonios, dešimt, dvy- 
lika cigarečių - argi ne smagu? 

Taip negalima! - norėjo protestuoti Dolis. Tai neteisin- 
gas kelias. Mes negalime daryti tokių dalykų, rūkyti ir mė- 
gautis morfijumi. Tai, kaip mes elgėmės su Šulciene, irgi 
jau buvo per daug. Taip tikrai neturi būti, nors aš jau šim- 
tąkart pagalvojau, jog esu tarytum visai išsunktas. Šitaip 
neturi būti, nes mes iš tikro visai pražūsime. Daugiau ne- 
bus nei cigarečių kaulijimo, nei bėgiojimo mortijaus... 

Bet jis nieko nepasakė. Jį laikė apglėbęs švininis nuo- 
vargis, vėl sugrįžo dar didesnė apatija. Juk nepadėtų jo- 
kios kalbos: Alma visada elgsis taip, kaip norės. Ji buvo 
taip toli. Jis jautė ir girdėjo pasaulį ir ją tarsi pro užuo- 
laidą, niekas su juo pačiu nesisiejo. Jo niekas nebedomi- 
no; nors ir kaip jis stengėsi būti “čia", nieko neišėjo. Ži- 
noma, jis taip pat išgėrė tabletes, kurios turėjo veikti kaip 
morfijus ir būti labai stiprios. Gal jos išvaikys tas kanki- 
nančias mintis, atplėš valandėlę nuo šios žemės... 

Šitoks jis dabar buvo diena po dienos - kiek dienų? Vė- 
liau jis to nežinojo, ji taip pat. Kartais jis pabusdavo iš dirb- 

tinio kieto miego ir pažvelgdavo į nedidelį celofano langą. 
Lauke būdavo šviesu arba tamsu, diena arba naktis, bet 
jam buvo tas pat, kas buvo, jis vis tiek likdavo gulėti. Kam 
keltis? Ten, lauke, jam nebuvo kas daryti, jis jau netu- 
rėjo jokios užduoties, jokios pareigos. 

Vargais negalais jis sukaupdavo mintis, lėtai pasivers- 
davo ant šono ir pažvelgdavo šalia savęs. Kartais ji mie- 
godavo šalia jo, kartais jos nebūdavo. Kartais nebūdavo ir 
jo (tai skambėjo juokingai, bet tik taip ir tebuvo galima pa- 
sakyti!), paskui ji smarkiai jį išbardavo ir jis eidavo pas gy- 
dytoją. Taip, jis darydavo ir tai, jeigu labai reikėdavo, bet 
iš tikrųjų tai jis visada gulėdavo ir nieko nedarydavo, nes 
jau neturėjo jokios užduoties, buvo visiškai ištuštėjęs... 

Dažniausiai eidavo ji pati, nors jai iš kojos dabar nuo- 
latos bėgo pūliai ir visi gydytojai kalbėjo, jog jai būtina 
nedelsiant gultis į ligoninę. Dabar jie pažinojo gana daug 
gydytojų, bet nė vienas iš tų gydytojų nieko nežinojo apie 
kitus. Kartais, užsakiusi vakarui keletą, Alma baiminda- 
vosi, kad jie nesusitiktų ir nesužinotų, kiek kartų jai kas 
vakarą leidžiami vaistai. Bet kol kas sekėsi. Ji dažniausiai 
gaudavo daug dozių, 0 jis beveik visada grįždavo tuščio- 
mis, bet ji gerai aprūpindavo jį migdomaisiais. Kai atei- 
davo gydytojai, jis turėdavo apsirengti ir vaidinti sveiką su- 
tuoktinį. Dažnai jis ir sau pačiam būdavo panašus į vai- 
duoklį, kai sėdėdavo su gydytoju ir mandagiai kalbėdavo 
apie Žmonos būklę. 

Bet jeigu nepajėgdavo atsikelti, turėdavo slėptis ma- 
Žžyčiame tarnų tualete, kol jie išeis, arba tupėti išdegusia- 
me kambaryje ir spoksoti į griuvėsius; beveik visa jų gat- 
vė buvo vien griuvėsiai. Dabar jie neslėgė jo, dabar jie pui- 
kiai jam tiko... 

Kai gydytojai išeidavo, jis vėl guldavosi ir greit užmig- 
davo. Arba ištisas valandas gulėdavo kaip po narkozės. Ir 
visas šias dienas, nežinia, kiek jų ten buvo, jie nieko, ab- 
soliučiai nieko neveikė. Jie nėjo į butų valdybą, nesirūpi- 
no maisto kortelėmis. Neatsinešė net ir antrosios kušetės. 
Savo draugams ir giminėms jie nieko nepranešė, jie tik gu- 
lėjo - tarsi ištikti smūgio, apsvaigę, paralyžiuoti, nesuge- 
bantys nei mąstyti, nei ką nors veikti. 

Juos truputį atgaivindavo tik tai, kad reikėjo pasirū- 
pinti vaistų ir cigarečių... 

Žinoma, jie jau seniai būtų mirę badu, jeigu jais ne- 
būtų rūpinusis ponia Šulc, o kartu su ponia Šulc ir Dolio 
žmonos draugė Dorlė, kuri atsirado staiga - Dolis nežinojo, 
iš kur ir kaip. (Ir normaliais laikais jis niekaip negalėda- 
vo susigaudyti tarp daugybės savo Žmonos draugių.) 

Tačiau ponia Šulc nebūtų buvusi ponia Šulc - dar ir 
anais laikais nepasižymėdavusi patikimumu, - jeigu abu- 
du ligoniai būtų buvę nuolatos prižiūrimi. Ji pažadėdavo 
rytoj vėl užbėganti, o pati dvi dienas nesirodydavo. Do- 
liai šito nelabai ir jautė, viena ar dvi dienos, arba ištisa 
savaitė dabar jiems nieko nereiškė. Kai alkis pasidaryda- 
vo nepakeliamas, ji slinkdavo į virtuvę. Tarp jos ir mažo- 
sios šokėjos, kuri, beje, buvo visai ne šokėja, o aktorė - 
ir netgi gana neprasta! - o pirmiausia jos motinos, užsi- 
mezgė savotiška draugystė. Abi pusės suprato, jog kita pusė 
nėra tokia bloga, kaip atrodė iš pradžių. Po tokių žygių į 
virtuvę Alma dažniausiai parsinešdavo kokią lėkštę šaltų 
bulvių arba kelias žalias morkas. Jis jau neprotestuodavo 
- valgydavo kartu tą, ką ji gaudavo, o paskui jie bandyda- 
vo užmigti ir pamiršti pasaulį. 

Ateidavo ir Dorlė, žmonos draugė. Ji buvo dar labai 
jauna mergaitė, turėjo vaiką ir motiną. Motina gulėjo li- 
goninėje dar nuo Berlyno paėmimo, jai peršovė koją, ir 
žaizda visai negijo. O vaikas buvo nepasotinamas. Ne, Dorlė 
negalėjo kaip ponia Šulc prisidėti maitinant Dolius, vei- 
kiau ji prisidėdavo valgant. Bet ji sutvarkydavo kambarį, 
nuvalydavo dulkes, išskalbdavo negausius baltinius ir, kaip 
mokėdama, aprišdavo poniai Dol žaizdą. Be to, ji buvo vi- 
sada pasirengusi surasti naujų gydytojų, dar daugiau gy- 
dytojų. Jų niekada nebus per daug. 

O pačių Dolių finansinė padėtis būtų buvusi labai liūd- 
na, jei ne ponios Dol žiedas su briliantu. Savaitę kitą po- 
nia Šulc dar sugebėjo išmaitinti Dolius, bet ilgiau - ma- 
tyt, dėl pinigų stokos, - ne. Ko nors panašaus ji nepasa- 
kė, bet staiga dingo balta duona, gera kava ir cigaretės; 
vietoje gyrimosi: “Pigu! Pigu!", iš ponios Šulc lūpų teskam- 
bėjo skundai: “ Vaikučiai! Vaikučiai! Kaip viskas brangu!" 

Vieną dieną ponia Dol visai nelauktai pareiškė no- 
rinti užstatyti žiedą su briliantu, ne, ne parduoti, nes per 
daug jį branginanti, o tik užstatyti. Dolis paprieštaravo, 
bet nesmarkiai - nes nieko kita ir neliko. Jie gulėjo iš- 
sekę ir sergantys, niekas nedavė jiems pinigų, nors už vis- 
ką reikėjo mokėti. Ką gi! Užstatyti - puiku, Alma galė- 
sianti žiedą vėl atgauti. Juk vieną dieną turėsią viskas 
pasikeisti į gerąją pusę ir jie atpirksią savo žiedą. (Jis 
puikiai žinojo, kad meluoja ir sau, ir jai, nebuvo jokių 
vilčių, kad viskas pasikeis į gerąją pusę.) Ponia Šulc ga- 
vo įpareigojimą užstatyti žiedą. 

Bet jau kitą dieną ji grįžo su žiedu. Ji surado rimtų, 
brangiai mokančių pirkėjų, bet niekas nenorėjo už jį mo- 
kėti užstato. Skolinti pinigų šiandien nevertėjo: niekas ne- 
galėjo mokėti per mėnesį tiek procentų, kiek buvo gali- 
ma uždirbti juodojoje rinkoje per dieną. Taip, žiedą būtų 
mielai nupirkę, ir po ilgų klausinėjimų ponia Dol sužino- 
J0, jog už jį būtų sumokėję dvylika tūkstančių markių. Iš 
tikro nebloga kaina, tiesa? Žinoma, ir žiedas buvo geras, 
platinos įtvaras, briliantas kaip balta liepsna, nepriekaiš- 
tingo darbo, beveik penki ketvirtadaliai karato. 

Savo reikalus ponia Alma visada tvarkydavo kiek mįs- 
lingai - netgi savam vyrui. Ji paprašė grąžinti jai žiedą. 

- Ne, - pasakė ji vėliau vyrui, - jeigu jie siūlo dvylika 
tūkstančių, sumokės ir penkiolika, o gal apskritai jie siū- 
lė penkiolika tūkstančių, o trijų tūkstančių skirtumą nori 
pasiglemžti ponia Šulc. Ne, žiedą aš parduosiu per Beną, 
jo ryšiai daug geresni negu ponios Šulc... 

Benas! Tai buvo vien Almos žiedas, padovanotas jos pir- 
mojo vyro, ir Dolis tvirtai nusprendė nė žodžiu nesikišti į 
jo pardavimą. Bet dabar jis, akimirką pabudęs iš apatijos 
ir apsinuodijimo migdomaisiais, sušuko: 

- Ir būtinai Benas! Kuris su mumis taip niekšiškai pa- 
sielgė! 

- Niekšiškai elgėsi tos dvi bobos! - prieštaravo ponia 
Alma. - Tu puikiai prisimeni, kad tą dieną jis baisiai ne- 
turėjo laiko. 

- Jis tavęs net cigarete nepavaišino! - sušuko Dolis. 

- Mes irgi dažnai neturime cigarečių, - atsakė Alma. - 

Geriau man netrukdyk! Pamatysi, per Beną gausime kur 
kas daugiau! 
- Daryk kaip išmanai! - Dolis vėl nugrimzdo į apati- 
ją. - Tik nenorėčiau, kad Benas tave apviltų dar kartą! 
Po šio pokalbio vieną dieną Dolių šeimą, kuri dar gu- 
lėjo lovoje, nors buvo jau arti vidurdienio, aplankė ponas 
Benas. Tačiau ponas Benas net nenustebo, žilstelėjęs, bet 
tamsiomis, tviskančiomis akimis jis pabučiavo jaunajai mo- 
teriai ranką, įdėmiai apžiūrėjo žiedą, paskui pareiškė nie- 
ko neišmanąs apie brangakmenius, bet pažiūrėsiąs, ar ne- 
pavyksią gauti ponios reikalaujamos dvidešimties tūkstan- 
čių markių sumos. Ką pavyksią išspausti, tą jis žūtbūt tik- 
rai išspausiąs, Alma juk jį pažįstanti. Palikęs atsitiktinai tu- 
rėtas pusantro tūkstančio markių padengti didžiausiems Do- 
lių trūkumams, pabučiavęs rankutę jis vėl išnyko su žiedu... 
Nežinia, supyko ponia Šulc dėl dar kartą atiduoto žiedo 
(su kuriuo tikriausiai prarado nemažus komisinius), ar ne, 
bet, šiaip ar taip, ji turėjo puikią uoslę pinigams. Beno pus- 
antro tūkstančio nepabuvo pas Dolius nė pusę dienos, kai 
atsirado ponia Šulc su užrašų knygele, ir paaiškėjo, kad 
ji manė turinti Doliams pretenzijų, kurios gerokai viršijo 
tuos pusantro tūkstančio. Nustebę Doliai klausėsi jos be- 
galinės cigarečių, kavos, cukraus, druskos, pyragų ir bul- 
vių litanijos. Nebuvo praleista nė meistro “iš simpatijos" 
suremontuota siena - o už tą simpatiją vyrukas gana ne- 
mažai pareikalavęs. Nuo pat pirmosios dienos viskas bu- 
vo kruopščiai fiksuojama, netgi visa tai, ką ji buvo dova- 
nojusi ir už ką jai buvo nuoširdžiai padėkota, dabar vėl at- 
sidūrė sąraše kaip oficialios prekės, ir nepigios - pigu! Taip, 
buvo aišku kaip dieną, kad ponia Šulc į savo sąskaitą įra- 
šė ne tik atneštas cigaretes ir kavą, bet ir šiaip vieną kitą 
jų nesurūkytą cigaretę, vieną kitą neišgertą puodelį kavos... 
Tikriausiai jau šia proga būtų kilęs baisus, bet lemtingas 
jiems skandalas, jeigu abu Doliai nebūtų buvę tokie abe- 
jingi viskam, kas dėjosi aplink juos ir su jais. Trumpas su- 
sierzinimo protrūkis, - bet ir tai tik išėjus poniai šulc (ši 
gerutė, švystelėjusi tokią bombą, trumpam pasitraukė ir iš 
toli išmintingai stebėjo poveikį), - nors Alma dievagojosi 
niekada daugiau iš Šulcienės nieko neimsianti, tegu ir vie- 

nos cigaretės. Taigi.pusantro tūkstančio markių perėjo į 
kito savininko rankas, o Benuį per Dorlę buvo pranešta, 
kad skubiai neštų daugiau pinigų. 

Bet šį kartą Benas keletą dienų luktelėjo. O kai pa- 
galiau atėjo, paaiškino, žiedo dar nepardavęs. Deja, kaip 
jis didžiai apgailestaudamas pranešė, aukso ir brangak- 
menių kainos krenta, negeras:momentas pardavimui. Bet 
jis žinąs vieną Žmogų, kuris galbūt šitaip investuotų jų 
reikalaujamą sumą, gal ne dvidešimt, bet devyniolika arba 
aštuoniolika tūkstančių. Šiaip ar taip: 

- Tu juk Žinai, Alma, dėl tavęs aš padarysiu viską, kas 
įmanoma! 

Be to, jis atnešė du tūkstančius markių, kaip avansą iš 
savo paties pinigų, kaip nemažą auką - tą jis keliskart pa- 
brėžė. 

Užtat Dolių laivelis dabar vėl galėjo plaukti, poniai Šulc 
buvo sumokėtas sąskaitos likutis, o visus pirkinius nuo tos 
valandos Doliams parnešdavo Dorlė. 


Septintas skyrius 
DOLIAI IŠSISKIRIA 


Doliai niekaip nebūtų sugebėję paaiškinti dienomis 
ir savaitėmis, kiek jie taip guli ant savo kušetės. Šiaip 
ar taip, tai buvo beribis laikas, niekada kaip reikiant ne- 
pabundant, niekada niekuo neužsiimant, tenkinant tik bū- 
tiniausius gyvenimo poreikius. 

Jaunosios moters poreikis narkotizuojančioms adatoms 
padidėjo proporcingai gydytojų nenorui tokių vaistų duo- 
ti, kaip reikiant negydoma šlaunis vis labiau pūliavo. Gy- 
dytojai vis ryžtingiau reikalavo: arba ligoninė, arba jie 
nutrauks gydymą! 

Nepakeliama darėsi ir Dolių ekonominė padėtis. Be- 
nas lankėsi vis rečiau, jo atnešamos sumos vis mažėjo. Žie- 
das vis dar nebuvo parduotas, jis vis dar “kaip auką" tu- 
rėjo jį avansuoti iš savų pinigų ir vis mažesnėmis sumo- 
mis, vieną kartą tūkstančiu, kitą - tik penkiais šimtais mar- 
kių. Padėtis brangakmenių rinkoje buvo labai jau bloga. 
Nepatartina buvo parduoti dabar, nes kažin ar pavyktų gau- 
ti penkiolika, o gal ir dar mažiau. Bet jis, ištikimas Almos 
bičiulis, ir toliau stengėsi... 

Kol vieną dieną jaunoji žmona staiga ryžtingai tarė: 

- Dar šiandien aš eisiu į ligoninę! - O po akimirkos pri- 
dūrė: - Tik pirma nuvešiu tave į sanatoriją! 

Šįkart tikrai šis tas išėjo. Jaunoji žmona pademonst- 
ravo energiją, kokios jis nebuvo matęs daug dienų ir sa- 
vaičių. Ji surinko vyrui truputį baltinių ir tualeto priemonių, 
o kai jis paklausė: “O ką pasiimsi tu?" - atkirto: 

- Dėl to nesuk sau galvos, savimi aš jau kaip nors pa- 
sirūpinsiu pati! 

Jeigu Dolis būtų buvęs kiek žvalesnis ir ne toks apatiš- 
kas, būtų neatsistebėjęs staigiu savo Žmonos aktyvumu, ji 
netgi prasimušė ligi apygardos burmistro ir iškaulijo iš jo 
automobilį nuvežti į sanatoriją sunkiai sergančiam vyrui. 

Praėjus kiek laiko Dolis ten pabudo iš kieto miego, 
kuris buvo kaip mirtis, atrodė, jog tas miegas buvo be 
prisiminimų ir sapnų, netgi be kvėpavimo... Sunkiai, dar 
visiškai apdujęs, jis apsidairė aplinkui, tyrinėdamas, kur 
yra, kur dingusi Alma. Visada jis jausdavo ją šalia savęs 
lovoje, bet dabar jos nebuvo - jis gulėjo visai vienas. Šis 
faktas jį labai suneramino, greičiau išsklaidė smegenyse 
migdomųjų miglą, jis atsisėdo lovoje ir ėmė dairytis... 

Jis sėdėjo kitados baltai dažytoje, dabar labai apibrū- 
žintoje geležinėje lovoje; jo liemuo buvo apklotas mėlyna, 
languota antklode. Patalpa buvo labai maža, joje, be šios 
lovos, nieko daugiau netilpo. Maždaug sulig Žmogaus ūgiu 
siena buvo nudažyta žaliais aliejiniais dažais, aukščiau - iš- 
balinta kaip ir lubos, po kuriomis virš jo, labai aukštai, degė 
elektros lemputė. Gabalas lubų tinko iškritęs, jis matė vamz- 
džių raizginius ir lentas, ant kurių buvo užteptas tinkas... 

Akimirką jis visa tai stėbėjo. Jam reikėjo pagalvoti, 
kur jis jau buvo matęs šias sugadintas lubas. Paskui staiga 
prisiminė. Prisiminė 1944 metų vasario naktį iš 15-tosios 
į 16-tąją, kai beveik ištisą valandą Berlyną siaubė vie- 
nas klaikiausių jo patirtų bombonešių antskrydžių. Pen- 
kiasdešimt penkias minutes prie pat sanatorijos krito bom- 
bos, o vienu kvartalu toliau didelė mina viską sulygino 
su žeme. Jie, ligoniai ir seselės, sėdėję pusiau įkastame 
į Žemę, visiškai netikusiame priešlėktuviniame rūsyje, ap- 
linkui matė gaisrų pašvaistes. Bet kai atšaukus pavojų jie 
visi grįžo į viršų, kambariuose mėtėsi visų langų stiklai, 
daugelyje vietų buvo įgriuvusios lubos; tą pačią naktį nuo 
lubų atitrūko ir šis gabalas tinko. 

Dabar jis vėl visa tai puikiai prisiminė; jam pasirodė, 
tarsi vėl jaustų tos nakties siaubą ir baimę. Staiga jis pa- 
galvojo, jog tuojau pat gali užkaukti sirena ir nuvyti jį į 
rūsį naujai siaubingos kančios valandai. 

Bet paskui atsitokėjo: dabar buvo taika, taika... Si- 
renos nestaugė. Jis galėjo toliau ramiai sau miegoti sa- 
natorijos “pasiutėlių izoliatoriuje", kol ateis rytas, šia- 
me pasiutėlių izoliatoriuje, kurį seselė Emerėncija vadino 
tiesiog “kamarėle". Bet kaip gi jis, Dolis, pateko į šią 
kamarėlę? Gal jis buvo neramus, gal siautėjo? Anksčiau 
būdamas sanatorijoje jis čionai dar nebuvo patekęs nė 
karto! Šiaip ar taip, jis gulėjo ne ant plikų čiužinių, 10- 
va buvo kaip reikiant paklota, vadinasi, ne taip jau bai- 
su! Ir dar štai kas, jis tai pastebėjo tik šią akimirką: ge- 
ležimi kaustytos palatos durys buvo praviros, blogai jam 
tikrai nebus. 

Dolis atsargiai atsisėdo ant lovos krašto. Jis dar kiek 
netvirtai jautėsi nuo migdomųjų, bet žinojo, kad prisilai- 
kydamas sienos galėtų paeiti. Nejučiomis ėmė dairytis šle- 
pečių ir chalato. Bet pamiršo, jog tokių daiktų jau seniai 
neturi. Todėl apsisupo pečius antklode ir išėjo į korido- 
rių, o iš ten į fojė. 

Dideliame pliušiniame krėsle, kaip visada, prie pagal- 
binės lemputės sėdėjo naktinis sanitaras. Valandėlę Dolis 
stebėjo jį iš tolo. Ne, tai nebuvo simpatiškasis olandas, kuris 
čia budėdavo naktimis per visą karą ir dažnai jau krintant 
bomboms tampydavo paskutinius besispyriojančius ligonius 
iš lovų į rūsį. Tai buvo nepažįstamas sanitaras. Vis dėlto! 

Dolis kostelėjo, žengė toliau. Sanitaras pašoko iš snau- 
dulio, įsižiūrėjo į prieblandą, bet, pažinęs Dolį, nusiramino 
ir vėl atlošė galvą. 

- Na ką, pagaliau pabudote? - paklausė jis. Ir pridū- 
rė: - Tik nepersišaldykite basas! 

- Ką jūs! - atsakė Dolis, atsisėdo priešais sanitarą į pintą 
krėslą ir apsisupo antklode kojas. - Niekada nepersišaldau. 
Esu užsigrūdinęs. Vienąsyk žiemą aš pusę dienos išgulė- 
jau prie virtuvės durų ant raudonų plytinių grindų ir ne- 
peršalau. 

- Nieko sau! - pasakė sanitaras. - O kodėl? 

- Dabar nežinau! - atsakė Dolis. - Tikriausiai, kad gau- 
čiau, vaistų, kurių kitaip jie man nebūtų davę. Ar jūs at- 
ėjote dirbti tiesiai po Simono Bomo? 

- Kas tai per vienas? Ak, taip, Žinau, olandas, nakti- 

nis sanitaras! Ne, jo aš nepažinojau. Jis išėjo tuojau pat 
po perversmo. Aš čia dirbu dar tik kelios savaitės. 

- Ar yra dar kas nors iš senų šio skyriaus darbuoto- 
jų? Jūs, be abejo, girdėjote, jog aš čia dažnai gulėdavau, 
esu tam tikra prasme nuolatinis šio skyriaus svečias. 

Jis tai pasakė ne be pasididžiavimo. Tai buvo namai, 
į kuriuos jis ateidavo visada, kai atsisakydavo tarnauti 
per daug suerzinti, ne itin stiprūs jo nervai. Šiuose na- 
muose jis buvo išgyvenęs sunkias valandas, neviltį, kai 
visiškai palūždavo, net pats imdavo abejoti savo protu, 
tačiau kaskart vėl išsikapanodavo. Staiga - per vieną dieną 
- jis pasisakydavo esąs sveikas ir vėl imdavosi darbo... 

Jis mėgo šiuos namus, ypač šį skyrių su ilgu koridoriumi, 
vedančiu tualetų link, kuriame bet kuriuo paros metu gir- 
dėti ligonių žingsniai, šį tamsiai rudu linoleumu išklotą ko- 
ridorių su tiek daug durų, beje, jos visos buvo be ranke- 
nų, atidaromos vien sanitarų raktais, ir su dideliais stik- 
liniais langais, pro kuriuos buvo galima pažvelgti į kiek- 
vieną kambarį, su langais, kurių stiklas buvo toks storas, 
jog kėdės koja jo nebūtų išmušęs net ir agresyviausias li- 
gonis. 

Jis mėgo paslaptingą atmosferą, kuri apgaubdavo po 
kiekvieno “exitus", prižiūrėtojus, kurie paskui be tikslo sto- 
viniuodavo ir visus ligonius, nes jiems nevalia būdavo ži- 
noti apie mirtį, varydavo atgal į jų kambarius. Visada, kai 
sanatorijoje kas nors mirdavo, būdavo “nemalonu", visi tar- 
nautojai į tai žiūrėdavo kaip į savotišką gėdą, - čia nemirš- 
tama, čia išgyjama! Ir dažniausiai vadovybei pavykdavo tokį 
pasmerktąjį prieš pat pabaigą dar paslapčiomis nugaben- 
ti į miesto ligoninę. 

Jis mėgo “šoko dienas", kai ligoniams kardiazoliu, in- 
sulinu arba elektros srove būdavo sukeliamas šokas. Ta- 
da savo kambarėlyje jis staiga išgirsdavo šoku gydomų, ne- 
tenkančių sąmonės ligonių riksmą, kuris skambėdavo ly- 
giai taip pat, kaip ir epileptiko šauksmas. Tada įsigalė- 
davo gūdi tyla, tarsi tie, kurių buvo pasigailėta, nedrįs- 
tų nė krustelėti, kad ir jų neištiktų toks pat likimas. 

Jis ypač mėgo uždraustą sėdėjimą “arbatos virtuvėje", 
kurioje niekas nevirė arbatos, o tik plovė indus, ilgas šnekas 

su sanitare, kuri jį pažinojo jau daug metų... Ji lepinda- 
vo jį valgiu, kiek įmanydama. Jis mylėjo seną, dar žavią 
moterį, kuri štai jau dvidešimt metų gyveno tarp šių iš 
lėto mirštančių vyrų ir sugebėjo išlaikyti - nors buvo pra- 
radusi visas iliuzijas - paslaugumą ir motinišką sąmojų. 

Jam patiko ir vizituoją gydytojai ilgais, nepriekaištin- 
gai baltais chalatais, kuriems kiekvienas ligonis buvo tik 
atvejis, netenkantis jokio įdomumo, vos tik praeina ūmioji 
stadija. Jis slapčiom žavėjosi šiais psichiatrais, kurie tiksliai 
stebėdavo kiekvieną savo pacientų nuotaikos posūkį, bet 
buvo visiškai abejingi kūno ligoms. Jam patiko šie gydy- 
tojai kaip tik dėl to, kad vis sendami ir darydamiesi išmin- 
tingesni, rodos, vis labiau panašėjo į savo ligonius, nes tik- 
riausiai neturėjo jokio ryšio su gyvenimo tikrove. 

Jis mėgo vaikščioti mažuose, aukšta mūrine tvora ap- 
tvertuose soduose, kurie buvo panašūs į bet ką, tik ne į 
sodus, ir gramzdindavo į visišką neviltį. Jis mėgo staiga ko- 
ridoriuje kylantį triukšmą, kai sunerimusį ligonį skubiai 
gabena į pasiutėlių izoliatorių arba į vonią. Jis mėgo visą 
namą ir jo slogią duslią atmosferą, saugų patikimumą, gy- 
venimą už siaurų geležinių langų, tas namas buvo jam tarsi 
savas. 

- Sakykite, - paklausė jis vėliau naktinį sanitarą Bach- 
maną, - kodėl aš vis dėlto guliu bunkeryje? Ar buvau toks 
neramus? Gal ką nors sudaužiau? 

- Na, ką jūs! - atsakė sanitaras. - Jūs buvote ramus kaip 
avinėlis. Bet kai atvažiavote, nebuvo laisvų vietų, todėl jus 
ten ir įgrūdo. 

- Ar buvote čia, kai atvažia vau? Ar matėte mano žmo- 
ną? 

- Ne, jūs atvažiavote dar prieš man dirbant, popiet. Aš 
nieko nežinau. Jūs buvote kaip reikiant prisipildęs, o čia 
jums pridėjo dar. š 

- Sit kaip! - pasakė Dolis. Ir pakartojo: - Sit kaip! - 
Tačiau pokalbio netęsė, tik tyliai sėdėjo, tvirčiau susi- 
supęs į antklodę. 

Staiga jis prisiminė, jog nežino net į kokią ligoninę atsi- 
gulė Alma! Jis negalėjo jai parašyti, pasiųsti Žmogaus jos pa- 
šaukti. Jis buvo vienas, po ilgo laiko vėl visiškai vienas, ir 

staiga jis pajuto, koks dar yra silpnas ir kaip blogai jau- 
čiasi. 

Jis atsistojo. Nejučiomis ėmė vaikštinėti iš vieno galo 
į kitą, apsisupęs antklode pečius, kaip jau buvo daugelį nak- 
tų vaikščiojęs šiuo ilgu koridoriumi, leisdamas begalines 
bemieges valandas. 

Taip jį surado senoji naktinė seselė. Savo skardžiu se- 
nutės balsu, nekreipdama dėmesio į kitų ligonių miegą, ji 
sušuko: 

- Štai mūsų ponas daktaras Dolis ir vėl čia! Na, ponas 
daktare, kaip jums sekasi? Kaip jums patinka kamarėlė- 
je? Chi chi chi, tai gražų pokštą iškrėtė sesuo Emerenci- 
ja, įkišdama į kamarėlę poną Dolį, mūsų seną svečią! Nieko, 
ponas Doli, palūkėkite, viskas bus po senovei! Tik mes tu- 
rime du šimtus pareiškimų ir nė vienos laisvos lovos štai 
jau kelios savaitės. Kai kas nors atvyksta nepranešęs... 

- Aš buvau užregistruotas, - sumurmėjo Dolis. Tai bu- 
vo tiesa, bet ne visai... 

- Taip, taip, Žinoma! - šūkavo seselė vis uoliau ir skar- 
džiau. - Be to, kokia čia gėda gulėti izoliatoriuje, kai li- 
gonis toks šaunus ir doras kaip ponas daktaras, ar ne tie- 
sa, ponas Bachmanai! - Naktinis sanitaras kažką sumur- 
mėjo pritardamas. - Bet dabar vėl gražiai keliausime į lo- 
vą! Dar per anksti bėgioti po koridorių, tik pusė trijų... 
dar persišaldysite! 

- Niekada nepersišaldau... 

- Persišaldyti netruksite. O jeigu negalite miegoti, duo- 
siu jums ką nors smagaus. Ko norėtumėte gauti miegui? 

Jeigu jis ir nebūtų norėjęs, šis klausimas vis tiek būtų 
jį kaipmat įsukęs į seną šių namų ratą - išmelžti kuo dau- 
giau migdomųjų. Numojęs ranka, jis pasakė: 

- Ak, leiskite man ramiai vaikštinėti toliau! Juk neduo- 
„site nieko padoraus, jūs čia visi apgaudinėjate vargšą nu- 
sikamavusį ligonį! 

Naktinė seselė Trudchen ištrimitavo skardų siaubo šūks- 
nį: 

- Betgi, ponas daktare, kaip jūs galite taip kalbėti, jūs, 
išsilavinęs žmogus! Kada aš esu jus apgavusi? Žinoma, - 
varė ji toliau, - tas, kuris amžinai nepadoriai elgiasi ir nuo- 

lat triukšmauja, kartais vietoje liuminalio gauna skopo- 
lamino. Bet šito niekad gyvenime negalima vadinti ap- 
gavyste, tai gydymo priemonė! 

- Ak, šit kaip... 

- Bet jums šito niekad neprireikia, ponas daktare! Ži- 
note, aš duosiu jums paraldehido! Jūs jį juk visada vadin- 
davote savo degtinėle ir visada mielai gerdavote! 

- Na, ir kiek man jo duosite? - paklausė Dolis, dabar 
jau gyvai susidomėjęs. Paraldehidas buvo visai neblogas 
Trudchen pasiūlymas, ji gerai žinojo, su kuo turi reikalą, 
ji, jau trisdešimt metų budinti naktimis sanatorijoje. Ji pui- 
kiausiai pakeisdavo budintįjį gydytoją, todėl slaptasis ta- 
rėjas leido jai visiškai laisvai skirstyti vaistus. 

- Kiek aš jums ketinu duoti? - paklausė naktinė seselė ir 
metė į Dolį greitą, tiriamą žvilgsnį, kad nustatytų, kiek jam 
gali prireikti. - Ką gi, duosiu jums tris padalas paralio... 

Plačiu mostu Dolis užsimetė antklodę ant peties ir pa- 
sirengė toliau vaikščioti. 

- Savo tris paralius ramiai pasilikit sau, sesele Trud- 
chen! - sviedė jis niekinamai. - Geriau aš visą naktį pra- 
vaikščiosiu, negu leisiuosi maitinamas tokiomis vaikiško- 
mis dozėmis. - Ir jau nueidamas pabrėžė: - Mažiausiai aš- 
tuonių man reikia! 

Riksmas, aiškinimai, prisiekinėjimai. Ponas daktaras 
Dolis juk puikiai žinąs, jog penki - tai didžiausia dozė. Juo- 
kingos, išgalvotos nesąmonės, tokios kaip didžiausia do- 
zė, ponui Doliui nerūpėjo: jis buvo atsparus nuodams. Jis 
jau buvo gavęs ir šešiolika paralių. (Grynai išgalvotas tvir- 
tinimas!) Derybos prasidėjo, seselė Trudchen prisiekinė- 
janti ir maldaujanti, Dolis išdidus kaip ispanas, niekinantis 
išmaldą, vis pasiruošęs nueiti, bet viduje nepaprastai su- 
irzęs. Vienas sau jis mąstė: na, ir kvaili jūs esate. Aš ga- 
lėčiau puikiausiai miegoti ir be migdomųjų, juk aš vis dar 
prikimštas šito gero. Na, bet jau ne! 

Galiausiai jie sulygo šešioms padaloms. Dolis pažadė- 
jo tuojau pat gultis į lovą, seselė įsipareigojo neskiesti pa- 
raldehido vandeniu. 

- Jeigu jūsų gerklė, ponas daktare, degs, man neskau- 
dės! 

Dolis vėl gulėjo lovoje kamarėlėje. Šie namai buvo kaip 
tik tie, savotiškai visai puikūs namai. Jis gulėjo, laukdamas 
alkoholinio apsvaigimo, susidėjęs rankas po galva, patogiai 
įsitaisęs lovoje. Prabėgomis prisimindavo Almą, tačiau šį- 
kart be ilgesio, be neatidėliotino poreikio nedelsiant veržtis 
pas ją. Šito nereikėjo. Alma taip pat gulėjo ligoninėje, jos 
žaizdą kasdien gydė ir perrišinėjo - ji taip pat buvo gerai 
prižiūrima, kaip ir jis, rūpintis nebuvo pagrindo! 

Kaip ir visada šiuose namuose, migdomųjų turėjo gero- 
kai palaukti. Tai buvo jų triukas, kad vaistai pasidarytų dar 
vertesni, arba tiesiog tingumas. Juk ligoniai turi į valias lai- 
ko, gali palaukti. Dolis girdėjo, kaip sesuo Trudchen nesi- 
varžydama garsiai seserų kambaryje kalbėjosi su naktiniu 
sanitaru. Anksčiau jis kartais įdūkdavo, kad šitaip nepai- 
soma brangaus ligonių naktinio miego. Dabar tik nusišyp- 
sojo. Ir tai buvo būdinga šiems namams. Toks triukšmavi- 
mas kenkė ir patiems namams: prireikdavo daugiau mig- 
domųjų! 

Akimirką Doliui visiškai paaiškėjo, jog tai grynas idio- 
tizmas: gydytojams tikrai nebuvo blogiau, kad ligoniai gau- 
davo per daug migdomųjų. Tai kenkė vien patiems ligo- 
niams, kurie paskui visą dieną vaikščiojo apkvaitusiomis 
galvomis. Seselei Trudchen taip pat buvo vis tiek, ar Do- 
lis gaus tris, šešias ar šešiolika padalų paraldehido. Iš tikro 
migdomųjų jam visai nereikėjo, lovoje jis jautėsi labai pa- 
togiai. Po truputį šilo jo sušalę į ledą sąnariai, jam te- 
reikėjo apsiversti lovoje ir užmigti. 

Bet ne, vis dėlto geriau išsijungti iš karto, pradingti staiga. 

Buvo toks eilėraštis, išspausdintas Irenos Forbes-Mo- 
sė novelių knygos pradžioje. Jis vadinosi “Mažoji mirtis" 
ir prasidėjo maždaug taip: “Maža mirtis galės mane ištik- 
ti / po mėlynu dangum žvaigždžių šviesoj". 

Tai buvo, be abejo, visai kitokia mirtis, tačiau savo ma- 
žąja mirtimi Dolis vadino šį greitą apsvaigimą nuo medi- 
kamentų. Jis mėgo ją. Paskutiniu metu jis tiek daug gal- 
vodavo apie savo sesę, Didžiąją mirtį, gyveno su ja, gali- 
ma sakyti, susiėmęs rankomis; jis įprato žiūrėti į ją kaip į 
vienintelę dar likusią viltį, kuri tikrai jo neapgautų. Jam 
tereikėjo tik truputį daugiau ryžto, negu turėjo šią akimir- 

ką, ir tai įvyktų. O kol atsiras tas truputėlis trūkstamo 
ryžto, jis turėjo Mažąją mirtį. Šią akimirką jis laukė še- 
šių gramų paralio, ir.vos tik išgers juos, dings visi svars- 
tymai ir analizės. Jam nereikės kankintis, nereikės atsi- 
skaitinėti, kodėl ponas daktaras Dolis daro tą, kodėl pa- 
miršta aną, tada Dolio nebus... 

Šiaip ar taip, buvo iš tikro pats laikas atnešti mig- 
domuosius. Vienu šuoliu Dolis išlipa iš lovos. Jis eina link 
seserų kambario, kurio durys atviros. Jį pamato naktinis 
sanitaras. 

- Čia vėl ponas daktaras Dolis! Eikšekit, sesele, duo- 
kite jam tuos vaistus! 

Seselė jau paėmė į ranką rudą butelį, ji šaukia (ji vis 
dar įsižeidusi, kad ponas Dolis toks nepateisinamai įtarus): 

- Ponas daktaras galės iš karto įsitikinti, kad aš jo ne- 
apgaudinėju! Imčiau mat apgaudinėti! Aš veikiau duodu 
daugiau nei mažiau! 

Štaiji jau pila. Sklinda būdingas paralio kvapas, iš tikro 
tas tirpalas šlykščiai dvokia. Bet Doliui šis kvapas malo- 
nus, nuostabus! Jis įtemptai seka pylimą ir netgi pritaria- 
mai linkteli, kai seselė rikteli: 

- Štai, matote, vos ne septyni! Kaip aš su jumis elgiuosi, 
ponas daktare? 

Bet tas dabar jau kalbėti nelinkęs. Rankoje jau turi 
menzūrėlę, pagaliau, pagaliau jis vėl turi rankoje sal- 
dų miegą, Mažąją mirtį; jis visas įsisupęs į šį kvapą. Ne, 
dabar jis su ja nesikalbės. Jo veidas pasidarė rimtas, kone 
rūškanas: jis dabar visiškai vienas su savimi ir savo mie- 
gu. Vienu mostu jis susipila menzūrėlės turinį į burną. 
Degina daug labiau nei pati stipriausia degtinė, rodos, 
burnoje ištirpo visa oda, kvėpuoti neįmanoma. Nors ir 
kaip nenorėdamas, jis priverstas užgerti vaistus dviem 
gurkšneliais vandens, priverstas apslopinti šį nuostabų 
mirties skonį. Paskui vėl nužvelgia abu budinčiuosius, 
trumpai meta “labanakt" ir eina atgal į palatą, į lovą. 
Dar akimirką paguli sunėręs po galva rankas, sustingusiu 
žvilgsniu žiūrėdamas į šviesą. 

Galvą užplūsta lyg debesys, jis norėtų dar apie šį bei 
tą pamąstyti, bet staiga atsiduria jau ne šiame pasaulyje, 

0 savo pamėgtoje Mažojoje mirtyje... 

Protarpiais prabunda, kaskart jo nuotaika vis kitokia. 
Kartais ištisas valandas niaurus guli savo palatoje, kal- 
ba tik tai, kas būtiniausia, nusisuka į sieną ir neatsaki- 
nėja į jokius vizituojančių gydytojų klausimus. Arba ke- 
letą valandų iš eilės tyliai vienas sau verkia; tada jis bai- 
siausiai gailisi pats savęs ir savo iššvaistyto gyvenimo, jau- 
čia, kad turės mirti. Tokiomis dienomis jis nieko neval- 
go ir negeria, temato jį visi dvesiantį dvokiančioje celė- 
je... O kitomis dienomis jis ir vėl susitvarkęs, apsisiau- 
tęs antklode bėgioja po sanatoriją, kalbasi su kitais li- 
goniais. 

Jaunas skyriaus gydytojas buvo jam malonus, stengėsi 
padėti, norėjo išsiaiškinti, iš kur galėjo atsirasti toks Do- 
lio apatijos ir nevilties mišinys. Bet Dolis nenorėjo apie tai 
kalbėti, turbūt apie tai nekalbės niekada, netgi su savo žŽmo- 
na, su Alma. Galbūt vieną dieną jis išsivaduos nuo viso to 
rašymu - bet tik tada, kai viskas bus pergyventa. Kartais jis 
patikėdavo, kad vėl išgis, kad vėl bus kažkas, kad tuštuma 
jo viduje užsipildys. Bet tai būdavo retos valandos. 

Dažniausiai jis bandydavo išmušti jaunąjį gydytoją iš 
vėžių; pasakodavo jam ką nors iš savo gyvenimo, kalbėdavo 
apie knygas arba leisdavo išsikalbėti pačiam jaunajam gy- 
dytojui - apie blogą atlyginimą, dar blogesnį maitinimą, sun- 
kų darbą, apie nepagarbų slaptojo tarėjo elgesį su kole- 
gomis. Arba jis bandydavo išgauti iš jaunojo gydytojo ką 
nors apie savižudybės galimybes. Šioje srityje jis buvo di- 
delis meistras: jis rinko medžiagą apie kalio cianidą, mor- 
fijų, skopolaminą, apie mirtinas dozes, apie oro įšvirkšti- 
mą į venas embolijai, apie insuliną, po kurio savižudybė 
sunkiai įrodoma. Jis rinko medžiagą, jis norėjo būti pasi- 
ruošęs, kai ateis valanda, suteikianti jam jėgų, padaryti 
“tai", pasinaudoti ta vienintele išeitimi, kurią šiandien dar 
turėjo vokietis. 


ANTRA DALIS 


PASVEIKIMAS 


Aštuntas skyrius 


SAVAVALIS IŠSIRAŠYMAS 


Gyvaliodamas “trečiajame viršutiniame" vyrų skyriuje, 
dėl nuolat mažėjančių migdomųjų dozių Dolis buvo pri- 
verstas kasdien po truputėlį blaivėti, o kadangi buvo nuo- 
latinis skyriaus svečias, tai pastebėjo, jog šio skyriaus pa- 
cientų sudėtis jau toli gražu ne ta kaip anksčiau. Paraliti- 
kus ir šizofrenikus buvo visiškai išstūmusi gana sparčiai 
besiskverbianti klientūra, nepanaši nei į sielos, nei į pro- 
to ligonius... 

Sie pacientai dažniausiai atsiguldavo vakarais, retai ka- 
da lydimi giminių. Dažnai jie būdavo kone vaiduokliškai 
linksmi, labai linkę bendrauti ir dosniai švaistytis brangio- 
mis angliškomis ir amerikietiškomis cigaretėmis. Vėliau du 
sanitarai švelniai įkalbinėdami nuvesdavo juos į vonią, ir, 
kol jie ten sėdėdavo, skyriaus seselė su sanitare stropiai 
krėsdavo jų daiktus. Kartais Dolis stebėdavo šį darbą ir 
matydavo, jog su pedantišku tikslumu buvo tikrinamas kiek- 
vienas kišenės kamputis ir kiekvienas vokas, nors anksčiau 
pakakdavo konfiskuoti visus pjaunančius ir duriančius 
daiktus, galbūt dar išverti chalato virvutę, kuria kai ku- 
rie apimti nevilties ligoniai galėjo nusižudyti. 

O kai naujokai išeidavo iš vonios, juos, kad ir kaip pro- 
testuojančius, iškart guldydavo į lovas. Pasikalbėjimų su 
kitais pacientais dabar nebūdavo, seselė stodavo į postą 
prie jų lovų, ateidavo jaunas gydytojas, dažniausiai su- 
leisdavo vaistų į veną, ir ligonis užmigdavo. Šitoks mie- 

gantis jis dažniausiai būdavo laikomas savaitę. Be abe- 
jo, palatoje kartais kildavo triukšmas, riksmas, šlepsė- 
davo žingsniai, pro durų langą Dolis prabėgomis maty- 
davo pižamuotą figūrą, besigrumiančią su sesele ir sani- 
taru, girdėdavo: 

- Nedarykite iš manęs bepročio! Aš noriu... 

Ir raminančius įkalbinėjimus: 

- Pakentėkite akimirką, ponas daktare! (Beveik į visus 
tokius pacientus būdavo kreipiamasi “ponas daktare".) 
Gydytojas tuoj ateis... 

Ir iš tikro, pašauktas telefonu tuojau pat atskubėdavo 
gydytojas, neretai net pats slaptasis tarėjas, ligoniui vėl leis- 
davo adatų, duodavo kitokių migdomųjų, ramybė vėl grįž- 
davo. 

Praėjus šiai pirmajai savaitei, pacientas, įsikibęs į pa- 
rankę seselei, kartais jau pasirodydavo ir kitiems. Papur- 
tusiu veidu, apsvaigęs nuo migdomųjų, jis klibinkščiuodavo 
į tualetą ar iš jo, pakankamai dažnai atsitikdavo taip, kad 
jis pakeliui sustodavo, atsiremdavo galva į sieną ir sude- 
juodavo: 

- Daugiau nebegaliu, o, daugiau nebegaliu! Koks aš bu- 
vau idiotas, kad atėjau čionai! 

Nesvarbu, idiotas ar ne, tačiau ir diletantui buvo ma- 
tyti, kad šie ligoniai sparčiai gyja. Daugelis jų jau trečią 
savaitę apsirengę lakstydavo koridoriumi, pasirėmę į fojė 
langą, žiūrėdavo į laisvę ir nekantriai kalbėdavo: 

- Pats laikas dingti iš šios lindynės! 

Dažniausiai jie greitai ir pradingdavo, ypač jeigu titu- 
las “ponas daktaras" būdavo teisėtas, ir jų palatas užpil- 
dydavo nauji panašūs ligoniai. 

Netgi mažesnę patirtį tokiuose namuose turintis žmo- 
gus negu Dolis būtų jau po trijų dienų žinojęs, kaip čia 
yra su tokiais ligoniais. Nors to visai ir nereikėjo, kartą 
vienas tokių “daktarų" atvirai prisipažino: 

- Taip, mano mielasis, jums gerai, jūs galite būti čia, 
kiek norite. O man reikia kuo greičiau išnykti. Niekas ne- 
turi pastebėti, kad aš čia buvau ir kodėl buvau. 

Aišku, niekas neturėjo pastebėti. Juk tai buvo gydyto- 
jai, morfijaus manijos apimti gydytojai, kurie čia, visiškai 

slaptai ir svarbiausia - slapta nuo grėsmingos Sveikatos 
valdybos gydėsi narkomaniją. O kad dauguma jų buvo gy- 
dytojai, nesunku paaiškinti tuo, jog jie lengviausiai pri- 
eidavo prie šiuo metu sunkiai gaunamo morfijaus. Jeigu 
šio narkotiko būtų buvę galima didesniais kiekiais ir leng- 
viau nusipirkti, tada tikrai trys ketvirtadaliai vokiečių tau- 
tos to laikotarpio ligą, gilią kaip bedugnė neviltį ir apa- 
tiją būtų bandę gydyti tokiu būdu. 

Taigi šie ligoniai daugiausia buvo gydytojai ir kito- 
kie turtingi Žmonės, galintys mokėti už morfijų juodosios 
rinkos kainomis. Jie pradėdavo vienu, dviem švirkštais. 
Šie švirkštai išlaisvindavo nuo rūpesčių; šaltis, badas, Žuvę 
artimieji ir prarastas turtas netekdavo prasmės. Pamažu 
jie turėdavo didinti dozes. Kiekio, kuris prieš savaitę dar 
veikdavo, nepakakdavo. Dozes reikėjo didinti ir didin- 
ti. Iš pradžių jie leisdavosi morfijų tik vakare, prieš gul- 
damiesi, vėliau imdavo prailginti ir popiečių valandas, 
todėl vaistas paslaugiai padėdavo ir čia, galiausiai jie jau 
nebegalėdavo atsikelti rytais be galo ilgai pilkai dienai. 
Galiausiai jie sunaudodavo tiek daug mortijaus, jog juos 
imdavo įtarinėti vaistininkai arba jiems visiškai prading- 
davo noras dirbti. Būdavo ir taip, jog nepasitikėti pra- 
dėdavo Žmonos, giminės ir draugai, ant kortos buvo pa- 
statyta šeima, visas biurgeriškas gyvenimas, egzistenci- 
ja: morfinistas jau nebuvo gydantis gydytojas, o tik pa- 
vojingas ligonis. Jie skubiai pasislėpdavo sanatorijoje. Ofi- 
cialiai jie gydydavosi anginą, malonus kolega tam laikui 
perimdavo praktiką - kad tik apie tai nesužinotų Svei- 
katos valdyba, aukštesnioji įstaiga! 

Šioje nenutrūkstamoje narkomanų grandinėje Dolis ma- 
tė savo nelaimės draugus, tokius kaip ir jis pats Žmones, 
kurie buvo nusivylę savimi ir Vokietija, kurie palūžo po 
visų tų pažeminimų ir begėdiškumų našta ir buvo pabėgę 
į dirbtinį rojų. Jie visi - kaip ir jis pats - ieškojo “mažo- 
sios mirties". Jie visi tikriausiai dar puoselėjo mažytę viltį, 
sulaikančią juos nuo paskutinio žingsnio, jiems visiems 
dar trūko - kaip ir Doliui - paskutinio, lemiamo impul- 
so. Visur tas pats bėgimas nuo tikrovės, vengimas imtis 
ant pečių naštą, kurią visiems vokiečiams uždėjo gėdin- 

gas karas. 

Bet iš už jo paties figūros, iš už šių skubančių viršu- 
tinio trečiojo vyrų skyriaus pacientų išlindo tamsi, niū- 
riai grėsminga masė: visa vokiečių tauta. Praėjo tas lai- 
kas, apgaulės laikas, bet tada Dolis vis dėlto žinojo, jog 
ne jis vienas guli milžiniškoje bombos išraustoje duobė- 
je, - o kartu su juo ir visa vokiečių tauta. Kaip ir šie mor- 
finistai gydytojai, Dolis nuo tautos atsiskyrė. Begalines 
valandas naktį Žingsniuodamas tamsiai rudo koridoriaus 
linoleumu iš vieno galo į kitą, begalines valandas gulė- 
damas savo celėje ir Žiūrėdamas į lemputę palubėje, jis 
svarstė, mąstė, apžvelgė savo ligi šiol nueitą kelią, vis la- 
biau atsiskirdamas nuo visų kaip koks savanaudis. Kaip 
bailys bėgdamas nuo jiems visiems iškeltos užduoties... 

Bet tauta buvo už šių sienų. Negalima buvo jos at- 
mesti, ji egzistavo, ir jis priklausė jai. Tuo metu, kai jis 
nieko neveikdamas, nereiklus pats sau gyveno čia iš iš- 
maldos, kurią jam teikė, atsižvelgdami į ankstesnius jo 
apsilankymus šiuose namuose, tauta dirbo. Ji nuvalė nuo 
gatvių tankų užtvaras ir griuvėsius, apdengė stogus ir pa- 
ruošė savo butus žiemos šalčiams. Ji atkasė apdegusias 
mašinas ir paleido jas vėl dirbti. Ji badavo, šalo, taisė 
geležinkelių bėgius, lediniame spalio lietuje rausė lau- 
kuose bulves, ilgos ilgos virtinės, pasitenkindamos skur- 
džiausiu daviniu, traukė vieškeliais. 

Tuo metu, kai Dolis pavydulingai žiūrėjo į papildomus 
kitų ligonių maisto produktus, motinų krūtyse užtrūkda- 
vo pienas ir iš bado mirė vaikai. Tuo metu, kai Dolis gin- 
čijosi su naktinėmis budėtojomis dėl papildomo kiekio mig- 
domųjų, siaubingai nusikamavę senos moterys ir vyrai plen- 
tų grioviuose, šlapiuose miškuose gulėsi mirties miegui. Tuo 
metu, kai namo grįžtantys kareiviai visko ieškojo: seno gim- 
tojo miesto, žmonos ir vaikų, valgio ir darbo, savaičių sa- 
vaitėmis ir neprarasdami vilties, ponui daktarui Doliui jo 
paties butas ir jo maistas nebuvo verti keleto žingsnių, ke- 
leto Žodžių kontorose. Tuo metu, kai Dolis gyveno trano 
gyvenimą Žmonos brangenybių sąskaita, nebent tik karčiai 
apgailestaudamas, kad nepakankamai greitai pas jį plau- 
kia tūkstančiai, kuriuos jis, beje, tuojau pat beprasmiškai 

iššvaistydavo, pačios silpniausios mergaitės dirbo sunkiau- 
sius darbus, už dienos atlyginimą negalėdamos nusipirkti 
vienos cigaretės - už kainą, kuri Doliui seniai buvo tapu- 
si įprasta. 

Ne, jis iš tikro buvo Žemai puolęs, nugrimzdęs į gė- 
dingą bevaisę tingaus parazitavimo būtį. Jis aiškiai ma- 
tė kelią, atvedusį jį į šių namų “pasiutėlių izoliatorių", 
grimzdimą nuo pat balandžio 26-osios vis giliau į pelkės 
akivarą. Ir vis dėlto jis jau nebesuprato, kaip turėjo eiti 
šį kelią. Kiek išeikvota jausmo dėl tokios nekaltęs ir kvai- 
los būtybės kaip “Paršų Vilemas“! Kaip galėjo: jį išvesti 
iš pusiausvyros alaus pirklys Cachesas! Jis juk visada ži- 
nojo, kokie yra naciai. Tie beprasmiški lakstymai ieškant 
gydytojų, migdomųjų vaistų ir narkotikų, kurie vis tiek 
nieko nepakeitė, kurie tik dar labiau apsunkino bet ko- 
kį, taip reikalingą sprendimą! 

Bet egzistavo dar ir kas kita. Šitas staiga kiek pabu- 
dęs daktaras Dolis, šitas knygų kūrėjas, kuris manė, jog 
jam nėra daugiau apie ką rašyti, šitas skeptikas ir mąsty- 
tojas, kuris buvo įsitikinęs, jog yra visiškai išsisėmęs, ši- 
tas eksburmistras, kuris nesugebėjo atlikti savo pareigos, 
tėvas ir vyras, kuris buvo visiškai pamiršęs vaikus ir žmo- 
ną - staiga ėmė galvoti apie vaikus, su dideliu susirūpini- 
mu galvojo ir apie žmoną. Dabar, kai Dolis pajuto, jog pa- 
sveiko, jog vis dėlto šiame gyvenime galbūt dar ir jam buvo 
likusi kažkokia užduotis šioje vėl su niūriu atkaklumu dir- 
bančioje tautoje, jis prisiminė jaunąją Žmoną ir išsigando 
dėl jos! 

Šiuo metu Dolis jau turėjo žinių apie žmoną. Rašyti ji 
jam, žinoma, nerašė, tačiau vieną dieną pas jį išdygo Dorlė, 
ištikima Žmonos draugė, ji atnešė jam naujutėlaičius nak- 
tinius marškinius, cigarečių ir puskepalį duonos. Valio, 
žmona jį prisiminė, ji jo niekada nepamiršo, ji dėl jo ne- 
rimavo, ji juo rūpinosi. Ji mylėjo jį, o jis mylėjo ją - vėl, 
tik buvo pamiršęs tai per ligą. 

Dolis užsirūkė, Dolis iš karto, kaip alkanas vilkas, su- 
valgė visą puskepalį duonos. O Dorlė tuo metu sėdėjo ant 
lovos krašto ir pasakojo. Pasakojo, jog Alma yra visos li- 
goninės numylėtinė, netgi griežtų, dievobaimingų vienuolių, 

jog ją visi lepina, net gydytojai. Žaizda iš tikro buvusi 
labai sunki, pūliavimas dėl užleisto gydymo įsismelkęs la- 
bai giliai. Bet dabar jai kur kas geriau, į žaizdą jie barsto 
cukrų; tai sena gydymo priemonė, kuri iš tikro labai pa- 
deda.... 

Taip, Alma vėl turinti truputį pinigų. Benas pagaliau 
- po daugybės skambinimų telefonu - apsilankęs ligoninėje 
ir atnešęs pinigų, bet tik du tūkstančius penkis šimtus mar- 
kių. Jis pasakęs, jog krintant briliantų kainoms jam pavy- 
kę gauti iš viso tik vienuolika tūkstančių, išspausti dau- 
giau jis.negalėjęs. Alma esanti pasiutusiai įtūžusi ant Be- 
no ir jai, Dorlei, uždraudusi apie tai pasakoti Doliui; jam 
reikėtų neišsiduoti Almai, kad žino. Tokia dama, gulinti 
vienoje su Alma palatoje ir gerai nutuokianti apie juodą- 
ją rinką, pasakiusi Almai, jog už tokį žiedą be vargo būtų 
galima gauti dvidešimt penkis, o gal net ir trisdešimt tūks- 
tančių markių. Taigi Dolis galįs įsivaizduoti Almos pyktį, 
O su geruoju draugu Benu ji nutraukusi bičiulystę visiems 
laikams! 

Dolis taip pat jautė pyktį, bet kartu su pykčiu ir nedi- 
delį pasitenkinimą, nes joks vyras nėra visiškai laisvas nuo 
truputėlio pavydo ankstesniam Žmonos draugui, ir mieliau 
žiūri, kaip jis išeina, negu kaip ateina. Todėl jis kantriai 
klausėsi ir drovių, bet gerai suprantamų Dorlės pagyrų sau 
pačiai, užtat kokia gera draugė esanti ji, pasiryžusi viskam, 
ir šiltam, ir šaltam. Klausydamasis nerūpestingo jos ple- 
pėjimo, jis mąstė: ak, mano geroji, mieloji, kvailute Dor- 
le! Ir tu esi gera Almos draugė tik tol, kol iš jos ką nors 
gauni. Šitą, matyt, gerai suprato ir Alma. Manai, aš ne- 
pastebiu, kad tu dabar kuo nekalčiausiai ir kuo ramiau- 
siai prisidegi štai jau trečią cigaretę iš tos dešimties, ku- 
rią atnešei man?! Matyt, ne kitaip elgiesi ir su Alma, ir, 
nors ji noriai dalija, net per daug noriai ir labai išlaidžiai, 
ji mėgsta būtent duoti, o ne būti įžūliai plėšiama, jos drau- 
gystė staiga išblės - netgi tau! 

Taip mąstė Dolis, tačiau savo minčių neatskleidė, o tik 
paklausė, kaip esą su jo žmonos nuskausminančiomis in- 
jekcijomis? Dorlė ir apie tai žinojo. Iš pradžių Almai bu- 
vę leidžiama gana daug adatų, bet paskiau savo svarų žo- 

dį taręs vyriausiasis gydytojas, ir dabar jai įšvirkščia tik 
truputėlį vaistų nakčiai, ir tai ne visada. Todėl turėdavo 
šokinėti apie jauną naktimis budintį gydytoją, nes jauna- 
sis gydytojas lengvai pasiduodavo jos žavesiui, kai ji kau- 
lydavo, kaprizindavosi, verkdavo, aimanuodavo, juokda- 
vosi, nusisukdavo į sieną ir nekalbėdavo, bet tuojau pat 
šokdavo iš lovos, sulaikydavo išeinantį gydytoją ir vėl kar- 
todavo visą litaniją. Bet jeigu visa tai nepadėdavo, tai 
šis gydytojas labai mėgo užsienietiškas cigaretes, kurių 
negalėjo nusipirkti iš savo skurdžios algos. Taigi šitaip 
Alma dažniausiai vis dėlto gaudavo savo vakarinę injek- 
ciją, pasakojo Dorlė. 

Keletą dienų apmąstęs šias žinias, Dolis nusprendė, kad 
jam reikėtų pačiam nueiti pas Almą ir pažiūrėti, kaip ten 
yra iš tikrųjų. Be to, būtų labai smagu išvysti džiaugsmingai 
nustebusį žmonos veidą, staiga pamačius tarpdury sunkiai 
sergantį vyrą. Dolis pažinojo slaptąjį tarėją ir todėl ne be 
reikalo abejojo, kad tas jam duotų leidimą laisvai išeiti į 
miestą. Dolis dar nebuvo atpratęs nuo migdomųjų, ir gy- 
dytojai jį būtų įtarę, kad turėdamas leidimą laisvai vaikš- 
čioti po miestą papildomai įsigytų migdomųjų arba net nar- 
kotikų. Šiuos gydytojus amžinai kankino nepasitikėjimas 
savo ligoniais, ir jie nesugebėjo ožių atskirti nuo avių - taip 
manė bent jau ligoniai, taigi ir ponas daktaras Dolis. 

Bet jeigu Dolis pažinojo nepatiklų slaptąjį tarėją, tai 
gerai žinojo ir šių namų papročius, kuriais remdamasis jis 
sukūrė savo planą iš griežtai uždaro trečiojo vyrų skyriaus 
vis dėlto pasprukti į miestą. Po pietų, kai vieni sanitarai 
eidavo pailsėti, o kiti grįždavo pailsėję, tą akimirką, kol 
niekas kaip reikiant nežino padėties skyriuje, Dolis drą- 
siai pareiškė, esąs skubiai iškviestas į kanceliariją dėl są- 
skaitos. 

- Na, tai eikite į tą savo kanceliariją! - atsainiai leido 
sanitaras ir atidarė jam duris. 

Dolis nulipo laiptais. Šie laiptai jam priminė, kad jis 
dar labai silpnas ir kad ši išvyka į miestą iš tikro rizikin- 
ga. Pakopos pavirto juokingu įrenginiu, jos buvo tokios sa- 
vavališkos, visos kitokios, negu tikėjosi, keliai drebėjo, ant 
jo kaktos kaipmat ištryško prakaito lašeliai. Tačiau pirmąją 

kliūtį jis jau buvo įveikęs, todėl reikėjo įveikti ir antrą- 
ją, vartus, vartus iš šių namų! “Ložėje" nuolat budėjo mer- 
gaitė, kuri nuspausdavo vartus atidarantį mygtuką tik ta- 
da, kai jai viskas būdavo aišku. 

Dolis tuoj pat pabarbeno į “ložės" langelį ir maloniai 
pasakė į jį žvelgiančiam veidui: 

- Slaptasis tarėjas skambino į skyrių, kad ateičiau pas 
jį į kurhauzą. (Tai buvo pagrindinis sanatorijos pastatas, 
kuriame gyveno ir slaptasis tarėjas.) - Beje, mano pavar- 
dė Dolis, aš iš viršutinio trečiojo vyrų. 

Mergaitė linktelėjo, toliau jį apžiūrinėdama. Ji atsakė: 

- Žinau, - bet tas “žinau" siejosi su jo pavarde ir gy- 
dymo vieta. 

Dolis vėl nusišypsojo. 

- Geriausia, - pasakė jis švelniai, - jūs paskambinkite 
slaptajam tarėjui, kad matytumėte, jog nemeluoju. 

Bet jam dar nebaigus sakinio, ji apsisprendė. Mygtu- 
kas buvo nuspaustas, vartų užraktas suzvimbė. Dolis pa- 
dėkojo ir atsidūrė sode, o už dešimties metrų nuo neuž- 
rakintų sodo durų buvo gatvė. 

"Bet, pasakė jis sau, čia aš negaliu išeiti į gatvę, pro lan- 
gą mane gali pamatyti mergaitė. Man reikia eiti per sodą 
link kurhauzo ir į gatvę išlįsti pro ten esančias duris. Ji 
manimi ne visai patikėjo. Man padėjo tai, kad buvau tik 
su kostiumu, be skrybėlės ir palto. Juk lapkričio pabaigo- 
je niekas taip apsirengęs nevaikšto. Kad ji žinotų, jog nei 
skrybėlės, nei palto aš neturiu! 

Jis pats sau nusišypsojo. Susigrūdęs į kišenes rankas, 
nutipeno per sodą, pasiruošęs bet kuriuo momentu susi- 
durti su gydytoju ar sesele, kurie nebūtų tokie patiklūs. 
Bet taip neįvyko, netrukdomas pro pagrindinę vilą jis iš- 
ėjo į gatvę ir spartesniu žingsniu pasuko link metro sto- 
ties. 

Vis dėlto jam buvo velnioniškai šalta. Reikia tikėtis, 
kad Alma greit atsistos ant kojų, tada jie pirmiausia nu- 
važiuos į miestelį parsivežti sezonui tinkamesnių drabu- 
žių. Ne, pirmiausia reikėtų susitvarkyti su butu ir maisto 
kortelėmis. Ak, kiek daug darbo prieš akis, kol jis pradės 
rimtai pelnytis duoną! 

Iš tikro per šalta su vasariniu kostiumu - jis apsidžiau- 
gia, pagaliau patekęs į metro stotį, čia vis dėlto kiek šil- 
čiau. Jis kiek apstoja kalenti dantimis. Žmonės, aišku, ne- 
gali nespoksoti į jį, šitaip keistai apsirengusį, tačiau ge- 
riau telaiko jį grūdinimosi fanatiku. 

Jis sėdi ant suolo susikišęs rankas tarp kelių ir kiek 
palenkęs į priekį galvą, kad veidas liktų šešėlyje. Jam labai 
bloga, jį kamuoja šleikštulys, prakaitas, išmušęs ant laiptų, 
vėl išpila. Tos prakeiktos džiovintos daržovės šiandien per 
pietus! Dabar jį pykina, vien pagalvojus apie jas. Ar tam 
per visą karą reikėjo valgyti džiovintas daržoves, kad da- 
bar, taikos metu gautume jų su pelių mėšlo priemaišo- 
mis?! Jokios gėdos - taurus slaptasis tarėjas per daug skuba 
praturtėti! 

Vis dėlto po akimirkos Dolis pripažįsta, kad jį pykina 
ne džiovintos daržovės. Šiaip ar taip, sanitaras Francas du- 
kart papildė jo porciją - ir pelių mėšlas tikriausiai visai 
nebuvo pelių mėšlas, o tik šiek tiek prisvilę griežčiai! Ne, 
tokia išvyka dar per ankstyva. Jis dar nepakankamai svei- 
kas. Ir per daug šalta! 

Ypač jis tai pajunta kiūtindamas nuo paskutinės met- 
ro stoties ligi ligoninės. Tai ne toks jau ilgas kelias.- pa- 
prastai užtektų dešimties minučių, bet jam prireikė pus- 
valandžio. Jis jau ne toks linksmas, jo beveik nedžiugina 
ir susitikimas su Alma. Užkliuvęs už bombos išverstos gra- 
nitinės šaligatvio plokštės sunkiame kelyje į ligoninę, jis 
galvoja tik apie dar sunkesnį kelią atgal. Ir apie sutikimą 
sanatorijoje. Šiuo metu jo jau ieško. Sanitaras ir “ložės" 
mergaitė, kurie jį išleido, gaus kaip reikiant pylos. Jam grį- 
žus, bus velnioniškai audringų šnekų. Na, bet, ačiū Die- 
vui, jis jau ir dabar uždarytas kamarėlėje, labiau nubaus- 
ti jo ir taip negalima. Ar baigsis kada nors apskritai šita 
gatvė? O štai dar ir dulkti pradeda - oras kaip tik tokiai 
iškylai! 

Bet kai vėliau jis - vedamas vienos vienuolės, kurios 
šypsena tarsi pavogta iš madonos paveikslo, visą laiką iš- 
lieka paslaptingai nemaloni, - kai jis sustoja prie Almos 
palatos durų ir pamato ją gulinčią lovoje - nugara atsuk- 
ta į jį, ji, matyt, miega, nusigręžusi veidu į sieną, - kai dama 

iš kitos lovos pasako: “Ponia Dol, man rodos, pas jus lan- 
kytojas...", jis pamiršta visus patirtus sunkumus. 

Jis prideda prie lūpų pirštą, trim skubiais žingsniais pri- 
šoka prie lovos ir tyliai sako: 

- Alma! Alma! Mano Alma! Mano aukse! 

Ji iš lėto apsiverčia, jis aiškiai mato, kad ji netiki savo 
akimis. Bet staiga jos veidas praskaidrėja ir ima švytėti, 
ji ištiesia į jį rankas ir sušnibžda: 

- Iš kur taip staiga atsiradai? Tu juk guli sanatorijoje! 

Štai jis jau klūpo šalia lovos ant kelių, apkabinęs ją ran- 
komis, jo galva ilsisi jai ant krūtinės. Jis jaučia taip pasi- 
ilgtą seną mielą Žmonos kvapą ir kužda: 

- Aš iš jų pabėgau, Alma! Aš negalėjau daugiau ištverti 
ilgesio ir paprasčiausiai pabėgau... 

O, koks džiaugsmas vėl būti kartu, jaustis, kad čia tau 
skirta būti šiame lediniame vienišumo ir griuvenų pasau- 
lyje. Laimė, laimė, pagaliau vėl laimė - ojis vis manė, jog 
niekados nebus laimingas! Išgirsti, kai ji visa išdidi pri- 
stato jį savo palatos draugėms: 

- Tai mano vyras! 

O jis pats puikiai Žino, jog jis - tai tik pasenęs vyriš- 
kis suglamžytu, visai nekaip atrodančiu vasariniu kostiu- 
mu, suglamžytas ir pats, o išvaizdos tai jau visai nekokios. 
Bet ji viso šito nemato, nes jį myli, nes tokiems dalykams 
yra akla. 

Paskiau jis sėdi ant lovos krašto, ir jie viens kitam pa- 
sakoja - o Dieve! - kiek daug jie turi viens kitam papasako- 
ti! Apie gydytojus, kuriuos kiekvienas turi, apie kitus ligo- 
nius, seseles, apie Almos valgį, kuris nepalyginti geresnis kaip 
jo, vargšo! Jis tuojau pat privalo suvalgyti gabalėlį duonos, 
kurį ji čia turi, ir sriubą, kurią gauna vietoje popietinės ka- 
vos. Ji mosteli pinigais, ir seselė nubėga cigarečių. Ak, tie 
pinigai, tie pustrečio tūkstančio, paskutinė Beno sumokėta 
suma, jos paskutinės pajamos, jie irgi jau visai baigiasi. Pas 
ją pinigai neužsilaiko. Juk jam reikėjo naktinių marškinių 
(penki šimtai markių!), jai taip pat reikėjo naktinių marš- 
kinių (septyni šimtai markių!) - o dar tos cigaretės! Čia ji 
moka net po penkiolika markių už amerikietiškas cigaretes, 
plėšikai! Jie juk Žino, kad ji ligonė ir bejėgė! 

Bet ji iš to juokiasi, juokiasi iš kylančių kainų, juo- 
kiasi iš tirpstančių pinigų: ši diena yra ši diena! Viskas 
kaip nors susitvarkys. Jai dvidešimt ketveri metai, ir Lli- 
gi šiol viskas susitvarkydavo, gyvenimas vis ėjo pirmyn. 
Todėl nesustos ir dabar! Kai tik jie vėl bus kartu, šįkart 
viską darys kitaip! Jie parsiveš iš miestelio savo daiktus, 
juk jie dar turi tiek vertingų daiktų, iš tos “substanci- 
jos" būtų galima ištisus metus gyventi. Jie įsirengs pui- 
kų butą, o ji Kurfiurstendame atidarys kaklaraiščių par- 
duotuvę. Pardavinės tik labai brangias prekes, daugiau- 
sia iš Anglijos! Apie tai ji nutuokia, juk jis prisimena, 
jog kadaise ji dirbo aukščiausios klasės vyriškų drabu- 
žių parduotuvėje. Ji sugebės įsigyti tik tokių klientų, kurie 
turi pinigų, tam ji turi puikią uoslę. 

Tuo tarpu jis, kol ji taip kals pinigus, parašys didelę 
knygą, kuri kaipmat išgarsins jo vardą. Bet jis ne vien ra- 
šys, rašydamas šiek tiek prižiūrės ir vaiką, Petą. Mergai- 
tė turi labiau prie jo priprasti, kaip reikiant jį pamilti, nie- 
kada ji neturėtų jausti, jog jis jos “patėvis". 

Taip jie šnekučiavosi. Ji niekur nemato kliūčių, įsivaiz- 
duoja vien tik sėkmę. Jis klausosi, palinksi arba suabejo- 
ja, bet visa tai nesvarbu. Ji yra vaikas, šios dienos planai 
rytoj bus pamiršti, rytoj atsiras kitų planų, kitų vilčių. Jis 
leidžia jai kurti pačius neįtikinamiausius planus, jie neturi 
jokio nuoseklumo. Ir vis dėlto jis jaučiasi užsikrėtęs jos 
energija, ta jauna, plazdančia gyvybe: pabėgimas iš sana- 
torijos, nors ir išprovokuotas, buvo pirmas savarankiškas 
žingsnis, pasveikinimas ateičiai! 

Taip jie sėdėjo, kuždėdamiesi apie praeitį ir ateitį, kai 
aptemusioje palatoje staiga įsižiebė šviesa, tarpdury, lai- 
kydama ranką ant jungiklio, stovėjo vienuolė, kuri į jų iš- 
gąstingai vieną nuo kito atsitraukusius veidus, šypsodamasi 
kaip madona, sviedė: 

- Tuojau bus vakarienė! Ponas Doli, manau, kad jums 
jau metas namo. 

Taip, įsišnekę jie pamiršo viską aplinkui. Jie nepaste- 
bėjo, jog pradėjo temti ir galutinai sutemo. Per radiją se- 
niai nuskambėjo šokių muzika, dabar kažkoks šveplas vyras 
rėžė prakalbą apie būtinybę mokėti mokesčius. Tačiau Do- 

lis išėjo ne iškart. Į sanatoriją jis jau ir taip labai vėla- 
vo. Tikriausiai norėdami jį supykinti, jie nepaliks vaka- 
rienės, bet dabar visa tai jam buvo nesvarbu. 

Paskutinę cigaretę, pačią paskutinę dar likusią cigaretę 
jie surūkė kartu: 

- Pirmiausia trys dūmai tau, paskui trys dūmai man, 
dabar vėl trys dūmai - palauk, nesukčiauk mano naudai, 
lepintoja, juk tai buvo tik du dūmai! 

- Rytoj vėl ateik! - atsisveikinant prisakė Alma. 

- Rytoj? - paklausė jis šypsodamasis. - Nemanau, kad 
galėčiau ateiti jau rytoj. Dabar jie mane nubaus ir palai- 
kys šiek tiek užrakintą. 

- Ak, ką nors sugalvosi! - pasakė ji su pasitikėjimu. - 
Kai tu nori, padarai viską. - Jis tik šyptelėjo iš tokių pa- 
gyrų. Ji skubiai pridūrė: - O jeigu nepavyks rytoj, ateisi 
po trijų ar keturių dienų! Galvok tik apie tai, kad aš čia 
guliu ir tik tavęs laukiu. 

Jis pabučiavo ją. 

- Iki pasimatymo, mieloji! Kai tik bus įmanoma! 

- Kai tik bus įmanoma! Iki pasimatymo! Linkiu laimin- 
gai sugrįžti - o Dieve, vargšeli, juk tu sušalsi! 

Taip, grįždamas atgal jis baisiai šalo ir labai apsidžiau- 
gė, galiausiai pasiekęs sanatoriją. Jau nuo tos akimirkos, kai 
paspaudė durų skambučio mygtuką, vos pradėjo spragsėti du- 
rų užraktas, kad ir kaip šalo, jį kamavo tik viena mintis, kaip 
bus sutiktas, ir jis vylėsi, jog ne pernelyg griežtai. 

Mergaitė, kuri jam atidarė vartus ir dabar žiūrėjo pro 
“ložės" langelį, buvo ta pati, kuri po pietų atvėrė kelią at- 
virai jo apgavystei. Ji jau norėjo atverti langelį, bet apsi- 
galvojo. Atsidusęs Dolis ėmė kopti laiptais, galvodamas: 
ką gi, pirmasis pavojus nugalėtas... 

Kaip čia dabar yra? - mąstė jis toliau, vis dar ant laiptų. 
Argi tai ne tas pats, tarsi mokykloje turėčiau atsiskaityti 
už kiekvieną praleistą dieną? Galų gale ar man trylika me- 
tų, ar penkiasdešimt dveji? Tas pats, kaip tada, netgi kvapas 
tas pats, kaip Princo Heinricho gimnazijoje Grunevaldo gat- 
vėje! Viltinga, gnaibanti baimė, nykus saulės įkaitintų dul- 
kių kvapas... Ak, nejaugi tai teisybė: visą gyvenimą mes 
neišeiname iš mokyklos. Bent jau aš ne, aš esu ir liksiu 

pasenęs gimnazistas, ir krečiu vis tas pačias kvailystes! 

Dabar jis jau spaudė trečiojo vyrų skyriaus durų skam- 
butį. Kaip visada, valandėlę luktelėjo, kol atidarė. Senas 
vyresnysis sanitaras akimirką žvelgė į jį, tarsi norėdamas 
kažką pasakyti, bet paskui leido įeiti, netaręs nė žodžio. 
“Tai pavojus numeris du!" - manė Dolis. 

Fojė, kaip ir visada tarp vakarienės ir miego valandos, 
sėdėjo daug ligonių, kiti, gainiojami pikto nerimo, vaikš- 
tinėjo po ilgąjį koridorių. Šiuo metu iš savo guolio išlip- 
davo net ir tie pacientai, kurie šiaip nieko neveikdami vi- 
są dieną gulėdavo. Vejami kažkokio nerimasčio, galbūt ska- 
tinami nesąmoningo laisvės poreikio, jie kildavo ir be tikslo, 
nekalbėdami vaikščiodavo koridoriumi, kol juos įveikda- 
vo miegas - dažniausiai įteiktas naktinės seselės su tink- 
tūromis, tabletėmis, injekcijomis. 

Dolis, nesakydamas nė žodžio, spraudėsi pro savo ne- 
laimės draugus, jie taip pat beveik nekreipė į jį dėmesio. 
Puikus šio “sunkaus" skyriaus privalumas buvo tas, kad elg- 
tis galėjai kaip nori, šiandien su visais kalbėtis, o rytoj nie- 
kam neatsakinėti, šiandien būti linksmas, o rytoj viską dau- 
žyti - nestebindavo niekas, viskas buvo vis tiek. 

Savo kamarėlę, izoliatorių, Dolis rado užrakintą, už- 
rakintos buvo ne tik vidinės durys su nedideliu stebėjimo 
langeliu, bet ir garsą sugeriančiu apmušalu aptrauktos iš- 
orinės durys: tai buvo nerimastingas rūpestis beveik nie- 
ko neturinčio Žmogaus turtu. Na gerai, jie apsaugojo nuo 
galimo kleptomano kolegos gabalėlį muilo, naktinius marš- 
kinius ir šukas, bet dabar galėtų jo tvartą atidaryti! Jis buvo 
klaikiai pavargęs ir alkanas, celėje, matyt, buvo palikta ir 
vakarienė, kad jam dėl jos nereikėtų lakstyti! 

- Ponas Onkolcai, - mandagiai pasakė Dolis pro jį ei- 
nančiam abejingam sanitarui, - ar negalėtumėte atrakinti 
mano palatos? 

- Jūsų palatos? - šyptelėjo sanitaras, bet tik vos vos, 
ir durų neatrakino. - Betgi nuo pietų čia jau sėdi Bartelis 
iš keturioliktos palatos, jis truputėlį patriukšmavo. 

- O kur dabar aš? Keturioliktoje palatoje? - paklausė 
Dolis, vis dar kaip reikiant netikėdamas tuo, kas jam da- 
bar rodėsi labai įtikima. 

- Apie tai nieko jums negaliu pranešti! - atsakė sa- 
nitaras, gūžtelėjo pečiais ir nužingsniavo sau tolyn. - Kiek 
žinau, tokių nurodymų nebuvo. 

Labai šaunu - malonu ir miela! - pamanė Dolis ir nu- 
žingsniavo link arbatos virtuvės. Ką gi, pažiūrėsime. Oui 
vivra, Verra... 

Arbatos virtuvėje sėdėjo jo sena draugė, sanitarė Klein- 
šmit. Keliasdešimt kartų jie drauge drebėjo slėptuvės rū- 
syje, po antskrydžio dalinosi paskutinėmis cigaretėmis, pas- 
kutinėmis kavos pupelėmis. 

- Na? - paklausė Kleinšmit, kai Dolis be žodžių atsi- 
sėdo ant kėdės kitoje stalo pusėje. - Na? Man rodos, jūs 
pats save išrašėte, ponas Doli? 

- Aš tik be leidimo trumpam aplankiau sergančią žmoną, 
- atsakė Dolis. - O per tą laiką užėmė mano bunkerį. Tikras 
šefas, visagalis viešpats! 

- Visagalis viešpats niekad neklysta! - linktelėjo sani- 
tarė, kuri slaptojo tarėjo neapkentė ne mažiau už Dolį, o 
savo šefą ji pažinojo jau apie dvidešimt metų. - Žinote, po- 
nas Doli, - varė ji toliau, žiūrėdama priešais save reikš- 
mingai primerktomis akimis. - Jumis dėta, aš ir likčiau sa- 
vavališkai išsirašiusi... - Po valandėlės ji pridūrė: - Aš ne- 
sileisčiau su triukšmu išmetama iš įstaigos, kuri per jus už- 
dirbo šitiek pinigų. Geriau jau išmesčiau pati save! 

Dolis akimirką įtemptai mąstė. Buvo apie aštuonias. 

- Ar aš dar suspėsiu į metro? - paklausė jis paskiau. 

- Visada! Visada! 

Į namą aš kaip nors įeisiu. Ponia Šulc ne itin apsidžiaugs 
man pasirodžius, bet su ja kaip nors susitarsiu. Viskas ei- 
na šiek tiek sparčiau, negu buvo numatyta programoje - 
mano grįžimas į pasaulį, į veiklų gyvenimą, tačiau Klein- 
šmit visiškai teisi: geriau išeiti, negu būti išvarytam. 

- Na? - paklausė sanitarė vėl, tiriamai į jį žiūrėdama. 

- Taip ir padarysime! - atsakė jis jau stodamasis. - Iki 
pasimatymo, mano geroji, arba ne iki pasimatymo - bent 
jau šiuose namuose. 

- Palaukite! Valandėlę! - sušuko sanitarė, neimdama jai 
atkištos rankos. - Juk jūs dar nevakarieniavot! Palaukite! 
Aš jums duosiu! - Iš šildytuvo ji paėmė dubenį bulvių su 

morkomis. Padėjo dar duonos, keturias, penkias rieku- 
tes. 

- Negalima! - prieštaravo Dolis. - Tiek daug duonos man 
nepriklauso. Aš nenoriu, kad jūs man atiduotumėte ir sa- 
vo dalį. 

- Nedainuokite čia man operų, - atsakė Kleinšmit. - 
Aš neduodu jums daugiau, negu galėčiau pasiteisinti. - 
Ir paaiškino: - Barteliui buvo priepuolis, o dabar jis ga- 
vo injekciją, nuo kurios pabus tik rytoj rytą. Jam vaka- 
rienės nereikės. Todėl! | 

- Na, tada kas kita! Dėkoju! - pasakė Dolis ir ėmė 
šveisti išalkęs kaip vilkas. Kol jis valgė, sanitarė iš nuo- 
rūkų rūpestingai susuko suktinę, pridegė ją šildymo spin- 
tos dujų liepsnoje ir paskui pradėjo klausinėti Dolį apie 
žmonos sveikatą, kur jis ketina gyventi, kokius daiktus 
dar turi, kokie jo planai... 

- Na, ką gi! - pasakė ji galop, nuėmė nuo stalo lėkštę 
ir padėjo puodelį baltintos kavos bei lėkštę su duonos rie- 
kutėmis, apteptomis marmeladu, - tada galėsite pradėti vis- 
ką nuo pradžių, kaip ir mes visi. Tai jums tikrai nepakenks. 
Tik praeis visos negandos! 

Dolis protestavo: 

- Bet juk šitie sumuštiniai su marmeladu visai ne sa- 
natorijos. Jie atsinešti. Tokių čia neduoda. Be to, aš jau 
visiškai sotus. 

- Ir kaip gali suaugęs Žmogus šitaip apsimetinėti, - pa- 
sakė ji kiek pašaipiai. - Džiaukitės, kad prieš badaudamas 
dar galite bent sočiai paėsti! Kirskit, žmogau! - staiga su- 
šuko ji supykusi. - Ar aš ką sakiau, kai 1944 metų vasario 
16-o0sios rytą jūs man atidavėte paskutines kavos pupeles 
ir paskutinę cigaretę?! Na, matot, - kalbėjo toliau kiek tai- 
kesniu balsu, jam jau valgant, - jūs, vyrai, negalite neap- 
simesti kvailiais, net senmergės nemoka taip maivytis, kaip 
jūs! 

Vėliau, kai jis susiruošė eiti, ji pastūmė jam per stalą 
dar vieną "aktyvią" cigaretę ir dvidešimties markių ban- 
knotą. 

- Man rodos, - pasakė ji grėsmingai, - jūs nebandysit 
dar kartą maivytis! Aš irgi nesimaivysiu, jeigu vietoje vienos 

jūs man atnešite dvi cigaretes. O tuos pinigus jūs grą- 
žinsite man dar iki mėnesio nabaigos, tai jūsų garbės sko- 
la. O dabar nešdinkitės iš čia! Jūsų mantą aš sudėjau į 
kartoninę dėžutę, į ją būtų tilpę ir daugiau! Beje, pas- 
kutinis metro traukinys jau bus nudundėjęs, na, bet pa- 
bėgėti ligi Vilmersdorfo tokiam tvirtam jaunam vyriškiui 
kaip jūs vienas juokas - ypač šiuo metų laiku. Gal susig- 
riebsite plaučių uždegimą - visai neblogai! Išvengtumė- 
te daugybės rūpesčių ilgesniam laikui! 


Devintas skyrius 
ROBINZONAS 


Paskutinis metro traukinys iš tikro jau buvo nuvažia- 
vęs, 0 Žygis per tamsų, subombarduotą Berlyną - kaip bu- 
vo sakiusi Kleinšmit, - išėjo į naudą. Protarpiais Dolis, se- 
nas Berlyno žinovas, net nesusivokdavo, kur yra. Žmonių, 
kurių būtų galėjęs pasiklausti, gatvėje beveik nebuvo, o tie, 
kuriuos pamatydavo, praskuosdavo pro jį taip skubiai, tarsi 
jo bijotų, o galbūt ir bijojo. Šis naktinis akmenų chaosas, 
virš kurio lapkričio vėjas ginė lietaus debesis, buvo toks 
baisus, jog protarpiais siaubas apimdavo ir patį Dolį. Ir 
vis dėlto jo sieloje įvyko lūžis. Tik atvykęs į Berlyną jis 
galvojo: šiame išmirusiame mieste aš niekada negalėsiu 
dirbti! Dabar jis atkakliai mąstė: vis dėlto aš čia dirbsiu! 
Nežiūrint nieko! Tyčia! 

Ilgai turėjo laukti prie užrakinto namo, skambutis buvo 
išjungtas, ir, rodės, niekas daugiau į jį nebeis. Buvo labai 
šalta, Doliui barškėjo dantys. Tačiau pagundą jau dabar su- 
rūkyti Kleinšmit paaukotą cigaretę ir šiek tiek sužadinti 
gyvasties syvus jis atkakliai vijo šalin: jis nusprendė pasi- 
mėgauti ja tik lovoje, kai bus “namuose", tuose namuose, 
kurie turėjo tapti tikra tėviške - jo supratimu. Jis vis sten- 
gėsi išsklaidyti baimę, jog kiaurą naktį niekas daugiau ne- 
ateis su raktu, jog visi namo gyventojai jau sugrįžę: ne, iš- 
tisą naktį aš čia nestovėsiu, kas nors, be abejonės, dar 
grįš. Ir gana greit - aš tai jaučiu! 

Ilgą laiką atrodė, kad toji nuojauta jį kvailina, bet stai- 
ga iš už kampo išlindo stambus ilgas jaunas vyriškis ir 
nustebęs pasakė: 

- Aha, ponas daktaras Dolis! Pamiršote raktą? Taip 
ir stovite be palto lediniame šaltyje?! 

Jie buvo pažįstami, susipažino kaip berlyniečiai slėp- 
tuvėje, šiaip sau, paviršutiniškai, žinojo tik pavardes, pro- 
fesijas ir ar nereikia kalbant su kitu ypatingai saugotis, 
jeigu tas aršus nacis. Dolis jau ketino atsakyti bendra fra- 
ze, bet kadangi jaunuolis visąlaik buvo žinomas kaip “pa- 
dorus vyrukas", vis dėlto atsakė: 

- Po teisybei, aš kol kas neturiu nei rakto, nei palto. 
Mes atvažiavome čionai, į Berlyną, truputį aplamdyti - kaip 
ir daugelis šiandien! 

Laiptinė, kurioje visi langų stiklai buvo pakeisti kar- 
tonu, po Žžvarbaus šalčio lauke jam atrodė tarsi maloniai 
šildoma patalpa. 

- Ak, - pasakė jis, - kokia jauki šiluma! 

Palydovas, kiek nustebęs, pritariamai kažką sumurmėjo 
ir paklausė, kaip sekasi “maloningajai poniai". Ji - deja - 
gulinti ligoninėje, tačiau ponas Dolis turįs viltį, jog netru- 
kus ji sugrįšianti. Jaunuolis taip pat tikįs, jam būsią labai 
malonu greit vėl pamatyti jaunąją ponią, ji visada taip pa- 
keldavusi nuotaiką slėptuvėje. Jis - kaip, beje, ir visi na- 
mo gyventojai - nuolat Žavėjęsis jos laikysena per baisiau- 
sius antskrydžius. Jos nerūpestingas linksmumas daugeliui 
buvęs paguoda ir pavyzdys. Ir jam pačiam, jis tai sakąs at- 
virai. 

Ponai išsiskyrė nejučia tvirtai paspaudę kits kitam ran- 
kas. Tada Dolis palipo dar vienu aukštu aukščiau ir paskam- 
bino prie ponios Šulc, ne, prie savo durų. Skambino stip- 
riai ir keletą kartų. Dėžutę su negausia manta jis laikė po 
pažastimi, jo nugarą, nepaisant “jaukiai šiltos" laiptinės, 
vis dar krėtė drebulys. 

Pagaliau jam atidarė, kai jis jau aštuntą kartą buvo įžie- 
bęs avarinę laiptų lemputę. Siai antrajai jo gyvenimo pra- 
džiai Berlyne duris ir vėl atvėrė mažoji aktorė. Per visą 
šį laiką Alma jau buvo pastebėjusi, jog ši jauna dama ne- 
buvo tokia jau pikta ir įžūli, kaip pasirodė tą rytą, prie- 

šingai, ji dažniausiai gana dosniai padėdavo badaujan- 
tiems Doliams. 

Atidariusi duris ji pasakė: 

- Ak, ponas Dolis! Ir taip vėlai! Pirmiausia eikime su 
manim į virtuvę; ant ugnies mano vaiko košė, be to, nuo 
dujų ten ir truputėlį šilčiau! 

Pavargęs Dolis atsisėdo ant kėdės tarp dujinės viryk- 
lės ir stalo, ant tos pačios kėdės, ant kurios tą rugsėjo 
rytą tokia nusivylusi sėdėjo jo Žmona, tas truputėlis ši- 
lumos nuo dujinės viryklės iš tikro gaivino. Panelė Gven- 
da, maišydama puode košę, kalbėjo: 

- Arjūs jau iš tikro sveikas, ponas Doli? Į labai sveiką 
jūs, beje, nepanašus, malkų ruošos talkai į mišką aš jū- 
sų tikrai neimčiau! 

- O kodėl, aš iš tikro jau visai sveikas, - atsakė Dolis, 
nors tai nelabai atitiko tikrovę, nes kaip tik šią akimirką 
jis jautėsi itin pasigailėtinai ir buvo labai išsekęs. - Kad 
aš taip varganai atrodau, kaltas ligoninės oras, - pridūrė 
jis, nes nenorėjo sukelti panelei Gvendai minties, jog da- 
bar vėl prasidės tas amžinas gulėjimas, badavimas ir pri- 
reiks jos pagalbos. - Visas tas savaites, ligi pat šios die- 
nos, nebuvau išėjęs į gryną orą. Be to, dar aplankiau ir žmo- 
ną, na, 0 pirmam pasivaikščiojimui, matyt, to buvo kiek per 
daug. 

Dabar panelė Gvenda užjausdama pasiteiravo apie Do- 
lio žmonos sveikatą, ir todėl praėjo gerokai laiko, kol Do- 
liui pavyko pateikti klausimą apie jo kambarį: ar esanti na- 
muose ponia Šulc? Ar ji dar negulinti lovoje? Ar dar bū- 
tų įmanoma su ja pakalbėti? 

Taip. Panelė Gvenda pasakė "taip". Kiek jai žinoma, 
ponia Sulc šiandien turinti nakvoti čia. Bet ar ji jau išjun- 
gusi šviesą, nežinanti. Todėl Dolis ant galų pirštų nutipe- 
no prie “savo" kambario durų ir pažiūrėjo pro rakto sky- 
lutę. Bet kambaryje buvo tamsu. Jis ilgai klausėsi. Paga- 
liau išgirdo ramų, kiek suokiantį, kiek švilpiantį miegan- 
čios moteriškės kvėpavimą, ir jam pasidarė aišku: šią naktį 
jo paties miego perspektyva labai miglota, jau nekalbant 
apie šiltą patalą. Matyt, jam nepavyks ir tikrai patogiai su- 
rūkyti Kleinšmit cigaretės. 

Kai jis vėl grįžo į virtuvę, panelės Gvendos ir košės 
ten jau nebuvo, o dujos nedegė. Darbo diena ir čia bai- 
gėsi be jo. Valandėlę jis stovėjo ir dairėsi po virtuvę. Tai 
buvo, be abejonės, jo, jų, Dolių virtuvė; kiekvienas daik- 
tas joje priklausė jiems, ne tik baldai, bet ir kiekvienas 
šaukštas, plaktukas, puodas, lėkštė. Bet kai jis panoro žvilg- 
telėti į virtuvės bufetą, visus stalčius rado užrakintus, raktų 
nebuvo. 

Juokingas tas pasaulis, mąstė Dolis. Galėjo bent jau 
paklausti mūsų, sumokėti truputį nuomos. Apskritai, kaip 
yra su buto nuoma? - staiga toptelėjo jam. Nedidelė pa- 
nelės Gvendos šeima čia gyveno tik nuo rugpjūčio pabai- 
gos, na, 0 ponią Šulc, mokančią taip tiksliai sudarinėti 
sąskaitas, rytoj anksti aš kaip reikiant pričiupsiu dėl nuo- 
mos, šviesos ir dujų. Aš gausiu pinigų, ir nors tų pinigų 
bus nedaug, matuojant juodosios rinkos kainomis, tiems, 
kurie jų neturi, ir nedaug yra didelė suma. 

Šitaip mąstydamas jis apžiūrėjo maisto podėlių, ku- 
rių šioje aristokratų virtuvėje buvo du - dešinėje ir kai- 
rėje lango pusėse, - spynas. Bet ir podėliai buvo užra- 
kinti. O kaipgi, pasakė jis pats sau atsidusdamas. Vie- 
nas poniai Šulc, kitas panelei Gvendai. Doliams nelieka 
nieko. Kitaip turės būti ir čia. Ryt rytą iškart eisiu į butų 
valdybą ir išsiaiškinsiu mūsų teises. Bet ne, pirmiausia 
reikia eiti į mitybos valdybą pasiimti kortelių; elgetau- 
jant, skolinantis ir perkant juodojoje rinkoje, toliau gy- 
venti neįmanoma. 

Dabar Dolis stovėjo priešais virtuvės stalą ir susimąs- 
tęs žvelgė į jį. Tačiau naktiniam guoliui jis atrodė per trum- 
pas ir per kietas. Tada prisiminė vonią, tačiau vien pagal- 
vojus apie tokią nakvynę jį visą supurtė vis dar kūne te- 
betūnąs šaltis, todėl šią mintį iškart atmetė. Nedideliame 
tarpiniame koridorėlyje buvo patiestas kilimėlis, o ant ka- 
byklės prieškambaryje matė keletą moteriškų paltų, kuriais 
galėtų užsikloti. 

Tačiau ir tai jam vis dar kaip reikiant netiko, kol pa- 
galiau prisiminė, jog bute buvo pusseptinto kambario, o 
toji pusė - mergaitės kambarys. Jis įėjo ir įjungė šviesą, 
tačiau šviesu nepasidarė, matyt, buvo nutrūkę laidai arba 

neįsukta lemputė. Todėl grįžo į virtuvę, žiebtuvu vargais 
negalais uždegė dujas, šiukšlių kibire surado laikraštį ir 
susuko iš jo deglą. Juo apšvietė mergaitės kambarį. 

Iš tikro lova dar stovėjo, ant jos buvo čiužinys ir net 
trikampė pagalvė, bet daugiau nieko, nei patalynės, nei ant- 
klodės. Ir buvo velnioniškai šalta toje siauroje kamarai- 
tėje! Paskutiniais deglo likučiais jis apšvietė langą ir pa- 
matė, jog rėmuose styro vos kelios stiklo šukės. Šaltas nak- 
ties oras sruvo į kambarį niekieno nevaržomas. Ir vis dėl- 
to jis nusprendė įsitaisyti šiame miegamajame, lova visa- 
da yra lova --bet vyras lieka vyru, jam neatėjo net į gal- 
vą, jog lovą galima perkelti kitur, pavyzdžiui, į apsaugo- 
tą nuo vėjo ir kiek šiltesnę virtuvę. Ne, tokia mintis Do- 
liui į galvą neatėjo, ir vien todėl, kad jis buvo vyras, bent 
jau taip vėliau pasakė Alma, kai jis papasakojo jai apie 
šią pirmą naktį. 

Be to, dabar Doliui staiga pasirodė negražu imti ir ap- 
sikloti moteriškais paltais. Jis ilgai kamavosi, bandydamas 
atlupti vinimis prikaltą numindžiotą kilimėlį galiniame ko- 
ridoriuje. Pagaliau tai jam pavyko, tačiau buvo matyti, kad 
šio kilimėlio su dabar visiškai nubrizgusiu kraštu niekada 
nebus galima patiesti atgal. Virtuvėje Dolis greit nusivil- 
ko kostiumą, nuo dujų prisidegė cigaretę ir, vilkdamas ki- 
limėlį paskui save, užėmė nakties buveinę. Seną dulkėtą 
kilimą jis keliskart suringavo ant savęs. Sustingusias nuo 
šalčio kojas susuko į chalato, rasto vonios kambaryje, lie- 
kanas. 

Taip jis gulėjo tamsoje; kai surusendavo cigaretė, nuo 
artimo ugnies atšvaito pradingdavo šviesi lango kiaurymė 
su juodu kieme stovinčio pastato stogo profiliu ir aukštai 
pilkuojančiu dangumi. Tačiau kai cigaretė nerusendavo, 
dangus pasirodydavo vėl, ir į jį pučiantis vėjas tarytum dar 
pažvarbėdavo. 

Iš pradžių, nors ir rūkė, tikro jaukumo neatsirado, nes 
jis negalėjo sušilti, - nors kilimėlis buvo sunkus ir nema- 
Ioniai tvoskė dulkėmis bei visokiais kitokiais sunkiai nu- 
sakomais kvapais, jis nė kiek nešildė. Tačiau kai cigaretė 
baigėsi ir Doliui į veidą ėmė kristi tik blausi virš juodo 
stogo plytinčio dangaus šviesa, jį, kaustomą šalčio, staiga 

pagavo priešmiegio svajos, kurioms atsiduodavo nuo anks- 
tyviausios vaikystės, kai gyvenimo aplinkybės jam atrody- 
davo itin grėsmingos. 

Jam dingojosi, kad yra laukinės salos Robinzonas, ta- 
čiau Robinzonas be Penktadienio ir toks, kuris bjaurisi bet 
kokiu baltaodžių vizitu, kurį gąsdina mintis, kad jie gali 
jį "išgelbėti". Šis kitoks Robinzonas darė viską, kad visiškai 
pasislėptų nuo panašių į jį būtybių. Urvas jam vis atrodė 
nepakankamai apaugęs, takas nepakankamai užžėlęs ir slap- 
tas. Todėl jis susigalvojo gilią daubą slėnyje tarp aukštų 
stačių uolų, į šią daubą vedė tik ilgas tamsus tunelis, kurį 
nesunku buvo užversti akmenimis. Tačiau pačią daubą 
dengė reta, bet iš viršaus nepermatoma lapija, kuri slė- 
pė Robinzoną nuo lėktuvų. 

Į tokią gūdžią vienatvę Dolis pabėgdavo dar būdamas 
berniukas, kai jam pasidarydavo per daug pavojingas pa- 
saulis ir jo Žmonės, kai nesuprasdavo teoremos įrodymo, 
kai išaiškėdavo piktas melas. Šios pabėgimo galimybės nu- 
siminimo valandomis jis nesibodėdavo ir būdamas vyras, 
o itin svarbi ji pasidarė jam paskutiniais metais per nuo- 
latinius Berlyno bombardavimus. 

Tačiau iš esmės - o Dolis tą puikiai žinojo paskaitęs 
Froido raštus - šis urvas uolose arba saugi slėnio dauba 
buvo ne kas kita kaip motinos glėbys, į kurį norėjosi grįžti 
pavojų ujamam Žmogui. Vien tik ten buvo saugi ramuma, 
O pietų saulė, jo vaizduotėje visąlaik apšviečianti Robin- 
zono salą, buvo plati karšta motinos širdis, kuri malonin- 
gai ir nepavargdama siuntė jam savo šilto raudono krau- 
jo sroves! 

Su šiomis ir panašiomis mintimis jis pagaliau užmigo, 
o pabudęs, nors tuščioje lango skylėje dar pilkavo atsisvei- 
kindama purvina naktis, ponas Dolis, pilnas įkarščio ir vi- 
siškai sušilęs, pašoko iš savo guolio, trokšdamas pradėti 
pirmą po visų vilčių žlugimo iš tikro veiklią dieną. Virtu- 
vėje, prie elektros šviesos, jis išsigando pamatęs, kokius 
pėdsakus ant jo paliko dulkinas kilimėlis. Tačiau nieko ne- 
galėjai atitaisyti, nes kitų marškinių neturėjo. Nuėjęs į vo- 
nią rūpestingai nusiprausė ir dabar, stovėdamas prieš di- 
delį veidrodį prieškambaryje ir įdėmiai save apžiūrinėda- 


132 


mas, pasijuto atsigaivinęs, nors ir vėl labai sušalęs. Iš tik- 
ro, seniai jis nesijautė toks šviežias ir toks sveikas. Jis 
skubiai nubėgo laiptais žemyn, namo durys jau buvo at- 
viros, tačiau motušės Minus krautuvė už kampo dar už- 
daryta. 

Bet kadangi krautuvėje degė šviesa, jis ėmė belstis, bel- 
dėsi taip atkakliai, kad galiausiai prie durų stiklo prisip- 
lojo didelė, žilaplaukė gerosios motušės Minus galva - ta- 
čiau ši galva energingai kraipėsi, rodydama, jog į krautu- 
vę dar neleidžiama. Bet Dolis ėmė trankytis dar stipriau, 
šis beldimas aidėjo tuščioje pilkoje, brėkštančioje gatvė- 
je, o kai geroji motušė Minus, supykusi tiek, kiek geba 
supykti, pagaliau atidarė duris ir ketino nuvyti nuo slenks- 
čio atkaklų beldiką, jis abiem rankom sugriebė jos ran- 
ką ir pasakė: 

- Taip, tai tikrai aš, daktaras Dolis. Paskutinį kartą mes 
matėmės kovo pabaigoje, aš džiaugiuosi, kad jūs sėkmin- 
gai viską ištvėrėte, kaip ir mes. Tiesa, mano žmona guli 
ligoninėje, bet tikiuosi, jog greitai sugrįš. Tokį begėdišką 
triukšmą sukėliau vien todėl, jog man būtinai reikia pasi- 
kalbėti su jumis viena, kol atėjo pirmieji jūsų pirkėjai! 

Taip linksmai kalbindamas motušę Minus, Dolis švel- 
niai, žingsnelis po Žingsnelio, stūmė ją atgal į krautuvę. 
Paskiau rūpestingai uždarė krautuvės duris, kad tokia laisve 
nepasinaudotų kiti įžūlūs lankytojai. 

- Taip, - pasakė geroji Minus, jau visai nebepykdama. 
- Taip, aš jau girdėjau, kad jūs abu sugrįžote, man pasa- 
kojo ir apie tai, kad jums nekaip sekasi. O kas jūsų širdį 
slegia dabar, ponas daktare? 

Bet jam dar nė nepradėjus dėstyti savo poreikių, keti- 
nimų ir pažadų, ji jau kalbėjo toliau: 

- Bet ką aš čia dar klausinėju? Ko Žmogus eitų šitaip 
anksti pas motušę Minus ir būtinai norėtų pasikalbėti su 
ja viena? Ko nors pavalgyti, ką? Truputėlį gero ėdesio, ar 
ne? Ką gi, ponas daktare, kartą aš tai padarysiu be kor- 
telių, bet tik šį kartą, suprantate? Tik šį kartą! 

- Puiku, ponia Minus! - sušuko Dolis, laimingas, jog 
viskas taip lengvai pasisekė. - Jūs visada buvote pati ge- 
riausia. 

- Ak, nekalbėkite! - atsakė ponia Minus ir puolė pa- 
kuoti, kišti į krepšelius, sverti, pjaustyti ir taškyti ant 
popieriaus - visa tai matant, Dolio akys vis plėtėsi, nes 
geriausiu atveju jis tikėjosi gauti kepaliuką duonos ir 
truputėlį kavos pakaitalo. - Nekalbėkite tiek daug ir kol 
kas nieko nežadėkite! Bet nepamirškite, jog pasakiau 
“tik šį kartą". Kitaip nebus. Nors visi sako, jog esu per 
daug gera ir negaliu neduoti. Neduoti aš galiu. Jūs ži- 
note, jog taip daryti nevalia, už tai jie gali be jokių kalbų 
uždaryti mano krautuvę. Tačiau šį vienintelį kartą aš sa- 
kau: Žmogus lieka Žmogus, be to, aš jūk esu girdėjusi, 
kaip jums abiem nepasisekė. Na, o dabar imkite, ką duo- 
du, ir daug nekalbėkite. Visa tai kainuoja dvylika mar- 
kių keturiasdešimt septynis pfenigus, jei turite pinigų, 
mokėkite iš karto, jei neturite - nereikia. Aš užrašysiu, 
užrašiusi galiu ir kiek palaukti, čia jau kas kita. Bet be 
kortelių, ne! 

Pabrėžusi tai trečią kartą be galo energingai, tarsi savo 
minkštą širdį norėdama sukietinti, ji išstūmė Dolį, ku- 
ris iš dėkingumo buvo tikrai susijaudinęs, iš krautuvės į 
gatvę. Jis išgirdo pasisukant spynoje raktą ir vėl stipriai 
linktelėjo galva, nes užimtomis rankomis negalėjo pamo- 
juoti. Po to nuėjo namo, pajutęs, jog staiga pasidarė la- 
bai turtingas. 

Išeidamas jis buvo pasiėmęs spynoje styrantį laukujų 
durų raktą, kuris labai pravertė, nes grįžtant name vis dar 
buvo tylu. Tai jam patiko, nes savo turtus jis galėjo išsi- 
pakuoti netrukdomas ir nestebimas. Kai pagaliau produktai 
gulėjo priešais jį ant virtuvės stalo, iš tikro pasijuto esąs 
turtingas Žmogus, nors ką tik buvo vargšas Lozorius. Ten 
gulėjo trys kepalėliai duonos - vienas baltos, du juodos, - 
krepšeliai su kavos pakaitalu, cukrumi, makaronais, kvie- 
tiniais miltais, nedidelė tūtelė kavos pupelių, popieriaus 
paketas su sviestu, kitas su margarinu ir kartoninė lėkštė 
marmelado. 

Jeigu man visa tai būtų reikėję pirkti juodojoje rinko- 
je! - pamanė Dolis ir užkaitė puodą vandens, žinoma, tik 
kavos pakaitalui, nes gerąsias pupeles reikėjo pasilikti pa- 
simatymui su Alma. 

Jam sunkiai sekėsi susirinkti indus pusryčiams, nes jie 
užrakino jo bufetą! Bet ant plovyklos jis pagaliau susi- 
rado, ko reikėjo, šiaip taip viską išsiplovė šaltu vande- 
niu ir dar kartą pasakė pats sau: visa tai reikės pakeisti 
- dar šiandien! Po to sėdo puotauti. 

Jo pusryčius sutrukdė tik du kartus. Pirmąkart lyg šmėk- 
la, bet labai jau neprausta, į virtuvę užklydo ponia Šulc. 
Apimta siaubo ji nužvelgė ankstyvąjį svečią ir išbėgo vėl, 
spėjusi spiegiančiu balsu šūktelėti: 

- O viešpatie, kad aš būčiau žinojusi, ponas daktaras 
Dolis! 

Ir vėl dingo su savo netvarkingais, apiplyšusiais nak- 
tiniais marškiniais, sutaršytais plaukais, kuriuose styro- 
jo ant suktukų suvyniotos trumpos garbanėlės. Dolis nu- 
skubėjo jai pavymui. 

- Paklausykite, ponia Šulc! - sušuko jis maldaudamas. 
- Palaukite akimirką, aš tikrai nežiūrėsiu! 

Durys užsitrenkė jam prieš pat nosį, veržtis į kambarį 
jis nenorėjo, todėl šūktelėjo pro rakto skylutę: 

- Maloni ponia, man reikia trumpam nueiti į kortelių 
skyrių - ar galėsiu tada su jumis pasikalbėti? 

Jam atsakė atodūsis ir “ak, Dieve!" 

- Man būtinai reikia su jumis dar šiandien pakalbėti! 
Tai svarbu ir jums! 

Vienintelis atsakas - atodūsis, dar gilesnis. 

- Bet juk nieko bloga neatsitiko, - sušnibždėjo Dolis 
pro rakto skylutę. - Juk ir aš turiu jauną Žžavią žmoną! - 
Ką gi, maloni ponia, mes pakalbėsime vėliau - ramiai ir 
draugiškai! Iki pasimatymo! 

Vėl atodūsiu išsakytas “ak, Dieve" šįkart nuskambėjo 
taip, kad Dolis galėjo suprasti jį kaip sutikimą. 

- Sena kaliausė! - sumurmėjo jis vienas sau. - Pamaty- 
si, kaip išgrūsiu tave iš buto. Manai, pamiršau, kaip po lie- 
pos dvidešimtosios tu džiūgavai, kad Dievulis išgelbėjo tavo 
mylimą fiurerį?!!! 

Neilgai jis ir dabar pasėdėjo prie savo marmeladinių 
sumuštinių, greit jam vėl sutrukdė: suskambėjo durų skam- 
butis. Atidaręs duris, jis išvydo jaunąjį vyriškį, kuris va- 
kar vakare įleido jį į namą, suteikdamas truputėlį šilumos. 

- A, tai jūs pats, ponas daktare Doli! - pasakė jis su- 
mišęs, tačiau greit susigriebė. - Maniau, kad jūs dar mie- 
gate, ir norėjau tik atiduoti štai šitą... - Ir jis parodė di- 
džiulį paketą. - Tai paltas, - paaiškino skubiai. - Deja, tik 
vasarinis ir skrybėlė. Aš už jus aukštesnis, bet turėtų tik- 
ti. Be abejo, aš tik paskolinu, atleiskite. Bet jūs galėsite 
nešioti tol, kol įsigysite ką nors kita... 

- Bet, pone... - pralemeno Dolis susijaudinęs. - Mato- 
te, aš pamiršau net jūsų pavardę... 

- Ak, pavardė čia niekuo dėta! Šiaip ar taip, nors tai 
tik vasarinis paltas, vis tiek geriau negu nieko... 

Besikalbant paketą perėmė Dolis; abu vyrai tvirtai pa- 
spaudė kits kitam rankas... 

- Tai labai kilnu, ponas... - sako Dolis ir vėl užsiker- 
ta. - Ne, dabar jūs turite pasakyti savo pavardę. - Do- 
liui atrodo, jog nežinodamas vyriškio pavardės, jis negalės 
jam kaip reikiant padėkoti... 

- Grundlozas, - atsakė tas, - Francas Ksaveras Grund- 
lozas. - Bet aš turiu bėgti - į darbą. Metro... 

Paskutiniai Žodžiai atskriejo jau nuo laiptų. Dabar, kai 
Dolis galėtų “kaip pridera" padėkoti ponui Grundlozui, jo 
jau nebėra! 

Antrąkart šį rytą Dolis išpakuoja dovanas. Jam atro- 
do, lyg būtų supuolę į krūvą Kalėdos ir gimimo diena. Ak, 
kaip neteisingai, pagautas nevilties, jis matė vokiečius! Pa- 
dorumas, paprasčiausias sąžiningumas dar nemirė ir nie- 
kad nemirs. Ne, jie vėl suvešės, jie nustelbs, užgoš nacių 
piktžoles - skundus, pavydą, pyktį! 

Tik vasarinis paltas ir dar per didelis, - kaimynas bu- 
vo teisus. Užtat gražios melsvai pilkos medžiagos su šil- 
kiniu pamušalu. Vadinasi, žmonės vėl padeda vieni kitiems, 
nė vienas pasaulyje nėra vienišas, kiekvienas gali padėti, 
kiekvienam gali būti padedama. Paltas tikrai kiek per il- 
gas, bet juk tai visai nekenkia... 

Jis liko apsivilkęs paltu ir dar užsidėjo bavarišką pliu- 
šinę skrybėlę - anksčiau tokio daikto ant savo galvos jis 
nebūtų pakentęs! Tačiau virtuvėje nėra taip jau šilta, kad 
valgant marmeladu apteptą duoną negalima būtų dėvėti va- 
sarinio palto. Bet valgydamas jis nesėda. Staiga jam ima 

svilte svilti padai, knieti nueiti į mitybos valdybą! Išti- 
sus mėnesius jis tuo nesirūpino, tačiau dabar jis nori pa- 
rodyti šiai gerajai poniai majorienei, jog ir jis turi kor- 
teles, jog toliau nepriklauso nuo jos malonės! Jis paro- 
dys jai dar šiandien! 

Žinoma, iškyla problema, kur tam laikui padėti mais- 
tą. Niekuo nepasitiki. Pagaliau nuneša jį į išdegusį prie- 
kinį kambarį, kuriame pilna griuvenų bei visokio šlamšto 
ir sudeda krepšelius į apdegusios Petos vystyklų komodos 
stalčių. 

Paskutinį kartą apžiūri save veidrodyje! Gerai! - sako 
pats sau. Bent jau tūkstančiu procentų geriau, negu atro- 
džiau per paskutinius mėnesius! O dabar atakuoti mity- 
bos valdybą! Duok, Dieve, kad ir ten sutikčiau tokius pa- 
dorius Žmones, su kokiais susidūriau jau tris kartus per 
pastarąją parą! Bet tokią laimingą dieną man turi pavykti 
viskas! 

Kai Dolis išeina iš namų, dar toli iki aštuonių, o kai 
labai pasikeitęs Dolis grįžta namo, jau seniai po vidudie- 
nio. Netardamas nė žodžio, atsisėda ant taburetės virtu- 
vėje šalia dujinės viryklės, mirtinai pavargęs. Panelė Gven- 
da, kuri saugo ant viryklės savo bulvienę - sriuba verda jau 
keturias valandas ir turėtų pagaliau užvirti, bet su tokiomis 
dujomis! - panelė Gvenda paprašo jo duoti koridoriaus 
durų raktą, kurį jis tikriausiai esąs pasiėmęs. Dolis be Žžo- 
džių atsistoja. Jis iškart pamato, jog dabar raktai kyšo tiek 
abiejų maisto podėlių, tiek ir virtuvės bufeto duryse. Jis 
juos ištraukia, susikiša į kišenę ir ketina išeiti iš virtuvės. 

"Abi moterys - Gvenda ir našlė majorienė ponia Šulc - 
skubiai pasikeičia Žvilgsniais, duodamos viena kitai supras- 
ti, jog Vvargšui pamišėliui kol kas nereikia trukdyti. Dabar 
jau kaip reikiant išsipusčiusi ponia Šulc su gundančiomis 
avinėlio garbanomis suokia: 

- Jeigu jūs norite su manimi pakalbėti, ponas daktare 
Doli, aš jūsų paslaugoms. Aš tik dėl jūsų čia ir atėjau. 

Bet jis ne jos paslaugoms. Koridoriumi jis nueina į po- 
nios Šulc kambarį. Per koridorių žingsniuoja į majorienės 
kambarį. Įeina, užrakina duris ir atsisėda į krėslą. Jis visai 
palūžęs, klaikiai pavargęs ir gerokai nusiminęs: silpnoms vos 

išgijusio Žmogaus jėgoms šios priešpietės buvo per daug. 
Jis dabar nori tik ilsėtis, ilsėtis... Jis atsilošia krėsle ir už- 
merkia akis. Bet tuojau pat vėl atmerkia. Jam šalta, oi, 
kaip jam šalta! Nors jis vis dar su paltu... Jis sunkiai at- 
sistoja ir prisitraukia prie pat kojų elektrinę krosnelę. At- 
sineša nuo kušetės dygsniuotą majorienės antklodę ir įsi- 
supa į ją... 

Jis antrąkart užmerkia akis. Dar pagalvoja: man nie- 
kaip nevalia miegoti ilgiau kaip ligi ketvirtos valandos. 
Penktą turiu būti pas Almą. Ką jai papasakoti apie pui- 
kius mano laimėjimus įstaigose... Ne, dabar nereikia apie 
tai galvoti, kitaip iš miego nieko neišeis! 

Palengva jis užsnūsta. Bet nepamiegojus nė penkių mi- 
nučių kažkas pabeldžia į duris, ir pasigirsta ponios Šulc 
svirpimas: 

- Ak, ponas daktare Doli, vieną akimirką! Argi jūs ne- 
norite su manim pakalbėti?! 

Jis stengiasi neklausyti. Jis miega. Jis turi miegoti. 

- Gerasis pone daktare Doli, atidarykite man valandėlę, 
kad galėčiau pasiimti bent paltą ir krepšį! Man juk reikia 
išeiti! 

Dolis miega. Bet kai ji ima maldauti trečią kartą, pa- 
šoka, netyčia apverčia elektrinę krosnelę, pakelia ją ir pik- 
tai šaukia: 

- Eikite po velnių! Jeigu tuojau pat nepasitrauksite nuo 
durų, aš pats tai sutvarkysiu, bet tada lėksite laiptais ligi 
pat šaligatvio - ar supratote mane, jūs?!! 

Šis pykčio protrūkis toks veiksmingas, jog ponia Šulc 
kaipmat pabėga koridoriumi. 

- Einu jau, einu! - čiulba ji persigandusi. - Atleiskite 
už sutrukdymą! Daugiau tikrai taip nedarysiu! 

Dabar Dolis miega labai kietai, jis užmigo tuojau po 
savo pykčio protrūkio, kietai ir ramiai, tarsi ši audra bū- 
tų išvaliusi orą. Kai vėl pabunda, kambaryje jau temsta. 
Jis jaučiasi puikiausiai pailsėjęs - koks jau seniai nebuvo. 
Pirmas jo sveikas miegas be jokių migdomųjų! Jis ramus 
toliau sėdi krėsle, ramiau gali apgalvoti tai, kaip jam se- 
kėsi priešpiet įstaigose. 

Jis vėl mato save stovintį ilgoje Žmonių eilėje prie 
maisto kortelių valdybos. Nors jis atėjo gana anksti, prieš 
jį stovi koks šimtas Žmonių. Jis vėl klausosi barnių, nuo- 
latinio laukiančių Žmonių kandžiojimosi. Jis mato rie- 
tenas dėl vienintelio žodžio, dažnai net neteisingai su- 
prasto, ir nesuvokiamus įtūžio protrūkius, kai jiems pa- 
sirodydavo, jog kažkas bando prasmukti be eilės. Po trijų 
valandų laukimo šioje neapykantos pritvinkusioje atmos- 
feroje Dolis galutinai prarado rytinę šventišką nuotai- 
ką. Nors jis ir spyrėsi, slogi nuotaika jį vis dėlto apė- 
mė. 

Pagaliau jis atsiduria kambaryje, prie stalo, priešais 
mergaitę ar moterį, žmonės kalba jam už nugaros, kalba 
šalia jo, kalba dabar ir pats Dolis, pasako tai, ką šimtą- 
kart apmąstė, tiksliai susidėliojo mintyse... 

Bet jam nepavyksta pasakyti daugiau kaip tris saki- 
nius. 

- Pirmiausia jūs turite atnešti iš policijos registraci- 
jos liudijimą ir savo paskyrą butui, - paaiškina panelė. - 
Be jų negausite jokių kortelių. Pirmiausia eikite į butų 
valdybą! Prašau, kas toliau? 

- Bet, panele! - sušuko jis. - Juk tai visada buvo mūsų 
butas, mes niekada nebuvome išregistruoti, kodėl aš tu- 
riu dar kartą registruotis?! Patikrinkite savo kartotekoje! 

- Tąsyk tegu tai patvirtina butų valdyba! Ir apskritai... 
- Ji atsainiai jį nužvelgė. - Kieno eilė? 

Tegu sau Dolis kalba; šioje įstaigoje ji išmokusi negir- 
dėti. Jo kalbos jai kaip musės zyzimas! Jis galėjo sau eiti, 
tokiai informacijai sugaišęs daugiau kaip tris valandas ir 
padėjęs daug pastangų! 

Jis nuėjo į butų valdybą, surado tą valdybą. Šį kartą 
taip ilgai stovėti eilėje nereikėjo. Pakako pusantros valan- 
dos. Bet ir butų valdyboje jis nieko nelaimėjo. Jį ir vėl iš- 
klausė viena dama, tačiau jo atvejis ir jai kėlė abejonių. 
Jis juk turėjęs užsiregistruoti prieš rugsėjo trisdešimtąją, 
o dabar jau beveik gruodis! Dama nusiuntė jį pas vieną po- 
ną, labai nesunkiai sujaudinamą poną, kuris, kaip Dolis pa- 
matė iš jo pokalbio su prieš jį stovėjusiu lankytoju, mėgo 
ne klausytis, o kalbėti. 

Šiam vyrui Dolis paklojo keletą popierių: senų buto 
nuomos kvitų, savo miestelio burmistro pažymėjimą, pa- 
žymą apie Dolių gydymąsi apskrities miesto ligoninėje... 

Rašomojo stalo ponas, trumpai peržvelgęs popierius, 
sušlavė juos į krūvą ir skubiai pasakė: 

- Visa tai manęs nė kiek nedomina! Ramiai pasiimkit 
šiuos popierius, bet taip pat ramiai galit išmesti juos ir į 
šiukšlių dėžę! Kieno eilė? 

- O mano buto pažyma? - neatlyžo gerokai suirzęs Dolis. 

- Jūsų buto pažyma? Puiku! - sušuko karštuolis jau už- 
virdamas. - Kokiu pagrindu? Nieko nežinau! Nė negalvo- 
ju davinėti tokių popierių! Kieno eilė? 

- Kokių dokumentų jūs reikalaujate? - atkakliai teira- 
vosi Dolis. 

- Aš nereikalauju ničnieko! Jūs kažko reikalaujate! Kie- 
no eilė ir prašyčiau paskubėti! - Šitą “kieno eilė" jis, ro- 
dos, pasakė grynai mechaniškai, kaip kai kurie Žmonės 
prie kiekvieno sakinio priduria “ar ne taip?". Paskui sku- 
biai pratarė: 

- Atneškite man savo namų valdytojo paliudytą patvir- 
tinimą, jog butą turite nuo 1939 metų. Atneškite polici- 
jos ir mitybos skyriaus pažymas, jog esat išregistruoti iš 
to miesto, kur buvote evakuoti. 

- Aš niekada nebuvau evakuotas. Be to, ten nėra jo- 
kių maisto išregistravimų, nes nėra kortelių. 

- Juokinga! - sušuko valdininkas. - Tai gryni prasima- 
nymai ir išsisukinėjimai! Jūs paprasčiausiai norite netei- 
sėtai apsigyventi Berlyne, ir tiek! Bet iš manęs jūs negausite 
nieko, ničnieko, nors atneštumėte ir pačias gražiausias pa- 
žymas! - Jis trenkė kumščiu į stalą. Ir vis labiau karščia- 
vosi. - Tokius Žmones aš pažįstu iš pirmo žvilgsnio - iš ma- 
nęs jūs niekada nieko negausite. Kieno eilė?! 

Staiga visai kitokiu balsu, nešaukdamas, o tik niurzgė- 
damas pasakė: 

- Ir apskritai... 

Antrą kartą šįryt Dolis išgirdo žodžius “ir apskritai" 
tarsi niūrų grasinimą jam pačiam. Po šių beprasmių prie- 
kaištų ir įtarimų jo gyslose sutvinksėjo kraujas, jis piktai 
paklausė: 


140 


- Ką tai reiškia? Ką reiškia tas jūsų “ir apskritai"? 

- Ak, eikite sau! - pasakė valdininkas staiga labai abe- 
jingai. - Jūs puikiai žinote, apie ką aš kalbu. Neapsime- 
tinėkite! - Jis kruopščiai apžiūrėjo savo pirštų nagus, pas- 
kui pakėlė akis į Dolį: - O gal jūs man paaiškinsite, iš ko 
jūs ir jūsų šeima čia, Berlyne, gyvenote nuo rugsėjo pir- 
mosios? - Triumfuodamas jis varė toliau, o visi Žmonės pa- 
talpoje su piktdžiuga žvelgė į Dolį, girdi, taip jam ir rei- 
kia! - Arba jūs atvykote ne rugsėjo pirmąją, o tik dabar. 
Taigi pražiopsojote atvykimo terminą ir vien dėl to negau- 
site iš manęs pažymos! Arba jūs nuo rugsėjo pirmosios gy- 
venate iš juodosios rinkos pajamų, tada aš privalau apie 
jus pranešti policijai! 

- Jeigu jūs, - atsakė Dolis piktai ir susijaudinęs, gailė- 
damasis pats savęs, jis nepastebėjo, jog vyriškis bent jau 
iš dalies teisus, - jeigu jūs būtumėte bent kaip reikiant pa- 
sižiūrėję popierius, 0 ne pasmerkę juos nepatikrintus 
šiukšlių dėžei, jūs būtumėte pamatęs, jog ligi vakarykš- 
tės dienos aš gulėjau ligoninėje - vadinasi, ten mane ir 
maitino. O mano žmona dar ir dabar guli ligoninėje, apie 
tai jūs taip pat bet kuriuo metu galite gauti pažymą... 

- Visa tai manęs nė kiek nedomina! Man tai visiškai 
nesvarbu! Kieno eilė? Aš jums pasakiau, kokių pažymų man 
iš jūsų reikia. Taigi kieno eilė? 

Šį kartą tai buvo jau ne arabeska prie sakinio, jis iš tikro 
kreipėsi į stovėjusį už Dolio interesantą. Dolis neskubė- 
damas išėjo iš įstaigos. Jis jautė į nugarą nukreiptus pra- 
našumo ir pašaipos kupinus ano Žmogaus žvilgsnius, jis Ži- 
nojo, jog tas triumfuoja ir galvoja: na, šitam tai parodžiau! 
Šitas jau greitai neateis! Dolis taip pat buvo tikras, jog už 
jo stovėjusiam Žmogui prie valdininko stalo nebus jokio var- 
go, nors ir koks neaiškus būtų jo prašymas. Taip, su juo 
bus elgiamasi netgi paslaugiai, nes valdininkas tikrai no- 
rės parodyti sau, savo įstaigai ir publikai, jog jis iš tiesų 
yra padorus vyras. Bet toks jis nebuvo, jis buvo vienas iš 
milijono tironų, kurie šioje puskarininkių valstybėje nuo 
neatmenamų laikų švaistosi skeptrais. 

Eidamas namo, Dolis visiškai pamiršo, jog nuo lapkričio 
šalčio jį sergi tik prieš keletą valandų kilniai jam paaukotas 

paltas ir kad jo skrandis pilnas lygiai tokiu pat būdu pa- 
teiktų pusryčių. Jis ir vėl abejojo savo tautiečiais vokie- 
čiais. Jo rytinio pakilimo kaip nebuvę. Savo saloje Ro- 
binzonas jaučiasi labai vienišas. 

Taigi butų valdybos jam padarytą skriaudą apmokėti 
turi panelė Gvenda, o pirmiausia ponia Šulc. Šitaip Do- 
lis užmiega visiškai nusiminęs. Bet vis dėlto jis nėra ne- 
seniai praėjusių dienų Dolis. Pusantros valandos miego 
jam vėl įkvepia pasitikėjimo ir drąsos. Aš vis tiek sutvar- 
kysiu šį reikalą! - mąsto jis. O jeigu nepavyks man, už- 
baigs Alma. Tikriausiai apskritai būtų buvę protingiau 
siųsti ten ją. Bendrauti su žmonėmis ji moka kur kas ge- 
riau, negu aš. Ir apskritai, Alma! 

Jis nusišypsojo, nes dabar jau ir jam išsprūsta “ir ap- 
skritai". Jis tyliai nuslenka į išdegusį kambarį atsinešti 
maisto ir pavėluotai sėdasi pietų. 


Dešimtas skyrius 


ROBINZONAS EINA Į PASAULĮ 


Nors ir kaip tyliai Dolis slinko, majoro Šulco našlė 
jį vis dėlto išgirdo. Vos jis atsiriekė pirmąją duonos rie- 
kę, ji tyliai pasibeldė, ir jam pasakius “prašom", tarp- 
dury pasirodė jos garbanota galva. 

- Ak, ponas daktare Doli, ar aš dabar negalėčiau pa- 
siimti savo daiktų - žinoma, jeigu nesutrukdysiu? 

- Pasiimkite, pasiimkite! - atsakė Dolis. Bet staiga jis pri- 
siminė pykčio protrūkį, kuriuo buvo nubaudęs šią moterį už 
butų valdybos nuodėmes ir pridūrė: - Beje, prašom atleisti 
mano ankstesnį išpuolį. Mane labai supykdė butų valdybo- 
je, todėl neišlaikė nervai. Juk aš dar ne visai pasveikęs. 

Vos ištaręs, jau ėmė gailėtis savo žodžių. Jis jautė, 
tiesiog matė, kaip vėl atgyja vis dar įsibauginusi majo- 
rienė. Ypač jam nereikėjo minėti žodžio “valdyba", nes 
ji iškart paklausė: 

- Ir ką pasakė valdyboje? Ką nusprendė dėl buto? 

Atsakydamas Dolis jau buvo atsargesnis: 

- Kaip padalinti man ir panelei Gvendai, dar bus spren- 
džiama. Siaip ar taip, jums, gerbiamoji ponia, turėtų būti 
aišku, jog atsisakyti šio kambario aš negaliu. 

Ponios Šulc veidas ištįso. 

- Bet, ponas Doli!!! - sušuko ji verksmingu balsu. - Juk 
jūs neišmesite manęs į gatvę artėjant žiemai! Aš, be abe- 
jo, ieškosiu kambario, bet kol susirasiu... 

- Kol susirasite kambarį, stumdysimės čia kartu, dvie- 
se, o kai grįš mano žmona, trise... - Ji norėjo kažką pa- 

sakyti. - Ne, ne maloni ponia, apie tai negali būti nė kal- 
bos. Žinau, kad šiuo kambariu jūs naudojotės tik retkar- 
čiais... 

- Tai šmeižtas! - sušuko majorienė, jos riebus, pabalęs 
veidas ėmė trūkčioti iš pasipiktinimo ir įtūžio. - Netikė- 
kite nė vienu Gvendos žodžiu! Šita aktorė meluoja jau 
vien iš profesijos! 

- Su panele Gvenda nesu kalbėjęs apie jus, ponia Šulc, 
nė vieno žodžio! 

- Ne, žinoma, ne. Prašau man atleisti! Aš žinau, tai 
ta gyvatė, durininko Žmona, nacio boba! Ji taip ir sten- 
giasi kuo nors mane apkaltinti! Bet aš ją dar pasodin- 
siu! Kiek ji visko pavogė vien iš jūsų buto, kol atėmiau 
raktą! Ir kibirus, ir puodus, ir paveikslus - jūsų Žmonai 
reikėtų pas ją rimtai pasirausti - atsirastų pusė daiktų! 
Be abejo, aš gyvenau čia nuolat, kiekvieną dieną! 

- Vadinasi, - tarė Dolis, - kambariu jūs naudojotės re- 
guliariai, kiekvieną dieną? 

- Taip, taip! Aš juk sakau, nuo praėjusių metų... 

- Tada jūs su manimi sutiksite, jog mes pagaliau gali- 
me atsiskaityti už nuomą ir taip toliau. Aš nesu taip tiks- 
liai kaip jūs visko surašęs, todėl jums nebus ir brangu. Tar- 
kim už nuomą ir naudojimąsi baldais bei virtuve per visą 
šį laiką du šimtai markių, už dujas ir elektrą dar šimtas, 
taigi iš viso trys šimtai. Paprašyčiau, gerbiamoji ponia... 

Ir jis atkišo ranką. 

Ponia Šulc nejučiomis atsisėdo, bet, matyt, ne tiek dėl 
patogumo, kiek išgąsčiui pakirtus kojas. Šios atakos ji ne- 
sitikėjo. 

- Aš neturiu pinigų! - sumurmėjo ji ir tvirtai suspau- 
dė savo rankinuką. - Nė dvidešimties markių... 

- O! - nuramino ją Dolis. - Nieko baisaus. Duokite man 
kol kas tas dvidešimt markių. Aš sutinku, kad mokėtumė- 
te dalimis. O kol sumokėsite visus tris šimtus, gal paliki- 
te man dygsniuotą antklodę! Šiuo metu ji man labai tik- 
tų. 

- Ne! Ne! Ne!!! - ponia majorienė Šulc dabar tiesiog 
šaukte šaukė. - Aš nieko nemokėsiu! Tokio susitarimo nie- 
kada nebuvo! Aš buvau susitarusi su jūsų žmona, kad sau- 


144 


gosiu jūsų daiktus, o už tai man buvo leista gyventi. 

- Bet jūs pati man ką tik pasakojote, jog dingo labai 
daug mano daiktų! Kaip tai galėjo atsitikti, jei jūs juos taip 
gerai saugojote? Ne, ponia Šulc, tris šimtus markių vis dėlto 
turėsit sumokėti. Jūs tikriausiai atsimenate, kad ir aš be 
išlygų apmokėjau jūsų sąskaitas už tam tikrą cigarečių kiekį, 
už tiek ir tiek duonos, už nurodytą bulvių kiekį, - ne, ma- 
no reikalavimas iš tikro kuklus. Neabejoju, jog mano žmona 
tam visai nepritartų, ji pareikalautų gerokai daugiau... 

- Jūsų Žmona man aiškiai pasakė, jog man nereikės 
nieko mokėti! 

- Ne, gerbiamoji ponia, šito ji tikrai nesakė. Apie tai 
geriau nė nekalbėkime. Nieko nepadarysi, šiuos pinigus jūs 
turėsit sumokėti, ir kuo greičiau tai padarysite, tuo bus ge- 
riau! 

- O mano dygsniuota antklodė? - sušuko ponia Šulc. - 
Ponas daktare, mielasis, gerasis ponas daktare, mano na- 
mus keturis kartus bombardavo, aš tik ir išgelbėjau šitą 
dygsniuotą antklodę. Ponas daktare, nebūkite toks kieta- 
širdis! Aš nieko daugiau neturiu, aš esu vargšė, be to, aš 
senstu! - Ji sugriebė jam už rankos, pažvelgė ašarų pilno- 
mis akimis. - Cigaretės! - šnibždėjo ji tarsi pati sau. - Jis 
užsigavo dėl cigarečių. Už jas aš tikrai nenuplėšiau - ar- 
ba visai, visai nedaug! Ir man reikia gyventi - juk iš ciga- 
rečių aš gyvenu, 0 gyventi noriu ir aš! Kam man reikėjo 
gelbėtis pastaraisiais metais, jeigu dabar mirsiu iš bado?! 
Ne, dėl cigarečių jums nereikia įsižeisti, o mano antklo- 
dę taip pat palikite man! Jūs nesate toks kietaširdis, ko- 
kiu dabar dedatės. Sumokėti trijų šimtų aš tikrai negaliu. 
Kas kita, jeigu jie mokėtų man pensiją! Bet nemoka - Oo 
fiureris juk sakė... 

Dabar ji visiškai sutriko ir maldaujamai žvelgė į Dolį 
ašarojančiomis akimis. Jo ranką ji stipriai spaudė nema- 
loniai šiltais ir drėgnais delnais. 

- Gerbiamoji ponia! - pasakė jis, vienu truktelėjimu, 
kuris nebuvo mandagus, išlaisvindamas savo ranką. - Ger- 
biamoji ponia, jūsų ašaros manęs visai neveikia, dažniau- 
siai jos mane tik erzina. Jūs ką tik prisipažinote pati, kad 
pateikėte man nekorektišką sąskaitą už cigaretes, todėl aš 

netikiu nė vienu žodžiu apie jūsų neturtingumą. Savo ant- 
klodę jūs galėsite pasiimti, kai sumokėsite man tris šim- 
tus markių! Jei nesumokėsite, antklodė liks čia. 

- Ne! - pasakė ponia majorienė Šulc, ir akimirksniu iš- 
garavo visas jos karštligiškas susijaudinimas. - Ne, aš nieko 
jums nemokėsiu. Galite mane apskųsti. Jūsų reikalavimas 
neteisėtas. Jūsų Žmona man aiškiai pasakė... 

- Sutarta, ponia Šulc. Vadinasi, antklodė lieka čia! 

- Gerai, - kietai pareiškė ponia Šulc. - Gerai, jūs pa- 
matysite, kuo jums tai baigsis, jums ir jūsų Žmonai! Mor- 
finistams, juk tai irgi uždrausta! 

- Ne taip griežtai, kaip spekuliacija cigaretėmis! - Ta- 
čiau jis ėmė šlykštėtis tuo posūkiu, kurlink nukrypo jų po- 
kalbis. - Dėkui, ponia Šulc, daugiau mums nėra apie ką 
kalbėti. Dar pasiimkite savo daiktus iš virtuvės bufeto ir 
maisto podėlio. Ir atiduokite man namo raktus... 

- Raktų aš neatiduosiu! Aš neleisiu, kad mane be nie- 
kur nieko išmestumėt į gatvę! 

- Rankinuką! - suriko Dolis. Staiga jis vėl įtūžo, net 
pats nustebo. Jis paprasčiausiai paėmė jai iš rankos ran- 
kinuką. Ji tyliai šūktelėjo. - Nebijokite, aš nieko iš jūsų 
nepaimsiu! Rankinukas buvo prikimštas laiškų, visokiau- 
sių tualeto niekučių, cigarečių pakelių. 

- Kur raktai? - paklausė Dolis, rausdamasis giliau. Jam 
po ranka pasimaišė pinigų pakas, tai buvo mėlyni bankno- 
tai, šimtinės, ne mažiau kaip trisdešimt, gal net keturias- 
dešimt. Jis padavė jai tą paką į rankas. - Imkite savo dvi- 
dešimt markių, vargše moteriške, neturinti nė grašio ir lau- 
kianti, kada fiureris ims mokėti pensiją... - Pagaliau jis su- 
rado raktus. - Ar ryšulyje yra jūsų nuosavas raktas? 

Ji papurtė galvą. | 

- Aš neturiu nieko... - šušnibždėjo ji, vis dar nesuvok- 
dama su pinigų pakų rankoje. 

- Matau! - pritarė Dolis, grąžindamas jai rankinuką. - 
Labai ačiū. Gal dabar jau ir eisite? 

Akimirką ji neryžtingai pastoviniavo, paskui staiga 
paklojo ant stalo tris šimtines. Be žvilgsnių. Be žodžių. 
(Gal jai vis dėlto gėda? Negali būti!) Tada išėjo iš kam- 
bario... 

- Jūsų antklodė, - šūktelėjo Dolis jai pavymui. - Jūs 
pamiršote antklodę! 

Per virtuvę ji nužingsniavo prieškambarin. 

- Jūsų daiktai bufete! - sušuko Dolis. Veltui. Trinkte- 
lėjo koridoriaus durys. Ponia Šulc išėjo. 

Traukydamas pečiais, Dolis grįžo prie savo duonos. Nors 
ir gavo pinigus, nebuvo visai patenkintas tokia pokalbio 
baigtimi. Tris šimtus markių, kurių vaizdas jį šiek tiek trik- 
dė, galiausiai įsikišo į kišenę. Pagal kainas, kurias Alma 
dabar mokėjo ligoninėje, pinigai atitiko gal penkiolika ci- 
garečių arba vieną markę taikiu metu. Bet jam jie buvo 
gerokai vertingesni, ir ne vien dėl to, kad pats juos išsi- 
kovojo. 

Tuo tarpu visai sutemo. Duoną jis valgė užsidegęs švie- 
są, vis stebėdamasis, koks mažas būna duonos kepalas, kai 
žmogus gyvena vien duona, kaip greitai jis susivalgo. Jis 
vis kalbėjo sau: dabar jau tikrai bus paskutinė! - bet kiek 
pasvyravęs, vėl atsiriekia naują riekę. Duoną jis valgo sausą, 
marmeladas ir taukai turi likti ligi, kol pareis aplankęs Al- 
mą. 

Paskui jis paima maistą ir nori vėl nunešti į išdegusią 
Petos vystyklų komodą. Bet čia prisimena, kad nuo pietų 
nešiojasi kišenėje maisto podėlio raktą, todėl pasuka į vir- 
tuvę. 

Ten panelė Gvenda. Ji dabar apsitaisiusi sidabro pil- 
kumo kailiu ir išsidažiusi, tarsi iš virtuvės liptų tiesiai į 
sceną. Tačiau paaiškėja, jog ji tik ruošiasi į svečius, pakvies- 
ta bičiulių. Panelė Gvenda pradeda aimanuoti apie tai, kaip 
dabar šalta, apie tai, kad Žiemą kambariuose nebus gali- 
ma ištverti nuo šalčio, tiesa, ji “nelegaliai" nusipirko kros- 
nelę, o artimiausiomis dienomis “nelegaliai" gaus ir bri- 
ketų, po dvi markes penkiasdešimt už vienetą. Vis dėlto 
tai pigu, negirdėtai pigu, už vieną briketą jau mokama po 
keturias markes. O ką darys žiemą jis? Juk negalės visą 
laiką kūrenti elektrinės krosnelės, tada jie išjungs elektrą 
ir paliks visus be šviesos! 

- Paklausykite, panele Gvenda! - nutraukia Dolis jos 
paskaitą, kuri nelabai jį drąsina. - Paklausykite, panele 
Gvenda, aš išvariau iš buto majorienę ir atėmiau iš jos rak- 

tus. Todėl daugiau jai čia nėra ko veikti. Sakau tik tam, 
kad žinotumėte... 

Gvenda tuoj pat perkreipia savo dažytą veidą, matyt, 
ji taip juokiasi, ir sako: 

- Šit kaip, vadinasi, ir jūs jau susidūrėte su jos intri- 
gomis?! Žinojau, kad ilgai netruks. Ką gi, dėl jos aš neiš- 
liesiu nė vienos ašaros. 

- Matau, kad ir jūs jau turite patyrimo! - konstatavo 
Dolis. - Manau, kad nuo šiol virtuvės bufetą paliksime ne- 
rakintą, kiekvienas galėsime imti tuos indus, kurių reikia. 
Turėtų užtekti abiem. Bet maistą kiekvienas susidėsime 
į atskirą podėlį ir pasiimsime po raktą. Kurio norėtumėt, 
dešiniojo ar kairiojo. 

Panelė Gvenda norėtų kairiojo, šiaip jau ji su viskuo 
sutinka. 

- Na, o dabar kartu pasižiūrėkime, kas dar yra likę iš 
ponios Šulc atsargų, kad paskui ji negalėtų mums priekaiš- 
tauti... 

- Ji ten nieko neturi, - pasakė Gvenda paniekinamai. 
- Juk ji visą laiką gyveno tik iš krepšio į burną. 

Taip iš tikro ir buvo, nes, be trupučio prieskonių, dviejų 
svogūnų ir saujos bulvių, jie nieko daugiau nerado. Todėl 
Dolis susikraustė į podelį, kuris dabar atrodė daug pado- 
riau negu majorienės Šulc laikais! 

Paskiau jis užrakina savo turtą. Tuo tarpu atėjo ir va- 
karas, lauke jau tamsu. Audringas vėjas braškina lango ce- 
lofaną, kartais į jį subarbena lietus. Nežiūrint to, Dolis ke- 
tina eiti į ligoninę pas Almą. Šis susitikimas vaidenosi jam 
ištisą dieną. Jis vaizdavosi jį taip gražiai, matė save vėl sė- 
dintį ant jos lovos krašto, tyliai groja radijas, tikriausiai 
ji 1r dabar turi ko nors parūkyti... (Nors iš tikro su jos tu- 
rimais pinigais tai nuodėmė ir gėda!) 

Geriausia jai kol kas nesakyti, kad jį išmetė iš sanato- 
rijos, tai tik ją sujaudintų. Ji imtų rūpintis, kaip jis vie- 
nas verčiasi namuose. Pareikalautų išrašoma iš ligoninės, 
o jos žaizda dar neužgijusi. Jis apsimes, jog ir vėl yra tik 
pabėgęs. Sugalvos kokią nors pasakaitę, kurią jai paporins. 

Šitaip svarstydamas, Dolis nulipa laiptais, lauke pučia 
ledinis lapkričio vėjas, jo veidą čaižo stambūs lietaus la- 

šai. Jis susigūžia. Su savo paltu, nesvarbu, vasarinis jis 
ar ne, eiti į ligoninę negali, paltas kaipmat išduos, jog 
atėjo ne iš sanatorijos! Jam reikia eiti su plonu vasari- 
niu kostiumu - nuo tos minties ima drebėti dar labiau. 
Paltą gal palikti pas durininką, mąsto jis. Bet ir iš to nieko 
nebus. Tada ji ims gailėtis jo ir stebėtis, kad jis atėjo tokiu 
bjauriu oru, ir staiga pamatys, kad kostiumas sausas, o 
lauke pila kaip iš kibiro. 

Ne, apgaudinėti jis negali, reikia eiti su švarku. Aš ga- 
lėčiau pasakyti, galvoja jis vėl, jog paltą man kas nors pa- 
skolino sanatorijoje. Bet ir tai velnioniškai neįtikima. Aš 
slapčiomis sprunku iš sanatorijos ir dar pasiskolinu pal- 
tą. Be to, Alma gali ir pati atpažinti pono Franco Ksave- 
ro Grundlozo paltą - moterys puikiai prisimena drabužius. 
Ne, nelieka nieko kito, tik eiti su švarku. 

Oras iš tikro buvo bjaurus, drėgnas ir šaltas, - kai Dolis 
grįžo į laiptinę, bevėjį orą vėl pajautė kaip šilumą- visiš- 
kai kaip vakar vakare. Bet tik tada, kai vėl įžengė į savo 
kambarį ir pamatė jaukiai raudona šviesa žibančią kros- 
nelę, jam atėjo mintis, jog nereikėtų apskritai eiti. Mat Al- 
ma tikrai jo nelaukė. Dabar ligoninėje vakarienės metas 
ir ji jau nesitikėjo, kad jis ateis. Todėl visai nebuvo rei- 
kalo nerti į tamsą, drėgną šaltį ir ten žvarbti. Jis be nie- 
kur nieko galėtų likti namie, įlįsti į šiltą lovą, dar kiek pa- 
skaityti, 0 rytoj susiruošti į ligoninę dienos šviesoje; tik- 
riausiai ir oras bus geresnis. 

Bet Dolis iškart papurtė galvą; jis net ryžtingai trep- 
telėjo koja. Šiam susitikimui jau buvo pasiryžęs ir neno- 
rėjo niekada daugiau - niekada daugiau nugrimzti į pas- 
kutinių mėnesių įpročius, į apkvaišimą ir apatiją, į abejingą 
plaukimą pasroviui. Skubiai, tarsi bijodamas apsigalvoti, 
jis nusivilko paltą, numetė jį ant krėslo ir vėl nubėgo laip- 
tais Žemyn, į audringą ledinį lietų. Jis ir toliau taip sku- 
bėjo, jog kaip reikiant nejautė šalčio, jog vėl suklupo ant 
atsikišusios granito plokštės - sąmonė nieko neužfiksavo. 
Prieš akis jam visą laiką tvyrojo švelni palatos šviesuma 
su prislopinta radijo muzika, jis girdėjo save, dar uždususį 
nuo greito bėgimo, šaukiantį: “Labas vakaras, Alma!“ ir 
matė jos laime švytintį veidą. 

Kai jis, skatinamas šių šventiškų lūkesčių, vis bėgo, 
jam atrodė, tarsi bėgtų nuo visos sunaikintos, nudievin- 
tos praeities, kur gyveno klaidingai ir kvailai didžiuoda- 
masis savo atsiskyrėliškumu ir robinzonada. Jam atrodė, 
tarsi koks vargeta bėgtų į geresnę, šviesesnę ateitį. 

Šitaip, tarsi be jokio vargo atpūstas vėjo, jis atsidūrė 
prie ligoninės durų. Čia akimirką paiaukė, nosine apsišluos- 
tė veidą, nuvalė nuo lietaus aprasojusius akinius. Paskui 
rankomis susiglostė plaukus - šukas, kaip visada, buvo pa- 
miršęs. O kai kvėpavimas kiek aprimo, iš lėto užlipo laip- 
tais, nesulaikytas, netgi nepastebėtas atėjo ligi pat jos 
palatos durų, pasibeldė ir skubiai įėjo. 

Kaip ir tikėjosi, bet vis dėlto daugybę kartų gražiau, 
negu tikėjosi, jis pamatė džiaugsmu nušvintantį jos veidą 
ir išgirdo ją šaukiant: 

- Ak, mano berniuk, mano berniuk, tai tu! Tai vis dėl- 
to ir vėl pabėgai? Ne veltui aš visą dieną jaučiau, kad at- 
eisi! 

Jis veikiau nubėgo, nei nuėjo prie jos lovos, pasilen- 
kė, pabučiavo ir sušnibždėjo: 

- Ne, Alma, šįkart aš nuo jų nepabėgau! Mane iš ten 
jau vakar vakare išgrūdo. Beje, aš nenorėjau tau šito sa- 
kyti, bet, pamatęs tavo laimingą veidą, negaliu meluoti! 

Jis atsisėdo šalia jos ir papasakojo viską, ką patyrė nuo 
vakarykščio apsilankymo, papasakojo ir apie savo nesėk- 
mingą kelionę po įstaigas, po kurios jis vėl beveik neteko 
vilties, apie kovą su ponia Šulc ir galop išklojo istoriją apie 
taip kvailai paliktą namuose paltą. 

- Vadinasi, šalau visai be reikalo! O gal kaip tik visai 
ne be reikalo. Šito aš dar nežinau, nes visa tai yra tarsi 
metamorfozė. Ir apskritai - aš kaip reikiant ir nesušalau 
- bent jau to nepastebėjau. 

Ir jis taip į ją pažiūrėjo, jog ji prisitraukė jo galvą ar- 
tyn ir sušnibždėjo: 

- Ak tu, kaip tu staiga ėmei į mane žiūrėti? Juk žinai, 
kad aš tave baisiai myliu ir kad tu staiga lyg pajaunėjai 
trisdešimčia metų?! Su didžiausiu malonumu aš dabar taip 
pat pabėgčiau ir eičiau su tavimi šį vakarą į mūsų name- 
lius! 

Tą pačią akimirką, kai ištarė šiuos žodžius, iš pasikei- 
tusio jos veido Dolis pamatė, jog staiga kilusi mintis tuojau 
pat su juo eiti namo greit įgavo formą, jog nekonkretus no- 
ras jau tapo trokštamiausiu poreikiu - o kiek vėliau - tvirtu 
ketinimu. Savo žaizdą ji visiškai pamiršo. Ji kalbėjo: 

- Aš vis tiek išeisiu! Jeigu jie manęs neišleis, pasek- 
siu tavo pavyzdžiu ir išeisiu pati! - Džiūgaudama ji pri- 
dūrė: - Įsivaizduok, kaip visa tai bus gražu: šį vakarą mes 
vėl būsime kartu! 

Jis suirzęs atsakė: 

- Apie tai negali būti nė kalbos, Alma! Pagalvok apie 
savo žaizdą, kurią dar reikia kasdien gydyti ir perrišti! Pir- 
miausia turi visiškai išgyti. Ligi tol aš kaip nors išsiver- 
siu. Kad tik vėl nepradėtume taip varganai gulėti lovoje! 

Ji atkakliai jam tvirtino, jog visada padaranti taip, kaip 
užsimaniusi! Ir būtent šį vakarą iš čia išeisianti! 

Jos kietakaktiškumą jis žinojo, ir jam neliko nieko ki- 
ta, kaip manevruoti, raminti, užkalbėti gražiais žodžiais. 
Jam sekėsi neilgai, savo ketinimo dar šiandien išsirašyti 
iš ligoninės ji neatsisakė. 

- Jaunąjį gydytoją įtikinsiu nesunkiai! 

is jokios pabaigos ir jokių rezultatų nežadantis gin- 
čas tęsėsi vis toliau. Jau keliskart madonos šypsena šyp- 
santi vienuolė buvo pasakiusi, kad ponui Doliui tikrai laikas 
eiti. Vakarienė jau seniai stovėjo ant naktinio stalelio. Ga- 
liausiai atsisveikindamas pareikalavo jos pasižadėti, kad 
ji neišeis iš ligoninės bent jau šį vakarą ir pirma būtinai 
pakalbės su vyriausiuoju gydytoju. Taip džiaugsmingai pra- 
sidėjęs vakaras baigėsi labai nedarniai: nė viena pusė ne-. 
pasiekė to, ko norėjo, dėl to abu buvo suirzę. 

Eidamas koridoriumi, pro atviras vieno kambario duris 
jis pamatė stovintį jauną vyriškį baltu gydytojo chalatu. Aha, 
čia mes iš karto ir užsuksime! - pamanė jis, užėjo į kambarį 
ir prisistatė. Paaiškėjo, jog jaunas vyriškis gelsvu veidu iš tikro 
buvo gydytojas, budįs naktį. Dolis, kuriam jo pašnekovas ne- 
patiko nuo pat pirmos akimirkos, pasakė: 

- Mano žmona ką tik pareiškė norinti tuojau pat iš- 
sirašyti. Aš ją atkalbėjau. Manau, kad tokia ir jūsų nuo- 
monė. Žaizdos būklė... 


151 


- Puikiausia! - skubiai pratęsė Dolio žodžius gydyto- 
jas. Atrodė, jog Dolis jam irgi nepatinka kaip ir jis Do- 
liui. - Gydymo ligoninėje jau nereikia. Visiškai pakaks am- 
bulatorinio. Jūsų Žmonai tereiks dukart per savaitę ateiti 
perrišimui. 

- Aš prašiau savo Žmoną ir gavau jos pažadą, kad prieš 
išsirašydama ji pakalbėtų su vyriausiuoju gydytoju, - ne- 
sumišęs varė Dolis toliau, tik jo balsas dabar buvo kiek 
suirzęs. - Mat be žaizdos, matyt, reikėtų kalbėti ir apie 
kone reguliariai kas vakarą įšvirkščiamą morfijaus dozę, 
ar ne taip? Prieš išrašant iš ligoninės, tikriausiai reikė- 
tų visiškai nutraukti šias injekcijas, ar aš klystu? 

Jokios abejonės, jaunasis gydytojas šitaip užpultas 
krūptelėjo, jo geltonas veidas dabar išblyško. Bet jis tuoj 
pat susitvardė ir, gerokai perdėdamas specialisto prana- 
šumą nenutuokiančio diletanto akyse atsakė: 

- Ak, injekcijos - Žmona jums apie tai pasakojo? Ką gi, 
galiu jus nuraminti ir šiuo požiūriu: jūsų Žmona tiki, jog gauna 
morfijaus. Iš tikro pradžioje aš jai skyriau nepavojingus pa- 
kaitalus, o paskutiniu metu tik distiliuotą vandenį... 

Sakydamas šiuos žodžius gydytojas taip šlykščiai šyp- 
sojosi, jog Dolis vos nesušuko: ir už distiliuotą vandenį tu 
ėmei tau brangias amerikietiškas cigaretes! Kaip tai pa- 
doru! Be to, aš netikiu nė vienu žodžiu. Alma puikiai moka 
atskirti vandens ir mortijaus poveikį. Visa tai grynas me- 
las, kad apsigintum nuo šefo! 

Tačiau jis nutylėjo, nes ką galėjo duoti toks ginčas? Te- 
pasakė tik tiek: 

- Kiek aš nutuokiu apie tokius dalykus, pirmiausia reikia 
atprasti ir nuo tikėjimo vandeniu, kuris laikomas morti- 
jumi, ar jūs manote kitaip? 

Gydytojas vėl nusišypsojo savo šlykščia šypsena. 

- Ak! - pasakė jis atsainiai mostelėdamas ranka. - Ši- 
tie dalykai nėra jau ir tokie sudėtingi. Man rodos, nuei- 
kime dabar abu prie jūsų Žmonos lovos, ir aš pranešiu jai 
tai, kas būtina. Jūs pamatysite, jog apie šoką negali būti 
nė kalbos, priešingai, jai turėtų palengvėti. 

- Ne! - pasakė Dolis, ir jo akys dabar žėrėjo pykčiu. 
- Nė nemanau priimti tokio pasiūlymo. Pasekmė būtų to- 

kia, kad mano Žmonos įtūžis atsisuktų nuo jūsų į mane. 
Padarysime taip, kaip sakiau: aš pirmiausia viską aptar- 
siu su vyriausiuoju gydytoju, o jus primygtinai prašau - 
ligi to laiko nieko nesakyti mano Žmonai apie šį susita- 
rimą! 

Dabar baltachalatis vyriškis pranašiai nusiviepė. 

- Nesirūpinkit, ponas Doli! - pasakė jis pilnas klastin- 
gos paguodos. - Aš jūsų nedemaskuosiu žmonos akyse, jums 
neteks patirti jos pykčio galybės. Be abejo, tai buvo tik 
mano pasiūlymas jums matant atskleisti paslaptį! Bet, aiš- 
ku savaime, aš tai su malonumu padarysiu ir vienas... 

- Aš nenoriu, kad tai būtų šiandien! 

- Ką gi, - pasakė gydytojas neaiškiai, - aš paklausysiu, 
ką apie jūsų apsilankymą papasakos jūsų Žmona. Savaime 
suprantama, aš atsižvelgsiu į esamą pacientės būklę. - Jis 
dirstelėjo į savo pašnekovą, tarsi svarstydamas, ką dar pri- 
durti. Paskui įkišo ranką į chalato kišenę ir ištraukė pa- 
kelį amerikietiškų cigarečių. - Prašau! - pasakė visai ap- 
stulbusiam Doliui. - Labai prašau!.. 

Ir Dolis, nugalėtas, iš vėžių išmuštas, visiškai sutrikęs 
Dolis paėmė cigaretę... Praėjus akimirkai, dėl šios kvai- 
lystės, dėl šio nuovokos trūkumo jam norėjosi graužti pirš- 
tus! Taip, šis jaunas, klastingas intrigantas jį nugalėjo, nu- 
galėjo pagal visus punktus, ir dabar, kai jis, paimdamas ci- 
garetę, parodė savo silpnumą, dar kartą rimtai kalbėti ne- 
bebuvo jokios prasmės. 

Todėl ponai pasikeitė keliais mandagiais, bet nereikš- 
mingais žodžiais, ir Dolis įtūžęs nuėjo namo, įtūžęs ant sa- 
vęs paties ir savo amžino kovingumo bei nuovokos stygiaus. 

Vienintelė paguoda buvo tai, jog Alma jam tvirtai pa- 
žadėjo nereikalauti paleidžiama iš ligoninės dar šiandien, 
bet palaukti, kol jis arba ji pakalbės su vyriausiuoju gy- 
dytoju. Tačiau toliau pamąstęs, jis nusprendė, jog tai menka 
paguoda. Nors jis ir buvo tikras Almos žodžio tvirtumu, 
jam atrodė labai galimas daiktas, kad jaunasis gydytojas 
savo įtikinėjimais gali pasiekti to, ką Dolis šiuo metu lai- 
kė kenksmingiausia: per anksti išrašyti Almą. 

Einant į ligoninę, džiaugsmingi lūkesčiai neleido jam 
pajusti nei šalčio, nei lietaus, grįžtant namo, nejautrų lap- 

kričio nakties darganai jį padarė slogios mintys. Šios min- 
tys pakriko tik tada, kai netoli savo namų jis taip stip- 
riai atsitrenkė į kažkokį vyrą, kad tas net pargriuvo. At- 
siprašinėdamas jis tuoj pat padėjo jam atsistoti ir su tam 
tikru nuolankumu dabar laukė audringos pargriuvusiojo 
keiksmų bei grasinimų bangos. Bet, jo nuostabai, taip ne- 
įvyko, o tamsoje jam visiškai neatpažįstamas Žmogus kone 
baikščiai paklausė: 

- Ar jūs jau ėmėtės kokių nors Žygių, kad vėl atgau- 
tumėte savo vietą literatūroje, ponas Doli? 

Jis taip apstulbo nuo šio netikėto naktinio klausimo, 
jog prireikė daug laiko, kol pagaliau suvokė, kas su juo 
kalba ir ką jis buvo partrenkęs į purvą: tai buvo ne kas ki- 
tas, kaip tas popierinis gydytojas, kuris pirmasis Berlyne 
gydė jo Žmoną. Pagaliau, gal kiek kvailai jis ištarė: 

- Ak, tai jūs, ponas daktare! Iš tikro labai prašau man 
atleisti. Tikiuosi, jums neskauda... 

- Man rodos, - pasakė anas, puikus menininkas neiš- 
girsti to, kas jo nedomina. - Man regis, norint vaidinti vaid- 
menį, dabar reikėtų paskubėti. Įvairūs visai nepažįstami 
Žmonės, rodos, jau vėl spiečiasi aplink ėdžias... 

Tai skambėjo ne itin pavydžiai, bet kaip ir visa, ką jis 
sakė, tuščiai, lyg kalbant į rūką, be rezonanso aplinkui. Da- 
bar jie ėjo greta vienas kito link savo kaimynystėje esan- 
čių namų. Vaiduokliškasis gydytojas kalbėjo toliau: 

- Jau kuriasi iš naujo įvairiausios draugijos, sąjungos, 
asociacijos, grupės - tačiau nė viena iš jų manęs dar ne- 
pakvietė dalyvauti. O juk anksčiau aš buvau tikrai Žžino- 
mas rašytojas; ne toks Žinomas kaip jūs, ponas Doli, ta- 
čiau pakankamai garsus... 

Šitaip šnekučiuodamiesi, jie vis artėjo prie savo tiks- 
lo, ir visai nejučiomis Dolis kartu su gydytoju įžengė į jo 
namą ir butą, įėjo į pakankamai prišildytą gydytojo kabi- 
netą, kur abu be niekur nieko susėdo prie rašomojo sta- 
lo. Baltai dažytas gydytojo krėslas su spaustuvais kojoms 
atrodė lygiai taip pat vaiduokliškai kaip ir jame sėdintis 
šeimininkas. Nerealu buvo viskas, tarsi Dolis miegotų ir 
sapnuotų, prieš greit pabusdamas. 

Bet gydytojas kalbėjo toliau: 

- Atrodo taip, lyg mane visi laikytų mirusiu, esu toks 
pamirštas. Bet negaliu būti visiškai pamirštas, laikraščiuose 
aš skaitau senų bičiulių pavardes. Aš jų nepamiršau, jie 
taip pat negali būti mane pamiršę. Tačiau nieko! Nė gar- 
so! Tarsi būčiau miręs - bet aš dar nemiręs, dar ne! 

Akimirką jis tylėjo, žvelgdamas savo rudomis, be jokios 
išraiškos akimis, niauriai, nemirksėdamas. Dolis, bandy- 
damas jį paguosti, pasakė: 

- Į mane taip pat dar niekas nesikreipė... 

- Ne! - pasakė popierinis vaiduoklis su jam visai ne- 
būdingu atkaklumu. - Ne! Aš negaliu sau priekaištauti! - 
Jis atsakė į klausimą, kuris jam nebuvo duotas: - Ne, aš 
niekada nebuvau nacis. Tiesa, trumpai tarnavau vermachte 
gydytoju, nuo šito niekas negalėjo pabėgti. Bet niekada ne- 
buvau partijoje - o dabar šis tylėjimas, tarsi jie mane lai- 
kytų naciu. Kaip pasipriešinti? 

Dabar jis pažvelgė į savo pašnekovą greit mirksinčio- 
mis akimis, plona kaip popierius jo oda ant skruostikau- 
lių atrodė kone rožinė. | 

- Kam pasipriešinti? - paklausė Dolis. - Perbėgimui? 
Kodėl nepranešate apie save vienam iš senų bičiulių? Gal 
jie visai nežino, kad jūs dar gyvas. Juk tiek daug žmonių 
žuvo paskutiniu metu... 

- Aš rašiau laiškus, daug laiškų! - atsakė gydytojas. - 
Matote, pusė stalčiaus! - Jis atitraukė rašomojo stalo stalčių 
ir parodė Doliui krūvelę laiškų, sudėtų į vokus, ant kurių 
buvo surašyti adresai ir užklijuoti pašto ženklai su Berly- 
no miesto lokiu. Gydytojas skubiai kalbėjo: - Laiškas - tai 
šauksmas, dar berašant jis šaukiasi adresato. - Akimirką 
jis patylėjo, paskui pasakė: - Kas gali man priekaištauti? 
Niekad nebuvau nacis! Niekada! Tikrai nebuvau! - Jis ėmė 
mirksėti dar greičiau. 

Dolis aiškiai jautė, kad daktaras Pernys šio pasaulio gy- 
ventojas tik todėl, kad jį kažkas kankina, ir, norėdamas nu- 
kreipti šią kančią, galėjo ryžtis net melui. Įtartinas buvo 
bent jau nuolat, kartojamas tvirtinimas, kad jis nebuvo na- 
cis. Tai priminė tą alaus perpardavinėtoją, kuris nuolat die- 
vagojosi burmistrui, jog tikrai nesąs nieko paslėpęs, kol 
buvo surasta jo slėptuvė. 

Dolis atsistojo. 

- Tuos laiškus aš išsiųsčiau, - pasakė jis. 

Tačiau gydytojas jau vėl buvo visiškai abejingas ir nu- 
tolęs nuo šio pasaulio. 

- Žinoma! - pasakė jis abejingu balsu. - Tik kurį siųs- 
ti? Kam? Visi šie Žmonės yra neįtikimi tuščiagarbiai, tas, 
į kurį aš nesikreipiau, jaučiasi paniekintas. Dėkoju jums 
už apsilankymą! 

Dolis išėjo į naktinį miestą. Galbūt Alma tuo tarpu 
jau aptarė su jaunuoju gydytoju savo išrašymą ir šiuo metu 
sėdi namuose? Jis paspartino žingsnį. 

Bet kai įėjo į kambarį, jame buvo tuščia. Alma ne- 
parėjo, šį vakarą jis dar bus vienas; tikriausiai vieną ki- 
tą jų būsimo gyvenimo dieną turės praleisti vienas. Jis 
ketino kuo greičiau grįžti prie savo darbo, o drauge ir į 
prasmingą gyvenimą. Tam jis turėjo susipažinti su Žmo- 
nėmis, išmanančiais, kaip reikia elgtis šiandien, jam rei- 
kėjo sužinoti, kokios šiandien vėl atsiradę spausdinimosi 
galimybės, kokie yra laikraščiai, Žurnalai, leidyklos. Bet 
kur kreiptis? Berlyno mieste jis jau praleido du mėne- 
sius, bet nieko nežinojo, nežinojo ničnieko, kas čia įvy- 
ko nuo didžiojo žlugimo. Jis turėjo gėdingai prisipažin- 
ti, kad nė karto nebuvo paėmęs į rankas laikraščio! 

Šitaip vienas mąstydamas, Dolis šiek tiek išvalė ir su- 
tvarkė kambarį. Jis viską paruošė ir savo vakarienei, išsi- 
virė kavos. Tada tyliai pabeldė į panelės Gvendos duris ir 
jas atidariusios jos motinos mandagiai paklausė, ar ji ne- 
turinti po ranka keleto laikraščių, jie galį būti ir senesni. 
Ryt rytą juos grąžinsiąs. 

Gavo ištisą šūsnį laikraščių ir parsinešė juos į savo kam- 
barėlį. Bet šį vakarą jis valgė duoną ir gėrė kavą, nejaus- 
damas skonio. Užtat skaitė, skaitė laikraščius, naujus ir se- 
nesnius, skaitė viską pamiršęs - šitaip, negalvodamas apie 
nieką kita, jis, būdamas penkiolikmetis, skaitydavo tik Karlą 
Majų. Jis skaitė viską: vidaus ir užsienio politikos, laiškų 
ir literatūros skyrius, kultūros naujienas ir skelbimus. Jis 
tiesiog rijo laikraščius nuo pirmo ligi paskutinio puslapio. 

Taip beskaitant, prieš jį pamažu atsivėrė pasaulis, ku- 
riame jis ligi šiol gyveno aklai, dabar jam paaiškėjo daug 


156 


dalykų. Štai jis vaikščiodavo šio miesto gatvėmis ir nė kar- 
to nesusimąstė apie tai, kas gi pašalino tankų užtvaras, 
išvalė kalnus šiukšlių ir iš naujo paleido į gatves trans- 
porto priemones. Jis matė juos dirbančius gatvėse, ir tai 
jam atrodė tik truputėlį juokinga, kad žmonės vėl dirba 
- kam? Arba jis pagalvodavo: tai buvę naciai, jie priva- 
lo dirbti. Mes, kurie neprivalome, mes kol kas dar pa- 
iauksime, padėtis kažkaip vis tiek pasikeis... 

Bet šie darbininkai buvo Žmonės, nė kiek ne bloges- 
nėje ir ne geresnėje padėtyje kaip jis; tačiau kol jis tin- 
giai gulinėjo ir stropiai save sargdino, ne mažiau nusivy- 
lusieji ėmėsi darbo, dirbdami įveikė nusivylimą! 

Jis skaitė apie teatrus, kurie vėl vaidino. Apie paveikslų 
parodas ir koncertus, apie naujus filmus iš viso pasaulio. 
Jis skaitė apie talkos akciją, kurios metu iš miško vežė mal- 
kas, remontavo sugriautus butus, dengė stogus ir taisė ap- 
degusias mašinas. Jis skaitė skelbimus su siūlomais daik- 
tais, kurių jau seniai nebuvo. Tokių skelbimų buvo nedaug, 
bet juk tai buvo pradžia, tik pradžia ir galėjo būti. 

“Mirusiųjų miestas" - tik taip jis vadino.Berlyną, “griu- 
vėsių chaosas", kuriame jis niekada negalės dirbti, o kaip 
šiame mieste dirbama vėl! Kiekvienas, kuris nedalyvavo šia- 
me darbe, turėjo gėdytis. Kaip kokie akli gobšuoliai, ko- 
kie savanaudžiai tranai jie gyveno paskutinius mėnesius! 
Jie visą laiką tik ėmė, ėmė ir nė karto nepagalvojo apie 
mažiausią savo indėlį! 

Kai Dolis šį vakarą, šią naktį padėjo paskutinį laikrašt", 
įsitaisė ant kušetės ir išjungė šviesą, jam jau nereikėjo jo- 
kių bailių Robinzono svajų, kad greičiau užmigtų. Jo galvo- 
je vis sukosi ir sukosi tai, ką jis perskaitė, ir juo dažniau jis 
sau kartojo, kas jau pasiekta, juo nesuprantamiau jam rodėsi, 
kad jis nieko nedarydamas, tuščiai ir be naudos laikėsi nuo- 
šalėje. Ligi pat vėlyvo sapno jį persekiojo šie priekaištai. 

Vienuoliktas skyrius 


KIVIRČO PRADŽIA 


Kad ir kankino sapnai, Dolis pabudo žvalus ir pail- 
sėjęs, kaip ir vakar rytą labai rūpestingai nusiprausė ir 
apsirengė, kad jo nevaržytų mintys apie netvarkingą iš- 
vaizdą. Jis labai vylėsi savo planuojamos kelionės sėk- 
me: toks smulkus tironiškas bonza kaip butų valdyboje 
neišblaškys jam visos drąsos. 

Skaitydamas vakar vakare laikraščius, Dolis ne kartą 
susidūrė su pavarde vieno vyriškio, kurį prisiminė dar net 
iš priešnacistinių laikų. Su šiuo žmogumi akis į akį jis, beje, 
susitikdavo gana retai, tačiau, būdamas didelės leidyklos 
redaktorius, jis globojo kai kurias Dolio knygas, šį vyrą, 
pavarde Felgeris, jis ir norėjo susiieškoti, netgi tikėjosi rasti 
jį skaityto laikraščio redakcijoje. 

Dolis jau kišo ranką į skolinto palto rankovę, kai staiga 
stipriai, penkis ar šešis kartus, sudžeržgė laukujų durų 
skambutis, o kada atidarė duris taip triukšmingai besiver- 
žiančiai į vidų personai, priešais jį stovėjo ne kas kitas, 
kaip jo Žmona Alma! Abiejose rankose ji laikė po prikimštą 
krepšį, per ranką permestos karojo suknios ir sijonai, o jos 
veido išraiška bylojo, jog nuotaika toli gražu ne džiaugs- 
minga. 

Dolis, kuris žmonos grįžimo baiminosi dar vakar vakare, 
dabar visai sutrikęs stovėjo priešais ją. Laikraščių skaity- 
mas ir planuotas žygis pas redaktorių Felgerį taip jį nu- 
teikė, kad šį rytą jis beveik nepagalvojo apie žmoną, juo 
labiau apie jos grįžimą. 

- Tu, Alma?!! - pasakė jis, tarsi iškritęs iš mėnulio. 

- Taip, aš, Alma!!! - pamėgdžiojo ji vyrą su pikta iro- 
nija balse. - Jeigu tai priklausytų nuo tavęs, tikrai nebū- 
čiau čia, o dar kelias savaites drybsočiau ligoninėje! (Gal 
pagaliau uždarytum koridoriaus duris ir paimtum ką nors 
iš mano nešulių?!! Juk matai, kad rankos užimtos!) Pui- 
kiausiai ištesėtas pažadas užsiundyti ant manęs tą jau- 
ną gydytoją! Ir paskui dar leidi, kad toks tipas dovano- 
tų tau cigaretes - na, ačiū! 

Šaukdama šiuos piktus žodžius, ji praėjo pro jį ir įžengė 
į kambarį. Čia nerūpestingai pasidėjo krepšius, užmetė ant 
kėdės drabužius ir atsisėdo į krėslą. Tačiau netrukus vėl 
pašoko, pasiėmė iš krepšio pakelį ir prisidegė cigaretę. Kad 
ir kokia įtūžusi, ji įrodė, jog bičiuliška dvasia jai ne koks 
išmoktas, dirbtinis dalykas, nes iškart atkišo jam pakelį ir 
kilniai pasiūlė: 

- Prašau! 

Dolis, vakar vakare, savo paties pykčiui, neatsisakęs jau- 
nojo gydytojo cigaretės, padarė tai dabar - vėl klaida! - ne- 
paimdamas jos iš žmonos, ir rūsčiai tarė: 

- Jaunojo gydytojo aš prieš tave nekursčiau! Be to, jis 
man jokių cigarečių nedovanojo, - tik primygtinai siūlo- 
mas paėmiau vieną grynai iš mandagumo! 

- Šit kaip? - piktai paklausė ji savo ruožtu. - O iš ma- 
nęs nepaimsi? Be abejo, su Žmona būti mandagiam ne- 
reikia. Todėl jai už nugaros, kad ir esi ką kita tvirtai pa- 
žadėjęs, be niekur nieko galima įkalbėti gydytoją, jog ma- 
ne dar nežinia kiek laikytų ligoninėje. 

- Nieko panašaus aš tau nežadėjau! Užtat tu man tvirtai 
pažadėjai neišeiti iš ten, kol pakalbėsime su vyriausiuoju 
gydytoju! 

- Matai, tu ir pats sakai: mes ketinome pakalbėti su vy- 
riausiuoju gydytoju, bet tu nueini ir pasislepi už skyriaus 
gydytojo nugaros! Žinoma! Tau svarbiausia, kad likčiau ten! 
Matyt, tau čia manęs visai nereikia! 

- Alma! - pasakė Dolis tyliai. - Alma, nesibarkime. Pa- 
galvokime apie ateitį. O be tavęs aš neįsivaizduoju savo 
ateities. Bet tu turi pasveikti, ir tik šis rūpestis lėmė ma- 
no elgesį. Vakar vakare perskaičiau šiuos laikraščius - ak, 

Alma, kiek visko įvyko pasaulyje per tuos du mėnesius, 
kuriuos mes praleidome čia tinginiaudami lovoje! Nuo šiol 
mes turime kuo nors užsiimti. Kaip tik prieš tau ateinant 
aš ketinau susirasti Felgerį, savo buvusį redaktorių, kuris 
visada rūpinosi mano knygomis. Tave išrašė, ką gi, šito ne- 
pakeisi. Bet dabar atsigulk, pagailėk kojos... 

Jos veidas atsipalaidavo ir pasidarė malonus, kai tik 
jis pradėjo kalbėti geruoju. Tačiau jam tariant paskuti- 
nius žodžius ji kaip užsispyręs vaikas papurtė galvą ir kaip 
užsispyręs vaikas atsakė: 

- Aš nesuprantu, kodėl negaliu eiti kartu su tavimi. 
Mano koja išgijusi - arba bent jau beveik išgijusi. Aš ne- 
noriu čia gulėti ir nuobodžiauti! 

Jis atsakė dar gana švelniai: 

- Kad toks ištisas gulėjimas nepasikartotų, aš kaip tik 
ir prašau tavęs pasisaugoti. Mat jeigu vėl prasidės tas ty- 
sojimas, apie atsikėlimą ir darbą nebus nė kalbos, nebent 
tam, kad pasirūpintume mortfijaus, o tada vėl ims vadovauti 
ponia Šulc ir Dorlė. Bent jau iš meilės man pasisaugok, 
vaikuti, kol negrįžo anie laikai! 

Bet ji papurtė galvą ir atkakliai pakartojo: 

- Aš saugojausi pakankamai ilgai, o dabar noriu būti 
kartu. Aš noriu prisidėti prie visų tavo darbų. 

- Ligi šio ryto tu ištisai gulėjai lovoje ir tiesiog ne- 
gali be niekur nieko eiti į miestą! - griežtai pasakė jis. 
- Tu tiesiog neįsivaizduoji, kaip baisiai aš bijau, kad vėl 
neprasidėtų senasis gyvenimas. Šį kartą mes neturime jo- 
kių atsargų, žiedo su deimantu jau neparduosime. Taip, 
suprask vieną kartą, jog dabar mes neturtingi ir kad ne- 
galime sau daug leisti, nei gydytojų, nei brangių ameri- 
kietiškų cigarečių, galbūt netgi baltos duonos, kuri la- 
bai greit pasimiršta ir toli gražu nėra tokia soti kaip juo- 
da. 

- Šit kaip! - sušuko ji, irgi karščiuodamasi. - Todėl ne- 
ėmei iš manęs cigaretės? Vadinasi, tu dabar apsimeti ne- 
turtingu?! Vadinasi, aš taip pat privalau nerūkyti cigare- 
čių ir valgyti tik juodą duoną, nuo kurios, kaip tu žinai, 
man visada skauda tulžį?! Jeigu tau taip patinka, prašom, 
užtat man dar per anksti! Iš pradžių parduosiu galybę sa- 

vo daiktų, o kai jie baigsis, sugalvosiu geresnę išeitį, negu 
žūti skurde. 

Dabar jis drėbė taip pat labai piktai: 

- Taip, be abejo, itin patogu pareikšti: aš nenoriu nie- 
ko atsisakyti ir grasinti pabėgimu nuo bet kokios negan- 
dos. Tačiau aš nesileisiu bauginamas, netgi tavo, o jeigu 
tu nori pabėgti, tai juo greičiau, juo geriau! Tada savo keliu 
eisiu vienas! 

- Matai! - sušuko ji triumfuodama. - Aš iškart supra- 
tau, jog tu ne be reikalo įkalbinėjai mane likti, o jaunąjį 
gydytoją kuo ilgiau išlaikyti mane ligoninėje! Paprasčiau- 
siai aš esu tau našta, ir tu nori manimi atsikratyti. Pra- 
šom, aš tau netrukdysiu, galiu bet kada išeiti. Vienai man 
seksis kur kas geriau nei su tavimi! 

- Kokias nesąmones tu kalbi! - sušuko jis. - Aš nė žo- 
džiu nepasakiau, kad esi man našta ir kad man geriau gy- 
venti be tavęs! Kalbą apie tai pradėjai tu! Bet juk ne tai 
svarbu! Svarbu, ar tu dabar nori būti protinga ir pasisau- 
goti. Taip ar ne? 

- Žinoma, ne! - atsakė ji juokais. - Jeigu tu būtum tru- 
putėlį gražiau paprašęs, gal aš ir būčiau taip padariusi, bet 
dabar tai jau tikrai ne! 

- Iš pradžių aš tavęs to prašiau pakankamai švelniai, 
bet tu paprasčiausiai nenori. Ką gi, jeigu tu iš tikro ne- 
noTi... 

Jis pažvelgė į ją lūkuriuodamas, tačiau jos įtūžis vei- 
kiau padidėjo. 

- Kiek sykių dar turėsiu tau kartoti, kad nenoriu! Aš 
taip paprastai neleisiu, kad tu mane terorizuotum! Žiūrėk, 
dabar aš prisidegu dar vieną cigaretę vien tam, kad tave 
paerzinčiau! 

Ir ji prisidegė naują cigaretę. 

- Gerai, gerai, - atsakė jis. - Gerai, kad bent paaiškinai! 

Tai sakydamas jis praėjo pro ją. Jos akys iš pykčio pa:. 
sidarė visai tamsios; 0 jis žengė iš kambario, uždarė du- 
ris, koridoriuje apsivilko paltą, užsidėjo skrybėlę ir išėjo 
iš namų. 

Šiandien lauke audros nebuvo, nelijo, tačiau gatvė, ku- 
rioje jie gyveno, su apdegusiais griuvėsiais ir šiukšlių kal- 

nais dar niekada jam neatrodė tokia slogi ir siaubingai 
grėsminga. Lygiai taip atrodė ir jo paties gyvenimas: viską 
sugriovė karas, jam liko tik griuvėsiai ir bjauriais degė- 
siais pavirtę prisiminimai. Ir tikriausiai taip bus visada; 
šiuo požiūriu ji gal net teisi: iš šio griuvėsių lauko ne- 
buvo kelio. Tai, ką jis ką tik patyrė su savo Žmona, ga- 
lėjo iš tikro atimti bet kokį norą toliau ko nors grieb- 
tis! Ir teisus buvo jis, ji neteisi! Jo lūpomis bylojo pro- 
tas, o visa tai, ką ji kalbėjo apie nenorą atsisakyti ma- 
lonaus gyvenimo, gryna nesąmonė! Žinoma, ji buvo jau- 
na, išlepinta moteris, ir jam nereikėjo iškart griūti su vi- 
somis durimis į namus - su cigaretėmis ir balta duona buvo 
galima ir palaukti. Jis galėjo būti kiek kantresnis ir ap- 
dairesnis. Bet - dėl Dievo! - jis taip pat buvo tik žmo- 
gus, o laikas su visais vargais sunkiai prislėgė jam pe- 
čius, sunkiau negu jos, gyvenančios kaip paukštis ir per 
dieną pamirštančios visus rūpesčius! Kodėl jis visada turi 
paisyti kitų, 0 jo nepaiso niekas? 

Ne, tebūnie taip, kaip yra. Toks jų išsiskyrimas iš tik- 
ro atitiko santykius, jeigu meilė jau nesugebėjo atsverti 
prieštaravimų. Niekur nesutariantys, svetimi, visai sveti- 
mi, kiekvienas galvojantis tik apie save. Vienas dabar jis 
ir eis savo gatve, nieko jai neprikaišios, tegu sau rūko, tegu 
parduoda, ką nori! Daugiau nė žodžio! Bet nė vieno žo- 
džio ir apie tai, ką jis dabar sužinos ir patirs iš redak- 
toriaus Felgerio. 

Tokių minčių kamuojamas, jis pasiekė metro stotį, nu- 
sipirko bilietą ir kartu su kitais ėmė laukti traukinio. Trau- 
kinys atvažiavo, ir per siaurą nenoromis prasiskyrusių lau- 
kiančiųjų tarpą iš vagono pasipylė išlipantys keleiviai. Pas- 
kui jis kartu su kitais prasibrovė į sausakimšą vagoną. 

Staiga greta išgirdo pašaipų balsą: 

- Gal dabar pasivaišintumėte cigarete? 

Jis pasisuko ir sumišęs pamatė iš aukšto ir šaltai jį ste- 
binčios savo Žmonos veidą. Jis jai neatsakė, tik neryžtin- 
gai papurtė galvą, atsisakydamas cigaretės. Šito jau buvo 
per daug, jį vėl apėmė pyktis. Po tokio kivirčo slapta jį sekti 
ir dabar dar viešai iš jo šaipytis buvo daugiau, negu jis ga- 
lėjo pakelti. 

Jis tiesiog įsiuto, kad ji ėjo kartu su juo šiuo galbūt 
lemtingu keliu, tarsi iš tikro jai to reikėtų. Tik trukdė 
jam. Jis norėjo pagalvoti, ką pasakys redaktoriui Felge- 
riui, bet mintimis niekaip negalėjo atsiplėšti nuo šios mo- 
ters! 

Iš metro jam reikėjo persėsti į elektrinį miesto trau- 
kinį, o vėliau dar ir į tramvajų - bet pabėgti nuo jos ne- 
sugebėjo. Jis prisipažino, jog elgiasi ne kavalieriškai, pa- 
vyzdžiui, į tramvajų įlipo tik pačią paskutinę akimirką, kai 
tas jau važiavo. Tačiau ji nesileido apgaunama, vis dėlto 
spėjo įšokti į jį ir, piktdžiugiškai triumfuodama, net už jį 
sumokėjo. Į jo neryžtingą protestą nekreipė dėmesio nei 
ji, nei konduktorius. 

Žinoma, ji ne vien piktdžiugiavo. Du kartus bandė tai- 
kytis ir pradėti nekaltą pokalbį. Bet jo lūpos buvo tvirtai 
sučiauptos, jis neatsakė nė žodžiu. 

Dabar, kai jie jau buvo išlipę iš tramvajaus ir paskuti- 
nę atkarpą ėjo pėsčiomis, ji pabandė trečią kartą. Jie kaip 
tik ėjo per laikiną medinį tiltą, šalia jų vandenyje gulėjo 
gražiai išastaltuotas Lis geležinis tiltas, beprasmiškai 
lygią tilto juostą, kuri nuo kranto nesuardyta ėjo stačiai 
žcmyn į vandenį, viduryje buvo apsemta vos pusę metro 
ir kitame krante vėl stačiai kilo į viršų. Visiškai pasimir- 
šusi ji pasakė: 

- Gaila, kad jau nesu vaikas: tuojau pat nušliuožčiau 
ant užpakalio žemyn! Dar šiandien - beje, tam tiktų ir 
rogutės arba dviratis. Bet ką čia kalbėti, už šimtą ame- 
rikietiškų cigarečių pabandyčiau tuojau pat! 

Paskutiniai žodžiai sugadino įspūdį pirmųjų, privertu- 
sių jį nejučiomis slapčia nusišypsoti. Iš tikro, jis aiškiai matė 
ją šliuožiančią tiltu, besijuokiančią baltais dantimis, su be- 
siplaikstančiais šviesrudžiais plaukais. Ji tai padarytų, tokie 
dalykai jai ne naujiena. Tačiau sakinio pabaiga apie ame- 
rikietiškas cigaretes iškart sugadino praskaidrėjusią nuo- 
taiką. 

Bet jai šis sakinys sukėlė kaip tik priešingas mintis. Ji 
išsiėmė iš kišenės pakelį “ Chesterfield", pažvelgė į jo vi- 
dų ir atkišo jam: 

- Na tai kaip? Paskutinė galimybė! Likę kaip tik dvi 
cigaretės - pasidalinam! 

Jis dar tvirčiau sučiaupė lūpas ir papurtė galvą, nors 
ir kaip jam niežėjo pirštai paimti, nes rūkyti norėjosi ne- 
žmoniškai. 

- Nenori - nercikia! - pasakė ji abejingai ir išsiėmė ci- 
garetę. Prisidegdama kalbėjo toliau: - Jeigu nori būti kvai- 
las ir užsispyręs kaip mažas vaikas, prašau, man tai nė mo- 
tais! Nuo to cigaretės skonis nepablogės! 

Ji mėgaudamasi traukė dūmus giliai į plaučius ir pūtė 
juos į jo pusę, aišku, ne visai netyčia. Su ankstesniu šai- 
piu pranašumu ji pasakė: 

- Bet tuvis tiek pasiduosi. Pas savo redaktorių vis tiek 
turėsi mane pristatyti ir su manim kalbėtis, nors ir kaip 
kvailai dabar pūstumeis! 

Apie tai jis mąstė jau kiek laiko, su savo pastaba ji pa- 
taikė tiesiai į taikinį. Įtūžęs jis nutraukė tylą, įtūžęs jis pa- 
sakė: 

- Užuot čia įkyriai laksčiusi paskui mane ir trikdžiusi 
mano mintis, geriau nueitum į butų valdybą ir maisto kor- 
telių centrą! Juk taip gyreisi, jog viską sutvarkytum vienu 
moju! Bet apie tokius dalykus pati, aišku, niekada nepa- 
galvoji, juk patogiau viską sukrauti man ant pečių. 

Ji pašaipiai atsakė: 

- Dėl buto ir kortelių gali nė kiek nesirūpinti! Manai, 
jei nepavyko tau, gali nepavykti ir man? Popiet aš ten 
nueisiu ir pasiimsiu viską, kas mums priklauso! 

Pilnas apsimestos užuojautos dėl jos pagyrūniško ne- 
nuovokumo, jis pasakė: 

- Juk po pietų įstaigos uždarytos! 

Ji su dar didesniu pranašumu: 

- Man neuždarytos, mielasis! Dar pasijuoksi: man ne- 
uždarytos! 

Vėl jis: 

- Juoktis nesijuoksiu, o tu tikrai nieko nepeši. 

Tuo šis naujas kivirčas kol kas ir pasibaigė. Jie priėjo 
didžiulį leidyklos pastatą, vieną didžiausių ir labiausiai im- 
ponuojančių ankstesnio Berlyno statinių. Iš išorės aukš- 
tas pastatas vis dar buvo įspūdingas ir - nežiūrint išdau- 

žytų, tuščių arba kartonu užkaltų langų - nepaliestas karo. 
Tik aplink pastatą supilti šiukšlių kalnai bv!c: ; apie tai, 
jog viduje jis neturėtų būti toks r=priekaištingas. 

Ir iš tikro, vos įėję, jie iškart pateko į pajuodavusią nuo 
dūmų, degėsiais dvokiančią patalpą, kuri dėl sugriuvusių 
vidaus sienų buvo labai didelė. 

Jie įžengė pro Žemas geležines duris, ir staiga degėsių 
tvaiką pakeitė drėgnas, rūgštokas šviežių kalkių kvapas. Pla- 
tūs, blausiai apšviesti laiptai vedė aukštyn, sienų dažai at- 
rodė buvo ką tik užtepti dažytojų, viskas kvepėjo naujai, 
nors tas atnaujinimas buvo gana skurdus. Šiaip ar taip, ši 
namo dalis buvo ką tik suremontuota. 

Trečiajame leidyklos aukšte jie užėjo į redakciją, ku- 
rioje Dolis tikėjosi rasti redaktorių Felgerį arba bent su- 
žinoti apie jį. Kone mikčiodamas pasiteiravo apie ankstesnį 
savo kūrinių puoselėtoją; staiga pasijuto taip, tarsi nuo pat 
žlugimo jis visą laiką būtų ėjęs į šią akimirką, kuri - gali- 
mas daiktas! - apdriskusią praeitį galėjo sujungti su nau- 
ja, laimingesne, ateitimi. Staiga, tą akimirką tarp klausi- 
mo ir atsakymo, jis drebėjo prieš “ne" arba “čia tokio ne- 
pažįstame“, tarsi toks atsakymas būtų galutinai užtrenkęs 
duris į geresnę ateitį. 

Ir jis atsiduso, išgirdęs: 

- Aš paklausiu, ar ponas Felgeris dabar gali priimti. 
Kaip apie jus pranešti? 

Sakydamas pavardę, jis pajuto, kaip virpa keliai, jam 
atrodė, tarsi jį, apsvaigusį, būtų išgelbėję prieš pat kri- 
timą į bedugnę. 

Paskui juos įvedė į didelę, netvarkingai atrodančią pa- 
talpą, kuri buvo labiau panaši į mašinisto, o ne į redak- 
toriaus kabinetą. Dolis Žvclgė į seną, rūpesčių išvagotą se- 
nelio retais žilais plaukais veidą. O Dieve! - pagalvojo jis 
sukrėstas, spausdamas jam atkištą ranką, juk šis seneliu- 
kas visai ne Felgeris! Tai negali būti Felgeris! Anas jau pa- 
sakė pirmuosius savo žodžius, o jis vis dar galvojo: bet gal 
jis ne mažiau išsigando ir mano išvaizdos. Niekada nebū- 
čiau jo pažinęs! Tas prakeiktas karas - ką jis su mumis vi- 
sais padarė! 

Taip mąstydamas girdėjo aną gyvai kalbant: 

- Dolis, kaip smagu jus čia matyti! Juk jūs žinote: jūs 
buvote paskelbtas mirusiu. Mes visi kalbėjome, nejaugi ir 
jis! Ir štai jūs čia, pas mane! Bet prašau sėstis, gerbiamo- 
ji ponia, čia tokia netvarka... 

Jis išgirdo ir savo tokį pat sujaudintą ir sujauktą atsa- 
kymą: 

- Niekis, kad mane paskelbė mirusiu! Juk sakoma: pa- 
skelbtas mirusiu gyvena dar šimtą metų, o man kaip tik 
to ir reikia! - Jis jaučia stebintį Almos žvilgsnį, džiaugia- 
si, kad ji tokia rami, nesiveržia šią akimirką į priekį ir kalba 
tai, ko visai neketino sakyti. - Beje, tai mano Žmona, po- 
nas Felgeri! - Ir, rodos, pastebėjęs pašnekovo veide nuo- 
stabą, priduria: - Mes susituokėme prieš pat karo pabai- 
£ą. 

- Taip, taip, - atsako anas ir linksi žila galva. - Dideli 
pasikeitimai visur - mano gyvenime taip pat! - Jo žvilgs- 
nis nukrypsta į jaunąją ponią ir todėl jo žodžiai skamba 
taip, tarsi pasikeitimų būtų įvykę ir jo santuokoje. Bet kalba 
toliau: - Ir štai aš vėl, kaip prieš tūkstantmetės imperijos 
pradžią, vėl sėdžiu šiame name, apipešiotas ir pasenęs, ir 
dirbu savo ankstesnį darbą. Kartais man atrodo, tarsi vis- 
kas, tarsi visa, ką patyriau per paskutinius dvylika su pu- 
se metų, yra visai nerealu, tai tik neaiškus bjauraus sap- 
no prisiminimas... 

- O ne! - prieštarauja Dolis. - Man dar taip nėra. Man 
visi šie baisumai dar labai realūs. Bet, suprantama, jūs 
ir vėl turite savo darbą... 

- O jūs? Jūs nieko nedirbote nuo pat žlugimo? 

- Nieko! Įsivaizduokite, aš buvau burmistras! Paskui i!- 
gai sirgau. - Ir jis pradeda kalbėti apie paskutinių mėne- 
sių įvykius, apie neviltį, nuolat didėjančią apatiją... 

Pašnekovas per šį pasakojimą ima nerimauti ir išnau- 
doja pirmą pasitaikiusią galimybę papasakoti Doliui, kaip 
jam buvo blogai, kokių negandų patyrė jis ir jo tėvynai- 
niai! 

Besiklausydamas šio padriko pasakojimo, Dolis tuoj pat 
prisimena dar baisesnius savo paties išgyvenimus. Vos su- 
laukęs, kol tas baigs, skubiai pratęsia savo siaubų pasa- 
kojimą. 

Bet jie abu nutyla, liūdnai šypsodamiesi žvelgia kits 
kitam į susirūpinusius veidus, abu užklupo patys save. Pla- 
čiau nusišypsojęs, Felgeris sako: 

- Mes niekuo nesiskiriame nuo mūsų mielųjų tėvynai- 
nių, iš kurių kvailysčių taip mėgstame pasišaipyti. Kiek- 
vieno patirti baisumai yra baisiausi! 

- Taip, - pritaria Dolis. - O juk visi patyrėme beveik 
tą patį! 

- Žinoma, - vėl kalba Felgeris, - kiekvienas kentėjo li- 
gi pat savo kančios ribų. 

- Jūs teisus! - pritaria Dolis. 

Dabar nutyla abu. Dolis svarsto, ar jam nereikėtų pa- 
kilti ir eiti. Felgeris nedavė jam jokių vilčių dėl darbo, netgi 
nepaklausė, ar Dolis nenorėtų bendradarbiauti laikrašty- 
je, kurio vienas redaktorių yra pats Felgeris. Jeigu Felge- 
ris nenujaučia, tai Alma žino, su kokiais lūkesčiais čionai 
atėjo jos vyras. Tikriausiai Felgeris galvoja, jog Dolis no- 
rėjo tik pasilabinti su senu pažįstamu. Tačiau ji Žino, jog 
nuo šio vizito turi prasidėti naujas gyvenimas... 

Ir vis dėlto! Ir vis dėlto! Kaip tik dėl Almos jis ir ne- 
gali paprasčiausiai paklausti Felgerį, ar tas nežino jam ko- 
kio darbo. Kaip tik dėl Almos jis nenori prašyti. Ne, vie- 
nintelis dalykas, ką jis gali padaryti po tokio ilgo, tokio 
aiškaus pašnekovo tylėjimo: atsistoti, atsisveikinti, išeiti. 
Moriturus te salutat! Pasmerktasis mirti tave sveikina! Išeiti 
ir tyliai, išdidžiai numirti! Dolis žaibiškai prisimena ki- 
tą rašytoją, gydytoją, rašytoju buvusį gydytoją, tą sune- 
šiotą kaukolytę, - ką gi tas pasakė? Atrodo, tarsi jau bū- 
tum miręs. Ir Dolis. atsistoja, paduoda ranką: 

- Mano mielasis Felgeri, man metas. Jūs, be abejo, 
labai užsiėmęs... 

- Taip, - sako Felgeris ir paspaudžia atkištą ranką. - 
Taip, visada labai užsiėmęs, net per daug. Bet man buvo 
labai malonu, kad vėl pamačiau jus, jus, tariamai mirusį. 
Grancovas, matyt, irgi labai apsidžiaugė jus pamatęs. Per- 
duokite jam labų dienų ir nuo manęs. Tikriausiai jis jums 
ir pasakė, kad aš čia sėdžiu?.. 

- Ne! - atsako Dolis, dar visai nieko nenutuokdamas 
apie tai, ką turėjo netrukus sužinoti. Todėl jis ir nesitei- 

rauja, kas yra tas Grancovas, kuriam Felgeris perduoda 
labų dienų. - Ne, jūsų pavardę aš radau laikraštyje, Fel- 
geri. Man tiesiog pasisekė jus rasti. 

- Bet Grancovą jūs vis dėlto matėte? 

- Ne, - sako Dolis atsargiai. - Dar nemačiau! 

- Dar ne, - sušunka anas. - Gal tada nežinote ir to, jog 
Grancovas jūsų ieško jau kelios savaitės, nuo to laiko, kai 
pasklido gandas, jog esate Berlyne?! Jūs to dar nežinote, 
Doli?! 

- Ne, - vėl atsako Dolis. - Ir iš karto jums prisipažįs- 
tu: aš netgi nežinau, kas tas Grancovas. 

- Ką?! - sušunka Felgeris ir taip nuoširdžiai pašiurps- 
ta, jog paleidžia Dolio ranką, kurią vis dar laikė savojo- 
je. - Jūs privalote žinote, kas yra Grancovas! Bent jau jo 
eilėraščius turėtumėte žinoti. Arba didelį romaną “ Ven- 
delinas ir somnambulai"! Tiesa... - kalba jis, Doliui ir to- 
liau purtant galvą, - tiesa, Grancovas dvylika metų išbu- 
vo emigracijoje, o naciai dar 1933 metais uždraudė visas 
jo knygas. Bet vis vien - jūs turėjote jį Žinoti iš ankstes- 
nių laikų! 

- Tikrai ne! - atkakliai tvirtina Dolis. - Jūs žinote, be- 
veik visą laiką aš gyvenau kaime ir asmeniškai pažįstu 1a- 
bai nedaug rašytojų. 

- Bet ir dabar apie jį rašo laikraščiai, - bando Felgeris 
dar kartą. - Jis dar gegužės mėnesį grįžo iš emigracijos ir 
įkūrė didelę menininkų sąjungą. Jūs privalėjote tai perskai- 
tyti, Doli! 

- Aš buvau nedidelio miestelio burmistras, darbo laikas 
vidutiniškai trukdavo keturiolika valandų kasdien, - at- 
sako į jo atkaklumą šypsodamasis Dolis. - Man nepakak- 
davo laiko perskaityti man siunčiamus laiškus, jau nekal- 
bant apie laikraštį. Po teisybei, aš vakar tik pirmąkart po 
pralaimėjimo paskaičiau laikraštį, ir vienintelė pažįstama 
pavardė, su kuria susidūriau, buvo jūsų, Felgeri. Todėl šian- 
dien aš ir esu čia. Bet gal jūs man pasakysite, - kalba jis 
toliau, - kodėl manęs ieško tas Grancovas, kurio aš nepa- 
žįstu ir tikrai niekada nepažinojau? 

- Bet, Doli! - sušunka Felgeris. - Grancovas, be abejo, 
nori jus priimti į savo sąjungą: iš jūsų daug tikimasi, jūs 

esate kaip tik tas, kuris parašytų tikrovišką romaną apie 
paskutinius metus... 

- Ne, ne, - atsako Dolis, ir staiga jo veidas pasidaro rūš- 
kanas. - Tam aš tikrai netinku, šios temos aš neliesiu jo- 
kiu būdu. - Jis vėl papurto galvą ir sako: - Žinote, Felge- 
ri, aš, be abejo, - kaip ir visi - pasimurdžiau purve. Bet ir 
vėliau, kai jau kiek išsikapanojau ir pradėjau mąstyti apie 
tai, ką ketinu daryti, negalėjau įsivaizduoti, jog rašau kny- 
gas kaip ir anksčiau, tarsi nieko nebūtų atsitikę, tarsi mums 
nebūtų buvę sugriuvęs pasaulis. Aš galvojau, jog reikėtų 
rašyti kitaip, ne taip, lyg niekada nebūtų tūkstantmetės im- 
perijos, ir tereikia tik pratęsti tai, kas buvo rašoma ligi tris- 
dešimt trečiųjų. Ne, reikia pradėti kažką visiškai nauja, ir 
ne tik turiniu, bet ir forma...- Akimirką jis padarė pertrau- 
ką, paskiau truputį nepatikliai nužvelgė atidžiai besiklau- 
santį Felgerį. Tada baigė: - Bet aš nežinau - ligi šiol ne- 
suradau jokios galimybės. Tikriausiai niekada daugiau ne- 
parašysiu knygos. Viskas taip beviltiška. Kas esame mes, 
vokiečiai, šiame pačių sugriautame pasaulyje? Kam mes 
turime papasakoti, vokiečiams, kurie nenori mūsų klau- 
syti, ar užsieniui, kuris mūsų nekenčia? 

- Ką gi, - pasakė Felgeris, - ką gi, jūsų vietoje aš vi- 
sai nesirūpinčiau nei forma “kaip", nei skaitytojais. Aš 
esu tikras, jog vieną dieną vėl pradėsite rašyti, papras- 
čiausiai todėl, kad privalote rašyti! - O dabar eikite pas 
Grancovą, aš jums duosiu adresą. Apie pietus jį lengviau- 
sia rasti. 

Netrukus jie išsiskyrė. Žmona šio atmintino pokalbio 
metu neįsikišo nė žodžiu, - labai jau neįprastas reiškinys 
“bangelei". Ji tylėjo ir dabar, kai jie vieni Žžingsniavo at- 
gal. Doliui šis ilgas tylėjimas dabar jau visai nepatiko. Nors 
jis ir jautėsi nepajėgus rašyti siūlomą romaną, nors tu- 
rėjo apvilti Felgerio ir tikriausiai Grancovo lūkesčius, 
džiaugėsi priėmimu, kurį jam ruošė, ir tuo faktu, kad jo 
ieškojo dideliame Berlyno mieste. (Kaip ieškojo, jis, Ži- 
noma, nenutuokė.) 

Daug mėnesių jis jautėsi toks menkas ir bejėgis, jog tas 
pirmasis trupinėlis užuojautos, pirmasis simpatijos saulės 
spindulys sušildė jį ir apšvietė. Jis kitaip jautėsi, kitaip ėjo, 

kitokiu žvilgsniu matė sudegusias mašinas, gulinčias iš- 
degusiame fabrike. Galbūt vieną dieną jūs pradėsite dirbti 
ir man, pasakė jis sau. Nors dabar jūs atrodote sudegu- 
sios ir sugadintos, tai galima pataisyti - vieną dieną gyve- 
nime susitvarkys viskas... 

Jis išėjo į pilką lapkričio dieną, tarp šiukšlių kalnų. Vė- 
jas nešiojo bjaurias pelenų dulkes ir popieriaus skiautes. 
Tačiau jam atrodė, tarsi pūstų gegužės vėjas, čiulbėtų 
paukščiai, tarsi ką tik būtų pradėję sprogti medžiai! Jis vis 
dėlto šio to vertas! Taip ilgai jautėsi esąs niekas, nuo vi- 
sų atsiskyrė, tačiau buvo dar šio to vertas! Felgeris jam 
patvirtino, jog Grancovas juo tiki. Jam buvo kaip ir toms 
mašinoms, vieną dieną jos vėl pradės suktis! 
nekalba? Dabar būtų pats laikas leisti jam truputėlį supras- 
ti, jog ir ji džiaugiasi šiuo priėmimu. 

Tačiau ji į jį net nežiūrėjo. Jos Žvilgsnis varstė vien par- 
duotuvių vitrinas, varganas parodėles su trupučiu brangių 
surogatų ir neparduodamų paradinių pavyzdžių. Ir štai - 
net nedavusi jam ženklo - ji ėmė ir pradingo vienoje iš par- 
duotuvių, ne, ne parduotuvėje, o restorane. 

Ir vėl jis tūžo ant jos, piktinosi šitokiu beatodairišku el- 
gesiu: palikti jį paprasčiausiai gatvėje, nepaaiškinus nė Žžo- 
džiu, nė kiek neabejojant, kad jis lauks! Bet ji gali ir apsi- 
rikti, tramvajaus stotelė čia pat. Išėjusi iš užeigos ji gali jo 
nerasti ir nepasiklausyti lemtingo pokalbio su Grancovu. 

Jam buvo labai nesmagu ir kėlė pyktį tai, jog šią pir- 
mąją laimingesnę dieną apkartino būtent jo gyvenimo drau- 
gė. Todėl vos pamatęs vėl pasirodžiusį jos veidą, iškart nu- 
žingsniavo tiesiai link stotelės, nepagerbdamas jos nei 
žvilgsniu, nei žodžiu, kai ji puikiai nusiteikusi ir švytinti 
nerūpestingai jį prisivijo. 

Žinoma, dabar ji vėl rūkė! Štai ko buvo užėjusi į tą 
smuklę - nusipirkti cigarečių! Visai negalvodama apie at- 
eitį, švaistė paskutinius pinigus. Ir dabar, kai jis - atšvęs- 
damas šią dieną - gal vis dėlto būtų paėmęs vieną cigare- 
tę, ji, žinoma, jam nesiūlė! 

Likimas nulėmė taip, jog nelabai pilname vagone jiems 
abiem atsirado dvi laisvos vietos šali mais ant vienos iš- 

ilgai vagono išdėstytų sėdynių prie durų. Kitoje vagono 
pusėje, taigi atskirta nuo jų per visą plotį, šalia storulio 
išblyškusiu, tačiau riebiu veidu sėdėjo aiškiai ne kartu 
su juo važiuojanti dama, kurią Dolis tuojau pat patyliu- 
kais pavadino “išpurtusiu kūdikiu". Ši tikrai niekada ne- 
tekėjusi senmergė rožiniais, nekaltais kaip kūdikio žan- 
dais buvo taip subjaurota senatvės ir besiartinančios mir- 
ties, kad jos vaikiška išvaizda dvelkė kažkokiu nedoru- 
mu ir pykčiu. 

Ši senė, pragaištingai išsidabinusi rauktinukais, atvartais 
ir sagutėmis, jau, rodos, ėmė nervintis, pamačiusi nerūpes- 
tingai rūkančią Almą. Keletą kartų ji paniekinamai su- 
šnarpštė nosimi, paskui pažvelgė į savo papūstžandį kai- 
myną, paskui vėl į jaunąją ponią ir į patį Dolį, kuris, ką 
tik sumokėjęs konduktoriui už save ir už ją, pasirodė esąs 
atsakingas jos palydovas. 

Dolis nudelbė ją šaltu, bereikšmiu žvilgsniu, dėl kurio 
“išpurtęs kūdikis" ėmė smarkiai murmėti. Jos išblukusių 
mėlynų akių žvilgsnis klaidžiojo tarp Almos ir kitų vago- 
no keleivių, tarsi reikalaudamas pritarti jos protestui. Buvo 
aiškiai matyti, jog senoji dama neilgai pajėgs tvardytis ir 
tylėti. Tuoj tuoj turėjo įvykti sprogimas. 

Gal Alma norėjo pagreitinti šį sprogimą, 0 gal tiesiog 
iš nerūpestingumo neatkreipė dėmesio į šį nebylų žaidi- 
mą, šiaip ar taip, iš rankinuko ji staiga išsiėmė šukas. Pa- 
purtė galvą, išdraikydama garbanas, ir pradėjo šukuotis. 

Šito senajai damai jau buvo per daug. Šaižiu balsu, 
kone rėkdama, ji šūktelėjo Almai: 

- Malonėkite šukuotis namuose, panele! Čia jums nc 
kirpėjo salonas! 

Papūstžandis nejučiomis linktelėjo pritardamas šiems 
žodžiams, ir apskritai visi, stebėję šią sceną vagone, ro- 
dos, palaikė senąją damą. Tačiau jaunoji ponia šaltai ir labai 
mandagiai atsakė: 

- Aš sėdžiu pakankamai toli nuo jūsų ir nė kiek jums 
netrukdau, gerbiamoji ponia! 

Bet pamačiusi karingą “išpurtusio kūdikio" miną ir ne- 
pritariančius arba piktdžiugiškus vagono keleivių veidus, 
ji staiga atkišo šukas Doliui: 

- Susišukuok ir tu, brangusis. T2vo viršugalvis visai 
susivėlęs. 

Kiek padelsęs, Dolis paėmė šukas ir ėmė šukuotis. Pik- 
tdžiugiški kitų keleivių veidai, paskatinti impulsyvių Al- 
mos veiksmų, įgavo laukimo išraišką arba ėmė šypsotis. Šyp- 
sojosi net ir papūstžandis ponas šalia senės. Na, o puolė- 
ja pirma iš pykčio tamsiai paraudonavo, paskui staiga pa- 
sidarė gelsvai balta ir garsiai išsiplūdo: 

- Ir vis tos išsipusčiusios mergšės! 

Visam vagonui nuščiuvus, Alma ramiai atsakė: 

- Ir vis tos senos popierinės pelėdos! 

Senamadiškos senės pakrikštijimas “popierine pelėda 
patiko ne tik Doliui -- juokėsi visas tramvajaus vagonas. Pa- 
pūstžandis iš malonumo net sutrepsėjo kojomis, bet iškart 
baimingai žvilgtelėjo į kaimynę. Bet jos jau nebuvo ko bi- 
joti, mūšį ji pralaimėjo. Ji nulindo į apkaltą kartonu tam- 
sų vagono kampą ir, rodos, tik gargaliavo, tarsi ketinda- 
ma čia pat subyrėti į dulkes, kaip Žmonai paaiškino Dolis. 

O tarp abiejų sutuoktinių po šio intermeco įsivyravo 
puikiausia santarvė. Jie šnekučiavosi, tarsi tarp jų nieka- 
da nebūtų perbėgusi juoda katė. Dolis dabar be niekur nie- 
ko paėmė cigaretę, su pasimėgavimu įtraukė į plaučius se- 
niai trokštamą dūmą ir netgi pritariamai linktelėjo galva, 
kai Alma, beveik atsiprašydama, pasakė: 

- Aš dar sykį pasielgiau lengvabūdiškai - garbindama 
šią dieną. 

Po valandos abu stovi dideliame, kone prabangiai įreng- 
tame laukiamajame. Šis namas priežiūra ir įranga gerokai 
pranoksta pirmiau aplankytąjį. Kaip ir šis laukiamasis su 
senais paveikslais ant sienų, storu veliūru ant grindų, tvar- 
kingu įstaigos dalykiškumu, kuriam dvi čia dirbančios da- 
mos vis dėlto teikė kažkokio paslaptingumo, jaukumo - tai- 
gi, kaip jau vien šis laukiamasis gerokai pranoksta Felge- 
rio laukiamąjį, taip ir čia įvykęs priėmimas toli gražu pra- 
lenkia Felgerio priėmimą. Vos Dolis pasako savo pavar- 
dę, vos viena iš dviejų damų įeina pranešti apie jį į šoni- 
nį kambarį, šio kambario (kuris iš tikro yra baltai ir mė- 
lynai dažyta salė) durys kaipmat atsiveria, ir prie Dolio pri- 
puola aukštas, riebus, žilas vyriškis. 


> 

- Dolis! - sušunka jis, sugriebia jam ranką, visas dre- 
bėdamas iš susijaudinimo. - Dolis! Pagaliau atėjote! 

Jis tempiasi visiškai sutrikusį Dolį iš laukiamojo į mė- 
lyną ir baltą salę, paskui tyliai nuseka ir ponia Dol. 

- Doli! Vadinasi, jūs vis dėlto gyvas! Kaip mes dėl jū- 
sų nerimavome! 

OC Dolis, kurio ranką savo drėgnose, minkštose, dide- 
lėse plaštakose vis dar laiko vyriškis, nieko daugiau ne- 
gali ištarti, tik tą pavardę, kurią pirmąkart išgirdo prieš 
pusantros valandos. 

- Grancovas! Iš tikro Grancovas! 

Jie žvelgia vienas į kitą su ašaromis akyse. Atrodo, su- 
sitiko seni bičiuliai. Ir iš tikro šios ašaros nuoširdžios. Juos 
nugali jausmas, juos dar kartą persmelkia emigracijoje arba 
vergovėje praleistų dvylikos metų prisiminimas. Juk jie gyvi 
likę katastrofos liudininkai! Abu jaučia, kaip džiaugiasi pa- 
simatę ir susipažinę. Normaliomis aplinkybėmis jie jau se- 
niai būtų pažinoję vienas kitą. 

Dolio sąžinė nėra tokia švari kaip Grancovo, kuris ži- 
no bent jau Dolio knygas, jį tyliai užplūsta kaltės jausmas, 
kuris pasireiškia maždaug taip: tikriausiai Felgeris jam ne- 
papasakos, jog aš nežinojau net jo pavardės. Bet tas kal- 
tės jausmas greit išnyksta. Grancovas akivaizdžiai vengia 
kalbėti apie save. Jis nori viską Žinoti tik apie Dolius, kaip 
jiems sekėsi paskutinius metus, kur ir kaip gyveno, kur 
gyvena dabar, kaip jiems sekasi. Atidžiai kiekvieno jo žo- 
džio besiklausančio Grancovo akyse Dolis mato tik 
džiaugsmą, geraširdišką džiaugsmą. Ir kas aš toks per vie- 
nas? Menkas romanų rašeiva, jau seniai palūžęs ir be- 
viltiškai paskendęs ydose. Bet aš negaliu leisti, kad jis 
tai pastebėtų, dabar aš vėl kaip nors atsigriebsiu... 

Sitokios mintys lenda Doliui į galvą, kai jie visi trys 
jau seniai sėdi prie didelio stalo ant apskritos mėlyno pliu- 
šo sofos. Ant stalo guli pakeliai su Grancovo cigaretė- 
mis, iš kurių Doliai gali nevaržomai vaišintis. Kava taip 
pat užsakyta ir netgi jau atnešta, ne pakaitalas, o tikra 
kava, tiesa, kiek skystoka, bet: 

- Taip, atleiskit, Doli. Mūsų valgykla dar nėra labai 
aukšto lygio. Bet tai laikina, dabar viskas pagerės... 


173 


Ir šitas “dabar" skamba taip, tarsi būtų susietas su 
Dolio atsiradimu, tarsi nuo šios akimirkos prasidėtų nauja 
era - apie ką būtent šiuo požiūriu negali būti nė kalbos. 

Dabar pokalbis daug ramesnis. Daugiausia kalba abu 
Doliai, pasakodami savo paskutinių mėnesių išgyvenimus. 
Čia jau ne taip, kaip pas Felgerį, čia jau kalba ir ponia Al- 
ma, nėra net minties apie pabrėžtą santūrumą. Ir teisin- 
gai daro, nes jeigu Felgeris, be nustebusio pirmojo žvilgs- 
nio, į ponią Dol nekreipė jokio dėmesio, tai Grancovui 
guvi jauna ponia aiškiai patinka: savo šypsantį arba su- 
sirūpinusį palankų veidą jis pasuka tiek į ją, tiek į Dolį. 

Taip, Grancovas yra puikus klausėjas ir klausytojas. Čia 
jokiu būdu negali atsitikti tai, kas buvo pas Felgerį, kai 
abi pusės negalėjo sulaukti, kada galės pavaizduoti savo 
kančias. Grancovas, rodos, neturi jokio poreikio pasakoti 
apie save, jis klausosi, kaip sakoma, ištempęs ausis. Jis uo- 
liai linksi galva, Doliui pasakojant apie savo sprendimą vi- 
siems laikams palikti provincijos miestelį. Susirūpinęs krai- 
po ją, išgirdęs apie tai, kokį savo butą jie rado Berlyne. 
Energingai trenkia ranka per stalą, Doliui pasakojant apie 
tironiškąjį valdininką butų valdyboje. Trumpai tariant, jis, 
rodos, intensyviai dalyvauja kiekvienoje Dolių gyvenimo 
fazėje, ir jiems susidaro įspūdis, jog jis ne vien klausosi 
ir čia pat viską užmiršta, bet klausydamasis dar daro iš- 
vadas, sprendžia... 

Šis įspūdis ir yra teisingas, nes pokalbiui išsekus Gran- 
covas sako: 

- Man rodos, jog dabar aš gerai suprantu jūsų padėtį 
ir žinau, ką reikia daryti. - Jie įdėmiai žiūri į jį. Jis kalba 
Doliui: - Pirma - jūs turite gauti padorų butą, geriausiai 
tokiame rajone, kuris ne taip sugriautas. Antra - reikia pa- 
sirūpinti sunkvežimiu, kuris atvežtų iš miestelio jūsų daik- 
tus. Ir trečia - jums reikia duoti maisto korteles, jei pa- 
vyktų, pirmąją arba antrąją. 

Jis tėviškai maloniai šypsosi, pamatęs jų nustebusius, 
dar nepatiklius žvilgsnius. Jie norėjo tik išlieti širdį, jie 
buvo visiškai pasiruošę verstis patys. Jiems reikėjo tik tru- 
putėlio užuojautos, menkučio padrąsinimo. Ir štai pasirodė, 
jog galima tikra, veikli parama! 

- Taip, - kalba toliau šypsodamasis Grancovas, - visa 
tai mes kaip nors įveiksime. Aš norėčiau kartu išgirsti... - 
Ir aukštas, sunkiasvoris vyras atsistoja, skubiai išeina iš 
kambario, palikdamas juodu vienus. 

Jie žvelgia į nušvitusius vienas kito veidus. 

- Tai neįmanoma, - sako Dolis. - Ir vis dėlto tai teisy- 
bė. Mums iš tikro dar kartą padės! 

Ji: 

- Man visada patiko mano sugriautas butas, bet jeigu 
gautume atskirą... 

Ir vėl jis: 

- Kaip viskas paprasta: tereikėjo pakalbėti tik su šiuo 
žmogumi. O mes vos nežuvome, Alma! 

Jį tarytum purto viduje drebulys, ji taip pat sėdi visai 
tyli, mąstydama apie tą kelią, kurį turėjo nueiti ligi šios 
mėlynos ir baltos salės. Blogiausi laikai praeity, dabar vis- 
kas pagerės. Šią akimirką Dolis nė trupučio negalvoja apie 
tai, jog galbūt viskas nėra taip jau paprasta, jog nieko ne- 
pagelbės nei butas, nei maisto produktai, nei atsivežti daik- 
tai. Jis dabar pamiršo, kad buvo karas, kančių metai, kad 
jis visas kaip išdegęs, be turinio... Kad ir paslaugusis Gran- 
covas negali duoti jam šio turinio, kad jis pats privalo jį 
susikurti, vėl įgauti tikėjimo, ne tik savimi, ne, pirmiau- 
sia ir savo tėvynainiu vokiečiu, visu pasauliu, darbo ir iš- 
tvermės prasme, tvirto pasitikėjimo Žmogui naudinga at- 
eitimi - kad pats jis viso to neturi. 

Apie visa tai šią akimirką jis negalvoja. Išsilaisvinda- 
mas iš jos rankų jis sako: 

- Dabar mes turime šansą, ir, dėl Dievo, pasinaudokim 
juo! Mes neturime kliudyti, Grancovas neturi dėl mūsų ap- 
sijuokti! 

- Žinoma, ne, - atsako ji. 

Šypsodamasis grįžta Grancovas. 

- Viską užsukau! - sako jis. - Geriausia ateikite dar kartą 
poryt, tada galėsiu pasakyti konkrečiau! Ar jums tiktų poryt 
pirmą valandą? Puiku, taigi ketvirtadienį pirmą valandą pas 
mane! 

Jis žvelgia į abu svečius maloniai šypsodamasis, tarsi 
tėvas į vaikus, kuriais labai patenkintas. Doliui topteli, 

jog Grancovas gali būti labai nedaug vyresnis už jį, ta- 
čiau šalia jo jis pats pasijunta toks jaunas, toks bernio- 
kiškas, toks nesubrendęs. 

- O dabar aš noriu paklausti jus dar kai ko, Doli, - 
sako Grancovas patylėjęs. - Tačiau, jeigu jums tai nema- 
lonu, man neatsakykit. Taigi: kaip su jūsų darbu? Jūs su- 
prantate: visi laukia... Ar paskutiniu metu ką nors pa- 
rašėte? O gal turite planų kokiam nors darbui? 

- Taip, - neskubėdamas pradeda kalbą Dolis. - Aš ke- 
tinu... 

Ir Grancovas skubiai sako: 

- Ne, iš tikro, Doli, jeigu jums nelabai norisi kalbėti 
apie savo planus... Aš klausiu ne iš smalsumo. 

- O, aš suprantu, - atsako Dolis, dabar jau greičiau. - 
Ir nesakyčiau, jog man nesinori apie tai kalbėti. Tiesiog 
bijau jus apvilti, Grancovai. Mat iš tikro aš jokių planų ir 
neturiu. Tiesa, likus pusmečiui ligi pralaimėjimo, pradė- 
jau rašyti savo prisiminimus apie nacius... 

- Bet juk tai puiku! - sušuko Grancovas. 

- Nežinau. Netikiu, jog puiku. Matote, siaubingą da- 
lyką aš išgyvenau, o pedantiškai aprašinėti tuos adatos dū- 
rius, kuriuos patyriau... Knyga galbūt šiek tiek sudomin- 
tų tuo, kad parodo, kaip žmogus vien dėl adatos dūrių gali 
prieiti ligi savižudybės... - Ligi šios vietos Dolis kalbėjo 
svyruodamas, kone nenoromis. Dabar jis kalba karščiau: 
- Bet visa tai taip toli. Po to įvyko perversmas, aš tiek 
visko išgyvenau, dėl to aš visiškai praradau savo neapy- 
kantą naciams ir pakeičiau ją bendra neapykanta žmo- 
nėms. Naciai daugiau man neegzistuoja... 

- O! O! - protestuoja Grancovas. - Bet, ponas Doli! O 
aš tikiu, ne taip kaip jūs, jog ponai naciai dar gana neblogai 
egzistuoja. Kartais tai labai aiškiai pajuntu. 

- Taip, tikriausiai vienas kitas, tokie, kurių jau visai ne- 
įmanoma pakeisti. - Grancovas energingai papurto galvą. 
- Tačiau, - kalba Dolis toliau, - kad ir kaip ten būtų, su 
knyga nieko neišeis. - Ir po prašančio pašnekovo mosto: - 
Bent jau šiuo metu niekaip neprisiversiu jos paskaityti, at- 
spausdinti mašinėle... 

Jis tyli ir žiūri į Grancovą. Tas skubiai sako: 

- Ką gi, gerasis Doli, niekas jūsų neprivers daryti to, 
ko jūs nenorite. Pagyvensim - pamatysim. O kokie planai 
ateičiai? 

- Jokių planų! - prisipažįsta Dolis kaltai. - Kartais aš 
pagalvodavau apie romanų rašymą, net apie kai kurias te- 
mas. Bet viskas man atrodė taip nereikšminga. Man visa- 
da atrodė, jog po šios visiškos katastrofos, taip pat ir 
mano paties katastrofos, turiu pradėti naują ir kitoniš- 
ką gyvenimą. - Jis ima kalbėti greičiau, kartodamas tik 
tai, ką prieš pusantros valandos pasakė redaktoriui Fel- 
geriui. - Ne, - pasakė baigdamas, - man labai gaila, kad 
turiu jus taip nuvilti, ponas Grancovai, ir dar iš pirmo 
karto. Galbūt noras dirbti man dar sugrįš, kai truputį pa- 
sikeis išorinės sąlygos. Be išorinės ramybės, kūrybai reikia 
ir tam tikros vidinės. 

- Be abejo! - pritaria Grancovas. Jie pakalba dar ke- 
letą minučių, bet jau ne apie Dolio darbą. Dar kartą su- 
grįžta pradinė džiaugsminga susipažinimo nuotaika. Pas- 
kui abu atsisveikina, pasižadėdami vėl susitikti poryt pir- 
mą valandą. 

Jiems išėjus iš pastato, vairuotojas pilka uniforma pa- 
klausė jų: 

- Ponas Grancovas liepė man parvežti jus namo. Kur 
liepsite? 

Dar didesnis dėmesys, dar didesnis lepinimas! Bet kar- 
tu ir dar stipresnis vidinis įsipareigojimas neapvilti to- 
kio didelio pasitikėjimo. 

Valandėlę jie tylėdami, apimti laimės, sėdėjo automo- 
bilyje uŽ vairuotojo. Paskiau Žmona švelniai kumštelėjo savo 
vyrą. 

- Ei, - sušnibždėjo ji. 

Jis paklausė: 

- Taip, prašau? 

- Ak, žmogau, - pasakė ji, - aš tiesiog netveriu iš lai- 
mės. Nejaugi mums dar kartą padės! Tiesiog norisi šauk- 
ti! Norisi šaukti iš laimės! - Toliau ji ėmė suokti kaip iš- 
lepintas vaikas: - Dabar tau turėtų siaubingai patikti ta- 
vo Alma! Pabučiuok ją kuo greičiau. Daug daug kartų! Ki- 
taip aš imsiu šaukti! 

- Bet vairuotojas! - nesiryžo jis, nors labai norėjo iš- 
pildyti jos norą. 

- Vairuotojas visai senas Žmogus! - tauškė ji. - Vairuo- 
tojas visada turi tik vairuoti ir nieko nematyti! Tu jaunas 
vyras, tu tūkstantį kartų pabučiuok Almutę, kitaip imsiu 
šaukti! 

Ir taip Doliai ilgai, ilgai bučiavosi... Jie jau taip seniai 
nebuvo sėdėję automobilyje, kad net nepamanė, jog vai- 
ruotojas turi veidrodį, kuriame mato viską, kas darosi jo 
automobilio gale. Jie kaip vaikai manė, jog jų visiškai ne- 
mato. 

Tai nebuvo diskretiškas Berlyno vairuotojas. 

- O žinote, ponas Grancovai, - pasakė jis, baigdamas 
pranešimą, kai tą vakarą vežė namo savo viršininką, - o 
žinote, jie glamžėsi ne kaip solidūs sutuoktiniai, o kaip tikri 
geltonsnapiai. O juk jis gerokai pabuvęs, maždaug mūsų 
metų, ponas Grancovai. Bet nepėsčias - jeigu su tokiu tem- 
peramentu ir savo knygas rašo, tai aš ir vėl imsiu skaity- 
ti, ponas Grancovai! 


Dvyliktas skyrius 
PASVEIKIMAS 


Viename šiauriniame Berlyno priemiestyje prie ne- 
didelio kambarėlio lango sėdi vyriškis. Pats vasaros vi- 
durys, liepa; o dar tiksliau: 1946 metų liepos 5-oji. Nors 
dabar tik apie devintą valandą ryto, nakties rasos vėsa 
jau visai pradingusi. Karšta, o dieną, matyt, bus dar daug 
karščiau, jeigu oro kiek neatvėsins galima audra. 

Bet kol kas dangus nepranašauja jokios audros. Jis 
spinduliuoja akinamu saulės švytėjimu, jame nematyti 
nė debesėlio, jis ne visai mėlynas, o veikiau panašus į 
baltą, matinį sidabrą su vos matomu mėlynu atspalviu. 
Kai vyriškis pakelia akis nuo rašinio ir Žvilgteli pro langą 
- jis tai daro ne taip jau retai, matyt, rašymui nelabai 
atsidėjęs, - iš pradžių turi kiek primerkti akis, kad pri- 
slopintų saulėto dangaus akinimą. Bet tada po šiuo karš- 
čiu alsuojančiu dangumi kažką džiaugsminga jis pama- 
to ir Berlyno priemiestyje: žalias medžių viršūnes, na- 
mų frontonus ir raudonus stogus, bet nemato jokių griu- 
vėsių. Jo žvilgsnis neužkliūva net už ką tik lopyto na- 
mo stogo, langų stiklai, rodos, taip pat visi sveiki. Tik- 
ra atgaiva akims šiame griuvėsių mieste, 

Taip, rašantysis dažnai pakelia akis nuo savo darbo. 
Jis sėdi, laikydamas rankoje plunksnakotį, pasiruošęs 
tuojau pat vėl rašyti. Bet pirmiausia pasiklauso balsų 
kieme. Balsai, kuriuos jis girdi, tik moteriški, ir beveik 
vien jaunų moterų, jos visos kalba išpuoselėta, kiek pa- 
šaipia tikrų berlyniečių šneka, vartodamos tik Berlynui 

tipiškus posakius ir klaidas. 

Bet vyriškis iš šios kalbos nesijuokia, jis nesijaučia 
nė truputėlio pranašesnis dė! tokios netašytos netaisyk- 
lingos kalbos manieros. Jis suvokė, jog neturi jokio pa- 
grindo būti pranašesnis už kitus. 

Nors balsai skamba jaunai, nors norint pamatyti kal- 
bėtojas, vyriškiui tereikia atsistoti ir prieiti prie lango, 
jis taip nedaro. Jis žino, kad tarp šių mergaičių ir mo- 
terų yra tikrų gražuolių, kad jos ten deginasi beveik vi- 
siškai nuogos, jis nėra smalsus, jaučiasi esąs senas, la- 
bai senas ir pavargęs. Per praėjusius metus jo plaukai 
gerokai pražilo, tačiau pagal tai, koks senas jis jaučia- 
si, plaukai turi būti balti kaip sniegas. 

Sėdėdamas prie rašinio, be šių moteriškų tauškalų, 
vyriškis dažnai girdi ir kitokį garsą. Jis vėl padeda 
plunksnakotį ir suklūsta. Jis girdi labai keistą garsą, ta- 
rytum balandžio burkavimą ir ne visai švariai giedan- 
čio strazdo švilpavimą. Šį keistą, pirmosiomis jo buvi- 
mo čionai savaitėmis visiškai nesuprantamą garsą sklei- 
džia didžiulis šuo, dobermano ir aviganio mišinys, gy- 
vulys, kuris nuo šaudymo, liepsnų ir beprotiško sąmy- 
šio užimant Berlyną, matyt, pamišo ir dabar pririštas guli 
rotės šio Elzos gatvės dešimtojo namo gyventojos. Va- 
kare Hermanas - taip šią silpnaprotę vietoje Herminos 
šaukia visas namas - paleidžia šunį, ir visą naktį jis saugo 
Elzos gatvės namą Nr.10, ir vargas tam, kuris ryžtųsi lipti 
per tvorą! Šuo jį be niekur nieko sudraskytų, tai pakvai- 
šęs šuo, jo nesulaikytų niekas, net pati jo globėja Her- 
manas. 

Keista, kad šis šuo, kuris iš savo geresnių dienų at- 
sinešė jam jau visai netinkantį Mukio vardą, naktį 10- 
ja, o dieną, pririštas grandine, tik švilpčioja ir burkuo- 
ja kaip paukštis. Ką gi, karas jam praėjo nesėkmingai, 
jis buvo sužeistas viduje, jis skundžiasi ir yra pasiryžęs 
žudyti, iš jo jau nėra jokios naudos. Kartais, išgirdęs šį 
keistą garsą, vyriškis pagalvoja, kiek galėtų būti žmo- 
nių, kurie gyvena panašiai kaip šitas Mukis? 

Taip, vyriškis randa vieną kitą progą pakelti galvą 

nuo darbo ir šitaip kelioms minutėms nutraukti vargi- 
nantį kraigliojimą sunkiai įskaitoma rašysena. Su ma- 
lonumu jis Žvilgteli ir į garsiai tiksintį sieninį laikrodį, 
pasitikrindamas, gal jau galima stotis ir sudėti lapus. Šis 
sieninis laikrodis su išblukusiu mėlynu ciferblatu ir gel- 
tona žalvarine švytuokle yra vienintelis nebūtinas daiktas 
ankštame kambarėlyje. Šio kambarėlio baldai: stalas, kė- 
dė, lova, siaura sieninė spinta ir senas, visiškai išblu- 
kęs pliušinis krėslas. 

Vis dėlto ne, negalima pamiršti dar vieno daikto, nors 
jis dažniausiai lieka nematomas. Tai juoda pliušinė pa- 
galvė, ant kurios nutapytas savotiškas paveikslas. Sia- 
me paveiksle matyti tribokštė pilis, su violetiniais sto- 
gais ir daugybe langų, kurių apačia raudona, 0 viršus gel- 
tonas, tuo tarpu pilies sienos - nedažyto juodo pliušo. 
Viename bokšte ant ilgo stiebo iškelta balta vėliava, ki- 
tame - kryžius, taip pat baltas, o trečiame - tik labai 
ilgas baltas iešmas. Šiame paveiksle šiaip dar matyti me- 
džiai baltais kamienais ir žaliais lapais, toliau rožinės, 
violetinės ir raudonos spalvų uolos, kai kur visai nemo- 
tyvuotai pasirodo ir balti barjerai. Virš viso šito kybo 
geltonas, apskritas dangaus kūnas, kuris vienodai galėtų 
būti ir saulė, ir mėnulis. 

Vyriškis neapkenčia šios pagalvės nuožmia neapykan- 
ta. Jis prakeikia ją jau vien dėl to, kad ji visiškai ne- 
sugadinta, su visu savo idiotišku bjaurumu išliko per ka- 
rą, sugriovusį tiek daug grožio. Jis paslepia pagalvę tarp 
patalų arba sieninėje spintelėje, kad ji nuolat nešmė- 
žuotų akyse. Tačiau ją visada suranda valytoja ir tuo- 
jau pat padeda ant išblukusio krėslo, aiškiai žavėdamasi 
šiuo dailės kūriniu. Vyriškis galėtų paprašyti palikti pa- 
galvę ten, kur ji paslėpta, bet jis nedaro ir šito. Jis nie- 
kada nesako nė žodžio moteriai, kuri, išvaliusi kamba- 
rėlį, visada vienodai maloniai paragina: 

- Dirbkit toliau! - arba: - Dabar išgerkit kavos. 

Apskritai rašeivos turbūt nereikėtų per daug barti 
dėl to, kad jis dažnai ilsisi. Juk jis ir rašo tik iš parei- 
gos, be tikėjimo ir įkvėpimo, galbūt dar ir dėl to, kad 
įrodytų sau bei kitiems, jog sugeba baigti tai, ką pra- 

dėjęs. Šis maždaug prieš pusmetį pradėtas darbas iš pra- 
džių jam atrodė esąs sėkmingas sumanymas. Paskui pra- 
sidėjo pertrūkiai, dėl kivirčo, dėl ligos arba paprasčiau- 
siai dėl nenoro dirbti, ir kuo toliau buvo atidėliojamas 
įteikimo terminas, tuo labiau blėso rašančiojo dėmesys 
rašiniui. 

Šiaip ar taip, padėtis šią liepos penktąją vis dėlto 
šiek tiek kitokia negu pavaizduota. Sį rytą vyriškis pa- 
budo iš kieto nakties miego ir staiga pajuto, kaip savo 
rašinio laivelį jis pagaliau nuvairuos iš faktų jūros į tai- 
kų uostą. Jis dar negali konkrečiai pasakyti, ar šį uos- 
tą jis pasieks po dviejų, aštuonių ar tik dvylikos dienų, 
tačiau dabar jo jau negąsdina ir dvylika dienų, nes jis 
žino saugų uostą. Šios dienos pertraukos buvo tik ne- 
geras ankstesnių dienų įprotis, jos jau nėra sąmoninga 
dingstis tinginiauti. 

Vyriškis dar kartą meta žvilgsnį į išblukusį mėlyną 
ciferblatą ir nustato, jog šios priešpietės rašymą gali pa- 
baigti. Jis užsuka rašiklį, padeda į sieninę spintą ir pa- 
siima medinę trinkelę, prie kurios prikabintas raktas. 
Su šiuo raktu ir skurdžiais tualeto reikmenimis jis ei- 
na link durų, prie kurių kabo gerai įskaitoma lentelė: 
“Gon. ir sif.draudžiama". 

Vyriškis ketina atrakinti duris, bet pamato jose jau 
styrantį raktą, taip pat pritvirtintą prie medinės trin- 
kelės, tikslios kopijos prietaiso, kurį jis laiko rankoje. 
Murmėdamas “neregėta kiaulystė“, jis siekia durų ran- 
kenos, bet čia durys atsidaro, išlekia mergaitė ar jau- 
na moteris, apsirengusi vien tik labai trumpais marški- 
nėliais, ir pradingsta pro netoli esančio kambario du- 
ris. 

Vyriškis akimirką žvelgia jai pavymui, beveik nu- 
sprendęs sukelti didelį triukšmą, kad pašaliniai asme- 
nys naudojasi jo tualetu. Juk užrašas lentelėje pakan- 
kamai aiškus! Tačiau jis nusprendžia kitaip. Nuo to laiko, 
kai gyvena šiuose namuose, jis dar nė karto nesibarė, 
jis padarys kitaip. Jis ištraukia iš spynos raktą, su abiem 
raktais įeina į tualetą ir užsklendžia iš vidaus skląstį. 

Kruopščiai prausdamasis mąsto, ar dėl šio piktinančio 

draudimo lentelės nepaisymo pasiskųsti motušei Triu- 
ler, ar paprasčiausiai pasilikti šį tik medicinos seselėms 
skirtą ir nerūpestingai paliktą duryse raktą. Jis pasirenka 
antrąjį variantą: motušė Triuler ir taip pakankamai už- 
siėmusi, be to, ir pačių garsiausių jo pabarimų povei- 
kio pakaks daugių daugiausia vienai dienai. Tačiau dėl 
ligonių... 

Taip, dėl pačių ligonių, kurių dauguma visai ir nėra 
ligonės, taigi dėl šių šešiasdešimties moterų, su kurio- 
mis jis, vienintelis vyras, gyvena šiame beprotiškame na- 
me Elzos gatvėje Nr.10, tai joms nė motais joks įkalbi- 
nėjimas, barimas, prašymas, draudimas. Priešingai, jos 
visos pilnos gryniausios piktos valios nusižengti kiek- 
vienam draudimui, sukelti pačius neįtikimiausius sun- 
kumus. | 

Kai vyriškis prieš gerus du mėnesius čia įsikėlė ir stai- 
ga atsidūrė tarp šešiasdešimties jaunų ir daugiausia Žavių 
moterų, jam atrodė, jog čia jo laukia nepaprastai įdo- 
mus ir pamokomas gyvenimas. Ne dėl to, kad jis būtų 
turėjęs kokių nors kėslų į šias damas, o ne, nuo tokių 
ketinimų jį saugojo jau pats pobūdis jų ligų, atvedusių 
- dažniausiai švelniai spūstelėjus policijai - jas į šiuos 
namus. Šiomis ligomis, kurių pavadinimai begėdiškai aiš- 
kiai nurodyti ant jo tualeto durų, jos buvo apsikrėtu- 
sios Berlyne, lengvabūdiškai, sąmoningai arba - retais 
atvejais - ir nesąmoningai. Gydytojai nustatė ligas ir pa- 
skyrė gydymą. 

Tačiau šios moterys vengė gydymo, neateidavo pas 
gydytoją nurodytą dieną arba nesilaikydavo jo nurody- 
mų ir šitaip būdavo nuolat pavojingos kiekvienam, kas 
su jomis bendraudavo. Tada prasidėdavo švelnus poli- 
cijos spaudimas, jas atiduodavo į šių namų priimamąjį, 
ir iš šių namų jos galėdavo išeiti tik visiškai pasveiku- 
sios. Kai kurias būdavo nelengva ir surasti, jos žinoda- 
vo, kas jų laukia. Jos keisdavo nakvynės vietą, su klas- 
tingu gudrumu išsisukinėdavo nuo gydymo, kol galiau- 
siai jas sučiupdavo per kokias nors gaudynes. 

Taigi, nežiūrint viso to, 0 gal ir dėl viso to, vyriškis 
tikėjosi rasti tarp šių damų kažką įdomaus ir pamoko- 

mo, sužinoti apie jų margą gyvenimą. Tačiau greit jis pa- 
matė, jog visos šios mergaitės beviltiškai kvailos ir me- 
lagės. Pasiklausius jų istorijų, paaiškėdavo, kad jos vi- 
SOS į šiuos namus patekusios per gydytojų, sveikatos įstai- 
gų, policijos klastą ir čia jas apkrėtusios tos bjaurios bo- 
bos, su kuriomis turi gulėti vienoje salėje! 

Perprasti jų melui didelio įžvalgumo nereikėjo, 0 jų 
tingumas tiesiog piktino. Nors, išskyrus tas dienas, kai 
gaudavo injekcijas arba “tablečių smūgį", jos nepriva- 
lėjo gulėti lovose, daugumas jų beveik nesikeldavo vi- 
sas aštuonias ar dvylika savaičių, reikalingų gydymui. 
Taip ir gulėdavo jos, jaunos, žydinčios ir tvirtos, bet ligi 
pat sielos gelmių persmelktos tingulio, netinkamos jo- 
kiam naudingam darbui. Jos buvo tokios tinginės, jog 
viena kitai nepaduodavo netgi naktinio puoduko nusi- 
vemti, kai po “tablečių smūgio" pasidarydavo bloga. To- 
kia vemdavo tiesiog ant grindų, seselė tik tam ir buvo, 
kad išvalytų. Pradėdavo skambinti seselei, o jeigu ta greit 
neateidavo, vėmalai taip ir likdavo ant grindų. Purvas 
ir smarvė joms netrukdė, užtat jos nemėgo net piršto pa- 
krutinti. 

Ne tam jos gyveno šiame pasaulyje, kuriame simpa- 
tingai jaunai mergaitei taip lengva kaip kokią Kalėdų 
žąsį išdarinėti vyriškį! Jos pagyrūniškai pasakodavo vie- 
nos kitoms apie savo laimėjimus, drąsius piniginių vo- 
gimus, apie nepaprastą pasisekimą baruose, apie visą iš- 
švaistytą beprasmę būtį, kurią jos laikė juo šlovinges- 
ne, juo ji buvo beprasmiškesnė. Jos vogdavo viena iš kitos 
cigaretes, mėtė paskirtus vaistus pro langą arba į tua- 
letą (nes buvo per daug “protingos", kad leistųsi gydy- 
tojų nunuodijamos!), o kai sekmadieniais jas aplanky- 
davo giminės, graudžiai skųsdavosi, kaip jas čia blogai 
maitina, kaip jos badauja! O pagal savaitinio svėrimo 
rezultatus jos vis labiau tuko nuo tinginystės ir ėdru- 
mo! 

Ne, vyriškio lūkesčiai neišsipildė. Šios moterys ne- 
turėjo nieko romantiška, jis nejautė joms jokio gailes- 
čio. Tiesa, jis ir kantrybės neturėjo su jomis kalbėti. Jos 
visos sujudo sukruto, kai šis vyriškis atvyko į moterų na- 

mus; jos sutiko jį palankiai, pirmas savaites viešnių ne- 
trūko - jos stengdavosi užeiti į jo kambarėlį įvairiau- 
siomis galimomis dingstimis. Tačiau jis greit liovėsi su 
jomis plepėti. Jį vis labiau nervino tai, jog jos laiko jį 
tokiu kvailu, patikėsiančiu jų melo istorijomis. 

Vėliau jos pasidarė labai godžios. Jis matydavo iš jų 
žvilgsnių, kaip godžiai jos Žiūri į jo maistą ir lygina jį 
su savuoju. Be abejo, jis, kaip privatus vyriausiojo gy- 
dytojo, kuris dėl vietų stokos tesugebėjo apgyvendinti 
jį šiame name, pacientas, naudojasi tam tikromis pri- 
vilegijomis, tačiau iš esmės jo maistas niekuo nesisky- 
rė nuo jų. Motušė Triuler negalėjo gaminti maisto jam 
vienam! Tačiau jos tyrinėdavo akimis jo duonos riekių 
storį, tikrindavo, kiek ant jų užtepta sviesto, ir saky- 
davo: 

- Ot, čia tai gyvenimas, - arba: - O man visai tas pat! 

Be to, jos vis norėdavo iš jo ką nors gauti: cigaretę 
arba ugnies cigaretei, knygą ar laikraštį, benzino žieb- 
tuvėliui - jų norai nuėjo taip toli, kad jis atsakė net pa- 
čias paprasčiausias paslaugas. 

Atėjo tokia tarpinė būklė, kai jos nustojo jį lanky- 
ti, beveik neskirdavo jam laiko, o paskui ėmė atvirai su 
juo kariauti. Vieną dieną per sodo tvorą į namą bandė 
patekti kažkoks girtas tipas, ir Dolis pareiškė, jog ne- 
są ko stebėtis, Žinant, kaip begėdiškai iš savo kamba- 
rių balkonų jos užkabinėja arba išjuokia kiekvieną pra- 
eivį, tai esąs prostitučių įprotis - o tokių čia daugiau- 
sia ir esama. Jų pyktis ant šio melagio ir išdaviko ne- 
turėjo ribų. Nė viena jų nebuvo pasakiusi iš balkono nė 
vieno žodžio, o kai gydytojas vis dėlto liepė užrakinti 
balkonų duris, jos prisiekė vyriškiui naktį jį taip primuš- 
ti, kad neliktų nė sveiko kaulelio! 

Žinoma, nieko jos neprimušė. Jos net netrukus at- 
šaukė tylėjimą, kuriuo buvo nubaudusios jį pirmosiomis 
savaitėmis po šio nutikimo. Jos neturėjo nieko pasto- 
vaus, net antipatijų. Vėl su juo kalbėjo, retkarčiais ku- 
ri nors vėl užeidavo kaulyti cigaretės, o negavusi pasi- 
tenkindavo keliomis nuorūkomis. Tačiau vyriškis toks už- 
maršus nebuvo, jis buvo su jomis užbaigęs, dabar ir vi- 

siems laikams, tegul dėl daugelio kaltų ir pasmerkė ke- 
letą nekaltų. 

Vyriškis jau seniai nusiprausė, kiek aptvarkė savo 
kambarėlį ir sieninėje spintoje užrakino abu tualeto rak- 
tus. Jis šyptelėjo, pagalvojęs, kaip uoliai seselė Ema ir 
seselė Gertrūda ieškos šio rakto! 

Nepaisydamas karštų saulės spindulių, jis apsivelka 
paltą: baiminasi, kad gatvėse nepamatytų jo dėmėto, su- 
glamžyto kostiumo. Jis nulipa laiptais ir pasuka į vir- 
tuvę. Virtuvėje motušė Triuler su pagalbininkėmis ver- 
da pietus aštuoniasdešimčiai namo gyventojų. Jos vei- 
das tamsiai raudonas, jos stamantri, geltonais arba vio- 
letiniais rauktinukais nuolat papuošta krūtinė įnirtin- 
gai kilnojasi, sunkūs puodai jos rankose lengvi kaip 
plunksnos, ji taip dirba, jog kakta išrasojusi mažais švie- 
siais prakaito perlais, tačiau jos nuotaika puiki. 

Išvydusi vyriškį, visa nušvinta ir sako: 

- O, ponas Dolis, taip anksti ketinat išvykti? Matyt, 
norite išsiregistruoti? 

- Taip, noriu išsiregistruoti, motuše Triuler, sveikam 
atviri visi keliai! Ir jeigu šiandien iš tikro atvažiuos sunk- 
vežimis, negalėsiu grįžti net pietų. Tikiuosi, kad jis at- 
važiuos. 

- Linkiu, kad taip ir būtų. Tačiau jums likti be pie- 
tų būtų didelė nesąmonė. Aš labai džiaugiuosi tais dvi- 
dešimčia svarų, kuriuos priaugote! Jeigu negrįšite ligi 
trečios valandos, pietus aš jums atsiųsiu. Iškart visai jūsų 
šeimai! 

- Ak, šito neverta daryti, motuše Triuler! - sako vy- 
riškis. Ir tyliai, kad neišgirstų kitos, priduria: - Juk aš 
jau per daug jums skolingas. Kas žino, kada galėsiu viską 
grąžinti. - Ir giliai atsidūsta. 

- Per pusmetį viską susimokėsite! - praneša švytėdama 
motušė Triuler. - Kaip malonu matyti tokį Žmogų kaip 
jūs: vėl sveikas, pilnas jėgų, jums tereikia tik atsisėsti 
ir pradėti dirbti, pinigų bus kaip šieno - ir kas dūsauja 
tokią gražią vasaros dieną! 

Šitaip geraširdiškai bardama, ji palydėjo Dolį ligi na- 
mo durų, ligi slenksčio, kurį čia gyvenančios moterys ir 


186 


mergaitės galėdavo peržengti tik tada, kai būdavo vi- 
siškai pasveikusios. 

- Viso jums geriausio, ponas Doli! Gal šiandien jau 
tikrai atvažiuos sunkvežimis. Ir - žinote - jei jums pa- 
vyktų ką nors išgirsti, tuojau pat praneškite man. 

- Savaime suprantama, motuše Triuler, - atsako Dolis 
ir išeina į gatvę, į plieskiančią saulę. 

Tokia jau ji yra! - kalba jis sau, eidamas toliau, - tokia 
ir liks. Niekada nepamiršta priminti kiekvienam išeinan- 
čiam iš jos namų, kad tas iškart jai praneštų, jeigu ką 
nors sužinos. Kad ir kažin ką būtų anksčiau kalbėjusi, 
pabaigai visada pasilieka šį priminimą. 

Tiesą sakant, ji visada tik apie tai ir galvoja, net jeigu 
kalbama visai apie kitokius dalykus. Jos esybės gelmė- 
se be atvangos krebžda rūpestis dingusiu sūnum, min- 
tis apie jį, meilė jam. Ji, šios truputėlį beprotiškos li- 
goninės prie Elzos gatvės, bobos valdomų moterų namų, 
vadovė ir savininkė, nuolat galvoja tik apie savo sūnų, 
niekada nesijaučia kitaip kaip jo globėja. Štai jau pen- 
ki metų ketvirčiai, kai ji neturi iš jo jokios žinios, Erd- 
manas dingęs nuo kovų dėl Berlyno. Gal jis pateko į ne- 
laisvę, gal guli kur nors šios milžiniškos griuvėsių dy- 
kumos gatvėse, pakirstas pasiklydusios kulkos, užmuš- 
tas griūvančios sienos, užverstas griuvėsių. Jau seniai, 
penki metų ketvirčiai. 

Tačiau motina jo laukia ir lauks toliau, jei taip rei- 
kės, metų metus. O kartu su ja daugybė motinų ir mo- 
terų laukia savo sūnų, vyrų, mylimųjų, kurie galbūt ne- 
sugrįš niekada. Tuo tarpu ši valstiečio dukra nuo Ha- 
noverio, viską įgijusi tik savo pačios jėgomis, nepavarg- 
dama dirba. Ji tvirtose rankose laiko nuolat siautėti lin- 
kusias pacientes, dirba dieną ir naktį, kiekvienam su- 
randa malonų žodį, žino visų vargus ir stengiasi kiek- 
vienam padėti. Ji iš tikro neturi laiko nugrimzti į ne- 
viltį ir prarasti norą dirbti. Savo paprastumu ji yra vi- 
siems pavyzdys. 

Tačiau ji niekada nepamiršta kiekvienam išeinančiam 
pasakyti: 

- Jeigu ką nors išgirstumėte, aš kalbu apie savo sū- 

nų Erdmaną, tuojau pat duokite man žinią. 

Išorinis pasaulis, be pačių artimiausių gatvių, kuriose 
gyvena jos tiekėjai, motušei Triuler, visada sėdinčiai savo 
mažoje ligoninėje ir nuolat užsiėmusiai skubiausiais rū- 
pesčiais, kūno penu ir gamtos poreikiais, yra tolimas, 
svetimas pasaulis. Tik už penkių lėto ėjimo nuo šio namo 
minučių jai prasideda didelis, tolimas pasaulis, kuria- 
me kiekvieną dieną gali įvykti visokių stebuklų. Kur, ko 
gera, gali nei iš šio, nei iš to sutikti jos dingusį sūnų 
Erdmaną ir jam pasakyti: 

- Klausyk, Erdmanai, jau pats laikas tau vėl pasiro- 
dyti motinai. Štai jau daugiau kaip metai, kai ji kiekvieną 
akimirką, dieną ir naktį, laukia tavęs. Ji vis dar gyve- 
na Elzos gatvėje Nr.10. 

Ne todėl, kad sūnus Erdmanas būtų toks žmogus, kurį 
reikėtų raginti grįžti pas motiną. Priešingai! Erdmanas 
liktų pas motiną ir neragintas. 

Bet tas anas pasaulis, tas be galo didelis, tas painus 
Berlynas yra toks keistas, toks pilnas stebuklų! Po jį 
vaikščiodamas gali sutikti žmogų, kuris galbūt girdėjo 
apie sūnų, gal jį kur nors matė. Jis galėjo būti girdėjęs 
žinių apie paleistus belaisvius, šiaip pačių netikėčiau- 
sių, neįtikimiausių gandų - motušę Triuler domina vis- 
kas. Jos narsią širdį ne taip lengva sudrebinti, ji nie- 
kad nenusimena. Jos tikėjimui pakanka paprasčiausios 
istorijos apie visai netikėtai grįžusį kokį nors prapuo- 
lenį. 

Ji laukia ir viliasi. O kartu su ja laukia ir viliasi šim- 
tai, tūkstančiai moterų, apie jas niekas nekalba. Per karą 
jos buvo pakankamai geros atiduodamos savo sūnus ir 
vyrus ir tyliai užimdamos jų darbo vietas. Dabar jos vėl 
tyliai laukia, kiekviena dirbdama savo vietoje. Tik iš- 
einančiam jos sako: 

- Jeigu ką nors išgirstumėte, tada... 

Geroji, darbščioji, nepalenkiamoji motušė Triuler, 
tautos motina, amžinoji motina, amžinai tikinčioji, ne- 
pailstamai laukianti, visada paduodanti ranką!.. 

Vyriškis palaikiais, suglamžytais, dėmėtais drabužiais 
po šviesiu vasariniu paltu, kuris taip pat ne iš švariau- 

sių, šitaip mąstydamas praėjo pro vieną kitą užeigą, ku- 
riose iš po prekystalio pardavinėjo cigaretes. Jam labai 
norisi rūkyti, bet jis save tramdo. Apie brangias ame- 
rikietiškas cigaretes po vienuolika markiu už vienetą Do- 
lių namuose jau seniai nekalbama - tą savo žmonai jis 
išpranašavo labai tiksliai. Tačiau ir “pigiosios" vokiš- 
kos cigaretės po penkias markes geriausiu atveju buvo 
skiriamos tik po vieną parai; viena vokiška cigaretė po 
vakarienės, plaučiai su pasimėgavimu pripildomi jos dū- 
mų - paskui dvidešimt keturias valandas vėl be dūmo! 

Be dūmo? O, ne, Doliai rūko, jie rūkys visada. Ir da- 
bar Dolio kišenė pilna rūkalų! Jie renka rožių žiedla- 
pius motušės Triuler sode, ir ne tik nukritusius, ne, jie 
renka, džiovina ir išsiskleidusius žiedus! Jie teisinasi: 

- Ši rožė po kelių valandų vis tiek būtų išbarsčiusi 
žiedlapius, - ir tada juos nuskina, sukemša Doliui į ki- 
šenes, o iš jo kambarėlio padaro džiovyklą. Šis kamba- 
rėlis visada kvepia rožėmis. Jie jau yra rūkę ir vyšnių 
lapus, o pačiais blogiausiais laikais net bjauraus skonio 
arbatą, skirtą kraujo valymui, iš kurios turėdavo išrinkti 
kadugio uogas ir “kopūstkočius". 

Taip, jie pasidarė tokie nereiklūs, netgi jo jaunoji 
žmona, kuri niekad gyvenime neketino mokytis ko nors 
atsisakyti! Kadų kadai jie turėjo automobilius, kiekvienas 
po atskirą, pinigų ir visko, ką galima nupirkti už pini- 
gus, jokie dalykai, geriausi šios Žemės turtai nebuvo 
jiems problema. O dabar pamoka, kad jie nugalėtoji tau- 
ta, įsismelkė į kūną ir kraują. Jie juokiasi iš savo dvokian- 
čio “tabako", jie dar sugeba pridengti savo dėmėtus dra- 
bužius, tačiau jau nesigėdi. Ko benorėti?! Mes esame nu- 
galėtoji tauta, mes pralaimėjome totalinį karą, mes to- 
tališkai virtome elgetomis. 

Beje, šiame priemiestyje, per kurį dabar eina Dolis, 
karo pėdsakų beveik nematyti. Tai šen, tai ten pasitai- 
ko sudaužytas stogas, kai kur ir ištiso namo griuvėsiai, 
bet apskritai viskas atrodo nepaliesta ir tarp daugybės 
vasaros žalumos visai neapleista. Tik Žmonės gatvėse: 
visiems norėjosi linkėti dvidešimt svarų svorio daugiau 
ir penkiasdešimt veido raukšlių mažiau. Pasitaiko ir tie- 

siog neįsivaizduojamų skurdžių - vietoje drabužių ir batų 
skarmalai, plėšyti ir lopyti, raišioti suraišioti, tarsi tuos 
žmones būtų pervilkę visais Europos vieškeliais. 

Kiek laiko pirma Dolio eina jauna mergaitė, ji ne- 
turi nė kiek to žavesio, kuriuo jaunystė apdovanoja net 
pačius nepatraukliausius, ji sunkiai žengia kruvinomis, 
ištinusiomis, purvinomis kojomis, tarsi vilkdama pati sa- 
ve. Jos suknelė, matyt, pasiūta iš keleto maišų nuo miltų. 
Kai suknelės dėvėtoja ją siuvosi, nežiūrint vargo, ma- 
tyt, dar turėjo šiek tiek vilties, jį prisiuvo keletą skur- 
džiai išsiuvinėtų puošnių juostelių ir baltą apykaklę: aš 
jauna, jūs galite į mane žiūrėti, nors mano suknia tik 
iš maišo! 

Bet visa tai seniai išnykę ir taip išpurvinta, jog bal- 
ta apykaklė atrodo beveik juoda, bent jau ne šviesesnė 
už maišą. Savo ilgame kelyje ji prarado bet kokią viltį, 
seniai pasidavė. Šiuos žmones, kurie dabar kartu su ma- 
nimi eina gatve, mąsto Dolis, apskritai galima suskirs- 
tyti į dvi grupes: tuos, kurie jau nesugeba, ir tuos, ku- 
rie jau nedrįsta ko nors tikėtis. 

Bet visi jie, tiek vieni, tiek ir kiti, ką nors velka: nuo 
medžių nulaužtų prastų žabarų glėbį, suplyšusį lagami- 
ną, kurio turinio nesinori pamatyti, prikimštus ranki- 
nukus, paslaptingus portfelius, kurių spynelės seniai su- 
lūžusios, kurie dabar surišti virvute. 

Juk mes žūstame, galvoja vieni. Bet pirma dar duo- 
kite mums pavalgyti! Ak, pavalgyti, kad būtų galima iš 
tikro pasisotinti skanumynais, kad kartu su šviesiu krauju 
pagaliau padoraus maisto gavusį kūną užlietų pasiten- 
kinimas! 

Mums reikia kaupti jėgas kasdieniniam darbui, kad 
sveiki išgyventume šį laiką! - šitą gali išskaityti kitų vei- 
duose. Bet jie visi pažymėti karo ir kiekvienam būdin- 
gas atsargumo bruožas, išlyga: gal ir mums atsitiks kažkas 
baisu - kaip gerai, tąsyk bent viltį turėjome! Pats Do- 
lis santūrus pesimistas: jis netiki, kad jis pats žus, jo 
šeima taip pat nežus, tačiau ateičiai jis pripažįsta galįs 
sulaukti neįsivaizduojamų nemalonumų. 

Dabar iš pagrindinės gatvės jis pasuka į tylią, žalią 

vilų gatvelę. Be ne taip paprasta į ją pasukti - priešais 
jį raudonais ir baltais žiedais nudažyta užtvara ir sar- 
gybos būdelė, nutepta raudonais ir baltais įstrižais dry- 
žiais, o prie sargybos būdelės stovi rusų sargybinis ir vo- 
kiečių policininkas, kad joks pašalinis nepatektų į šį 
kvartalą, kuriame iš esmės gyvena tik karininkai ir oku- 
pacinė valdžia. Nors Dolis ir turi reikalingus dokumentus 
ir be niekur nieko jį praleistų, jis tiesiog nemėgsta vaikš- 
čioti pro šį barjerą: visa, kas primena karą ir kariškius, 
jam nemalonu. Visa tai turi išnykti, visiems laikams, su 
visais šiais atributais, ir ne tik čia, ne, visame pasauly- 
je! Maždaug taip būtų galima apsakyti nerimą, kuris už- 
plūsta jį, pamačius šią raudoną ir baltą sargybinio bū- 
delę. 

Jis puikiai žino, jog kvaila taip nerimauti. Visa tai 
dar turi būti, pasaulis ir pirmiausia jo Žemiečiai dar ne- 
subrendo gyvenimui be nuolatinės priežiūros, be prie- 
vartos grėsmės. Per daug ilgai siela buvo užgniaužta. Juo- 
lab kad palikti be priežiūros jo mieli žemiečiai tikriausiai 
imtų skaldyti vieni kitiems makaules! 

Doliui beliko nueiti vos dvidešimt žingsnių ligi dai- 
lios, gelsvai dažytos vilos, kuri su priešais ją esančio- 
mis lysvėmis ir jose dabar, žinoma, augančiomis bulvė- 
mis, su sveikais langais ir užuolaidomis gana padoriai 
atrodė. Ši vila nėra jo kelionės tikslas, tas yra dar už 
trijų, keturių minučių kelio, tačiau jis pasiryžo pakeliui 
trumpam į ją užsukti. Mat joje gyvena žmogus, kuris per 
paskutinius sunkius metus jam labai daug padėjo, žmo- 
gus, kurį jis daug kartų apvylė ir kuris vis dėlto pasi- 
rodė esąs visada vienodai palankus ir pasiruošęs padė- 
ti. Geras, ištikimas draugas, ne savanaudis - reta gyve- 
nimo dovana netgi normaliais laikais, na, o šiandien!.. 

Per paskutinius mėnesius Dolis tiesiog nusikalstamai 
apleido šį Žmogų, jis darė taip, tarsi šis žmogus, kuris 
juo vis dar rūpinasi, visai neegzistuotų šiame pasauly- 
je. Jokiu ženklu jis nepranešė jam apie save. Pats lai- 
kas dar kartą pas jį pasirodyti! 

Tačiau vis dėlto Dolis vos atsispiria pagundai pabė- 
gėti ligi kito ir dar ligi vieno gatvės kampo ir pasižiū- 

rėti, ar kartais neatvažiavęs sunkvežimis. Jeigu sunkve- 
žimis jau čia, jis turi padėti iškrauti ir išdėlioti daik- 
tus. Tada nereikės šio vizito!.. 

Jis neryžtingai pastovi, paskui paragina save: ne, gana 
išsisukinėti, sunkvežimis niekur nedings! Jis paspaudžia 
skambučio mygtuką, po akimirkos sugirgžda sodo var- 
tai. Jis pastumia juos, pereina per darželį ir sako mer- 
gaitei: 

- Ar galiu pakalbėti su ponu Grancovu? - O kadan- 
gi ilgai čia nebuvo, dar priduria: - Mano pavardė Do- 
lis. 

- Žinau, žinau, - sako mergaitė, truputį įsižeidusi ir 
dingsta namo viduje. 

Ilgai laukti Doliui netenka. Jam nereikia sekti pas- 
kui mergaitę ligi pat poeto kambario, baikščiai lipti per 
slenkstį, stebint šeimininko veido išraišką. Kaip ir daž- 
niausiai būna, jam visa tai palengvinama, ko gera, la- 
biau, negu jis to nusipelnęs... 

Ant savo namo slenksčio tamsiomis kelnėmis ir bal- 
tutėliais marškiniais Grancovas, pakilęs tiesiog nuo dar- 
bo stalo - vienoje jo rankoje plunksnakotis, kitoje ci- 
garetė. Jis kaip kadaise šaukia: 

- Dolis! Kaip puiku, kad pasirodai pas mane! Vadi- 
nasi, vėl sveikas? Ar jau galutinai įsikūrei? Lauki Al- 
mos, atvežančios tavo daiktus? Dar kartą: puiku! Sakau 
tau, tu pajudėjai, netgi puikiai pajudėjai! Bet tu užeik, 
nestovėk karštyje. Tu, be abejo, rūkai! Še, imk! Štai deg- 
tukai! Betgi tu sėskis! Na, o dabar pasakok: kaip tau 
sekasi? Ką jūs visi veikiate? 

Taip užsimezga pokalbis, nė žodžio priekaištų, net 
minties apie tai. Tik geranoriškumas, susidomėjimas, pa- 
slaugumas. Žinoma, ateina ir tas momentas, kai Gran- 
covas palinksta į priekį ir tyliai, atsargiai klausia (tar- 
si nenorėtų užgauti lengvai pažeidžiamos vietos): 

- O kaip darbas? Ar ėmeisi jo iš naujo? Ar stumiesi 
pirmyn? 

- Ak, Grancovai!.. - atsako Dolis, kiek sumišęs. - 
Taip, aš vėl pradėjau dirbti. Kiekvieną dieną parašau 
normą, bet supranti: vien tiktai normą, nes tai mano nor- 

ma. Kaip berniukas, ruošiantis pamokas. Paskutinio po- 
lėkio, įkvėpimo, tikrojo grožio, idėjos nėra. Dar tas pa- 
dienis darbas - tie apsakymai laikraščiams, vien tam, kad 
užsidirbčiau pinigų... bet kartais man tai gana malonu. 
Bet niekaip nepasistūmėju į priekį. Ta begalinė skolų 
našta iš mūsų blogų laikų! Viską suryja kasdienis gyve- 
nimas. O čia dar tas daiktų atsivežimas iš kaimo - vėl 
prireiks tūkstančių! - Jis pilnas abejonių žvelgia į Gran- 
covą. 

Su nuoširdžiu susidomėjimu Grancovas išklauso šią 
skundų litaniją. 

- Ak, tavo skolos! - sako jis. - Apie jas aš girdėjau. 
Kalbama, jog pradėjai pardavinėti savo knygas. Šito tau 
nederėtų daryti, Doli! Jūs jau pakankamai išsipardavėte. 
Net per daug. Sustokite! 

- Bet ką man daryti?! - šaukia Dolis nusiminęs. - La- 
bai gražiai skamba: baik pardavinėti! Aš mielai nepar- 
davinėčiau. Tu juk Žinai, kaip aš prisirišęs prie savo kny- 
gų. Jas sukaupti man prireikė penkiolikos metų. Aš joms 
išleisdavau kiekvieną atliekamą markę! Bet dabar man 
nieko nelieka, tik parduoti jas. Tos skolos labai nema- 
lonios! 

- Suprantu! Suprantu! - ramina jį Grancovas. - Bet 
knygų aš neparduočiau. Kodėl tu atvirai nepasikalbi su 
leidėju?.. 

- Bet Mertensui aš jau ir taip skolingas! 

- Nieko baisaus, Doli, - kalba Grancovas. - Juk Mer- 
tensas protingas vyras. Pakalbėk su juo. Blogiausiu at- 
veju jis pasakys “ne", bet ir tada tavo padėtis nė kiek 
nepablogės. Labai galimas daiktas, kad jis tik ir laukia 
tavo paklausimo. O gal su Mertensu pakalbėti man? 

- Dėl Dievo meilės, ne! - sušunka išsigandęs Dolis. 
- Juk tu neprivalai atlikti už mane visus nemalonius dar- 
bus, Grancovai! Ne, jei reikia pakalbėti su Mertensu, 
kalbėsiu aš pats! 

- Vadinasi, su Mertensu pakalbėsi? 

- Tikriausiai. Labai galimas daiktas. Nesišypsok taip 
skeptiškai. Matyt, aš iš tikro taip padarysiu. 

- O jeigu nepadarysi, už tave padarysiu aš. Šiaip ar 

taip: knygų ir daiktų daugiau nepardavinėsime, Doli! At- 
leisk, kad įkalbinėju. Bet antrasis kelias tikrai geres- 
nis. 

- Gerai, - sako Dolis apsisprendęs. - Su Mertensu aš 
pakalbėsiu. Tu tiesiog neįsivaizduoji, Grancovai, kaip 
būtų smagu staiga atsikratyti visų šių rūpesčių! Anks- 
čiau aš niekada neturėdavau skolų, jos tiesiog vemti ver- 
čia! 

- Ir tada iš tikro laisvai dirbsi, - kalba Grancovas to- 
liau. - Pamatysi, vieną gražią dieną imsi ir parašysi kny- 
gą, kurios visi taip laukia! Esu tikras, kad tu tikrai tą 
padarysi, ir puikiai! 

Taip ir susitaria, nors ir labai abejodamas Dolis krai- 
po galvą. Paskui jie kalbasi apie Grancovo kelionę į pietų 
Vokietiją. Jie pasakoja kits kitam istorijas, šnekučiuo- 
jasi, jie išliko seni nauji draugai, nors buvo ir nusivyli- 
mų. Jie turi nedaug ką bendra, bet juos vis labiau sieja 
vienas dalykas: tikėjimas, jog abu privalo dirbti, sau ir 
savo tautai. Jie abu labai prisirišę prie savo darbo, ku- 
ris jiems niekada netaps padieniu. 

Dolis vėl stovi gatvėje, vis dar rūkydamas Granco- 
vo “Aktive". Jis dukart pasuka už kampo ir atsiduria ne- 
didelės vilų gatvelės, kurioje gyvena pats, gale. Gerai, 
kad Grancovą aplankė pirma neužėjęs čia, kad prisivertė 
- kitaip jis dabar būtų gėdijęsis savo išsisukinėjimo. 

Dabar jis iš lėto eina link namo, atrakina jį, Žengia 
auklės, bet šią akimirką jie dar mokykloje: visur nyku 
ir tuščia. Dar blogiau: viskas apleista, nesutvarkyta, pur- 
vina, dulkėta. Niekas su meile nepasirūpina šiuo namu, 
kuris galėtų būti namai. Mažosios mergaitės kambary- 
je dar ir dabar, o jau kone pietūs, nepaklota lova. Bal- 
tiniai, švarūs ir purvini, mėtosi ant baldų ir grindų. Mil- 
žiniškas, šešerių metų vaiko dydžio pliušinis meškiukas 
tupi kampe ir kvailomis rudomis akimis žvelgia į atvy- 
kėlį. 

Jis neryžtingai sustoja priešais plačiai atvertą dra- 
bužių spintą: ar nepabandžius kiek sutvarkyti? Bet at- 
sidūsta ir numoja į tai ranka net nepradėjęs. Sukišti ke- 

letą baltinių į chaosą spintoje būtų jokia tvarka. Norint 
sukurti tvarką, pirmiausia reikėtų iš vidaus ir išorės nu- 
šveisti šią spintą ir visus kitus baidus, paskui išmazgo- 
ti visą kambarį, išvalyti langus... 

Kaip jau sakyta, jis trauko pečiais. Kokią prasmę tu- 
rėtų tokia tvarka, jei namuose nėra žmogaus, kuris trokš- 
tų ją palaikyti?! Kad bent kažką padarytų, jis atveria 
langą... Paskui laiptais užlipa į viršutinį aukštą. Berniuko 
kambarys užrakintas - taip ir reikia! Sūnus jį tvarko pats, 
todėl čia niekam nevalia ir landžioti! 

Sutuoktinių miegamajame viskas taip pat kaip prieš 
savaitę, kai Alma išvažiavo į miestelį. Lova palikta taip, 
kaip ji iš jos išlipo, ant grindų mėtosi keli laikraščiai, 
nešvari peleninė, iš kurios visos nuorūkos išbertos ant 
popieriaus, bet popierius likęs ant grindų, naudota prau- 
syklė, baltiniai bei drabužiai ir čia pakreikti ant baldų 
ir grindų, spintos durys atlapos! 

Išplūsti senąją auklę, kad ji nieko nedaro, nesunku. 
Tačiau tų kelių valandų, kurioms ji čia kasdien ateina, 
vos pakanka nupirkti maisto, išstovėti eilėse, pataisyti 
valgyti. Ne, tai nuo auklės nepriklauso, tai priklauso 
nuo... 

Ir vėl, kaip ir apačioje vaikų kambaryje, Dolis gūž- 
čioja pečiais, bet netgi nepasistengia atidaryti langų. Jis 
nueina į kitą patalpą, kuri kada nors turėtų tapti jo ka- 
binetu... 

Jis atsisėda į krėslą prie rašomojo stalo ir apsidai- 
ro. Kelios kaip pakliuvo prie sienos pastatytos knygų len- 
tynos pustuštės. Rašomasis stalas vis dar tebėra kam- 
bario viduryje, kur jį pastatė Žmonės, padėję įsikeliant. 
Didelės knygų spintos viršutinė dalis stovi ant žemės lyg 
antrasis stalas, kaip ir rašomasis stalas apkrauta kny- 
gomis, tomis knygomis, kurios nebuvo parduotos dėl pa- 
klausos stokos. Dolio žvilgsnis sustoja prie didelės ki- 
niškos vazos su dangteliu, prašmatniu meno kūriniu iš 
žalio ir mėlyno porfyro, ant juodos kolonos stovinčio 
kambario kampe. 

Pasveikindamas vazą, Dolis kilsteli ranką. Ši vaza yra 
vienintelis vertingas daiktas, kurį jie išgelbėjo kone nuo 

pasaulinės katastrofos. Tai buvo paskutinė šiokių tokių 
vertybių lickana, išsaugota visai nesuprantamu būdu, tik- 
sl4usiai vien todėl, kad jie buvo per silpni tempti ją į 
scnienų krautuvę Berlyno vakaruose. Šiaip nėra likę nie- 
ko, kas anksčiau džiugino jų širdis, beje, ir Almos, o tai, 
kas liko, labiau panašu į urvą negu į namą, tai tik pric- 
globstis, kuriame valgoma ir miegama, tačiau negyve- 
nama, tai ne namai. 

O juk buvo jau visai netoli to, kad šis namas taptų 
namais. Tada, po pirmojo pokalbio su Grancovu, kai jam 
taip netikėtai ir tiek daug padėjo, kai jie iš pusiau su- 
griauto kambario su amžinai svirpiančiu celofano lan- 
gu persikėlė į šį namą, palikdami neaiškią majorienę 
Šulc, aktorę Gvendą, visus piktam naudotus gydytojus; 
tada, kai netrūko paguodos, maisto ir kuro, tada, kai 
Dolis užmezgė ryšius su leidėju Mertensu, rašė į laik- 
raščius, pradėjo romaną - tada jie su dideliu uolumu ėmė 
rengti sau namus. Tada šis namas jau atrodė visai žŽmo- 
niškai... 

Kas galėjo atsitikti, kad viskas ėmė suktis atgal, kad 
visa, ką jie laimėjo, vėl nuėjo perniek? Sėdėdamas sa- 
vo rašomojo stalo krėsle, pridulkėjusiame urve, Dolis 
susimąstęs žvelgia į saulėje ribuliuojančią gatvę... 

Pirmoji nesėkmė, matyt, buvo ta, kai Alma nuvažiavo 
į miestelį parsivežti svarbiausių daiktų; kai sužinojo, kad 
juos apiplėšė, kad jie tapo vargšais. O, kaip jie, šitie 
miestelėnai atsikeršijo savo nekenčiamam burmistrui; kol 
jo nebuvo, jie išnešė paskutines jo kojines, paskutinius 
batus, nepaliko nei marškinių, nei kostiumo, nei suk- 
nelės jaunajai poniai - liko tik patys seniausi, sudriskę 
skarmalai. Jis dar kartą, ir šįkart jau savo kailiu, paty- 
rė, kokie sulaukėję ir kaip Žemai puolę šie Žmonės: plė- 
šikavimą ir vogimą jie laikė savo teise, juk per karą iš 
jų tiek daug buvo atimta! Kas jiems galėjo neleisti ap- 
sirūpinti patiems?! Niekada neįgyvendintą posakį “vi- 
suomenės nauda svarbiau savo" pakeitė kitas: “verskis 
pats kaip išmanai!". 

Ir ypač kai kalbama apie tokį nekenčiamą žmogų, 
kaip tas buvęs burmistras! Jie atsilygino jam už tą kal- 

bą, pasakytą tada iš komendantūros balkono, kai jis at- 
siskaitė su naciais toje minioje. Jie nepamiršo jo apklau- 
sų, kratų, konfiskavimų, kiekvieną atsakytą prašymą jie 
įrašė į jo sąskaitą kaip nusikaltimą! 

Doliai pasiguodę nusiramino. Jie nusprendė: “O kas, 
jeigu būtų nukritusi bomba?! Tada visai nieko neturė- 
tume! Dabar bent baldai liko, dar nesukūrenti mielų že- 
miečių, keli kibirai ir beveik nepaliestos knygos!". 

Jie pasiguodė ir ėmė tvarkyti namus, Dolis vėl pra- 
dėjo dirbti - bet nuoskauda, matyt, vis tiek liko. Išny- 
ko įkvėpimas, neliko ugnelės. Aš senstu, dažnai many- 
davo Dolis. Ne, dėl prarastų turtų jis nesisielojo: kas 
buvo pirkta už pinigus, tą ir vėl nusipirksi. Nelabai jį 
jaudino ir tai, kad dabar teturėjo tik dvi poras šimtą- 
kart adytų puskojinių ir vienintelį kostiumą, kuris bu- 
vo visai nutriušęs. 

Ne, tai jam beveik netrukdė. Bet turbūt jam trukdė 
žinojimas, kad ir toliau, kaip per praėjusius dvylika metų, 
triumfuoja blogis, kad viskas ir toliau nuvertinama. Šiai 
tautai, rodos, nebuvo likę jokių galimybių pasitaisyti. 
Dažnai jam atrodydavo, jog spaudžiami nepriteklių žmo- 
nės labiau panašėja į nacius. Kaip dažnai jis girdėdavo 
žodžius: “ Valdant fiureriui, visko buvo gerokai daugiau!" 
Jiems visiems ir daugumai tų, kurie anksčiau nebuvo na- 
ciai, Hitlerio tironijos laikai staiga pasirodė buvę ža- 
dėtieji, geri laikai. Karo baisumai ir bombardavimų nak- 
tys, braidantys kraują ir į mirtį išsiųsti vyrai ir sūnūs, 
nekaltų Žmonių išniekinimai - visa tai vėl buvo pamirš- 
ta. Jie pripažino tik tai, kad anksčiau gaudavo truputį 
daugiau duonos ir mėsos. Jie buvo nepataisomi, kartais 
būdavo tiesiog nepakenčiama tarp jų gyventi; pirmą kartą 
- dabar, po karo! - Dolis rimtai pagalvojo apie emigra- 
ciją. 

Bet visa tai dar nebuvo priežastis vėl taip pasinerti 
į apatiją, sugriauti tai, kas iškovota, prarasti tai, kas taip 
sunkiai saugota. Gal priežastis buvo ir šis darbas, dar- 
bas, kuris tapo daugiau pareiga nei pasitenkinimu, dar- 
bas be įkvėpimo, be intuicijos, be meilės, darbas, kuris 

nieko nebylojo jo širdžiai. Jis visada mylėjo savo dar- 
bą, laikė jį gyvenimo prasme. O dabar matė save atlie- 
kant jį abejingai, ir dažnai jį nusmelkdavo mintis, kad 
jis tikriausiai jau niekada negalės dirbti taip kaip anks- 
čiau, kad jo įkvėpimas dingo visiems laikams. 

Taip jau atsitiko, kad prie to dar prisidėjo galybė nie- 
kingų, šlykščių, šiais laikais neišvengiamų išgyvenimų. 
Rodos, jis prarado ir sugebėjimą kiek protingiau tvar- 
kytis su pinigais. Pinigų visą laiką trūko, jų niekada ne- 
pakakdavo, o kadangi nepakakdavo, kad ir kaip taupei, 
kam tada apriboti rūkymą? Kodėl nerūkyti angliškų ir 
amerikietiškų cigarečių? Juk viskas vis tiek! 

Ir lyg tyčia jaunajai Žmonai vėl prasidėjo tulžies 
skausmai, nesvarbu, ar pagrįsti organiškai, ar įsivaizduo- 
jami. O kartu su šiais skausmais pas Dolius vėl sugrįžo 
vaistukai, šį kartą Dolis neprotestavo, ne, šįkart jie viską 
dalijosi pusiau. Paskui galėdavo sapnuoti, paskui pasaulis 
nušvisdavo rožine spalva, visa bjaurastis būdavo pamirš- 
ta, jie beveik nejausdavo alkio ir šalčio, keldavosi iš 10- 
vos tik apsirūpinti “medžiaga". 

Tačiau gauti pinigų darėsi vis sunkiau. Dolis vėl nieko 
nedirbo - taip prasidėjo didysis išpardavimas. Iš namų 
plaukė baldai, persiški kiliminiai takeliai, paveikslai ir 
knygos, atsivėrė nepasotinama kiaurymė, į kurią jie grū- 
do savo gyvenimą. Išplaukė jų jėga, drąsa, viltis, pas- 
kutinis turtas, šiuo vieninteliu keliu išplaukė viskas. 

Nuo pasaulio jie slėpė savo aistrą pakankamai klas- 
tingai; kai kalbėjo su Grancovu, darbas į priekį stūmė- 
si sparčiais žingsniais, Dolis nerūpestingai vieną po kito 
kurdavo projektus, sugalvodavo puikiausių istorijų - bet 
pamiršdavo jas, vos išėjęs iš Grancovo namų. Prasme- 
gę į lovas lyg į kapus jie gyveno tik sapnais, gulėdavo 
atskirai, kas sau sapnuodavo savo sapną... 

Kol daugiau nebebuvo įmanoma, kol viskas buvo par- 
duota, kol praradus turtą pečius prislėgė skolų kalnas, 
kol kūnas beveik nustojo reaguoti į pačias didžiausias 
dozes, kol jie su pasibjaurėjimu pradėjo galvoti: velniop 
toks idiotiškas, bevaisis gyvenimas! Bet jie nepasišali- 
no, kaip nepasišalino ir visi šie Žmonės, nors priežas- 

čių pasišalinti buvo per akis! Pagaliau jie vėl atsidūrė 
ligoninėse, jis tuose keistuose moterų namuose Elzos gat- 
vėje Nr.10, apie kuriuos jau buvo kalbėta. Ji, būdama 
jauna, savo piktnaudžiavimo narkotikais atsikratė po 
trumpo gydymo kurso - dabar ji jau seniai buvo mies- 
telyje, nuvažiavusi savo daiktų likučių. 

Jie dar kartą pabandys viską pradėti iš naujo. Dar 
kartą ir kur kas sunkesnėmis aplinkybėmis negu anks- 
čiau. Didžiulis draugystės, pasitikėjimo, turto ir tikė- 
jimo kapitalas buvo išeikvotas. 

Jis atsikelia iš savo krėslo prie rašomojo stalo pri- 
dulkėjusiame, apleistame kambaryje, kur tarsi kaltinda- 
mos į jį žvelgia paskutinės jo bibliotekos knygos. Pasi- 
rąžo, išeina į balkoną, žvelgia į saulėtą žalumą. Medžiai 
karo nepatyrė, nepatyrė ir krūmai, žolė. Gyvenimas vyks- 
ta toliau. Tas ne itin paguodžia, tačiau vis dėlto kiek 
ramina. Kodėl gi jam dar kartą neparašius knygos, ku- 
rią visi skaitytų, kuri atneštų sėkmę? Greitai, gal dar 
jam tebestovint balkone, iš už kampo įsuks sunkvežimis 
su paskutinėmis knygomis ir baldais. Jie vėl galės star- 
tuoti, dar kartą - ir šįsyk jau nepalūš netoli savo tiks- 
lo! 

Staiga pačioje saulėkaitoje jam pasidaro šalta. Jis 
pradeda neapkęsti šio namo, kuris jam primena daugy- 
bės vilčių antkapį. Skubiai išeina, vėl žengia pro rau- 
doną ir baltą užtvarą ir po kelių minučių jau sėdi tram- 
vajuje. 

Ką gi, mąsto jis ryžtingai. Tegu Grancovas nemano, 
jog aš išsisukinėju ir nieko nesprendžiu, noriu, kad viską 
už mane padarytų kiti. Aš turiu išsiaiškinti, dar kol at- 
važiuos sunkvežimis. 

Netrukus jis jau Žingsniuoja pačiu griuvėsių centru, 
nedaug žmonių mato šiose gatvėse, kurios dar prieš sep- 
tynerius metus būdavo užtvindytos, vos pakeliančios eis- 
mą. Dabar jis gali eiti važiuojamosios dalies viduriu, jo- 
kio rūpesčio: jei koks automobilis ir pasirodo, tai dėl 
gilių duobių gatvės dangoje važiuoja lėtai ir atsargiai. 

Dolis taip pat eina iš lėto. Saulė plieskia į griuvė- 
sius (čia visiškai ramu), vis dar tvyro dulkių, degėsių kva- 

pas. Kai kurie berlyniečiai gražiai įsivaizdavo, kaip tuoj 
virš griuvėsių suvešės augmenija. Bet mes čia gyvena- 
me ne šalia tropinių miškų, be to, motiną žemelę už- 
klojo akmenys; ligi šiol vis dar niekas neauga! Matyti 
vos vienas kitas žalias stiebelis... 

Taip, mielasis, kalba Dolis pats sau, ir ko gi tu ste- 
biesi, skundiesi? Iš griuvėsių ne taip greit kas nors iš- 
auga, - iš tavo griuvėsių taip pat, iš tavo - juo labiau! 
Tu jau nesi ir toks labai Žvalus, prisimink, koks sugriu- 
vęs buvai vos prieš metus! Ar neprisimeni, kaip tada gu- 
lėjai šioje didžiulėje bombos išraustoje duobėje, kuri bu- 
vo pasaulis, o gal vis dėlto Vokietija, ir vyleisi Didžio- 
sios Trijulės pagalbos? Ir ką gi! Man rodos, nuo to lai- 
ko kiek susikaupei. Ant griuvėsių jau auga šiek tiek žo- 
lės. Nebūk toks nekantrus, eik toliau savo keliu! 

Taigi jis ir traukia savo keliu tolyn, šis kelias veda 
jį į už kelių šimtų žingsnių tarp visų šių griuvėsių esantį 
didelį, pakenčiamai išsilaikiusį administracinį pastatą 
- anksčiau jame šeimininkavo Darbo frontas. Jis užlipa 
laiptais, niekas neklausia, ko jam čia reikia, jam nelie- 
pia pildyti registracijos lapelių, ar gimęs, krikštytas, gy- 
vas - jis eina pas verslininką, kuris iš tikro šiuolaikiš- 
kas. 

Jis atveria duris ir paprasčiausiai, be prieškambario 
damos, sekretoriaus ar metrdotelio, atsiduria priešais 
savo leidėją Mertensą. 

Praėjus dešimčiai minučių, vėl išeina iš buvusio Vo- 
kietijos Darbo fronto pastato. Grancovas buvo teisus: 
šitas Mertensas nėra smulkmeniškas. Jokių ilgų moja- 
vimų deglais, jokių pamokymų, priekaištų. Klausimas, 
trumpas pasvarstymas, teigiamas atsakymas. 

Po pažastim Dolis nešasi paketą, jam dedikuotas lei- 
dyklos naujienas, vidinė švarko kišenė išsipūtusi nuo pi- 
nigų. Jam nereikės didinti tarpų savo knygų lentynose, 
nusimes nuo pečių ir skolų kalną. Dabar jam tereikia 
kiek pastoviau ir sėkmingiau dirbti, tada vėl viskas bus 
gerai. 

Nors Dolis žino nedidelį, mažai lankomą paštą ne- 
toli savo namų, tiesiog šalia tramvajaus stotelės, paklau- 

sinėjęs suranda griuvėsių gatvėje vietinį paštą. Papras- 
čiausiai jis negali atidėlioti to, ką reikia atlikti dabar. 
Kelias į šį centre esantį paštą per griuvėsių gatves daug 
ilgesnis, ir pats paštas dar gerokai sugriautas ir kaip rei- 
kiant perpildytas. 

Ilgai jis turi stovėti eilėje, kol gauna plunksnakotį, 
pašto perlaidų ir mokesčių blankus. Tada eina prie vieno 
iš pultų ir pradeda rašyti perlaidas. Tai didelės sumos, 
kurias jis įrašo jose, prireiks ilgo laiko, daug mėnesių 
darbo, norint jas vėl grąžinti. O kiek visokių gerų daiktų 
jie galėtų nusipirkti už šiuos pinigus, jų butas šiandien 
atrodytų kaip Žmonių būstas, o ne kaip Žvėrių urvas, jei- 
gu jie nebūtų taip beprasmiškai iššvaistę pinigų tai ap- 
gailėtinai “medžiagai", tam mėšlui, kuris juos dar ir su- 
sargdino! 

Bet apie tai šią akimirką Dolis pagalvojo tik prabė- 
gomis, su tikru pasimėgavimu jis rašo šias perlaidas, labai 
palengvėjusia širdžia brauko savo patenkintų kredito- 
rių pavardes iš skolų sąrašo, kurį visada nešiojasi. Šian- 
dien jis dar negali atsiskaityti su visais, po savaitės pa- 
siims iš leidyklos likusią avanso dalį - bet tada bus baig- 
tos visos šitos istorijos! 

Kai Dolis po geros valandos vėl išeina į gatvę, jo pi- 
niginė jau susitraukusi ligi normalių matmenų, bet šir- 
dis, rodos, pasidarė didesnė ir stipresnė, taip smagiai 
jis dabar jaučiasi. Dabar jau nemato, jog ant griuvėsių 
beveik nėra žalumos, dabar jis apskritai nemato griu- 
vėsių. Jis atsikratė senų, ilgai jį kankinusių rūpesčių, 
priešais jis mato kelią... Staiga jis ima skubėti namo. 
Sis liūdnas, purvinas urvas, jis vadina jį namais! 

Ir štai, vos jis išlenda iš už kampo ir pamato vilų gat- 
vės galą, iškart pastebi kažkokį šurmulį! Prie jo durų 
stovi sunkvežimis, jis mato vaikus ir vyrus, padedančius 
nešioti daiktus - ak tu Dievuli šventas, jie kaip tik ne- 
ša į namą jo knygas! Vadinasi, lentynos vėl užsipildys, 
urvas taps namais, jie dar kartą išsikapstė! Paskutinę 
kelio atkarpą jis kone nubėga... 

Jis randa Almą, sėdinčią krėsle, rūkančią ir diriguo- 
jančią baldų nešiotojams. Jo nebuvimą ji išnaudojo ap- 

sivalyti. kelionės sunkvežimiu dulkėms, dabar ji vėl jauna 
ir Žvali... 

- Stebiesi, - šaukia jam iš tolo, - kaip matai, aš dar 
pririnkau pilną sunkvežimį ir priekabą. Dabar viskas čia. 
Važiuoti jau nebereikės. Su tuo mėšlinu užkampiu at- 
siskaityta visiems laikams. Visos tavo knygos čia - tu 
džiaugiesi? Aš gerai padariau? 

Žinoma, jis džiaugiasi, net pabučiuoja ją. Bet sku- 
biai paklausia, ar Alma neturinti cigaretės ir jam. 

- Kad ir visą pakelį! - šaukia ji. - Vargšas berniu- 
kas, tau taip norisi rūkyti? Štai: imk! Bet aš tau turiu 
ir dar kai ką: krepšyje du buteliai degtinės! Reikia įpilti 
ir vyrams, jie kaip reikiant pasidarbavo. Tik nesiraukyk, 
kad išleidau per daug pinigų. Tame užkampyje degtinė 
pigi: butelis nekainuoja net keturiasdešimties markių! 
Beje, aš parvežiau visus tavo kelionei skirtus pinigus. 
Netgi daugiau. 

- Nejaugi?! - sako jis. - Kodėl vėl parsivežei visus 
pinigus?! Ir netgi dar daugiau! Gal dabar jie veža žmones 
geležinkeliu už dyką ir moka už viešbutį, kai ten apsi- 
nakvoja Žmogus? 

- Betgi tai visai paprasta! - šaukia ji. - Aš ten mik- 
liai pardaviau visas pagrandas, kurios netilpo į sunkve- 
žimį. Senus daiktus, kurie mums jau nebus reikalingi. 
Čiužinius, neobliuotus baldus. O dabar įsipilkime deg- 
tinės ir susidaužkime už geresnį gyvenimą. Prozit! 

Jie susidaužė, išgėrė. Ji smagiai pasirąžė: 

- O, kaip maloniai ji veikia po ilgos kelionės per dul- 
kes! Kaip džiaugiuosi, kad jau po viskam! Ir kad man 
viskas pavyko! Ligi trijų nakties vis dar krovėme - taip, 
mes uoliai dirbome. Gali ramiai mane dar kartą pabu- 
čiuoti padėkodamas! Kokia aš laiminga! 

Jis pabučiavo ją, šitą išlepintą vaiką, kuris dabar buvo 
pasiryžęs eiti kartu su juo, dirbdamas ir kuo griežčiau- 
siai taupydamas. Jis Žiūrėjo į ją, su šypsena sėdinčią ir 
spindinčią laime, jaunyste ir sveikata, besidžiaugiančią 
tuo, kas pasiekta. 

Vėlai vakare Dolis grįžta atgal į ligoninę pernakvo- 
ti ten paskutinę naktį. Kitą rytą jis persikels į Vilų gatvę 

ir iš naujo įsirengs namus. Jis vėl sveikas, trokšta dirbti, 
jis tiki savo ateitimi. Ir negalima tikėti savo ateitimi, 
negalvojant apie saviškius, apie artimiausius draugus, 
visą tautą, negalvojant apie žmoniją. Jis tiki Europos 
išlikimu, jos atgimimu taip, kaip tiki savo paties atgi- 
mimu. 

Apatija galutinai nuo jo pasitraukė, jis jau neguli 
bombos išraustoje duobėje. Išgelbėjo jį ne Didžioji Tri- 
julė - paslaptingai jis įgijo jėgų išsikapanoti iš duobės, 
ir štai jis viršuje. Jis sveikina gyvenimą, ilgą, dažnai sub- 
jaurotą, puikų gyvenimą! Tautos vėl atsigaus, atsigaus 
ir Vokietija, mylima, vargana Vokietija, serganti Euro- 
pos širdis pasveiks vėl. 

Šį vėlų vakarą eidamas Berlyno gatvėmis, Dolis pirmą 
kartą pajunta, kad iš tiesų atėjo taika. Jis eina pro svei- 
kus namus, pro griuvėsius, po medžių vainikais, jis lai- 
mingas. Patenkintas pats savimi. Susitaikęs su savimi. 
Pasveikęs - pasveikęs taikiam gyvenimui. 

Gyvenimas eina toliau - jie pergyvens šį laikotarpį, 
jie, per malonę likusieji, artimųjų paliktieji gyventi. Gy- 
venimas nesustoja, netgi po griuvėsiais. Griuvėsiai ne- 
svarbu, svarbu gyvenimas. Gyvenimas su žolės stiebeliu 
miesto centre tarp sudaužytų betono blokų. Gyvenimas 
eina toliau. 

Ir, galimas daiktas, Žmonės netgi šio to pasimokys. 
Pasimokys iš savo kančių, ašarų, kraujo. Pasimokys ne- 
noromis, nedrąsiai arba žavėdamiesi. Pasimokys, kad to- 
liau gyventi galima tik kitaip, kad reikia išmokti kitaip 
mąstyti... 

Dolis, savo ruožtu, nusprendęs mokytis. Priešais save 
jis mato kelią, pačius pirmuosius žingsnius, ir jie yra vien 
darbas, darbas, darbas. Už šių žingsnių vėl prasideda 
tamsa, šiandien temdanti kiekvieno vokiečio ateitį, bet 
apie tai jis nenori galvoti. Juk per paskutinius metus jie 
taip puikiai išmoko gyventi parengtyje, tik su ta pačia 
diena, kodėl gi nepasinaudoti šiuo patyrimu šiandien? 
Gyventi toliau ir dirbti! Toks šiandienos šūkis! 

Vėlus vakaro vėjas guosdamas šlamina medžių vir- 
šūnes. Plataus pasaulio dvelksmas paliečia jį, mažą žmo- 

gų. Valandėlę jis atsiremia į vieną tokių medžių, pasi- 
klauso šakų šnabždesio. Tai niekas, tik judantis oras, ju- 
dinantis lapus. Niekas. Nieko daugiau. Bet to pakanka. 
Paskutiniais metais jis taip ir neturėjo laiko pastovėti 
po medžiu ir pasiklausyti jo ošimo. Dabar jis jo turi, nes 
vėl taika - taika! Įsisąmonink, žmogau, tau jau nerei- 
kia žudyti. Ginklai nereikalingi, taika tikrai atėjo! 

UDK 830-3 


Šiandien lauke audros nebuvo, nelijo, 
tačiau gatvė, kurioje jie gyveno, su apde- 
gusiais griuvėsiais ir šiukšlių kalnais dar 
niekada jam neatrodė tokia slogi ir siau- 
bingai grėsminga. Lygiai taip atrodė ir 
jo paties gyvenimas: viską sugriovė ka- 
ras, jam liko tik griuvėsiai ir bjauriais 
degėsiais pavirtę prisiminimai. Ir tik- 
riausiai taip bus visada... 


